În jurul nostru oamenii au creat, de-a lungul istoriei, o 
lume bogată de valori economice, politice, cognitive, etice 
sau estetice, adică de bunuri, obiecte sau atitudini umane 
demne de preţuire. Adevărul, binele, dreptatea sau frumu- 
seţea au intrat în viața noastră o dată cu obiectele care ne 
înconjură şi, trecînd prin filtrul conştiinţei noastre, fac ca 
„neutralitatea axiologică“, pasivitatea să fie practic impo- 
sibile. 

Atîta vreme cît oamenii s-au aflat sub dictatul orb al 
unor relaţii sociale a căror esenţă nu o cunoşteau, ade 
rul, binele sau frumuseţea şi-au făcut loc în v aţă spontan 
în focul luptei pentru descătuşarea personalităţii umane şi 
victoria unei orînduiri sociale superioare. 

Victoria orînduirii socialiste, a relaţiilor de producţie li- 
bere de exploatare deschide perspective axiologice cu totul 
noi nu numai prin înscăunarea unui sistem de valori su 
perior, dar şi prin locul excepţional de important pe car 
dobîndeşte acesta în viaţa şi activitatea membrilor socie- 
tăţii, exprimînd măreţia omului, situaţia lui de stăpîn al 
vieţii. În aceste condiţii, procesul de creare, ca şi cel de 
receptare a valorilor dobîndeşte un caracter liber şi multi- 
lateral, iar dinamica esenței umane nestînjenite de îngrădiri 
de clasă dă o natură radical diferită produselor în care se 

ectivează şi criteriilor după care acestea sînt valorificate. 
Economia, viaţa politică, moralitatea, arta, ştiinţa reprezintă 
aspecte specifice ale practicii sociale, cristalizindu-se în 
valori materiale sau spirituale la a căror creare oamenii 
participă conştient, judecîndu-le pe baza unor criterii so- 
cialmente constituite. Amploarea acestui proces, însemnăta- 
tea lui în formarea omului nou, capabil să discearnă şi să 
ierarhizeze după măsura unor idealuri superioare, face nece- 
sară cercetarea bogatei lumi a valorilor sociale pentru a de- 


termina ştiinţific geneza, natura şi funcţia lor socială în de- 
cursul evoluţiei istorice. 

În condiţiile contemporane a devenit posibilă elaborarea 
unor generalizări şi legităţi ample care să contureze o axio- 
logie marxistă ştiinţifică, ale cărei principii să poată fi apli- 
cate diferitelor domenii în parte. O perspectivă generală 
oferă în acest sens umanismul socialist ca expresie plenară, 
sintetică a sistemului de valori al socialismului. 

Formă superioară a umanismului, rezultat al emancipării 
esenței umane de exploatare şi orice înstrăinare, principiile 
umanismului socialist sînt integrate tuturor valorilor ce se 
realizează în orînduirea noastră. Manifestarea liberă, nestin- 
gherită a „forțelor esenţiale umane“, obiectivitatea nemis- 
tificată 'a capacităţilor creatoare ale omului favorizează nu 
numai transformarea valorilor economice, dar şi a celor po- 
litice, juridice, etice, estetice şi cognitive din forţe străine, 
potrivnice omului, cum erau adesea, în aliaţi ai acestuia. Pen- 
tru prima oară, valorile de orice fel, produse de geniul uman, 
sînt unanim puse în slujba omului, contribuie multilateral la 
formarea şi dezvoltarea sa, stimulează intens înflorirea tu- 
turor talentelor şi înclinațiilor sale. 

Izvorît din însăşi esența orînduirii noastre, umanismul so- 
cialist exprimă sintetic întregul nostru sistem de valori, iar 
principiile sale generale au prelungiri şi ecouri specifice în 
natura celorlalte valori sociale. Uneori, în discuţiile purtate cu 
ani în urmă, umanismul socialist a fost definit cu exclusivitate 
drept o valoare social-politică, iar aplicarea sa la celelalte 
domenii ale culturii era făcută oarecum din afară. Într-o ase- 
menea eroare, datorată simplismului, ni se pare că rezidă una 
dintre principalele cauze ale unei interpretări vulgarizatoare 
a procesului de creaţie sau de receptare a diferitelor tipuri 
de valori. În realitate, umanismul socialist este consubstan- 
tial tuturor valorilor ce se creează în societatea noastră şi 
le defineşte dinăuntru, în esenţa lor, neputînd fi „lipit“ din 
exterior prin procesul simplist numit de unii „politizare“. Sen- 
surile politicii duse de partidul comunist sînt mult mai pro- 
funde şi prea bogate pentru a putea fi considerate ca simple 

„ornamente“ ce se adaugă diferitelor valori spirituale, tot 
aşa cum finalitatea actelor etice, mesajul creaţiei artistice, 
rosturile şi utilizarea ştiinţei sînt prea intim legate de princi- 
piile umanismului socialist pentru a-l considera pe acesta din 
urmă ca o simplă „culoare specifică“. 

Definind esenţa tuturor valorilor sociale socialiste, uma- 
nismul socialist nu dictează automat şi structura sau înfă- 
țişarea acestora. Între esenţă și structură există o indisolubilă 
legătură, dar, cu toate acestea, există o anumită indepen- 
denţă a acesteia din urmă, ceea ce şi permite manifestarea 
uneia şi aceleiaşi esențe în felurile structurii (esenţa este, 
desigur, una şi aceeaşi numai în trăsăturile ei definitorii). 
Cel mai elocvent în acest sens este, poate, cazul creaţiei 
artistice, în care individualitatea personalităţilor creatoare, 
ca şi caracterul de unicat al produsului explică marea di- 
versitate de forme şi structuri existente. Pornind de la această 
situaţie, în raportul prezentat la cel de-al IX-lea Congres 
al P.C.R., tovarăşul Nicolae Ceauşescu sublinia : „Desigur, 
se poate şi este necesar să se creeze în diferite forme şi sti- 
luri. Putem spune creatorilor de artă: alegeţi tot ceea ce 
credeţi că este mai frumos în culoare, mai expresiv în grai, 
redaţi realitatea cît mai variat în proză, în poezie, în pic- 
tură, sculptură şi muzică, cîntaţi patria şi poporul nostru mi- 
nunat, pe cei ce şi-au închinat întreaga viaţă înfloririi Ro- 
mâniei... Oglindind politica și activitatea partidului închinată 
înfloririi patriei, bunăstării poporului, fericirii omului, creaţia 
literar-artistică e necesar să fie pătrunsă de un profund uma- 
nism socialist“, 


O relaţie asemănătoare poate fi întîlnită şi între esența 
şi structura valorilor etice. Tocmai datorită relativei indepen- 
denţe a structurii, ca şi datorită particularităţilor psihice ale 
individualităţilor ce suferă influenţa educaţiei etice, nici în 
acest domeniu nu pot fi indicate „reţete“ generale şi „me- 
tode-tip“ care să conducă la reușită. Esenţial în marea di- 
versitate a situaţiilor individuale rămîne multidimensiona- 


1 Nicolae Ceauşescu, „Raport la cel de-al IX-lea Congres al Parti- 
dului Comunist Român“, Bucureşti, Editura politică, 1965, p. 91. 

litatea axiologică a umanismului socialist, faptul că el este 
definitoriu pentru toate valorile sociale socialiste. 


x 
x R 


Prin prezentarea axului întregii table de valori a socie- 
tății noastre, discuția abia începe. Conturarea raporturilor 
dintre sens şi valoare, obiectiv şi subiectiv, valori materiale 
şi valori spirituale, criteriile procesului de valorificare, inter- 
acţiunea şi conflictul valorilor, evoluţia şi destinul lor is- 
toric reprezintă coordonate ale unui domeniu încă destul de 
puţin dezbătut şi a cărui abordare exhaustivă nu este posi- 
bilă în cadrul unei singure lucrări. 

Departe de a nega posibilitatea şi utilitatea unei teorii 
marxiste generale a valorilor, credem totuşi că surprinderea 
unor legităţi şi generalizări ample solicită încă numeroase 
investigaţii concrete într-un domeniu particular sau altul, 
calea pur speculativă dovedindu-se şi în această privinţă ine- 
fioientă. Desigur, s-au făcut numeroase asemenea cercetări 
şi rezultatele lor schiţează o perspectivă optimistă în con- 
struirea axiologiei ştiinţifice, dar ele sînt departe de a fi 
epuizat bogata problematică existentă în legătură cu fiecare 
tip de valori în parte. 

În ceea ce priveşte lucrarea de faţă, ea îşi propune un 
obiectiv limitat: acela de a cerceta una dintre componen- 
tele sistemului valorilor — cea estetică — în multiplele ei 
relaţii cu idealul social în general şi cu forma sa particulară : 
idealul estetic. Anunţind tema acestui studiu, am vrea să 
prevenim împotriva impresiei că încercăm să oferim o vi- 
ziune completă chiar şi asupra unui singur domeniu al bo- 
gatei lumi a valorilor. Utilitatea şi actualitatea unghiului de 
vedere propus ni se pare a consta îndeosebi în faptul că 
obligă la o permanentă integrare a valorii estetice în sis- 
temul general al valorilor, permiţind atît evidenţierea note- 
lor comune cât şi a diferenţelor. 

Desigur — explicit sau implicit formulată —, problema nu 
este de loc nouă în istoria esteticii, iar reluarea amplă a 


to 


luptei de idei desfăşurată pe acest tăärîm ar cere un spaţiu 
excesiv de larg. Fără pretenţia de a epuiza toate direcţiile 
în care s-a desfăşurat această ciocnire de opinii şi conştienţi 
de faptul că sistematizările prezintă şi riscul unei oarecare 
schematizări, ne propunem să prezentăm principalii com- 
batanţi şi raportul acestora cu concepţia materialismului dia- 
lectic şi istoric. 

Pentru ca imaginea cîmpului de bătălie să fie cât mai 
limpede, vom prezenta combatanții dispuşi în amplasamente 
polare, conform soluţiilor extreme oferite în interpretarea 
acestui raport. Astfel, de o parte şi de alta a baricadei com- 
batanţii vor fi: relativismul subiectivist şi rigiditatea abso- 
lutizatoare, sociologismul vulgar şi purismul estetist, iraţio- 
nalismul inefabilist și intelectualismul lipsit de pulsaţie 
afectivă. 

Extrema relativismului subiectivist a tratat, de obicei, ra- 
portul dintre ideal şi valoarea estetică ca inexistent, sau cel 
puţin ca avînd o labilitate maximă. În stabilirea valorii este- 
tice domneşte, după această concepţie, liberul arbitru lipsit 
de orice criterii ştiinţifice, care nu poate depăşi subiecti- 
vismul preferințelor individului, sau criteriile emană aprioric 
de la un subiect transcendental. Desigur, relativismul subiec- 
tivist nu se înfăţişează în opera unui gînditor sau altul într-o 
formă „pură“, şi o analiză concret-istorică ar cere numeroase 
nuanţări şi precizări. Ceea ce ni se pare însă esenţial este 
faptul că un asemenea mod de abordare a problemei, în 
ultimă instanţă, neagă caracterul social al valorii estetice, 
faptul că — oricît de elastice şi diferenţiate ar fi — cri- 
teriile de valorificare se supun unui determinism cauzal, şi 
nu observă în marea varietate a poziţiilor şi aprecierilor in- 
dividuale o diferenţiere conform unor atitudini generale re- 
lativ identice, datorită unei situaţii sociale identice a purtă- 
torilor ei. 

Cît priveşte polul opus — rigiditatea absolutizatoare —, 
aceasta păcătuieşte prin aceeaşi greşeală gnoseologică de uni- 
lateralizare a dialecticii fenomenului viu al esteticului, oprin- 
du-se însă exclusiv asupra laturii lui general şi etern valabile. 

În această concepţie, valoarea estetică este considerată în- 
deobşte ca imuabilă, iar stabilitatea ei — de natură divină 
sau idealist-obiectivă în genere — nu poate fi modificată ca 
rezultat al variațiilor pe care le poate suferi idealul social. 
Oricât ar părea de paradoxal, o natură pînă la urmă aproape 
identică are şi o altă faţetă a rigidităţii absolutizatoare, în 
care legătura dintre ideal şi valoarea estetică nu numai că nu 
este negată, dar este considerată ca lipsită de orice fisuri, 
automată şi mecanică. În acest sens — fie că idealul este de 
natură transcendentală, fie că se recunoaşte proveniența lui 
socială acţiunea sa asupra valorii estetice este considerată 
ca directă, sensurile ei fiind rigid şi canonic determinate. 
Ceea ce ni se pare criticabil cu deosebire într-o asemenea 
concepţie este, în afara idealismului ei (care nu apare însă 
întotdeauna), viziunea metafizică şi nenuanţată asupra re- 
laţiilor dintre idealul social şi valoarea estetică. Legătura 
strînsă, uneori cu o amplitudine şi o rezonanță socială deo- 
sebite, dintre aceste două elemente nu presupune cîtuşi de 
puţin mecanicismul şi fixismul, iar complexitatea vieţii so- 
ciale spirituale — şi ea obiectiv determinată — face ca de 
obicei relaţia să se realizeze indirect, prin intermediul unor 
verigi intermediare, ceea ce creează o relativă detaşare. 

Un alt unghi sub care a fost dezbătut în istoria esteticii 
raportul dintre ideal şi valoarea estetică a fost acela al spe- 
citicului acestui domeniu. În concepţia sociologismului vul- 
gar valoarea estetică îşi pierdea cu totul contururile, topin- 
du-se în imaginea nediferenţiată a lumii valorilor. O primă 
consecință a acestei concepţii a fost nerecunoaşterea unei 
existenţe proprii şi a unor criterii specifice valorii estetice, 
pentru care erau valabile aceleaşi judecăţi ca pentru orice 
alte valori. Idealul social general devenea astfel criteriul ab- 
solut şi suficient pentru explicarea valorii estetice şi nu o 
dată aceasta a dus la incapacitatea de adecvare a criteriilor 
la obiectul cercetat. Desigur, un asemenea punct de vedere 
avea meritul de a atrage atenţia asupra necesităţii înca- 
drării fenomenului estetic în contextul social care-l determină 
şi îi precizează funcţia, dar lipsa de adecvare a criteriilor 

generale la specificul domeniului cercetat, făcea pină la urmă 
imposibilă explicarea lui ştiinţifică. O altă fațetă a aceleiaşi 
optici sociologist-vulgare o reprezintă concepția după care 
economicul acționează direct şi nemijlocit asupra esteticului 
şi reprezintă factorul unic şi suficient pentru înţelegerea lui, 
neglijindu-se împrejurarea că lumea spirituală are o viață 
proprie, în care acţionează numeroşi alţi factori, ceea ce 
face problema infinit mai complexă. Desigur, sociologismul 
vulgar nu s-a manifestat doar prân exacerbarea factorilor eco- 
nomici, ci şi a celor rasiali, naţionali sau tehnici, în toate 
cazurile consecința reprezentînd-o simplificarea, îngustarea 
orizontului, în ultimă instanţă denaturarea adevărului ştiin- 
tific. 

Venind ca o reacție față de orice explicație extraestetică, 
„purismul“ a contribuit într-o oarecare măsură la definirea 
specificului valorii estetice, dar totodată a tăiat orice posi- 
bilități de a înțelege ştiinţific geneza, evoluția şi funcția ei. 
Mai mult chiar, în cazul atitudinilor-limită, chiar natura aces- 
tui „specific“ era mistificată, pentru că în realitate este cu 
neputinţă izolarea lui de ansamblul lumii valorilor care-l 
hrăneşte. Estetismul autonomist duce în mod inevitabil la o 
poziție idealistă, neştiințifică, dar ar fi greşit să negăm func- 
ţia lui metodologică pozitivă uneori în depistarea caracterelor 
proprii ale valorii estetice. 

Pornind de la dificultatea reală a transcrierii logice a unui 
complex ideologic-emoţional transmis prin imagini, s-a năs- 
cut în gîndirea estetică concepţia iraționalismului „inefabi- 
list“. Într-adevăr, nu totul poate fi explicat cu ajutorul no- 
țiunilor, nu peste tot componenta intelectivă a imaginii ar- 
tistice transpare cu uşurinţă şi gnoseologic poate apărea 
uneori impresia că raţiunea a fost definitiv alungată. Recu- 
noaşterea faptului că prin natura sa imaginea artistică include 
inefabilul (care deci nu poate fi arătat, demonstrat, expus lo- 
gic) nu permite însă postularea iraţionalităţii ei şi recurgerea 
la explicaţii transcendentale sau de un subiectivism extrem. 
Este vorba aici de faptul că elementul rațional nu apare decât 
în simbioză cu aspectul afectiv şi cel concret-senzorial al ima- 

ginii artistice, iar uneori acestea din urmă, prin rolul pe 
care-l joacă, devin precumpănitoare, lăsînd în umbră, dar nu 
eliminînd complet, aspectul raţional. 

În practica creaţiei artistice, ca şi în teoretizarea ei, s-a 
conturat şi polul opus acestei atitudini, în care intelectua- 
lismul lipsit de pulsaţie afectivă pretinde a reprezenta trium- 
ful total al raţiunii, într-o epocă în care ştiinţa şi tehnica au 
un rol covîrşitor. Creşterea ponderii elementului intelectiv 
este, mai ales în epoca noastră, un fenomen real şi justificat 
istoriceşte, dar el nu poate izgoni niciodată cu totul afectul şi 
elementul concret-senzorial, fără riscul de a ieşi din cîmpul 
artei. 

Evident, gînditorii şi diferitele sisteme estetice nu pot fi 
încadrate procustian în aceste poziţii extreme expuse sche- 
matic, dar, prin ceea ce presupun în ultimă instanță, avem 
de-a face cu una şi aceeaşi simplificare şi îngustime străine 
dialecticii. În analiza concretă a unui aspect sau altuia al 
relaţiei dintre idealul social şi valoarea estetică vor fi ex- 
puse şi opiniile concrete caracteristice unui gînditor sau al- 
tuia, ceea ce sperăm că va permite evitarea unei prezentări 
simpliste şi nenuanţate. 


* * 


În tratarea raportului dintre ideal şi valoarea estetică, lu- 
crarea de față îşi propune întîi de toate încadrarea acestuia 
în contextul teoriei generale a valorilor. O asemenea pers- 
pectivă nu ambiţionează să reprezinte un compendiu de axio- 
logie generală obiectiv mult prea pretenţios pentru inten- 
tiile şi posibilităţile noastre — dar va permite conturarea unor 
categorii cum sînt cele de ideal, valoare şi creaţie, expunînd 
şi unele consideraţii privitoare la relaţia dintre categoriile ge- 
nerale ale teoriei valorilor şi cele estetice. 

După această prezentare generală vom încerca să stabilim 
unele coordonate specifice ale valorilor estetice: natura 
obiectivității acestora, elementele gramaticii valorii artistice, 


relația dintre ideal şi real în artă, 

În scopul verificării şi fundamentării concluziilor obținute 
pe calea analizei logice, urmează să cercetăm unele aspecte 
ale genezei şi evoluţiei istorice a valorii estetice. Analiza fe- 
lului în care se constituie în practica socială relaţiile estetice 
dintre om şi realitate şi a formei lor superioare — arta — 
va permite o primă apropiere de natura specilică a relaţiei 
cercetate. Elemente în plus credem că va oferi cercetarea 


evoluţiei istorice a valorii estetice, care — fără pretenţii de 
a fi exhaustivă — se va opri asupra cîtorva unghiuri de 


analiză care, după părerea noastră, pot evidenția momente- 
cheie ale acestui raport: progres social şi progres estetic, 
concrel-istoric şi general-uman. 

Cît priveşte caracterul lucrării, în intenţia autorului ea îşi 
propune să se plaseze pe planul esteticii filozofice care să 
păstreze conctactul cu fenomenul concret nu prin interme- 
diul unui ilustrativism facil, ci pornind mai cu seamă de la 
generalizările deja obţinute într-un domeniu sau altul al teo- 
riei artei, ca şi de la lucrările de estetică generală. Fără a 
subaprecia importanţa şi eficacitatea unor analize concrete, 
ni se pare că o cercetare la nivel categorial nu este lipsită 
de interes şi nu duce în mod obligatoriu la speculaţia sterilă. 


IDEALURI 


ŞI VALORI 


I. Idealul 


Natura idealului poate fi cel mai bine definită prin rapor- 
tarea la termenul antinomic pe care-l reprezintă realul, 
deci prin referire la problema fundamentală a filozofiei. În 
acest sens idealul reprezintă o reflectare a realului, un ele- 
ment prin urmare determinat, dar care, după cum se ştie, 
poate juca o influenţă activă, transformatoare asupra celui 
dintii. Apare limpede că în această accepțţie idealul este 
opus realităţii exterioare — naturale şi sociale —, pe care 
o exprimă aşa cum este, aşa cum trebuie sau am dori să fie. 

Accepţia cea mai larg răspîndită a noţiunii de ideal nu 
se referă însă la reflectarea a ceea ce există, ci mai ales la 
pretigurarea tendinţelor, a sensului în care conştiinţa socială 
— la nivelul ei superior ideologic — îşi reprezintă dezvol- 
tarea viitoare a realităţilor, dar nu poate fi neglijată nici 
situaţia în care idealul este proiecția imaginară în trecut a 
unor aspirații sau interese. Trebuie precizat că în toate aceste 
situaţii idealul este, în ultimă instanţă, o expresie a realului, 
deci are un rol determinat. După cum vom vedea, în prac- 
tica socială au loc nu o dată procese care rămîn nereflectate 
la nivelul ideologiei sociale şi, ca atare, nu se conturează 
niciodată în idealuri, deşi intervenţia spontană a conştiinţei 
nu lipseşte. În acest sens este deci greşit să pierdem din 
vedere relaţia de determinare existentă între real şi ideal, 
punîndu-le pe acelaşi plan, aşa cum face filozoful francez 
Louis Lavelle : „Orice ideal ca ideal există şi el într-o anu- 
mită măsură : el există în ansamblul existentului în raport cu 
celălalt aspect al acestuia, care se numeşte realul, la fel ca 
existentul dorit față de existentul dat“. A da idealului o 


1 L. Lavelle. „Traité des valeurs“, vol. I, P.U.F., 1951, p. 284. 

existenţă la fel ca cea a realului reprezintă evident o poziţie 
idealistă şi ea este rezultatul unui raţionament eronat : folo- 
sind un al treilea termen — „,existentul“ — şi subsumîndu-i 
termenii de real şi ideal a fost creată aparenţa naturii lor 
identice şi a lipsei unei primordialităţi din punct de vedere 
al existenţei lor. 

Înțelegerea idealului nu trebuie însă limitată la natura sa 
de element determinat, deoarece opoziţia dintre el şi real este 
alabilă, după cum arată Lenin, numai în cadrul problemei 
fundamentale a filozofiei, cînd trebuie stabilit factorul pri- 
mordial al dezvoltării. Fiind de natură spirituală, idealul 
există ca totalitate de idei, teorii şi reprezentări despre real, 
iar atunci cînd Marx spune că „teoria devine o forță mate- 
rială de îndată ce cuprinde masele“ 1, el subliniază nu numai 
forţa ei mobilizatoare în virtutea patosului subiectiv ce-l in- 
clude, ci şi faptul că ea se materializează în acţiunea oame- 
nilor. Materiale, reale nu sînt însă ideile „ca atare“, ci 
acţiunile umane pe care le-au determinat şi în care s-au 
obiectivat. 

Înțelegerea naturii spirituale a idealului apare limpede în 
funcţia sa de model mintal al realului, dar mai ales în carac- 
terul său de aspirație, năzuinţă, scop. La acestea se referă 
Marx atunci cînd arată că şi cel mai prost arhitect este su- 
perior unei albine prin aceea că este în stare să conceapă 
mental planul viitoarei sale activităţi, să şi-o reprezinte 
înainte de a trece la ea. Fără îndoială, acest fapt conferă 
idealului un uriaş rol stimulator, înscriindu-l în rîndul tră- 
săturilor fundamentale ce definesc activitatea umană. Expri- 
mînd metaforic acest rol, Maxim Gorki spunea: „Cînd 
natura l-a lipsit pe om de posibilitatea de a merge în patru 
picioare i-a dat drept toiag idealul“. 

Fără îndoială, în realitate procesul a fost complex, deoa- 
rece el presupunea capacitatea omului de a se detaşa de lu- 
mea înconjurătoare, de a-și da seama — şi aici practica socială 
îndelungată şi repetată a avut rolul hotărîtor — de dis- 


1 K. Marx şi F. Engels. Opere, vol. 1, Bucureşti, Editura politică, 
1960, ed. a II-a, p. 420. 


16 


tincţia dintre el şi mediu, dintre gînd şi faptă. De asemenea, 
apariţia idealului este indisolubil legată de dezvoltarea ca- 
pacităţii omului de generalizare, întrucât el exprimă — chiar 
şi într-o formă rudimentară — însuşirea dobîndită de indi- 
vid de a selecta şi compara lucrurile între ele şi de a alege 
mental între diferite soluţii de urmat în practică. 

Originea idealului se găseşte deci în activitatea practică, 
el este rezultatul unui proces de adecvare a omului la reali- 
tate, ceea ce presupune capacitatea de a acţiona pornind de 
la un scop, de a-şi reprezenta o acțiune înfăptuită, de a dori 
și a tinde spre un lucru sau altul. În acest sens originea 
idealului nu se găseşte doar în „incapacitatea realului de a 
ne satisface“, după cum susține L. Lavelle!, deşi, fără în- 
doială, idealul are o funcţie compensatorie indiscutabilă, ci, 
în primul rînd, în rolul pe care acesta îl joacă în practică 
tocmai pentru a permite omului să înfăptuiască obiecte şi 
acţiuni reale, capabile să-l satisfacă. 

Reprezentând ardenţa lucidă către o realitate întrezărită 
sau dorinţa de a realiza obiecte şi acte noi, idealul nu poate 
fi conceput decît în limitele capacităţii noastre de a cu- 
prinde realitatea pe calea intuiţiei sensibile şi a concretului 
logic, ajungînd în ambele cazuri la o reprezentare. După cum 
arăta Kant, dacă ideea este un concept raţional, „idealul e re- 
prezentarea unei fiinţe particulare adecvată unei idei“?, deci 
o cuprindere a sensibilului sub speța ideologicului. Desigur, 
limitele acestei capacităţi de cuprindere a realităţii nu sînt 
fixe şi ele sînt istoriceşte variabile în funcţie de progresul 
cunoaşterii umane, iar capacitatea de a ne reprezenta rea- 
litatea, deşi are la bază elementele perceperii imediate, se 
dezvoltă excepţional de mult, o dată cu dezvoltarea forţei 
asociative a conştiinţei (apariţia animismului a dus, la vre- 
mea sa, la o excepţională potenţare a capacităţii umane de 
cuprindere a realităţii, cu tot caracterul fals şi iluzoriu al 
majorităţii reprezentărilor sale). 


1 L. Lavelle. „Traité des valeurs“, vol. I, P.U.F., 1951, p. 364. 
3 I. Kant. „Critica puterii de judecare“, Secț. I, cartea întîi, Bucu- 
reşti, 1940, p. 111. 


O trăsătură specifică a idealului este caracterul său con- 
cret-sensibil, în sensul că el presupune obligatoriu capaci- 
tatea omului de a-şi imagina acţiunile sau obiectele dorite. 
Idealul presupune ca generali: izată mental, ideile 
şi teoriile să dobîndească un conţinut concret, înfăţişat într-o 
formă concretă, ceea ce-l deosebeşte simţitor de concepţiile 
şi formulele abstracte. Deosebirea nu constă însă în gradul 
de generalitate, ci în felul în care procesul de generalizare 
are loc. În cadrul idealului generalizarea se face prin indi- 
vidual, chiar dacă — la actualul nivel de dezvoltare al con- 
ştiinţei — ideile şi concepţiile astfel exprimate sînt rezul- 
tatul unui complicat proces de abstractizare şi generalizare. 
Istoriceşte vorbind — după datele pe care le oferă ştiinţa —, 
se pare că omul a avut o preferință deosebită pentru acest 
mod de generalizare, în perioada în care, datorită sincretismu- 
lui formelor conştiinţei sociale, diferenţierile între artă, magie 
şi ştiinţă nu se produseseră încă. 

O altă trăsătură a idealului o constituie — atunci cîne 
acţiunile umane pornesc conştient de la o reprezentare cris 
talizată ideologiceşte — caracterul său anticipativ. Desigur, 
există şi idealuri ce se mărginesc să reflecte retrospectiv 
realul sau acte umane spontane (în cazul cărora reflectarea 
are un caracter pasiv), dar de cele mai multe ori practica 
umană are un caracter activ şi — în funcţie de nivelul dez- 
voltării conştiinţei — făureşte pe baza germenilor realităţii 
viitoare idealuri care să contribuie la pregătirea unor atitu- 
dini sau acţiuni. 

În legătură cu caracterul anticipativ credem că se pune 
şi problema relaţiei dintre ideal şi adevăr. În forme ale con- 
ştiinţei sociale cum sînt politica, morala sau arta se ridică 
adesea problema relaţiei între lumea „aşa cum este“ 
cum trebuie să fie“. Prin natura sa, idealul se referă şi 
lumea „aşa cum este“, dar are în vedere îndeosebi tendinț: 
dezvoltării, deci „ceea ce trebuie să fie“. Desigur, relația 
este complexă și în unele cazuri necunoașterea sau nerespec- 
tarea „măsurii“ poate duce la contradicții între ideal şi 
adevăr. În acest sens, referindu-se la unele fenomene nega- 

tive din arta poloneză, Roman Zimand arată că uneori „Ce- 
rința reflectării lumii «aşa cum este» s-a referit la forma 
operei de artă şi a fost înțeleasă în spiritul senzualismului 
vulgar. A arăta lumea «aşa cum trebuie să fie» s-a referit 
la ceea ce am putea numi conținut, dar în practică s-a do- 
vedit a fi în completă contradicţie cu prima cerință“1, Ob- 
servaţia ca atare poate să fie exactă pentru explicarea unor 
tendinţe de înfrumusețare a realităţii socialiste în artă, dar, 
din păcate, pornind de la acest adevăr parţial, autorul neagă 
dreptul idealului artistic de a oglindi lumea „aşa cum trebuie 
să fie“ şi limitează arta la oglindirea a „ceea ce este“, iar 
problema adevărului artistic este decretată o simplă „tau- 
tologie“ 2. Un asemenea punct de vedere neagă posibilitatea 
şi dreptul idealului să anticipeze şi în felul acesta renunță 
la reflectarea realităţii în complexitatea şi devenirea ei, ceea 
ce duce implicit la deformare. 

Combătînd, pe bună dreptate, această opinie, ar fi însă 
greşit să se susțină deplina coincidență a idealului cu ade- 
vărul, aşa cum au făcut unii teoreticieni. O asemenea opinie 
ni se pare simplistă, deoarece face abstracţie de o mul: 
time de factori : în primul rînd caracterul anticipativ nu con- 
feră idealului şi veridicitate. Se cunosc atîtea anticipări false. 
În al doilea rînd, adevărul sau falsul trebuie judecate prin 
raportarea la condiţionarea social-istorică a idealurilor, la 
legităţile obiective ale dezvoltării, la diferitele poziţii de clasă 
şi atitudinea lor față de progres. În sfârşit, atunci cînd e 
vorba de creaţia artistică, pentru a vorbi de veridicitate sau 
de lipsa ei trebuie luate în considerare şi legităţile interne 
ale fenomenului artistic, sensul pe care această noţiune o are 
într-o ramură sau un gen de artă, într-un curent sau un stil 
anumit, 

Din cele de mai sus reiese că discuţia despre ideal nu 
poate fi purtată „în general“, că el trebuie înţeles în con- 
diţionarea sa istorică, idealurile politice, etice, religioase sau 
estetice fiind determinate, în ultimă instanţă, de condiţiile 


1 Roman Zimand. ,„Mîsl filozoticina“, nr. 1, 1957, p. 113. 
? Op. cit, p. 124—125. 


concrete ale unei epoci sau alteia, de poziţii de clasă, ca şi 
de o serie de factori sau împrejurări general-umane. 

Indiscutabil, în această situaţie apare o variabilitate is- 
torică a idealurilor, a cărei existenţă este uşor de observat 
Chiar şi la o sumară examinare a istoriei culturii umane. 
Idealiştii — de pe diferite poziţii — admit adesea existenţa 
unei asemenea variabilităţi, dar ei o pun ori pe seama dez- 
voltării însăşi a spiritului universal, a ideii absolute, reducînd 
diferitele idealuri la forme ale acestuia, ori neagă existenţa 
unor idealuri determinate obiectiv şi explică variabilita- 
tea prin cauze pur subiective. 

Cea mai categorică expresie a idealismului obiectiv o re- 
prezintă părerea lui Hegel după care ideea de frumos este 
„o totalitate de diferenţe esenţiale, diferenţe care trebuie să 
iasă la iveală ca atare şi să se realizeze. În ansamblul lor le 
putem numi forme particulare ale artei ca dezvoltare a ceea 
ce rezidă în conceptul idealului şi parvine la existenţă prin 
intermediul artei... Prin urmare, generalitatea reprezentării 
artistice nu este determinată aici din exterior, ci în ea însăşi 
prin propriul ei concept't. 

Postîndu-se pe un punct de vedere idealist-subiectiv, Jean 
Lameere susţinea : „Idealul de frumuseţe la care aş raporta 
frumuseţile particulare ar fi doar propriul meu ideal de fru- 
museţe, adică o frumuseţe rezultînd din experienţa mea es- 
tetică“ 2. În cele două cazuri extreme, ca şi în numeroasele 
poziţii „intermediare“, este negată în fond ideea condiţionării 
sociale obiective a idealurilor estetice, originea şi dezvol- 
tarea lor fiind puse exclusiv în seama unor factori spirituali. 

Dacă punctul de vedere hegelian poate fi combătut prin 
dovedirea faptului că în practică lucrurile stau exact invers 
şi motorul dezvoltării spirituale poate fi găsit, în ultimă in- 
stanţă, nu în idee, ci în viaţa materială a societăţii (ceea ce 
nu neagă existența unei „autodezvoltări“ a lumii ideilor), 


1 G. W. F. Hegel. „„Prelegeri de estetică“, vol. I, Editura Academiei 
Republicii Socialiste România, 1966, p. 397. 

2 Jean Lameere. „L'expérience esthétique“, „Rev. Synthèse“, sc. 84, 
nr. 29—31, 1963, p. 28. 

idealismul subiectiv de tipul celui dezvoltat de Jean Lameere 
comportă, după părerea noastră, o precizare suplimentară. 
Într-adevăr, individul nu poate raporta frumusețile parti- 
culare la altă experiență estetică decît la propria sa expe- 
riență. Dar această experiență nu este şi nu poate fi o ex- 
perienţă pur individuală, întrucît nu poţi trăi în societate 
fiind independent de ea (Lenin) şi, prin urmare, ea se în- 
cadrează într-o experienţă socială, oglindind — conştient sau 
nu — o anumită poziţie socială. Frumuseţea care rezultă din 
această experienţă are o natură socială şi este deci determi- 
nată direct sau indirect de factori sociali, astfel încît idealul 
de frumuseţe  dobîndeşte prin aceasta o determinare 
obiectivă. 

Există situaţii cînd explicaţiile ce se dau conţin elemente 
materialiste indisentabile, pentru ca apoi acestea să fie anu- 
late printr-o poziţie idealistă în „fundamentarea ultimă“ a 
variabilităţii idealurilor. Acesta este cazul, între altele, şi a 
concepţiei gînditorului român Petre Andrei : „Idealul acesta 
nu trebuie hipostaziat, considerat ca ceva exterior şi impus 
nouă : idealul variază după societăţi şi timpuri şi o dată cu 
el se schimbă şi valorile. Idealul e o valoare pe care o for- 
mulează individul sub influenţa societăţii. Societatea îl face 
pe individ să se ridice deasupra sa însăşi, să adopte o va- 
loare generală către a cărei realizare să tindă din toate pu- 
terile sale şi după care să aprecieze toate valorile. Prin ur- 
mare, idealul nu este o idee abstractă, rece, ci o forţă co- 
lectivă, o valoare colectivă... Prin urmare, idealul se ba- 
zează pe realitate, ale cărei elemente sînt combinate într-un 
mod nou şi deosebit; el e ceva impersonal, care planează 
deasupra voinţelor individuale. Dacă sînt idealuri trecătoare 
şi variabile după timpuri şi locuri, este totuşi un ideal su- 
prem invariabil, o valoare absolută după care apreciem, va- 
lorificăm valorile şi după care tindem să le realizăm. Acest 
ideal suprem e principiul şi criteriul adevărat în valorifica- 
rea valorilor“. 


t Petre Andrei, „Filozofia valorii“, Editura Fundaţii, 1945, p. 120. 


o 


După cum se vede, întreaga argumentare a lui Petre An- 
drei contrazice propria sa concluzie, care apare introdusă 
forţat din afară. Ce este acel ideal suprem invariabil despre 
care se pomeneşte la capătul unei convingătoare explicaţii a 
faptului că idealul nu poate fi considerat ceva exterior şi im- 
pus nouă şi că el este variabil în funcţie de diferite condiţii 
de loc şi timp? După părerea noastră, o simplă concesie 
formală, lipsită de altă motivare decît „uzanţele religioase“. 
Mai degrabă ni se pare necesar a obiecta împotriva modu- 
lui nedefinit în care Petre Andrei vorbeşte despre societate, 
în care nu reuşeşte să diferenţieze factorii esenţiali, deter- 
minanţi în înţelegerea dezvoltării, de cei secundari, deter- 
minaţi !. 

Atrăgînd însă atenţia asupra faptului că interesul de clasă 
este determinant, în ultimă instanţă, în constituirea idealului, 
trebuie să nu pierdem din vedere faptul că acest factor nu 
acţionează niciodată singur, ci însoţit de numeroşi alții, prin- 
tre care cel naţional, ca şi cei legaţi de condiţiile generale 
de civilizaţie şi cultură. În felul acesta are loc o interacţiune 
dialectică între concret-istoric şi general-uman. De asemenea, 
trebuie spus că elementele de clasă intervin în mod diferit 
în diferitele idealuri (politic, etic, estetic), iar în interiorul 
acestora acţiunea lor este, iarăşi, diferențiată. Dacă, de pildă, 
în cazul literaturii epice influenţa intereselor de clasă ope- 
rează mai direct şi este mai uşor detectabilă, deşi nici aici nu 
lipsesc aspecte indiferente față de această influenţă, în mu- 
zică sau în poezia lirică această influenţă este mai slabă, iar 
uneori ponderea general-umanului e covârşitoare. 

Intervin apoi domenii în care noţiunea de ideal este ne- 
adecvată, deoarece ideologicul este complet inexistent sau 
extrem de difuz datorită structurii specifice a acestora. Încă 
I. Kant remarca, pe bună dreptate, că „un ideal al mobilei 
sau al florilor este neconceput“ 2 şi acelaşi este cazul multor 


V 


1 Despre concepţia axiologică a lui Petre Andrei vezi mai [ 
larg şi articolul „Petre Andrei şi «filozofia valorii»“, publicat 
„Contemporanul“ din 7 mai 1965. 

21. Kant. „Critica puterii de judecare“, Secț. I, cartea întîi 
Bucureşti, 1940, p. 64. 

domenii ale esteticului cotidian, care sînt mai strîns legate 
de dezvoltarea bazei tehnice-materiale şi cu totul indirect, 
mediat, de relaţiile de producţie. În asemenea situaţii, ati- 
iinea estetică a omului nu se ridică la forma ei conturată 
ideologiceşte care este idealul, deoarece intervin reacţiile 
spontane, cvasireflexe ale gustului. (Evident, uneori în spa- 
tele unor asemenea reacţii pot fi găsite idealuri estetice de- 
finite, dar în constituirea lor apariţia gustului este oricum 
preexistentă.) 

Analiza idealului în dezvoltarea sa evidenţiază şi o altă 
însușire a sa: cea a caracterului său relativ şi absolut în 
acelaşi timp. Faptul acesta izvorăşte din funcţia idealului de 


lua 


a exprima — atunci cînd se înscrie pe linia legilor progre- 
sului social — tendința de descătuşare a esenței umane, de 


realizare multilaterală a sa, opunîndu-se uneori realului, pe 
care îl devansează sau ale cărui trăsături odinioară pozitive, 
dar acum perimate continuă să le exprime. Absolută e ten- 
dinja omenirii de împlinire, relative sînt condiţiile în care 
împlinirea se poate sau nu înfăptui pe fiecare treaptă a dez- 
voltării istorice, 

Determinate socialmente, idealurile sînt semnificative. şi 
simptomatice pentru caracterizarea unei epoci, unei socie- 
tăţi, ca şi pentru poziţia clasei sau grupului social pe care 
o rezumă, deoarece în ideal se acumulează — cristalizîndu-se 
cu o relativă stabilitate, dar şi cu un dinamism interior pro- 
nunțat — o imensă experienţă socială. Fără îndoială că 
această cristalizare dobîndeşte un caracter mai accentuat în 
momentele istorice de răscruce, deoarece atunci forțele so- 
ciale aflate în luptă se ciocnesc mai deschis şi măştile sau 
mistificările sînt în bună parte înlăturate. Deşi fără a în- 
ţelege determinismul social al procesului, E. Durkheim ob- 
servase şi el această trăsătură a idealului : „Aceste idealuri 
sînt numai ideile în care s-a păstrat şi s-a rezumat viaţa so- 
cială așa cum este ea în punctele culminante ale dezvoltării 


sale“1. Ar fi să tragem concluzia că idealurile apar 


1 E. Durkheim. „Jugements de valeur, jugements de réalité“, 
„Revue de methaphisyque et de morale“, 1911, p. 449. 

şi funcţionează doar în asemenea momente de vîrf ale evo- 
luţiei, dar fără îndoială că în acele momente ele sînt mai 
bogate în determinări, în mai mare măsură caracteristice 
pentru o poziţie socială sau alta şi cumulînd o experienţă 
socială majoră, ceea ce le conferă o forţă anticipativă su- 
perioară. 

În sfîrşit, trebuie să atragem atenţia asupra faptului că 
idealurile reprezintă generalizări valabile şi interesante nu- 
mai în măsura în care privesc omul, viaţa lui în modul cel 
mai direct; un ideal de viaţă, de bunătate, justiţie socială 
sau frumuseţe este raportat întotdeauna la interesul omu- 
lui, pe cînd o teorie despre structura materiei permite această 
raportare numai indirect. 


Ce este deci — într-o încercare de definire cît mai cu- 
prinzătoare, care însă inevitabil nu ar putea cuprinde toate 
nuanțele — sensul noţiunii de ideal? Idealul este model 


mintal concret-sensibil al realului şi patos uman subiectiv, 
avînd o natură spirituală, dar o determinare social-obiectivă. 
Dialectica structurii sale este plastic exprimată în faptul că 
idealul poate fi în acelaşi timp actual şi în devenire, stabil 
şi dinamic, existent şi dorit, absolut şi relativ, proiecţie în 
trecut şi anticipare imaginativă, concret-istoric şi general- 
uman. Fără îndoială, practica socială sau subiectivitatea in- 
dividuală va accentua cu precădere asupra cîte uneia din 
aceste laturi polare, ba chiar va anula cu totul unele dintre 
aceste determinări, dar o definiţie dialectică, tinzînd să-şi 
surprindă obiectul în complexitatea sa, nu le poate omite. 


* 
* k 


Discuţia asupra naturii idealului credem că aduce sufi- 
ciente argumente în favoarea caracterului său social, distin- 
gîndu-l totodată de idealul individual (personal). Desigur, şi 
într-un caz şi într-altul avem de-a face — în ultimă instanță 


— cu o determinare social-obiectivă, cu precizarea că în 
cazul idealurilor individuale ponderea factorilor subiectivi ce 


intervin este mai mare. 

În terminologia curentă noțiunea de ideal social are însă 
în mod obişnuit două accepții. Într-un sens mai restrîns, 
idealul social este înțeles ca ideal social-politic, în timp 
ce în accepţia sa mai largă, cea pe care o vom folosi pe 
parcursul lucrării, întrucît permite înțelegerea mai com- 
plexă a problemei, se are în vedere ansamblul de idei, 
teorii şi reprezentări de natură politică, filozofică, etică, 
şliinţifică, estetică sau chiar religioasă. Desigur, pe par- 
cursul analizei vor fi necesare încă precizări şi nuanțări, de 
oarece idealul social, ca ansamblu de idealuri, nu reprezintă 
o sumă aritmetică a acestora şi nici nu poate fi luat în dis 
cuţie întotdeauna în toate laturile sale. 

Analiza relaţiei dintre idealul social şi idealul estetic do- 
vedeşte că aceasta este întotdeauna multilaterală şi complexă, 
avîndu-se în vedere, chiar dacă nu explicit, toate laturile 
spirituale ale socialului : politică, filozofică, etică sau cog- 
nitivă, iar uneori şi cea religioasă. Acesta este, de pildă, sen- 
sul afirmației lui Franco Fanizza despre munca artistului : 
„El încearcă să traducă într-un roman, un tablou, o operă 
muzicală unicul lucru de care este sigur: substanţiala ne- 
siguranţă a universului“ 1. Că o nesiguranţă absolută, un 
haos şi un relativism total al valorilor nu există decît în op- 
tica deformată a gînditorului italian este evident; ceea ce 
am vrut să dovedim cu ajutorul acestui exemplu este însă 
caracterul complex al implicaţiilor pe care le presupune orice 
ideal social. În cazul de faţă nu este vorba numai de o ne- 
siguranţă politică, ci şi de una filozofică şi etică, care, după 
părerea lui Fanizza, ar guverna întregul univers, transpu- 
nîndu-se şi în opera de artă. Fără îndoială o asemenea în- 
țelegere generalizatoare a idealului contemporan este falsă 
şi tinde să transforme neîngăduit poziţia unor anumite clase 


şi grupuri sociale în singura existentă în epoca noastră. 
Din punctul de vedere al discuţiei noastre se ridică o în- 

trebare : atunci cînd un ideal social se referă la relaţiile es- 

tetice dintre om şi realitate sau este transpus într-o operă 

de artă, el rămîne ca atare, adică un ansamblu de idealuri 
politice, etice, religioase, sau ia o formă specifică ? Asttel 
apare problema idealului estetic. Avem de-a face cu un ideal 
de un tip deosebit sau cu idealuri de altă natură, dar care 
în această situaţie specifică s-au metamorfozat ? 

În general, idealul estetic este definit ca o formă speci- 
fică a idealului social, expresie superioară a unei atitudini 
estetice, reprezentînd totalitatea de idei şi reprezentări de- 
spre frumuseţe sau urîțenie, comic sau tragic, sublim sau 
grotesc raportate la om. Înseamnă aceasta că idealul social 
s-a dizolvat în idealul estetic ? După părerea noastră, rela- 
ţia este mai complexă şi adesea contradictorie, idealul es- 
tetic avînd o relativă independenţă, dar dacă în cazul operei 
de artă nu mai există idei politice sau etice „ca atare“, ar fi 
greşit să credem că imaginea artistică este neutră sub raport 
social. 

O asemenea concepţie este exprimată în mod pregnant 
de Benedetto Croce atunci cînd afirmă că „o imagine artis- 
tică reproduce un act demn de laudă sau de reproşuri din 
punct de vedere moral ; dar acea imagine, întrucât e DE 
gine, nu e moraliceşte demnă nici de laudă, nici de reproşuti. 
Nu numai că nu e cod penal care să poată condamna la în- 
chisoare sau la moarte o imagine, dar nici o judecată morală, 
dată de o persoană înţeleaptă, nu poate să facă obiectul 
ei : cam tot atîta ar fi să judeci ca imorală «Francesca» lui 
Dante ori morală «Cordelia» lui Shakespeare (care au nu- 
mai un rol artistic şi sînt ca nişte note muzicale ale sufle- 
tului lui Dante şi ale lui Shakespeare) cât să judeci moral 
patratul şi imoral triunghiul“ 1. Falsitatea unui asemenea 
punct de vedere izvorăşte din faptul că esteticianul italian 
absolutizează o trăsătură reală a imaginii artistice : relativa 
ei independenţă faţă de faptul de viaţă reflectat, ca şi față 
de alte tipuri de idealuri, ceea ce creează aparenţa unei de- 
taşări totale. 


1 Benedetto Croce. „Elemente de estetică“, Editura „Cultura Na- 
ţională“, 1922, p. 20. 

În realitate, idealul artistic nu rămîne neutru din punct 
de vedere politic sau etic, ci include — în modalitate spe- 
cifică, uneori după o „prelucrare“ sensibilă — sensurile esen- 
tiale ale acestora. Cu alte cuvinte, politicul şi eticul se in- 
tegrează organic în structura imaginii artistice şi judecata 
de valoare pe care aceasta o exprimă are un caracter sin- 
tetic. Astfel, în opera de artă idealurile politice, etice sau 
filozofice nu apar în formă „nudă“, ci ele sînt încorporate 
în idealul estetic, în aprecierea fenomenelor oglindite drept 
frumoase sau urite, tragice sau comice, sublime sau eroice. 
Din această cauză atitudinile politice, etice sau filozofice 
sînt prezentate în lumina idealului artistic ca demne de ur- 
mat sau nu, ca „pozitive“ sau „negative“. După cum se va 
vedea, idealurile respective nu se suprapun şi nu coincid cu 
cel estetic, dar apare evident că datorită caracterului său ex- 
presiv şi capacităţii sale de a se adresa în acelaşi timp sensi- 
bilităţii, afectivității şi raţiunii, el transmite cu maximă 
pregnanţă sensurile pe care le include. Caracterul expresiv 
al idealului estetic se datoreşte faptului că el tinde spre o 
selecţie a idealurilor de diferite tipuri, şi cum acestea sînt 
şi ele cristalizări spirituale ale unor tendinţe existente sau 
dorite, idealul estetic apare adesea ca o expresie sintetică 
a acestora. 

Lucrurile ni se par şi mai evidente atunci cînd este vorba 
nu de artă, a cărei finalitate primordială este cea estetică 
şi în care idealul artistic integrează idealurile de altă natură, 
ci de viaţă, unde atitudinile şi acţiunile oamenilor sînt în 
primul rînd expresia unor idealuri economice, politice, filo- 
zofice sau etice. Şi cu toate acestea se poate vorbi de ideal 
estetic și în viaţa socială. Cînd anume ? Atunci cînd, ca ur- 
mare a unei selecţii a idealurilor de diferite tipuri, unele sînt 
considerate drept precipitat concentrat al tuturor celorlalte 
datorită perfecțiunii şi expresivităţii cu care se prezintă. În- 
tr-un sens — fără a estetiza — cred că se poate spune că 
idealul estetic, datorită intuitivităţii sale, este „unitatea de 
măsură“ pentru celelalte idealuri (nu ca normă de perfec- 
țiune, ci numai sub raport expresiv), şi acest fapt, reliefîn- 


27 


du-l, acordîndu-i un loc „privilegiat“ între celelalte idealuri, 
îl impune cu o forţă superioară conștiinței. 

Precizarea aceasta mi se pare absolut necesară pentru a 
defini specificitatea idealului estetic. O formulare ca cea 
după care idealul estetic pe care şi-l elaborează societatea 
umană este în fond totalitatea reprezentărilor despre viaţă 
asa cum ar trebui să fie pentru ca nimic să nu-l stinghe- 
rească pe om să fie Om, cu alte cuvinte să creeze, să-şi 
afirme cît mai deplin esenţa, deşi justă în general, apare nu 
numai unilaterală, deoarece are în vedere numai idealurile 
estetice ale claselor progresiste, dar şi prea vagă, deoarece 
cele de mai sus se potrivesc la fel de bine și pentru idea- 
lurile politice, filozofice sau etice înaintate. În acelaşi sens 
nu apare satisfăcătoare definirea idealului estetic ca expre- 
sie a luptei pentru descătușarea esenței umane, deoarece şi 
aici este surprinsă doar o trăsătură de ordin general, care 
însă nu face distincţie nici între diferite poziţii sociale (pro- 
gresiste sau reacționare), nici între diferitele forme ale idea- 
lului. 

Din cele de mai sus a apărut o nouă problemă : se poate 
face o distincţie între idealul estetic şi cel artistic P După 
părerea noastră, deşi delimitările sînt nepotrivite iar în cazul 
artei se poate folosi la fel de bine şi un termen şi celălalt, 
distincţia nu e pur terminologică. În primul rînd este evi- 
dent că sfera termenului de ideal estetic este mult mai largă, 
întrucât el cuprinde nu numai arta, ci întreaga realitate ma- 
terială şi spirituală aflată în relaţii estetice cu omul. În al 
doilea rînd, în timp ce idealul estetic referitor la realitatea 
socială se exprimă în acţiuni şi atitudini umane de diferite 
tipuri, de natură evident extraestetică, iar cel referitor la na- 
tură este rezultatul „„umanizării“ acesteia într-un anumit sens 
(nu întotdeauna numai prin acţiunea directă asupra ei, ci 
şi prin proiecţie a spiritualităţii umane asupra unui cadru 
sălbatic), în artă idealul se încorporează în mod obligato- 
riu prin creaţie într-un produs cu o finalitate primordial! 


estetică. 

Reţinînd aceste distincţii, trebuie să înţelegem totodată 
că între idealul estetic şi cel artistic există numeroase în- 
trepătrunderi, că există „zone de graniță“ unde delimitările 
sînt practic imposibile. Din aceste motive discuţia ulterioară 
nu va mai insista asupra distincţiilor, menţionîndu-le doar 
cînd va fi cazul. 

La înţelegerea specificităţii idealului estetic în diferite 
domenii contribuie şi analiza determinării obiective a aces- 
tora. Astfel, referindu-ne la natură, credem că, în bună mă- 
sură, Plehanov avea dreptate susţinînd că „idealul de fru- 
museţe care domină într-o anumită epocă, într-o anumită 
societate sau într-o anumită clasă socială îşi are rădăcinile 
parte în condiţiile biologice ale dezvoltării speciei omeneşti, 
care duc, între altele, şi la formarea unor particularităţi de 
rasă, parte în condiţiile istorice ale apariţiei şi existenţei so- 
cietăţii sau clasei respective. De aceea acest ideal este în- 
totdeauna foarte bogat într-un conţinut pe deplin determi- 
nat şi cîtuşi de puţin absolut, adică nu tocmai necondi- 
ţionat“i. În formarea idealului de frumuseţe fizică sau în 
aprecierea frumosului natural, factorul biologic are, desigur, 
un rol important, deşi, după părerea noastră, el nu poate fi 
pus pe acelaşi plan cu cel social, întrucît intervenţia lui la 
sorgintea idealului are loc într-un cadru socialmente determi- 
nat („social“ nu înseamnă neapărat „de clasă“). 

Lucrurile se schimbă însă foarte mult cînd e vorba de 
viaţa „socială“ sau de produsele activităţii umane şi cînd în 
determinarea obiectivă rolul hotărîtor şi preponderent revine 
factorului social în complexitatea sa, rolul determinant — în 
ultimă instanţă — avîndu-l cel de clasă. În constituirea idea- 
lului estetic referitor la relaţiile dintre oameni intervine 
precumpănitor criteriul de clasă, în timp ce atunci cînd e 
vorba de produsele muncii umane apar o serie de criterii noi, 
ca cele legate de nivelul de civilizaţie, de progresul tehnic, 
de obiectul muncii sau de mediul geografic. În sfîrşit, în 
artă condiţionarea obiectivă a idealului apare şi mai com- 


1 G. V. Plehanov. „Arta şi viaţa socială“, Bucureşti, Ed. Cartea 
Rusă, 1957, p. 182. 

plexă şi adesea greu de descitrat, în afara factorului de clasă 
intervenind cel naţional, ca şi numeroşi alţi factori spirituali 
istoriceşte constituiți, alături de particularităţile specifice, în- 
clinaţiile şi talentul personalităţii creatoare. 

În toate aceste situaţii constituirea idealului estetic are loc 
însă numai atunci cînd alături de relaţii biologice, econo- 
mice, politice sau de altă natură, între om şi realitate inter- 
vin relaţii estetice, are loc o însuşire estetică a lumii. În ce 
condiţii se stabilesc asemenea relaţii estetice, ca latură spe- 
citică a multilateralei practici umane şi care sînt particula- 
rităţile ei definitorii urmează să discutăm mai târziu. 

Înscriindu-se în aria idealului social în general, idealul 
artistic nu este simpla transcriere a unui crez ideologic. Dacă 
politicul ca formă concentrată a economicului este mai di- 
rect legat de interesele de clasă şi partide, dacă pe plan 
teoretic filozofia exprimă indirect şi mediat aceste interese, 
şi mai complicată este situaţia artei. În procesul acestor me- 
dieri determinismul social se păstrează, dar apare „sublimat“, 
întrucît dezvoltarea internă a diferitelor forme ale conştiin- 
fei sociale îşi are legităţile ei proprii, care încorporează şi 
prelucrează ideologicul în substanţa lor intimă. Ca rezultat 
al acestui proces, ideografierea realităţii se realizează într-un 
mod specific, în antă conceptul neexistînd în formă „pură“, 
ci încadrat în structura unei imagini ce se adresează sintetic 
senzorialităţii, afectivității şi raţiunii. 

Reprezentînd rezultatul proiecției filtrate a unui ideal, 
arta preia una din trăsăturile sale fundamentale : aspiraţia 
spre universalitate. Această aspirație este îngrădită de limi- 
tele unei determinări sociale concrete, dar în cadrul ei pot 
fi acceptate şi elemente general-umane de o valabilitate 
mai largă. Exemplul lui Lucian Blaga, filozot şi poet în ace- 
laşi timp, este semnificativ în această direcţie. Aprehensiu- 
nea sa în faţa oraşului şi a civilizației moderne reprezintă 
de fapt o critică romantică a capitalismului, care în „Ge- 
neza metaforei şi sensul culturii“ se exprimă conceptual şi 
deci mai direct. Aceeaşi poziţie poate fi descifrată şi în at- 
mosfera ce se degajă din întreaga sa poezie despre sat, dar 

in aspirația sa spre „puritate“ şi în simpatia pentru „ori- 
zontul magic“ al unei vieţi arhaice poetul exprimă prin în- 
tregul său sistem imagistic — dincolo de accentele iraţio- 
nale — o năzuinţă spre plenitudine şi puritate, spre o exis- 
tenţă ingenuă şi autentică, care sînt general-umane. Ideo- 
logia, sistemul filozofic blagian nu au dispărut, ele s-au 
sublimat. În acelaşi sens ni se pare că are dreptate 
Ov. S. Crohmălniceanu arătînd că în „Poemele luminii“ 
spiritualismul şi iraţionalismul lui Blaga apar atenuate: 
„Dominante sînt aici trăirile directe şi speculaţiile metafi- 
zice, schiţate doar, li se suprapun oarecum ca momente li- 
rice ulterioare. Între ceea ce e sensibilitate autentică în con- 
tact viu cu realitatea şi ceea ce e concept, construcţie arbi- 
trară mintală, se mai păstrează o linie despărţitoare. Frene- 
zia vitală e pînă la un punct expresia firească a imbolduri- 
lor vârstei. Proiecţia eului în cosmos, de cele mai multe ori, 
exaltare erotică, dispusă la o venerație nu neapărat mistică. 
Chiar întrebările care-l tulbură pe poet şi-i strecoară în su- 
flet fiorul misterului pleacă adesea şi ele de la un sentiment 
curent omenesc, temerea pe care o inspiră oricînd ideea 
morţii, a neantului“ t, 

Ar fi cît se poate de greşit dacă de aici s-ar trage conclu- 
zia dezideologizării artei. Transformată, sublimată, ca mesaj 
de idei clar sau ca simplă stare de spirit, ideologia este pre- 
zentă, punîndu-şi sigiliul asupra elementelor general-umane 
şi colorînd acele zone ale imaginii artistice unde ponderea 
hotărîtoare o are senzorialul şi afectul. Este ştiut însă că 
istoria literaturii şi artei semnalează adesea contraziceri între 
idealul social şi idealul artistic al creatorului (aşa cum apare 
el în opera finită), iar manifestele şi programele unor curente 
şi grupări literare sau artistice au fost nu o dată infirmate de 
creaţia scriitorilor afiliaţi. Explicarea şi înţelegerea ştiin- 
țifică a operei presupun însă în mod obligatoriu raportarea 
la concepţia despre lume, la idealul social al creatorului, dar, 


1 Ov. S. Crohmălniceanu. „Lucian Blaga“, Bucureşti, E.P.L. 1963, 
PD. 19. 

în ultimă analiză, adevăratul act de identitate artistică (şi 
ideologică) al scriitorului îl reprezintă opera. 

În acest sens ruptura care se face uneori între idealul ar- 
tistic şi opera finită, considerarea acestuia ca o schemă ab- 
stractă existentă în afara concretizării ei în procesul de crea- 
ție a putut duce la aprecieri eronate, ca cea pe care o face 
M. Novicov într-una din referirile sale la modernism : (Ei 
toate că în creaţia concretă a unor scriitori modernişti pot 
fi găsite valori reale, idealul estetic al modernismului ca 
fenomen social este profund reacţionar“ 1. Oare din valorile 
reale despre care se vorbeşte nu poate fi extras un anumit 
ideal estetic ? Considerăm că ar fi mai exact să se spună 
că acest ideal este contradictoriu el însuşi şi nu să se admită 
concesiv existența unor valori reale, alături de un ideal es- 
tetic reacţionar în toate laturile sale. 

Pe magistrala istoriei literaturii şi artei pot fi stabilite deci 
anumite corespondențe cu istoria ideologiei în general, cu 
cea a filozofiei în special ; în unele cazuri, ca, de pildă, cel 
al filozofiei existenţialiste şi al creaţiei literare a lui Sartre, 
această corespondenţă este extrem de evidentă, tot aşa cum 
nu pot fi trecute cu vederea influenţele psihanalizei în crea- 
ţia dramatică a unui Tennessee Williams sau O'Neil, iar 
aceste corespondențe sînt cu atît mai evidente în cazul artei 
socialiste, care încorporează în structura însăşi a imaginii 
artistice elementele concepţiei filozofice marxist-leniniste. 

Subliniind acest fapt, trebuie evitată vulgarizarea, combă- 
tută încă de Marx, care arăta că eroii operei literare nu sînt 
simpli purtători ai unor ideologii, megafoane ale epocii. În 
acest spirit, cu toate că analogiile pot fi interesante, ni se pare 
că paralela făcută uneori între filozofia lui Descartes şi „evi- 
denţialism“ sau între iluminism şi prerealism este unilate- 
rală. Fără îndoială, între aceste curente filozofice şi creaţia 
artistică există o indiscutabilă legătură. Dacă însă Diderot, 
autorul „Nepotului lui Rameau“, este materialist cu intuiţii 
dialectice geniale, iar pe plan literar se înscrie printre pre- 


1 M. Novicov. „Realism. Realism critic. Realism socialist“. Bucu- 
reşii, E.P.L, 1961,.p. 13. 


cursorii romanului realist, un alt iluminist de frunte, deistul 
Rousseau, care se afirmă ca luptător pentru aceleaşi idealuri 
de progres social, este revendicat de romantici, şi nu pe ne- 
drept, ca părinte. 

Raportul dintre idealul social şi creaţia literară este ori- 
cum mai complex, el neputînd fi redus la relaţia filozofic- 
artă, deoarece o asemenea explicaţie sărăceşte mult fenome- 
nul, împiedicînd însăşi înțelegerea sa. Experienţa creaţiei 
artistice demonstrează că arareori această legătură e directă, 
iar, pe de altă parte, în perioade atit de complexe ale dez. 
voltării istorice ca aceea contemporană, creatorii cu adevărat 
mari — ca, de pildă, Thomas Mann sau Bertolt Brecht - A 
reuşind să foreze adînc în conştiinţa omenească, descoperă 
artisticeşte adevăruri general-umane, avînd ceva de spus tu- 
turor oamenilor, astfel încît rezonanţa social-estetică a ope- 
rci lor e mai largă decît idealurile de viață ce le sînt proprii. 
Faptul nu înseamnă că opera lor îşi pierde semnificaţia so- 
cial-estetică reală, dar ar fi simplist să interpretăm romanul 
lui T. Mann „Muntele magic“ doar ca o investigaţie în me- 
diul social al bolnavilor suferind de ftizie şi plictis sau „Cer- 
cul de cretă caucazian“ al lui B. Brecht ca o pledoarie para- 
bolică pentru o atitudine colectivistă în organizarea colhozu- 
rilor şi să trecem cu vederea problemele general-umane 
fundamentale pe care le ridică. 

Înţelegînd legătura dintre idealul social şi creaţia artis- 
lică ca pe o relaţie mediată şi admiţind posibilitatea unei 
relative independenţe a idealului estetic, atât faţă de orîn- 
duirea economică cît şi faţă de suprastructura ei ideologică, 
apare limpede că idealul social nu determină obligatoriu struc- 
tura şi forma operei. 

Dacă relația dintre idealul social şi creaţia artistică, ex- 
primînd un anumit ideal estetic, se caracterizează prin com- 
plexitatea despre care am vorbit mai sus, lucrurile se schimbă 
intr-o însemnată măsură cînd este luat în consideraţie un 
aspect particular, cum ar fi, de pildă, legătura dintre filo- 
sofie şi ştiinţa esteticii ca disciplină filozofică. Desigur că 
nici aici relaţia nu este de determinare absolută în sensul că 

este posibil ca de pe o poziţie filozofică idealistă să fie ex- 
puse totuşi unele consideraţii estetice judicioase, dar limitate 
de un fundament teoretic vicios. 

Recunoaşterea unei legături mai strînse existente între fi- 
lozofie şi estetică impune însă considerarea aspectelor de 
bază ale acesteia din urmă din punctul de vedere al pro- 
blemei fundamentale a filozofiei, singura capabilă să dea un 
răspuns ştiinţific. În acest sens apare evident arbitrară în- 
cercarea lui Stephen C. Pepper de a împărţi gîndirea filo- 
zofică în patru direcţii — mecanicism sau naturalism (De- 
mocrit şi Descartes), formism (Platon, Aristotel, scolasticii), 
organism (Hegel) şi contextualism sau pragmatism (W. Ja- 
mes, ]. Dewey) — şi de a le găsi patru teorii estetice cores- 
punzătoare. După cum arată el, „fiecare din aceste concepţii 
despre lume contribuie astfel la pătrunderea în experienţa 
estetică şi în aprecierile ei care cu greu pot fi neglijate 
fără prejudecăţi. Termenii centrali definitorii pentru aceste 
patru teorii sînt următorii : 1) plăcere sau satisfacţie de o 
anumită natură, 2) realizarea formei ideale pentru percepţie, 
3) totalitate organică dinamică, 4) intuiţie sau calitate vie, 
Acestea sînt patru descrieri interpretative asupra experien- 
tei estetice, bazate pe conceptele respective despre lume. 
Dar acestea sînt ceva mai mult decît descrieri. Ele sînt 
descrieri definitorii. Şi întrucît ele sînt descrieri ale unor 
experienţe de valoare, ele devin în mod automat criterii de 
valoare. Ele instituie judecăţi de calitate, în aşa fel încît 
obiectele sau experienţele care nu cad în cîmpul definit 
nu sînt valori estetice“ 1. 

O analiză sumară arată că cele patru „teorii estetice“ ex- 
puse reprezintă laturi complementare ale relaţiilor multila- 
terale care se stabilesc între idealul estetic — realizat într-o 
valoare — şi atitudinea estetică a subiectului faţă de ea. De 
altfel, o asemenea complementaritate a celor patru teorii 
susține şi Pepper, mai ales cînd e vorba de operele de 
artă de valoare, de unde el trage apoi concluzia că avem 


+ Stephen C. Pepper. „On the Relation of Philosophy to Art“, 
în „Revue internationale de philosophie“, fasc. 2—31, 1964, p. 188. 

de-a face cu un mare grad de relativitate în aprecierea es- 
tetică şi că poziția optimă este cea a adoptării unui „sistem 
selectiv“, care să acorde prioritate unei laturi sau alteia în 
funcție de preferințe. Un asemenea punct de vedere duce la 
concluzia că, în ultimă instanță, şi atitudinea filozofică este 
tot în funcţie de preferinţele subiective manifestate la un 
moment dat, ignorînd astfel orice determinare obiectivă. 
Viciile sale sînt evidente dacă analizăm premisele de la care 
se porneşte. În primul rînd, ignorarea problemei fundamen- 
tale a filozofiei a dus la statuarea arbitrară a patru poziţii 
lilozofice care, de fapt, nu pot fi nici măcar delimitate, 
Pepper punînd alături filozofi de orientări extrem de dife- 
rite. În al doilea rînd, din acestea nu reies în nici un fel 
cele patru teorii estetice expuse. Acestea reprezintă într-a- 
devăr laturi complementare ale fenomenului estetic, atît că 
este necesară distincţia între obiect şi subiect, pe care Pepper 
n-o mai face. Astfel, atunci cînd este vorba de realizarea 
unei „forme ideale pentru percepţie“ şi de o „totalitate di- 
namică“, autorul are în vedere obiectul estetic, pe cînd în 
cazul plăcerii sau satisfacţiei şi al intuiţiei, teoriile citate de 
el se referă la receptarea acestuia de către subiect, În sfîrşit, 
mi se pare că, fără a transpune mecanic concepțiile filozo- 
lice în domeniul esteticii, în problemele ei fundamentale, 
cum sînt natura şi rolul idealurilor şi valorilor estetice, punc- 
tul de plecare îl reprezintă în mod obligatoriu tot problema 
fundamentală a filozofiei, de care Pepper face abstracție. 

În concluzie, apare evident, credem, că problema relației 
ideal filozofic — ideal estetic, care este doar unul din as- 
pectele interconexiunilor ce se stabilesc între diferite alte 
tipuri de idealuri sociale şi cel estetic, nu este nici ea directă 
şi automată şi nu se pune în acelaşi fel cînd e vorba de a 
judeca opera de artă sau teoriile şi concepţiile estetice, ceea 
ce evidenţiază încă o dată complexitatea problemei. Ana- 
liza va fi mai concludentă cînd vom purta discuţiile nu pe 
lirîmul relaţiei dintre idealuri la nivelul intenţiilor, ci cînd 
vom avea în vedere idealurile realizate, concretizate în valori, 


II. Creaţia 


Înțelegerea procesului transformării idealurilor în valori 
prin creaţie impune lămurirea distincţiei existente între aceste 
concepte şi a modalităţii în care aceasta se produce. 

Este adevărat că în numeroase cazuri crearea valorilor are 
loc fără ca autorii lor să pornească de la un ideal conştient 
şi acesta poate fi extras abia ulterior din substanţa valorii 
realizate, dar în asemenea cazuri funcţia axiologică a mo- 
mentului creator nu numai că nu dispare, ci chiar devine 
mai pronunţată. 

Parte componentă a practicii umane, creaţia presupune 
intervenţia obligatorie a conştiinţei, dar lucrul acesta se poate 
petrece — mai ales în viaţa însăşi — în mod spontan, nede- 
liberat. Cum atenţia noastră este îndreptată cu deosebire 
asupra fenomenelor cu precumpănire conştiente, socotim că 
analiza rolului creaţiei în transformarea idealului în valoare 
este necesară. 

Distincția dintre ideal şi valoare nu este întotdeauna uşor 
de făcut, deoarece într-o primă accepţie, cea mai largă, des 
întilnită în analiza curentă, ele coincid. Idealurile de fru- 
musețe, dreptate sau bunătate dintr-o anumită epocă expri- 
mînd obiectivarea esenței umane includ întotdeauna un 
sens axiologic şi sînt considerate în același timp valori spi- 
rituale (estetice, politice, etice, filozofice, religioase). E drept 
că şi adevărul este considerat valoare spirituală, fără a con- 
stitui un ideal (în sensul comun), dar aceasta numai în mă- 
sura în care este raportat la utilitatea sa pentru om şi devine 
o năzuinţă, un scop de atins. Această accepţie este justifi- 
cată, deoarece momentul axiologic nu poate fi eliminat din 
viaţa socială, el colorînd — aş spune întovărăşind ca o um- 
bră — nu numai faptele, acţiunile, obiectele, dar și ideile 

şi visurile noastre. În acest sens are dreptate Fritz Joachim 
von Rintelen atunci cînd susţine că „fiecare om îşi face un 
anumit ideal de viaţă, concret şi individual, care este în 
acelaşi timp un ideal de valoare şi care are o mare impor- 
tanţă pentru educarea altora şi propria formaţie a fje- 
căruia“ 1, 

Uneori însă idealul şi valoarea sînt confundate nu cu scopul 
de a evidenția natura axiologică a idealurilor, ci pentru a 
nega astfel caracterul de criteriu al idealului sau pentru a 
respinge necesitatea creaţiei axiologice ca 
transformare a idealurilor în valori. Coincidenţa idealurilor 
şi de R. B. Perry: „Ne propunem 
spune el. 


modalitate de 


rile 


CU val 
să studiem «valorile» Dar există asemenea 
lucruri ? Omul de ştiinţă aşteaptă pînă cînd faptele trec prin 


este susţinut 


conştiinţa lui şi apoi încearcă să le descrie sau să le explice, 
În cursul explicaţiei, el introduce adesea entități noi, de o 
stabilitate dubioasă, ca, de 


pildă, electronii sau eterul; dar 
el porneşte de la date a căror existenţă este indiscutabilă şi 
în care entităţile sale abstracte sînt întotdeauna ancorate. 
Dar valorile, sau în orice caz unele dintre ele, sînt ideale. 
Întreaga tragedie a vieţii constă în faptul că anumite lu- 
cruri, ca, de pildă, pacea universală, sînt valoroase în ciuda 
nonexistenţei lor... Metoda cea mai sigură pentru a înfrunta 
această dificultate este de a reduce idealul la actul de idea- 
lizare, iar obiectul valorii la subiectul ei“ 2. 

Pentru a evita pericolul unei interpretări idealiste, ni se 
par necesare cîteva precizări: 1) Valorile spirituale sînt in- 
disolubil legate de realitatea obiectivă, sînt determinate de 
aceasta şi nu plutesc într-un spaţiu aflat în afara oricărei 
legături cu existenţa ; imposibilitatea ancorării lor în ele- 
mente indiscutabil existente poate fi generată de persis- 
tenţa unor idealuri autentice care se opun unei realități în 
cadrul căreia ele au devenit irealizabile sau pentru care nu 


1 Fritz Joachim von Rintelen. „Vie de l'esprit et experience des 
valeurs“, „La Table Ronde“ nr. 200, 1964, p. 56—57. 

> R. B. Perry. „General Theory of Value“, Cambridge Massachus- 
setts, Harvard University Press, 1954, p. 24. 

sînt încă coapte condiţiile de afirmare. 2) Valorile spirituale 
au o „realitate“ de un tip deosebit, odată constituite în 
practica social-istorică ele nu pot fi ignorate ; caracterul lor 
ideal nu este echivalent cu nonexistenţa lor. 3) Idealurile au- 
tentice îşi datorează autenticitatea tocmai faptului că includ 
în sine tendinţe şi sensuri reale ale dezvoltării, că virtual 
reprezintă posibilităţi reale ce urmează să devină realitate. 
Mai mult chiar, idealurile au tocmai un asemenea caracter 
mobilizator, ele stimulează acţiunea umană, o orientează 
spre realizarea în fapt a ceea ce există doar în chip ideal. 
Analiza ştiinţifică demonstrează deci că identificarea idea- 
lurilor cu valorile nu este permisă decît în sensul că în prac- 
tica social-istorică, dobîndind sens axiologic, idealurile sînt 
şi ele valori. 

O a doua accepţie distinge net idealul de valoare, arătînd 
că primul este un criteriu al acestuia din urmă. Un asemenea 
punct de vedere susţine filozoful Hasiena Scheich arătînd că 
„idealul în general poate fi definit ca o concepţie despre 
ceea ce dacă ar fi, ar satisface pe deplin, despre ceea ce 
este perfect prin natura sa şi în consecinţă este modelul care 
trebuie copiat şi standardul prin care actuala împlinire tre- 
buie judecată ; aşadar, idealul consemnează standardul va- 
lorii“ 1. Dacă formularea de mai sus are meritul clarităţii şi 
exprimă pregnant funcţia de criteriu ce revine idealului, în- 
ţelegerea ştiinţifică a acestui punct de vedere face necesară 
analiza determinării concret-istorice. 

Idealurile sînt determinate în mod obiectiv de o poziţie 
socială sau alta şi reprezintă criterii prin prisma cărora se 
efectuează procesul de valorificare şi se stabilesc scări şi 
sisteme de valori. Simpla determinare socială a idealului nu-i 
conferă însă şi autenticitate, pentru că idealurile — şi cele 
reacționare — sînt istoriceşte determinate. Pentru a se putea 
institui în criterii autentice, idealurile trebuie să reflecte 


1 Hasiena Scheich. „The Ideal Nature of Man and the Universe“, 
„Atti del XII Congresso Internazionale di Filosofia“ (Venezia 12— 
18 settembre 1958), vol. settimo, ,,Folosofia dei Valori, Etica, Estetica“, 
Firenze, p. 403. 

acele poziții sociale care exprimă legitățile obiective, sensul 
progresist al dezvoltării, iar atunci cînd ele oglindesc poziții 
sociale retrograde, de regulă ele rămîn false criterii şi sta- 
tuează astfel false valori. 

În sfîrşit, o a treia accepție (trebuie remarcat că ultimele 
două accepții, bazate pe distincția dintre ideal şi valoare, nu 
se contrazic, ci sînt complementare) o reprezintă înțelegerea 
idealului ca prefigurare a realului, ca reprezentare ce ur- 
mează în cadrul unui proces de creație să devină valoare. 
Transformarea idealului în real presupune, ca atare, în mod 
obligatoriu, un proces de creație — formă specifică a prac- 
ticii sociale —, iar rezultatul acestuia îl reprezintă valorile 
materiale şi spirituale. Desigur, în realitate lucrurile nu se 
petrec atît de schematic, întrucît — după cum s-a mai ară- 
tat — idealul nu constituie întotdeauna punctul de plecare, 
ci uneori este doar rezultatul unei cristalizări ulterioare, iar 
procesul este complex, realizîndu-se în mod diferențiat în 
funcție de domeniu. 

După părerea noastră — indiferent de domeniu —, axio- 
logicul nu poate apărea decît ca rezultat al unui proces 
creator efectuat de om şi, prin urmare, nu putem vorbi de o 
lume a valorilor decît înțelegînd-o ca un produs al creației. 
Neînţelegerea acestui fapt duce la interpretarea vulgară 
după care valorile nu se deosebesc de realitatea fizică sau la 
concepția idealistă după care acestea preexistă practicii 
umane. Un asemenea punct de vedere idealist susține Roger 
Mehl atunci cînd afirmă că „subiectul descoperă valorile în 
sînul creaţiei unice, în solidaritate cu această creaţie, adică 
în relaţie cu situaţiile umane concrete“ 1. Natura valorilor 
pe care subiectul nu face decît să le descopere este consi- 
derată însă de esenţă transcendentală, deoarece „creaţia 
unică“ de care vorbeşte Mehl este atribuită divinității. După 
cum arată el, „lumea valorilor n-ar putea fi decît o lume 
intermediară între cea a creaţiei şi creatorul însuşi“ 2. Prin 
aceasta, procesul de creaţie este lipsit de funcţia sa axiolo- 


ı Roger Mehl. „De l'autorité des valeurs“, P.U.F., 1957, p. 3. 
? Ibid. 

gică şi scos din contextul practicii umane, ceea ce îl reduce 
la o simplă manifestare a divinității prin intermediul acte- 
lor umane. 

Desigur, nu întotdeauna denaturarea procesului de creaţie 
ia forme atît de directe. Prestigiu şi răspîndire are în me 
diul altfel eterogen al axiologilor idealişti contempo- 
rani negarea caracterului social al valorii, ceea ce o trans 
formă într-un joc al subiectivităţii pure, ca şi absolutizarea 
rolului factorilor spontani şi întîmplători, instaurînd arbi 
trariul şi făcînd imposibilă aplicarea oricărui determinism 
cauzal. Poziția materialist-dialectică este aceea care asigură 
în acest sens delimitarea sferei 
proces. 


şi naturii specifice acestui 


Procesul creaţiei se desfăşoară în cadrul unei sfere largi 
şi pe planuri multiple, avînd ca rezultat valori de tipuri 
specifice. Subliniindu-se, pe drept cuvînt, raporturile strînse 
între valori şi cultura spirituală, credem că ar fi însă greşit 
dacă s-ar trece cu vederea faptul că există nu numai valori 
culturale, ci şi valori ale vieţii privind munca, relaţiile din 
tre oameni, realitatea socială în genere, ca şi cea naturală, 
În cartea sa despre „Valorile vieţii şi ale culturii“ Vi să Ida 


garinov subliniază în mod justificat discutînd despre cele 


trei valori clasice (adevărul, binele şi frumosul) că acestea 
nu există numai în ştiinţă, în sistemele etice sau în artă, ci 
şi în viaţă. Surprinde în acest sens faptul că lucrarea amin- 
tită trece cu vederea una din valorile fundamentale ale vieţii 
— cea utilitară, care are, de altfel, implicaţii de prim ordin 
şi în cultură, unde utilitatea socială înţeleasă într-un sens 
larg este de asemenea, în ultimă instanță, valoarea hotă- 
ritoare, 

Idealurile sociale de diferite tipuri (economic, politic, 
filozofic, etic, estetic etc.) se vor întrupa deci în valori prin- 
tr-un proces de creaţie, de natură diferită atunci cînd ele 
se referă la viaţa însăşi sau la produsele culturii. 


t V. P. Tugarinov. „O ţennostiah jizni i kulturî“, Izd. Akademii 
Nauk, Moscova, 1960. 

Sfera largă a acestui proces creator se evidențiază şi la o 
analiză sumară. Astfel, un izvor excepţional de valori este 
munca, activitatea productivă. Finalitatea imediată a crea- 
iei în muncă o reprezintă realizarea anumitor valori eco- 
nomice, ştiinţifice sau tehnice, dar în procesul muncii se 
nasc şi anumite valori etice legate de acest proces, atitu- 
dinea faţă de ea, ca şi de cadrul în care se desfăşoară. Ac- 
livitatea creatoare este marcată şi de valenţe estetice atunci 
cînd, stimulînd fantezia şi dînd naștere unei atitudini pasio- 
nate, de dăruire, exprimă semnificativ, cu forţă de sugestie, 
ceea ce este omenesc în om. Caracterul creator de valori al 
muncii apare pregnant în condiţiile socialismului, cînd eli- 
berarea de condițiile exploatării o transformă din scop în 
mijloc şi, ca atare, face să crească ponderea valorilor cul- 
turale de diferite tipuri, pe care le generează. 

Creația istorică, manifestată în participarea conştientă la 
lupta de clasă, la mişcarea de eliberare națională, în stră- 
duința de a construi o orînduire nouă, este, de asemenea, 
izvorul a nenumărate valori (politice, juridice, etice etc.) ale 
vieţii însăşi, 

În sfîrşit, relaţiile dintre oameni, viața cotidiană sînt şi 
cle rezultatul unui proces de creaţie în care, conştient sau 
pontan, sînt zămislite numeroase valori. Indiscutabil, nu în 
toate aceste cazuri creaţia, ca proces al vieţii însăşi, are ca 
punct de pornire un ideal conturat precis, o atitudine con- 
ştientă, ci uneori scopurile, dorinţele, năzuinţele umane au 
caracter spontan şi nu se constituie în concepţii şi teorii siste- 
inatizate, acestea putînd apărea ulterior ca o cristalizare 
ideologică a unui proces încheiat în realitate. 

Rolul idealului ca punct de pornire apare mai limpede în 
creaţia culturală, în artă, filozofie, ştiinţă. Nu intră în obiec- 
tul prezentei lucrări analiza specificului procesului creator 
în fiecare din aceste cazuri ; trebuie să remarcăm însă că aici 
rolul idealului social (în modalitate politică, filozofică, este- 
lică, ştiinţifică) este extrem de însemnat. Crearea valorilor 
în domeniul artei, ştiinţei, filozofiei, politicii — ca teorie — 
are de astă dată la bază idei şi concepţii mai precise, parti- 

cularitate ce nu exclude însă posibilitatea intervenţiei — une- 
ori chiar salutare — a elementului spontan, una din cauzele 
discrepanţei dintre idealul afirmat teoretic şi cel întrupat în 
valorile realizate, îndeosebi în domeniul artei. 

Luând în consideraţie sfera largă a procesului de creaţie 
şi diversitatea formelor sale concrete, este necesară clariti- 
carea esenței sale. 

Creaţia privită ca activitate specific umană este un bun 
cucerit: „Crearea practică a unei lumi de obiecte, prelu- 
crarea naturii anorganice — arată Marx — este confirmarea 
omului ca ființă conştientă aparţinînd unei specii, cu alte 
cuvinte ca fiinţă care se situează faţă de specie ca faţă de 
esenţa sa proprie, sau faţă de sine însăşi ca faţă de o fiinţă 
aparţinînd unei specii. E drept că şi animalul produce. El 
îşi clădeşte un cuib sau un adăpost, ca albina, castorul, fur- 
nica etc. Însă el produce numai ceea ce îi trebuie nemijlo- 
cit pentru el sau pentru progenitura sa ; el produce unila- 
teral, pe cînd omul produce universal ; el produce numai 
sub imperiul necesităţii fizice imediate, pe cînd omul pro- 
duce chiar dacă este liber faţă de necesitatea fizică şi pro- 
duce cu adevărat abia în stare de libertate faţă de ea ; ani- 
malul se produce numai pe sine însuşi, pe cînd omul repro- 
duce întreaga natură ; produsul lui (al animalului) aparţine 
nemijlocit trupului său fizic, pe cînd omul stă liber în faţa 
produsului său. Animalul modelează materia numai pe mă- 
sura şi după necesitatea speciei căreia îi aparţine, pe cînd 
omul ştie să producă pe măsura oricărei specii şi ştie să 
imprime întotdeauna obiectului măsura care-i este inerentă ; 
de aceea omul modelează materia şi potrivit legilor fru- 
mosului“ 1, 

Am dat acest citat pentru că în el este exprimată sintetic 
esenţa procesului creator efectuat de om şi în urma căreia 
apare „ a doua realitate”, făurită prin acţiunea sa conştientă, 
pornind de la reprezentarea ideală către obiecte, acţiuni sau 
atitudini reale. Fie că aceste obiecte, acţiuni sau atitudini 

1 K. Marx şi F. Engels. Des 
politică, 1966, ed. a II-a, p. 152 


artă, vol. I, Bucureşti, Editura 

aparţin lumii obiective, fie că ele sînt produse care o re- 
[lectă, ele se constituie în procesul practicii social-istorice ca 
valori, deoarece includ un sens axiologic determinat. Ai) 
, Creația se caracterizează deci prin faptul că aparține ome- 
nirii ca specie, şi nu individului izolat, prin caracterul ei 
multilateral şi în afara necesității fizice, prin capacitatea omu- 
lui de a reproduce (material sau ideal) toată natura şi de a 
se detaşa liber de produsul său. În sfîrşit, creației îi Sete 
propriu caracterul ei universal, prin a pia ei ja SPA 
tele umane şi la structura inerentă fiecărui obiect Cean ei 
acordă în majoritatea cazurilor valențe estetice în bestii, în 
care acesta devine semnificativ pentru esenţa umană o a 
menea înţelegere a actului creator presupune ca iia oo 
ca rezultatul său să reprezinte un produs nou prin emite 
faptul că este concretizarea unei imagini ideale A, dhien 
realizat conform măsurii sale. ; pi 
Pornind de aici, apare însă limpede întîi de toate necesi- 
tatea distincției între creația materială şi cea spirituală iau 
în cadrul acesteia din urmă între diferitele ei domenii: ştiinţă 
filozofie, artă etc. Dacă în cazul creației materiale n dea 
face cu o modificare directă, nemijlocită, a realității obiect 
tive, creația spirituală contribuie doar indirect, mijlocit la 
transformarea realității. Desigur, granițele nu sînt rigide 
fixe, şi de fapt creația materială nu poate fi ruptă în stai 
lică de cea spirituală. Di 
In cazul creației artistice, de pildă, produsul spiritual 
imaginea artistică, literară, plastică sau muzicală — este de 
nedespărțit de suportul său material — cuvîntul Ane 
sunetul. Desigur, valorile realizate prin creaţie fi HERSEN 
în cerneala tipografică sau vibraţiile electromagnetice care 
le slujesc drept suport, dar în afara lor ele d pol TON 
De aceea sîntem de părere că în afara creatiei materiale 
actul de conştiinţă artistică rămîne socialmente inexistent în 
sensul că la nivelul intențiilor, al intuițiilor neexprimate nu 
se poate vorbi de existența reală a valorii. „O gîndire nu e 
gîndire pentru noi decît numai atunci cînd e formulabilă 

în cuvinte, o fantezie muzicală numai dacă se concretizează 
în sunete, o imagine picturală numai cînd e colorată“! 
arăta Benedetto Croce. 

Pentru societate nu există deci decît intuiţii şi intenţii con- 
cretizate prin actul creaţiei, pentru că numai acestea devin 
valori realizînd trecerea de la o existenţă virtuală la una 
reală. Din acest punct de vedere are dreptate Louis Lavelle, 
susținînd că „contemplarea frumuseţii reprezintă numai o 
creaţie estetică potenţială“ ?, deoarece aici avem de-a face 
cu intuiţii neexprimate, neconcretizate şi, ca atare, idealul 
nu s-a transformat în valoare. Atrăgînd atenţia asupra ca- 


racterului activ al  contemplaţiei estetice, el adaugă: 
„Această creaţie (ideală. — I.P.) tinde întotdeauna să devină 
o creaţie reală“ 3. 


Referindu-ne la procesul creator în general, trebuie subli- 
niat că, indiferent de specificul său, el reprezintă o acţiune 
a subiectului, a conştiinţei asupra obiectului (acest obiect 
poate fi atît realitatea exterioară, obiectivă, cît şi în lumea 
interioară, care este însă, în ultimă instanţă, un reflex al 
celei dintîi). Rolul subiectului creator se arată a fi extrem 
de important în toate domeniile, dar ponderea sa poate di- 
feri atunci cînd e vorba de producţie şi de activitatea umană 
cotidiană, pe de o parte, de creaţia ştiinţifică şi artistică sau 
rolul marilor personalităţi în istorie, de alta. Din punctul de 
vedere al temei noastre, o atenţie deosebită vom acorda tră- 
săturilor personalităţii artistice şi rolului lor în creaţie. 

Încercînd să definim creaţia estetică (care depăşeşte deci 
graniţele artei, referindu-se la întreaga realitate), credem că 
se poate spune că ea reprezintă acţiunea omului de transfor- 
mare a idealurilor estetice în valori de acelaşi tip. 

Atunci cînd între om şi realitate intervin relaţii estetice, 
idealul social ia o formă specifică cea a idealului este- 
tie —, şi cînd se pune problema criteriului prin prisma că- 


1 Benedetto Croce. ,„,Elemente de estetică“, Editura „,Cultura Na- 
ţională“, 1922, p. 43. 

> Lo Lavelle. „Traite des valeurs“, vol. II, P.U.F.. 1955, p. 3— 

ruia trebuie judecate valorile estetice, evident, rolul hotă- 
ritor revine acestuia. 

Idealul estetic nu apare prin desprinderea lui dintr-un ideal 
social preexistent, ci prin diferenţierile care au loc în pro- 
cesul evoluţiei istorice a atitudinii estetice, prin constituirea 
unui nivel superior al conștiinței estetice — cel ideologic — 
relativ detaşat de reacţia spontană, cvasireflexă a gustului. 

Înțelegerea idealului drept criteriu de valorificare nu tre- 
buie însă absolutizată, în sensul că oamenii reacţionează ex- 
trem de des spontan, la nivelul conştiinţei comune necon- 
turate în idei, concepţii şi reprezentări bine determinate. 
Asta face ca uneori între ideal şi gust să apară contradicții, 
neconcordanţe, determinate ori de o educaţie estetică ne- 
satisfăcătoare, ori de înţelegerea idealului ca o schemă rigidă 
şi fixă, incapabilă să se adecveze dezvoltării dinamice a 
obiectului pe care îl judecă. 

Spunînd că idealul estetic este criteriul fundamental care 
se aplică valorilor estetice, trebuie să înţelegem acest ideal 
ca o parte dinamică a idealului social general, iar interven- 
ţia lui valorificatoare ca o intervenţie cel mai adesea de ul 
timă instanţă. Prin prisma lui sînt judecate atit activitatea 
creatoare de valori, cât şi receptarea lor. 

Creaţia estetică are un sens larg, incluzind forma ei su: 
perioară — creaţia artistică, al cărei rezultat sînt operele de 
artă, creaţia estetic-socială, al cărei rezultat sînt valorile es- 
tetice ale vieţii sociale, şi creaţia „estetic-naturală“, al cărei 
rezultat sînt valorile estetice ale naturii. Desigur, în aceste 
domenii esenţa procesului de creaţie diferă calitativ şi are 
loc şi în condiţii radical deosebite, nefiind o reproducere a 
obiectului ca atare, ceea ce nu ar aduce nimic nou, ci con- 
cretizîndu-se în artă în imagini artistice care. transtigurează 
realitatea, în natură prin modificările care o umanizează, iar 
în societate în acţiunile și atitudinile oamenilor, care finali- 
zează în practica vieţii însăşi anumite idealuri estetice. După 
cum se poate remarca, creaţia estetică nu este numai o crea- 
ţie spirituală, ci şi una materială, dar delimitările între do- 
menii nu sînt rigide şi imuabile. 

Specificul creaţiei estetice îl reprezintă interacţiunea ele- 
mentelor raţional-afectiv-senzorial în sînul idealului ce se 
realizează. În funcţie de domeniul la care ne referim (natură, 
societate, artă), compoziţia şi relaţia internă a acestor ele- 
mente diferă şi se poate remarca că şi în cadrul aceluiaşi 
domeniu (arta de exemplu) au loc în decursul dezvoltării 
istorice marcate modificări de accent, fără a ieşi însă nici- 
odată din cadrul acestei unităţi. Din acest punct de vedere 
este elocventă comparaţia dintre mitul magic şi artă. Se 
poate spune că în cazul mitului magic, datorită ponderii mari 
a elementului preraţional, avem de-a face cu un fel de 
preartă, rezultată dintr-o creaţie foarte apropiată de necesi- 
tăţile practicii însăşi, ceea ce ne arată că în bună măsură 
avem de-a face cu o creaţie în care factorii materiali joacă 
încă un rol precumpănitor. Pe măsură ce creaţia estetică 
se separă de creaţia utilitară se naşte arta. 

Consideraţiile de mai sus privitoare la actul de creaţie au 
scos la iveală — în ciuda diferenţierilor ce intervin în fie- 
care domeniu — caracterul ei axiologic, funcţia ei de a ge 
nera valori. Dacă în lucrarea de faţă accentul principal va 
fi pus pe rolul creaţiei de a transforma idealurile în valori 
finite, trebuie să amintim încă o 
tor de valori poate avea loc şi spontan, în practica socială, 


dată că procesul crea- 


fără a necesita intervenţia conştientă a idealului. 


| 


III. Valoarea 


Produs al creaţiei, valoarea reprezintă scopuri, dorinţe, în 
lenţii sau idealuri transformate în „realităţi“, adică obiecti 
vizarea esenței umane în produse de un tip specific, cores- 
punzînd anumitor necesităţi sociale, 

Fie că reprezintă realizarea conştientă a unor idealuri, fie 
că s-au născut la nivelul practicii spontane, valorile se consti 
tuie într-o „nouă realitate“ în care îşi găsesc concretizarea 
lorţele esenţiale umane. Natura acestor forțe - 
- este sorgintea celor 


exprimînd 
omul ca ansamblu al relaţiilor sociale - 
mai diferite tipuri de valori, răspunzînd unui ansamblu de 
cerinţe axiologice. 

Admiţind faptul că valorile pot apărea şi la nivelul prac- 
licii spontane, ar fi greşit să translormăm această situaţie în 
modalitatea dominantă a apariţiei valorilor şi mai ales să 
înecăm în valurile inconştientului rolul activ ce revine şi în 
asemenea cazuri conştiinţei. Tocmai o asemenea încercare ca- 
racterizează iraţionalismul de diferite nuanţe, întrucât acesta 
hipertrofiază rolul inconştientului. După cum arăta, de pildă, 
Lucian Blaga, „accentul axiologic e şi el, înainte de toate, 
reflexul unei atitudini inconştiente a spiritului uman. Deşi 
organic solidar cu orizonturile sale, inconştientul ia o ati- 
tudine şi o iniţiativă «preţuitoare» faţă de orizonturile asu- 
pra cărora s-a fixat, aceasta în sensul că le învesteşte cu 
accentul unei valori“ 1. Înţelegînd omul în complexitatea de- 
terminărilor sale, evident o asemenea poziţie unilaterală este 
înlăturată de la sine şi se ridică problema explicaţiei în pro- 
funzime a procesului apariţiei valorilor. 


1 Lucian Blaga. „Orizont și stil“, „Trilogia culturii“, Bucureşti, 1944, 
p. 97—98. 

Determinarea ultimă a acestui proces o reprezintă exis- 
tenţa socială, deoarece creaţia — ca latură a practicii umane 
—— este singura care permite afirmarea individului ca fiinţă 
socială, capabilă de a crea o lume corespunzătoare măsurii 
inerente ce caracterizează obiectele şi fenomenele realităţii 
înconjurătoare. 

Cu claritate este întăţişat acest proces de Marx : „Aşadar, 
dat fiind că, pe de o parte, pretutindeni realitatea obiectivă 
îi apare omului în societate ca realitate a forţelor esenţiale 
umane, ca realitate umană şi, de aceea, ca realitate a pro- 
priilor sale forţe esenţiale, toate obiectele îi apar ca obiec- 
tualizarea sa însuşi, ca obiecte care îi confirmă şi îi reali- 
zează individualitatea, ca obiecte ale sale, adică el însuşi 
devine obieot. Cum anume îi apar ca fiind ale sale depinde 
de natura obiectului şi de natura forţei esenţiale corespun- 
zătoare acesteia ; căci tocmai caracterul determinat al aces- 
tui raport constituie modul real, propriu al afirmării“ 4. În 
acest proces are loc deci în mod obligatoriu o interacţiune 
între subiectul creator şi obiect, acesta din urmă putînd fi 
atit realitatea obiectivă ca atare, cît şi formele ei transformate, 
modificate ca urmare a unei intervenţii umane anterioare 
sau reflectarea lor spirituală devenită prin funcţionare so- 
cială un nou „obiect“. Un asemenea contact între subiect 
şi obiect este caracteristic procesului practicii umane în 
imensa ei diversitate şi trebuie precizat de la început că în 
afara lui nu se poate vorbi de nici un fel de valori. 

Lumea valorilor are o realitate de un fel deosebit, în sensul 
că este distinctă de obiectele şi fenomenele existente „ca 
atare“, necuprinse în procesul practicii umane şi în afara 
unei funcţionări sociale concrete. De aici apare evident că 
lumea valorilor nu există înaintea sau în afara societăţii, că 
valorile de orice fel nu apar decît în, prin şi pentru socie- 
tate, ca produs al creaţiei umane, deci prin intervenţia crea 
toare a conştiinţei umane. 


1K. Marx şi F. Engels. Despre artă, vol. I, București, Editura 
politică, 1966, ed. a II-a, p. 136—137 


Necesitind o asemenea intervenţie, situată într-un anumit 
context al practicii sociale, lumea valorilor nu se confundă 
deci cu existenţa privită sub raport ontic şi nici nu poate fi 
generată de toate aspectele ei. În acest sens nu poate fi ac- 
ceptată o părere ca cea a lui John Bruce, care spunea : 
„Toate lucrurile au valoare. Natura nu conţine absolut ni- 
mic faţă de care putem fi absolut indiferenți, iar valoarea 
este văzută în termenii perspectivei pe care o avem despre 
lucruri“ 1. Fără îndoială că integrate practicii umane, toate 
lucrurile pot, într-un sens sau altul, într-un moment sau al- 
tul, să dobîndească o încărcătură axiologică socialmente de- 
terminată. Considerînd însă un moment şi o situaţie dată, 
evident că lucrurile indiferente sub raport axiologic sînt ne- 
numărate, iar a le condiţiona de perspectiva subiectivă pe 
care o avem despre ele duce evident la idealism. De altfel, 
discuţia despre natura lumii valorilor constituie unul din 
principalele domenii de înfruntare între materialism şi idea- 
lism. Conturarea unui punct de vedere marxist se loveşte în 
acest domeniu de un hăţiş de poziţii şi definiţii aparent ire- 
conciliabile. Iată o încercare de a le sistematiza făcută de 
sociologul american Frantz Adler : „Concepţiile despre va- 
loare pot fi reduse la patru tipuri de bază: (A) Valorile sînt 
considerate ca absolute, existînd în capul lui dumnezeu ca 
idei eterne, ca validităţi independente etc. (B) Valorile sînt 
considerate ca existînd în obiectul material sau nematerial. 
(C) Valorile sînt văzute ca avîndu-şi rezidența în om, ori- 
ginea lor fiind în nevoile sale biologice saw în mintea sa. 
Omul este considerat ca individ sau în cadrul unui angre- 
naj raportat în mod diferit la grup, o societate, o cultură, 
stat, clasă ca «purtătoare» de valori. (D) Valorile sînt legate 
de acţiune“ 2, 

Am reprodus clasificarea de mai sus pentru a scoate 
în evidenţă nu numai marea varietate a unghiurilor de siste- 


1 John Bruce. „Art and value“, „The British Journal of Aes- 
thetics“, vol. 6, nr. 2, april, 1966, p. 126. 

* Frantz Adler. „The Value Concept in Sociology“, „American 
Journal of Sociology“, 62, November, 1956, p. 272—279. 

matizare existente, dar şi pentru a arata — dincolo de in- 


consistenţa ştiinţifică evidentă a unora din aceste poziţii — 
că, în ciuda aparentei cuprinderi a tuturor pozițiilor 
posibile, a fost omisă tocmai aceea care înțelege valorile ca 
produse ale interacțiunii dintre obiect şi subiect în procesul 
practicii, | 

Subliniind că valoarea apare în raportul dintre subiect şi 
trebuie precizat că ea nu constă în acest raport şi 
ezidă în vreunul din elementele sale componente, ci 
bazează pe 
limitează la 


obiect, 
nici nu r entel e 
reprezintă un produs nou, a cărui existență se 
realitatea naturală şi socială ca atare, dar nu se mi 
ea, ci i se alătură ca o „a doua realitate“ construita de om. 
încercînd să contureze natura proprie acestei lumi a va 
lorilor, încă H. Rickert se ridica, pe bună dreptate, împo 
triva confundării ei cu realitatea privită sub raport ontic, 
dar făcea greşeala de a o proiecta într-un spaţiu lipsit de 
orice contingenţe cu aceasta. Ştiinţa valorii, arăta el, nu 
are a face nici cu o existenţă psihică, nici cu una fizică, nici 
cu una reală, nici cu una ideală, nici cu o realitate sensibilă, 
nici cu una suprasensibilă. Ea e în opoziţie cu toate ştiinţele 
existenţei (seinswissenschalten) ca pură ştiinţă a valorii 
(wertwissenschaft) şi problema sa este numai cea a valabi- 
ităţii valorilor teoretice !. 

Tentativa de a plasa valorile într-un fel de a treia „Tea- 
litate“, care să nu fie nici materială nici spirituală, este, de- 
sigur, sortită eşecului, întrucît problema fundamentală a fi- 
lozofiei nu se lasă eludată. Faptul că avem de-a face cu un 
„tip“ deosebit de realitate (care însă ține pina la urmă de 
materie sau spirit) este demn de reţinut. Vom reveni asupra 
lui în discuţia privitoare la natura obiectivităţii valorii es- 
tetice. 

în procesul apariţiei noilor valori avem de-a face cu un 
cadru axiologic constituit istoriceşte, în sensul că omul se 
naşte într-o lume de valori, conştiinţa lui se întîlneşte cu ele 
şi în mod obligatoriu preia sau respinge această „moştenire 


1 H. Rickert. „Zwei Wege der Erkentnisstheorie. Kant-Studien“, 


iulie 1909, p. 208. 


istorică“ în funcţie de poziţia socială pe care o adoptă. Prin 
aceasta rolul creator al conştiinţei nu se diminuează, numai 
că el se exercită în funcție de un sistem axiologic de refe- 
rință determinat istoriceşte, iar produsele ei se raportează la 
acesta. 

Deci odată apărute, valorile direcţionează într-un sens 
sau altul activitatea creatoare a noilor valori, fiind elemen- 
tul prin intermediul căruia se constituie şi se dezvoltă siste- 
mele şi scările de valori. Valorile sînt deci acelea care dau 
sens activităţii creatoare, oterind criterii de ordonare şi ierar- 
hizare a ţelurilor, de stabilire a raporturilor dintre scopuri şi 
mijloacele atingerii lor. Respingînd explicaţiile referitoare la 
geneza şi natura sensurilor axiologice date de fenomenologie 
(pentru care acestea emană de la un subiect transcendental), 
existenţialism (care consideră valoarea drept expresie a 
unei libertăţi abstracte) sau psihanaliză (care o grefează pe 
un libido etern, atemporal), axiologia marxistă nu poate ne- 
glija cercetarea acestor probleme. 

Într-adevăr, din punctul de vedere al marxismului, expli- 
carea valorilor trebuie să pornească de la înţelegerea omului 
atît ca obiect cît şi ca subiect, în sensul că prin activitatea 
sa el se produce pe sine însuşi, cu o lume a valorilor de- 
terminată social-istoric, dar față de care el are o atitudine 
activă, creatoare. Procesul de creaţie este eminamente so- 
cial şi produsul său, valoarea, reprezintă o calitate socială 
atît prin geneza cât şi prin funcţia sa. 

Pentru a contura categoria de valoare socială mi se pare 
necesară, de asemenea, distincţia între valorile materiale. şi 


cele spirituale. Reţinînd că o delimitare rigidă nu există, 


deoarece unele pot trece în altele, criteriul acestei distincţii 
îl reprezintă, după părerea noastră, natura obiectului valorii. 
Astfel, cred că în cazul valorilor de întrebuințare sau al insti- 
tuţiilor economice, politice, juridice ete. sîntem în prezenţa 
umei valori materiale, în timp ce în cazul valorilor de schimb 
sau al moralei, artei, filozofiei, dreptului, politicii ca ştiinţă, 
valorile acestora sînt de natură spirituală, 


În realitate, valorile spirituale se pot transforma în valori 
materiale, iar acestea din urmă nu sînt lipsite de semnifi- 
caţii de natură spirituală. Nu credem în acest sens că ra- 
portul dintre valorile materiale şi cele spirituale este ace- 
laşi ca cel între bază şi suprastructură, existența socială şi 
conştiinţa socială, aşa cum susţin M. Ralea şi T. Hariton. 
După cum arătau ei: „O societate există şi prosperă prin 
valorile ei materiale. Primatul lor ţine de însăşi structura 
societăţii. Valorile spirituale reflectă aceste valori, le întru- 
museţează, le interpretează, le exprimă, le perfecţionează, le 
întăresc, le justifică, le apără, le laudă, le exaltă, dar nu le 
pot înlocui cu adevărat. Ele sînt valori funcţionale. Rapor- 
turile dintre valorile existenţiale — de natură materială — 
şi valorile funcţionale — de natură spirituală —... nu ex- 
primă decît raportul dintre bază şi suprastructură sau, în- 
tr-un sens mai larg, dintre existenţa socială şi conştiinţa so- 
cială, adică nu sînt decît aspectul axiologic al acestora“ 1. 

Un asemenea punct de vedere ni se pare inexact, deoarece 
relația bază şi suprastructură nu este echivalentă cu relaţia 
existenţă socială şi conştiinţă socială şi cu atît mai puţin pot 
fi încadrate mecanic valorile materiale şi spirituale într-o 
schemă analogă. Pe de altă parte, ar fi greşit să susţinem 
exclusiv că ideile sînt aspectul axiologic al instituţiilor so- 
ciale şi să negăm astfel implicaţiile de valoare pe care aces- 
tea înseşi le conţin. 

În acest sens cred că nu este deci potrivit să vorbim de 
primatul mecanic al valorilor materiale faţă de cele spiri- 
tuale în sensul unei determinări univoce, deoarece nu se 
poate spune că instituţiile sînt cauza ideilor, şi nu şi invers. 
Această determinare reciprocă are loc la nivel suprastruc- 
tural şi în nici un caz nu avem de-a face cu cauza ultimă, 
aceasta putînd fi găsită doar în bază. Ni se pare deci că în- 
cercarea de a rezolva problema raportului dintre valorile 
materiale şi cele spirituale încadrînd-o în schema bază-supra- 
structură este oarecum forţată. Că este așa o dovedește şi 


1 Mihai Ralea, T. Hariton. „Sociologia succesului“, Bucureşti, 
Editura științifică, 1962, p. 402. 

un ultim exemplu : dacă luăm în considerare raportul dintre 
valoarea de întrebuințare şi valoarea de schimb, apare lim- 
pede că cea dintîi nu ține de baza societății, de relațiile de 
producție şi aparține însuşirilor naturale ale mărfurilor, în 
timp ce valoarea de schimb apare la nivelul schimbului de 
activități între oameni, deci pe planul bazei economice. Ră- 
mîne deci evident faptul că distincția dintre valorile mate- 
riale şi cele spirituale trebuie făcută după criteriul obiectu- 
lui valorii (criteriul acesta se constituie socialmente în 
practica umanä). 

De altfel, valorile materiale şi cele spirituale există într-o 
indisolubilă legătură și ar fi neştiințifică izolarea lor unele 
de altele. Lumea valorilor le include într-un ansamblu uni- 
tar, iar trăsăturile ce urmează să le analizăm sînt caracte- 
ristice şi unora şi altora, 


$ + 


Una dintre trăsăturile esenţiale ale valorilor este carac- 
terul lor social, depăşirea intereselor şi nevoilor individului 
izolat. Caracterul social al valorii a fost sesizat de nume- 
roşi axiologi şi de pe poziţii idealiste, chiar dacă în expli- 
carea determinării ei factorii ultimi erau consideraţi de na- 
tură divină sau erau reduşi la preferinţele subiective 
individuale. Unii dintre aceştia au făcut însă nu puţine 
constatări judicioase, pe care le putem prelua ca atare. Tu- 
dor Vianu, a cărui concepţie raţionalistă despre lume a evo- 
luat sensibil pe linia materialismului dialectic în anii regi- 
mului de democraţie populară !, spunea încă în 1937 în 
„Introducere în teoria valorilor“ : „Nu există valoare eco- 
nomică utilă unui singur individ, nici valoare estetică pentru 
un singur contemplator de artă, nici valoare etică pe care 
s-o preţuiască o singură conştiinţă umană“ ?, 


1 Vezi în acest sens articolul „Tudor Vianu şi teoria valorilor“ 
apărut în „Contemporanul“ din 24 septembrie 1965. 

2 Tudor Vianu. „Introducere în teoria valorilor. Întemeiată pe 
observaţia conștiinței“, 1942, Editura „Cugetarea“, p. 59. 

Această idee este reluată de M. Ralea şi T. Hanton, sub- 
liniindu-se că pentru ca „o valoare să devină socială, tre- 
buie să depăşească nevoile strict individuale, pentru a satis- 
face nevoile colective, ale grupării ca atare“ 1. Ambele for- 
mulări evidenţiază în mod pregnant generalitatea socială 
de care se bucură valorile, faptul că ele ajung să fie cu- 
noscute şi recunoscute pe un plan cît mai larg şi în felul 
acesta îşi îndeplinesc funcţia socială. Fără îndoială acest 
aspect al caracterului social al valorii este extrem de impor- 
tant, dar nu unicul. După cum relevă, de altfel, aceşti au- 
tori, valorile trebuie reduse la determinările lor sociale şi 
puse în corelaţie cu sensul legilor obiective ale progresului 
pentru a putea înţelege semnificaţia şi rolul lor social. 

În cursul funcţionării lor sociale, rolul valorilor se poate 
schimba dialectic, pozitivul devenind negativ sau invers, do- 
vedind uneori o mobilitate accentuată, în strânsă legătură 
cu dinamica dezvoltării sociale, sensurile axiologice trebuind 
înţelese în mod nuanţat, în funcţie de domeniu şi etapă. 
Legătura dintre legile progresului social şi sensul valorilor 
trebuie privită în toată complexitatea sa şi dacă, în genere, 
rolul hotăritor revine în ultimă instanţă situaţiei obiective 
a clasei care promovează anumite valori, afirmaţia nu tre- 
buie  absolutizată. Există astfel valori cu un caracter 
de clasă mai puţin pronunţat sau chiar lipsit de o legătură 
observabilă cu anumite interese de clasă, iar felul în care 
îşi exercită ele rolul nu este aproape niciodată direct, nemij- 
locit, ci în general indirect, printr-un şir complicat de me- 
dieri (prin care însă ancorarea în solul social nu e mai puţin 
solidă). 

Elementul esenţial în conturarea caracterului social al va- 
lorilor îl reprezintă deci explicarea complexă a determinării 
lor sociale, a cauzalităţii istorice care stă la baza genezei 
lor şi care determină funcţiile concrete pe care le joacă în 


diferite etape istorice. 


1 M. Ralea, T. Hariton. „Sociologia succesului“, Bucureşti, Edi- 
tura ştiinţifică, 1962, 

Problema determinismului social al valorilor a constituit 
şi constituie arena unei înfocate lupte între materialism şi 
idealism. Obiectivul principal al adversarilor materialismului 
dialectic îl reprezintă ruperea valorilor de necesitatea istorică 
pentru a putea postula dreptul la existenţă al oricăror valori 
şi pentru a şterge demarcaţia dintre valorile pozitive, care 
slujesc realizării progresului social, şi cele negative, care îl 
frînează. O asemenea poziţie este susţinută în special prin 
crearea unei false antinomii între necesitate şi libertate, 
absolutizîndu-se ori una, ori alta din cele două laturi ale 
acestei relaţii. 

Dîndu-şi seama de slăbiciunile unei asemenea poziţii, 
sociologul francez Georges Gurviteh arăta că „aplicarea 
cauzalităţii este exclusă în acest domeniu, ca şi în cel al 
simbolurilor. A considera ideile şi valorile ca efecte, produse, 
proiecţiuni ale cadrelor sociale (societăţi globale, clase so- 
ciale, grupe particulare, manifestări de sociabilitate. — I.P.) 
înseamnă totodată a anula validitatea lor şi a te situa pe o 
poziţie filozofică fără a o justifica. În același timp, a le atri- 
bui o viaţă independentă de aceste cadre ori a le considera 
pe acestea ca efecte, produse sau proiecţii ale ideilor şi va- 
lovilor înseamnă a lua fără vreo rațiune în plus - 
ziţia filozofică inversă şi de a distruge de fapt realitatea 
posibilitatea so- 


- po- 


cadrelor sociale şi mai departe însăşi 
ciologiei“ 1. 

Astfel prezentată, dilema pare într-adevăr insolubilă : ori 
valorile exprimă necesitatea, şi atunci exclud libertatea în- 
cetînd să fie astfel valori, ori ele sînt rezultatul unei alegeri 
libere, independente de necesitate, dar în cazul acesta este 
distrusă însăşi necesitatea. Oricît ar părea de paradoxal, 
Gurvitch oferă totuşi o „soluție“ de ieşire din acest impas, 
care însă, din păcate, prin caracterul ei vag şi nedeterminat, 
se anulează singură. „Totuşi — arată el — imposibilitatea 
aplicării cauzalității în acest domeniu nu exclude cîtuşi de 
puţin funcţionarea unui determinism social specific, dispu- 


1 Georges Gurvitch. „„Determinismes sociaux et liberté humaine“, 
P.U.F., 1963, p. 146 


nind de procedee operatorii proprii, cum sînt corelaţiile 
şi covariaţiile funcţionale, regularităţile cu caracter de ten- 
dinţă şi integrările directe în ansambluri“ 1. 

O asemenea formulare, lipsită de alte explicaţii, deschide 
drum larg arbitrariului subiectivist şi interpretării determi- 
nismului social de pe poziţii abstracte, antiistorice. Cum se 
întîmplă adesea, în cazul de față idealismul a exploatat o 
dificultate reală a procesului cunoaşterii folosind în acest scop 
sprijinul binevoitor al metafizicii, ale cărei explicaţii se opresc 
la limitele logicii formale. În fapt, determinismul social, 
cauzalitatea acţionează în acest domeniu ca factor hotăritor 
în ultima instanţă în toate cazurile. 

Procesul este însă complex şi nu poate fi considerat univoc, 
întrucît — după cum arată C. I. Gulian — are loc „reali- 
zarea dialectică a valorilor prin Necesitate şi a Necesităţii 
prin valori“ 2. Realizarea necesităţii sociale prin valori nu 
este însă unica relaţie care intervine în explicarea funcţio- 
nării determinismului social al acestora din urmă. După 
cum se ştie, necesitatea se exprimă prin întîmplare, esenţa 
prin fenomen ; or, întîmplarea ca şi fenomenul concret 
sînt mult mai bogate în determinări. În cazul valorilor, de- 
terminanta ultimă este necesitatea istorică ale cărei cerinţe 
trebuie să le exprime şi să le realizeze ; dar, fiind rezultatul 
unui proces de creaţie umană, intervin numeroşi alţi factori 
care nu pot fi ignoraţi: cadrul axiologic existent, struc- 
tura personalităţii creatoare, particularităţile concrete ale si- 
tuaţiei, cărora trebuie să le răspundă valoarea imediat ş.a. 

Vorbind de valorile politice, juridice, filozofice, etice sau 
estetice, nu va fi niciodată suficientă explicaţia care se li- 
mitează la esenţa lor socială, la necesitatea care le-a generat 
şi le explică funcţionalitatea, cu atît mai mult cu cât, odată 
apărute, ele dobîndese o relativă autonomie şi au în acest 
sens viaţă independentă. 

1 Op: eit., P: 147; 


2 C. I. Gulian. „Introducere în etica nouă“, 
de stat, 1946, p. 12—13. 


Bucureşti, Editura 


s 


| 
| 
| 
| 


J'enomenul este şi mai complicat în cazul valorilor este- 
lice, unde procesul creator este unic şi irepetabil, ceea ce 
luce ca generalitatea condiţiilor sociale să nu poată explica 
prin ele însele unicitatea fenomenului artistic. Intervine aici 
lături de determinarea socială generală şi una indivi- 
duală, personală, care, fără a se exercita în afara ansamblu- 
lui social, rămîne totuşi alături de magistrala cerințelor ne- 
vesităţii, ba uneori poate să le şi contrazică în parte, tără 
ca prin aceasta să ajungem neapărat la valori negative 
(distincţia între negativ şi pozitiv, de altfel, nu este rigidă 
şi fixă), 


Înţelegînd suplu şi profund procesul determinării sociale 
a valorilor şi ridicîndu-ne împotriva oricăror cauze absolute 
şi unice, trebuie combătută poziţia neokantiană de largă 
circulaţie în axiologia idealistă, care postulează existenţa va- 
lorilor „în sine“. Semnificativă este argumentarea lui Win- 
delband în acest sens: „Vorbim despre trepte mai înalte 
sau mai joase ale moralității sau ale gustului la diferite po- 
poare şi în diverse timpuri: de unde să luăm unitatea de 
măsură valorică pentru ultima apreciere ? şi unde este con- 
slința pentru care aceste ultime criterii sînt valorile ? 

Dacă este absolut obligatoriu să ne ridicăm de la rela- 
livitatea evaluărilor individuale şi a obiceiurilor popoarelor 
lu înțelegerea valorilor absolute, atunci pare a fi necesar să 
ne gîndim la o conştiinţă general-umană, existentă deasupra 
lormelor istorice, pentru care aceste valori sînt într-adevăr 
valori... Exact ca «lucrul în sine» este şi cazul «valorii 
in sine»“ 1. O aserţiune asemănătoare poate fi întîlnită la 
II. Rickert: „Oricărui normativ determinat prin conţinutul 
unei valori materiale generale îi corespund valori absolute, 
de care se apropie mai mult sau mai puţin, şi orice viaţă 
culturală are în individualitatea sa o relaţie mai mult sau 
mai puţin voluntară cu privire la valorile absolute“ 2, După 


1 W. Windelband. „Einleitung in Philosophie“, Tübingen. Verlag 
on J.C.B. Mohr, 1920, p. 254—255. “ 

1 H. Rickert. „Die Grenzen Naturwissenschaftlichen Beggriffs- 
Dildung“, Tübingen, Verlag von J.C.B. Mohr, 1921, p. 530. 

cum se poate vedea, soluţiile propuse merg pe linia idealis- 
mului obiectiv, a postulării existenţei unei conştiinţe abso- 
lute, atemporale, care să călăuzească judecăţile de valoare 
individuale în afara contextului practicii social-istorice con- 
crete. 

În alte cazuri, rigiditatea absolutizatoare a idealismului 
obiectiv este înlocuită cu relativismul subiectivist. Este 
tipică în acest sens, de pildă, poziţia lui Georges Dubal. 
Pentru a face loc unei explicaţii psihanalitice a valorilor 
ca expresie a unor instincte refulate şi a „fricii de abandon 
a copilului pe care-l purtăm în noi“, el îşi propune dărî- 
marea oricăror explicaţii social-istorice solide : „Dacă încer- 
căm să situăm problema valorilor în contextul ei uman, 
vom constata că nu există valori «în sine», aşa cum am 
fi fost tentaţi s-o credem pentru a ne justifica alegerea : toate 
sînt funcţionale şi relative din punctul de vedere pe care-l 
adoptăm. Pentru credincios valorile dummnezeului său nu 
intră în funcţiune decît pentru el. Dragostea maternă «în sine» 
nu înseamnă nimic, ea nu valorează decît prin ceea ce mama 
face, la fel ca un capital care nu are nici o valoare atîta 
timp cât rămîne secret într-o casă de bani. Dobîndeşte deci 
o semnificaţie ceea ce este capabil să răspundă unei nevoi, 
unei aspirații, şi prin această finalitate valoarea dobîndeşte 
o existenţă şi ceea ce este în sine devine pentru sine” 1. 

În citatul de mai sus este just evidenţiat caracterul func- 
tional al valorilor, ca şi faptul că semnificaţia pe care o do- 
bîndesc le conferă o anumită finalitate ; situîndu-se însă pe 
o poziţie subiectivistă, Dubal neagă constituirea social-obiec- 
tivă a valorilor în procesul practicii sociale, ca şi existența 
unor criterii obiective care să poată despărţi valorile po- 
zitive de cele negative, pledînd pentru un relativism total. 

Interpretarea funcţionalităţii ca un fenomen individual şi 
nu social, făcînd abstracţie de raportul valorilor faţă de le- 
gile progresului social, permite autorului să pună pe acelaşi 


1 Georges Dubul. „Psychanalyse des valeurs, Atti del XII Con- 
gresso Internazionale di Filosofia“, (Venezia, 12—18 settembre 1958), 
volume settimo, ‚Filosofia dei Valori, Etica, Estetica“, p. 126. 


plan valorile, dînd astfel girul autenticității tuturor sensuri- 
lor axiologice care funcționează la un moment dat. În reali- 
tate funcționalitatea socială este indisolubil legată de sensul 
legilor progresului, de necesitatea istorică, şi ea reprezintă 
trăsătura definitorie a valorilor ca fenomene sociale. 
Putem vorbi deci de o istoricitate a valorilor în sensul că 
cle se impun şi acționează ca atare în măsura în care, da- 
torită unei îndelungate funcționări sociale, ele s-au integrat 
în cadrul axiologic. Remarca lui E. Lovinescu după eta 
„dacă tablourile lui Rafael ar fi ale unui necunoscut, am 
trece poate pe lîngă dînsele cu aceeaşi nepăsare cu dara tre- 
cem pe lîngă un frumos răsărit de soare“, întrucît „m-ar 
avea istorie“ !, atrage atenţia — e drept exagerînd puţin 
tocmai asupra acestui fapt. Motivele pentru care însă o 
valoare poate exercita o anumită funcţie sau nu sînt departe 
de a fi cu totul întîmplătoare. 
lără îndoială, această funcţionalitate nu se desfăşoară în 
gol, ea urmăreşte anumite țeluri şi obiective sociale, adică 
o anumită finalitate. Dacă valori lipsite de finalitate nu 
există, asta nu înseamnă că e vorba întotdeauna de scopuri 
imediate care să influenţeze nemijlocit desfăşurarea vieţii 
sociale. 
Axiologii idealişti, folosind mai ales exemplul acelor valori 
a căror finalitate nu este imediată şi poate fi uneori mai 
greu de desluşit, ca în cazul filozofiei sau artei, se grăbesc să 
le definească prin lipsa oricărei finalităţi. Punctul de vedere 
kantian asupra artei este caracteristic în acest sens, filozoful 
german reluzînd să acorde valorilor estetice vreo finalitate 
socială în afara lor. „Arta îşi este propriul ei scop“, stă seris 
pe frontispiciul celor care împărtăşesc această poziţie, pentru 
a putea nega apoi funcția socială a artei, locul ei în ansamblul 
formelor conştiinţei sociale. 
k: E. Lovinescu. „Fragmente critice“, „Critice“, vol. 1, ed. a II-a 
1920, p. 190. În legătură cu contribuţia criticului român la înţelegerea 


istoricităţii evoluţiei valorilor vezi articolul „Eugen Lovinescu și mu- 
lația valorilor estetice“ în „Contemporanul“ din 27 mai 1966. 

Un asemenea punct de vedere este profesat uneori în le- 
gătură cu toate valorile, proclamîndu-se lipsa de scop a 
însuşi suportului lor: viaţa socială. L. Lavelle, de pildă, 
scria : „„Acelora care gîndesc că toate valorile sînt destinate 
să servească vieţii, le vom pune întrebarea la ce serveşte 
viaţa însăşi, şi dacă ni se va răspunde, aşa cum credem că 
este firesc, că viaţa trebuie să servească dezvoltării spiritu- 
lui, sîntem obligaţi să mărturisim că spiritul însuşi nu ser- 
veşte la nimic, că el îşi este propriul scop şi că găseşte în 
purul său exerciţiu o satisfacţie care îl copleşeşte“ '. 

Falsitatea unei asemenea păreri izvorăşte, după părerea 
noastră, în primul rînd din considerarea abstractă, antiisto- 
rică a finalităţii, ceea ce permite autorului să facă abstracţie 
de condiţionarea obiectivă, de clasă a scopurilor ce stau la 
baza valorilor şi de natura şi explicaţia reală a satisfacţiei pe 
care o deşteaptă realizarea lor. În realitate, nu există „viaţă 
în general“, ci există orînduiri sociale şi clase cu interese is 
toriceşte determinate, iar acestea există nu ca să servească 
dezvoltării spiritului (cui P), ci în virtutea funcţiei lor isto- 
rice. Activitatea spirituală nu există prin urmare în sine şi 
nu îşi este propriul scop, ci este subordonată realizării toc- 
mai acestei funcţii obiective pe care o are de îndeplinit clasa 
sau grupul social ale cărui interese le exprimă. 

Din acest punct de vedere, credem că este necesar să dis- 
tingem finalitatea pozitivă de cea negativă : în realitate 
orice valoare este legată de un scop, dar numai unele dintre 
acestea sînt concordante cu sensul necesităţii istorice, în timp 
ce altele i se opun, ceea ce duce la apariţia valorilor pozi- 
tive şi a celor negative. Desigur, distincţia nu este rigidă şi 
nici nu poate fi aplicată în acelaşi fel în toate domeniile, 
deoarece relaţia diferitelor tipuri de valori cu sensul legilor 
progresului este complexă. 

Fără a face o legătură directă, ni se pare că, în ultima 
instanţă, în majoritatea cazurilor, distincţia de mai sus este 
cea care explică o altă trăsătură caracteristică valorilor : 
polaritatea. 


1 L. Lavelle. „Traité des valeurs“, vol. I, P.U.F., 1951, p. 627, 

Desigur, lucrurile nu trebuie absolutizate, valorile pozitive 
şi negative nu izvorăsc numai din poziția faţă de sensul 
legilor progresului, ci ele îşi au explicația mai ales în carac- 
terul dialectic contradictoriu al obiectelor şi fenomenelor, 
deci şi al atitudinii faţă de ele. Aşa cum în realitatea „ca 
atare“ un obiect nu poate fi gîndit fără contrariul său, lu- 
mea valorilor, această „nouă realitate“, se caracterizează 
prin aceeaşi trăsătură, Este vorba nu de o particularitate a 
spiritului omenesc, aşa cum credea Tudor Vianu atunci cînd 
evidenția caracterul polar al valorilor, ci de sensurile con- 
tradictorii reale ale obiectelor şi fenomenelor. Deşi punctul 
de plecare al acestei polarităţi îl reprezintă, după axiologul 
român, actele deziderative umane, fără a vedea că acestea 


înseşi sînt obiectiv determinate, el reuşeşte să sesizeze — e 
drept de pe poziţie idealistă — o corelaţie reală. Arătînd că 


„O lume fără valori ar fi o lume lipsită de nonvalori“, Tudor 
Vianu conchide : „Întocmai ca abstracţiunile şi afectele, valo- 
rile sînt şi ele polare. Adevărul, binele şi frumosul sînt core- 
lative cu eroarea, răul şi urîtul, utilitatea cu inutilul, vitejia 
cu laşitatea, austeritatea cu destrăbălarea, modestia cu în- 
gîmlarea, noblețea cu vulgaritatea, blîndeţea cu cruzimea, 


cumpătarea cu iîntemperanţa, iubirea cu ura amd! 

În funcţie de sensul lor pozitiv sau negativ , valo 
rile polare vor juca un rol diferit în dezvoltarea socială, în 
dirijarea conduitei oamenilor, dar în toate cazurile ele se vor 
caracteriza printr-un caracter activ creator. 

Fără îndoială lucrurile nu pot fi înţelese în acelaşi fel în 
toate domeniile : valorile economice au un rol de prim ordin 
în activitatea practică de producţie, ele sînt punct de por- 
nire şi ţel de atins în munca umană. Valorile politice, ex- 


pvesie concentrată a cerințelor bazei economice, influen- 


tea în mod hotărîtor asupra acțiunii oamenilor în 
indeplinirea sau stävilirea cerințelor legilor progresului, cele 


1 Tudor Vianu. „Introducere în teoria valorilor. Întemeiată pe 
observația conștiinței“, Editura „Cugetarea“, 1942, p. 71. 

juridice consfinţesc rezultatele luptei, cele etice servesc de 
regulator al vieţii morale a claselor şi grupurilor sociale, 

Oarecum specific este caracterul activ, creator al valorilor 
estetice, întrucît ele influenţează în majoritatea cazurilor 
mediat asupra atitudinii şi activităţii oamenilor şi în multe 
situaţii această influență este practic insesizabilă. Unde este, 
de pildă, caracterul activ, creator al frumuseţii unei prive 
lişti naturale ? Evident, uneori se întîmplă. ca în faţa fru- 
museţii naturale conştiinţa umană să rămînă mută, iar alte- 
ori sesizarea ei să se mărginească la o constatare pasivă, dar 
în ansambul ei natura contribuie la modelarea atitudinii es- 
tetice a omului, oferindu-i criterii de apreciere estetice. 

De aici nu se poate trage însă concluzia — aşa cum crede 
Roger Caillois * — că natura ar fi etalonul suprem sau chiar 
unic al valorii estetice din care omul îşi extrage toate crite- 
riile şi unităţile de măsură, deoarece în viaţa socială şi mai 
ales în artă apar numeroase criterii care nu numai că nu 
sînt concordante cu cele privitoare la natură, dar le şi 
contrazic, 

Cît priveşte caracterul activ al valorilor estetice ale vieţii 
sociale, prin faptul că ele selectează ceea ce este semnifica 
tiv, devenind adesea prin forța lor de sugestie exemple de 
urmat, influența lor asupra oamenilor este mult mai directă, 
ceea ce nu înseamnă că ele devin un etalon şi pentru alte 
domenii, ca, de pildă, cel al artei. Valorile artei joacă un 
rol creator în înțelesul că modifică într-un sens sau altul 
conştiinţa umană, dar criteriile ei sînt specifice şi nu pot 
fi confundate cu cele care se aplică vieții sociale. 

Natura valorilor se caracterizează de asemenea printr-un 
caracter succesual esențial pentru însăşi existenţa lor. După 
cum arătau în mod întemeiat M. Ralea şi T. Hariton ,„...va- 
lorile sociale sînt promovate de fiecare colectivitate printr-o 


1 Roger Caillois. „Esthétique généralisée“, „Diogène“, 1962, nr. : 
p. 143. 

mulţime de mijloace : tradiție, educație, artă, ideologie etc., 
dar şi prin succes“ t. 

Acest fapt imprimă tuturor valorilor o trăsătură precisă, 
exprimînd reuşita sau nereuşita, victoria sau înfrîngerea, 
sancţiunea premială pozitivă sau pedeapsa, elemente ho- 
lărîtoare în transformarea valorii potenţiale în act şi mai 
ales în perenitatea valorilor actualizate. Determinante în 
apariţia valorilor nu sînt succesul şi recunoaşterea premială 
pozitivă ; sînt doar nenumărate cazuri cînd, de pildă, mari 
artişti n-au fost înţeleşi şi nu s-au bucurat de succes la 
vremea lor: Beethoven, Wagner, Van Gogh, Kafka. Va- 
loarea nu duce automat la succes imediat, iar succesul nu 
e întotdeauna un criteriu de valoare, Cu toate acestea, 
pentru a pătrunde în lumea valorilor, dar mai ales pentru a 
se menţine aici, succesul, recunoaşterea pe plan larg de către 
opinia publică, valorificarea lor corespunzătoare sînt 
hotărîtoare. 

Noţiunea de succes nu poate fi însă discutată în general, 
ruptă de poziţiile sociale cărora valorile le sînt socialmente 
utile. Din acest punct de vedere, utilitatea socială care stă 
la baza caracterului succesului trebuie înţeleasă diferențiat, 
în funcţie de domeniul despre care este vorba şi de cerinţele 
celor cărora li se adresează. În acest sens se poate spune că 
succesul unei valori este în primul rînd relativ, condiţionat 
istoriceşte concret, dar atunci cînd este vorba de valori 
autentice ele includ elemente absolute, care exprimă măsura 
în care valorile respective se adresează şi sînt acceptate po- 
zitiv de umanitate. 

Conţinutul absolut, necondiţionat al valorilor se exprimă 
însă nu numai în răspîndirea şi acceptarea lor de grupări 
sociale cît mai largi, ci şi în durabilitatea, perenitatea lor 
în timp, ca şi în revenirea în cîmpul axiologic după îndelun- 
gate eclipse a unor valori de mult dispărute. Are dreptate 


1 M. Ralea, T. Hariton. „Sociologia succesului“, Bucureşti, Editura 
ştiinţifică, 1962, p. 328. In legătură cu contribuţia lui Mihail Ralea 
la evidenţierea acestor trăsături vezi şi articolul „Caracterul succe- 
sual al valorii la Mihail Ralea“ apărut în „Contemporanul“ din 
4 martie 1966. 

în acest sens D. Parodi arătînd că „valoarea unui obiect 
este calitatea de a rămîne el însuşi într-un mod durabil, ca- 
pabil să satisfacă tendinţe susceptibile ele însele de a se 
repeta“ !. După cum arată însă şi Parodi, lucrul acesta nu 
trebuie să ducă la concluzia că valorile rămîn neschimbate, 
deoarece ele nu pot fi înţelese altfel decît relativ la o anu- 
mită tendinţă, deci variabile. 

Din acest punct de vedere, socialismul şi comunismul 
aduc modificări esenţiale, fără ca aceasta să însemne că 
sistemul de valori în aceste condiţii devine „absolut“, adică 
încheiat şi fără a fi susceptibil de dezvoltare. Ni se pare 
oarecum absolutizantă în acest sens afirmaţia autorilor „So 
ciologiei succesului“, după care „în comunism valorile de- 
vin în chip necesar, prin noile condiţii de viaţă ale umani 
tăţii, valori logice, morale, estetice, absolute în înţelesul is- 
toric, ştiinţific, nestînjenite nici de treapta înapoiată de 
dezvoltare, nici de condiţiile economice-sociale şi culturale 
ostile“ 2. E adevărat, societatea va atinge în comunism un 
nivel înaintat de dezvoltare şi antagonismele de clasă care 
ar putea stînjeni realizarea valorilor vor dispărea, dar în 
procesul dialectic al dezvoltării întotdeauna va apărea un 
nivel mai ridicat, iar noul va fi ostil vechiului, ceea ce face 
ca valorile să nu poată fi apreciate nici atunci altfel decît 
în unitatea dialectică a relativului cu absolutul. 

Ferindu-ne deci de o înţelegere metafizică a formulării 
citate, trebuie să remarcăm însă că în ea este surprinsă o 
trăsătură reală a sistemului de valori proprie comunismu- 
lui : creşterea accentuată a ponderii generalului-uman, a ele- 
mentului absolut, nestînjenit de condiţiile concrete, relative, 
condiţionate istoriceşte. 

O altă trăsătură caracteristică valorilor este aspirația lor 
spre universalitate, în sensul că, deşi concret-istorice şi le 
gate de interesele unei clase sau grupări sociale, ele se pre- 

1 D. Parodi. „La conduite humaine et les valeurs idéales“, Li- 
brairie Felix Alcan, Paris, 1939, p. 11. 


* M. Ralea, T. Hariton. „Sociologia succesului“, București, Edi- 
tura științifică, 1962, p. 307, 

zintä întotdeauna ca expresii ale unor interese mult mai 
largi. Justificată sau nu, pretenţia universalităţii este defi- 
nitorie pentru toate valorile, deoarece clasa, grupul social, 
ba chiar şi individul au interesul de a prezenta propriile lor 
judecăţi ca depăşind subiectivitatea şi meritînd o recunoaş- 
tere generală. 

În fapt, universalitatea dorită nu înseamnă o universa- 
litate reală, deoarece în societatea împărţită în clase 
antagoniste este cu neputinţă ca valorile să răspundă unor 
interese atît de diferite. Lucrul acesta nu exclude însă mo- 
mente cînd în dezvoltarea istorică o clasă sau alta devine 
purtătoarea unor valori acceptate şi concordante cu valorile 
promovate de întregul popor, deoarece în momentul res 
pectiv interesele ei de clasă coincid cu sensul legilor obiec- 
live ale dezvoltării sociale. 

În cazul claselor exploatatoare însă al burgheziei, de 
pildă, în perioada ei revoluţionară —, idealurile de drep- 
late, egalitate şi fraternitate proclamate nu se transformă 
decît parţial, limitat istoriceşte în valori, deoarece, cucerind 
puterea economică şi politică, aceste clase nu mai au inte- 
resul de a milita pentru transformarea idealurilor lor 
revoluţionare în valori efective, ci constituie o nouă domina- 
ție de clasă, al cărei scop este tocmai să împiedice acest 
proces. 

Singura clasă consecvent revoluţionară — proletariatul — 
este aceea care militează pentru transformarea idealurilor 
sale în valori care aspiră în mod real spre universalitate, 
deoarece interesele sale coincid deplin cu sensul legilor 
progresului. 

Admiţind aspirația spre universalitate ca trăsătură spe- 
citică a valorilor, putem afirma că, prin depăşirea interese- 
lor stricte ale individului, ele se caracterizează printr-o 
anumită detaşare, presupunînd o atitudine relativ dezinte- 
resată. O asemenea detaşare este rezultatul relativei inde- 

pendenţe a lumii valorilor faţă de existenţa socială în care 
îşi află originea ca şi faţă de conştiinţa socială care inter- 
vine activ în creaţia şi impunerea lor. 

Aspiraţia spre universalitate, caracteristică valorilor, nu 
înseamnă că ele pot fi rupte de interesele concrete care le 
determină în ultimă instanţă, aşa cum crede L. Lavelle: 
„Poate s-ar putea afirma — cu un oarecare risc însă — că 
valoarea este însăşi subiectivitatea, însă exact în măsura în 
care ea depăşeşte în noi individualitatea (afirmaţia dezin- 
teresată în cunoaştere, senzaţia dezinteresată în estetică sau 
dorinţa 'dezinteresată în morală)” !. 

„Riscul“ recunoscut de Lavelle este însă mult prea mare 
pentru a putea fi acceptat de pe poziţiile materialismului 
dialectic : 
nu reprezintă o manifestare a subiectivităţii individuale. în 


obiectivitatea lumii valorilor dispare şi dacă ea 


săşi, ea rămîne nu mai puţin de natură strict subiectivă, 
oricît de mare ar fi colectivitatea care le acceptă. Pe de altă 
parte — în lipsa precizării caracterului relativ al „dezinte- 
resului“ —, se strecoară ideea, nu mai puţin greşită, că ar 
fi posibile afirmaţii, senzaţii sau dorinţe „pure“, ceea ce 
este practic imposibil datorită infinitei diversităţi a interese- 
lor individuale şi cu atît mai mult datorită deosebitelor in- 
terese de clasă care intervin. 

O trăsătură profund caracteristică lumii valorilor este şi 
aceea a naturii lor ierarhice. Indiferent de domeniu, va- 
loarea presupune scări şi grade diferite şi chiar dacă nu 
există în toate cazurile criterii extrem de precise pentru a 
efectua o ierarhizare cantitativă, cea calitativă este întot- 
deauna prezentă, 

Nu avem intenţia să discutăm problema în amănunt, 
dar credem că un criteriu fundamental de ierarhizare îl 
reprezintă gradul de utilitate socială (dînd, bineînţeles. 


1 L. Lavelle. „,Traite des valeurs“, vol. I, P.U.F., 1951, p. 212. 

acestei noţiuni un sens larg şi adecvînd-o conţinuturilor ei 
concrete). Trebuie să precizăm că ierarhiile de valoare sînt 
posibile numai atunci cînd lucrurile sînt considerate în 
acelaşi plan. Este nepotrivit, de pildă, să afirmăm că va- 
loarea economică este superioară celei politice, tot aşa cum 
comparăm  lucruni necomparabile dacă alăturăm valoarea 
etică cu cea estetică şi vrem să stabilim o ierarhie între ele. 
In acelaşi sens credem că a stabili o ierarhie între diferitele 
ramuri sau genuri artistice din punctul de vedere al valorii 
lor estetice este de asemenea nepotrivit, deoarece în sine 
romanul nu e superior nuvelei, tot aşa cum pictura de gen 
nu este mai valoroasă decît cea peisagistică. Fără îndoială, 
în dialectica dezvoltării sociale, într-un moment concret sau 
altul, accentele valorice se pot schimba, şi în practică poate 
dobîndi predominanţă o valoare sau alta, dar analizînd di- 
namica evoluţiei în ansamblul ei, vom putea constata că 
plurivalenţa necesităţilor axiologice ale esenței umane este 
satisfăcută de o multiplicitate de tipuri de valori care îşi 
are fiecare rolul, funcţia bine determinate. Fiind produse 
axiologice ce exprimă în acelaşi timp cerinţe dintre cele mai 
diverse ale realului ca şi o infinitate de structuri posibile 
ale subiectului, valorile îşi au astfel o individualitate deli- 
uită şi se completează reciproc. De aceea, dacă ar fi simplist 
să statuăm o ordine socială abstractă a valorilor lucrurilor, 
şi mai dificil ar fi să impunem o asemenea clasificare 
individuală. 

Chiar în societatea noastră, în care clasele antagoniste au 
dispărut şi interesele generale ale construirii socialismului 
unesc eforturile şi criteriile fundamentale de valoare ale tu- 
turor oamenilor muncii, există o infinitate de preferințe şi 
gusturi individuale care exprimă structura psihică a nu- 
meroase personalităţi, înclinații şi aptitudini diverse. Cum 
să introducem „ordinea“ în această lume în care pare să 
domnească subiectivitatea ? Sursa acestei dileme, aparent 

de nerezolvat, se află însă într-o contuzie. Despre gusturi, 
într-adevăr, nu se discută, în sensul că nu există decrete- 
legi care să dicteze preferinţele personale determinate de 
înclinații, temperamente şi grade de cultură felurite. În 
acelaşi timp însă, despre gusturi se discută, în sensul că ele 
trebuie să se legitimeze — sub aspectele lor esenţiale — în 


lumina idealului umanismului socialist. 


x 
ni A 


Natura ierarhică a valorilor duce în mod obişnuit la 
constituirea lor în sistem cu o serie de scări şi criterii de va- 
lorificare specifice fiecărui domeniu. Analiza cîtorva tră- 
sături ale sistemului de valori ale socialismului este semnifi- 
cativă pentru ilustrarea trăsăturilor valorilor analizate mai 
sus, plasîndu-se de astă dată într-un context social istoric 
determinat. 

Viaţa noastră cotidiană este bogată în lucruri, atitudini, 
acţiuni incluzînd un preţ pentru noi şi este greu de găsit 
un cântar care să măsoare cu precizie gradul de însemnătate 
al fiecăruia. Nu este întotdeauna simplă nici distingerea ca 
tegorică a utilului de inutil, a dreptului de nedrept, a bine- 
lui de rău, a adevărului de fals sau a frumosului de urit, 
pentru că, în realitate, acestea nu există decît rar în formă 
aproape pură. Şi totuşi complexitatea nu îngăduie relativis- 
mul total : în esenţa lor, în ceea ce conţin fundamental, va- 
lorile socialismului au un sens pozitiv, adică sînt puse în 
slujba împlinirii omului ca om, pe linia dezvoltării generale 
ascendente a societăţii. 

Nu este locul să analizăm aici evoluţia istorică a valorilor 
materiale şi spirituale, ca şi a raportului dintre ele ; trebuie 
să remarcăm însă că în decursul dezvoltării sociale pînă în 
prezent, datorită nivelului atins în dezvoltarea forţelor de 
producţie, dar îndeosebi din pricina existenţei claselor an- 

lagoniste, imensa majoritate a oamenilor avea dreptul exclu- 
siv la valorile materiale strict necesare pentru întreţinerea 
forței de muncă şi era îndepărtată de la accesul la valorile 
spirituale. Pentru prima dată, socialismul reuşeşte să reali- 
zeze o redistribuire judicioasă a valorilor materiale, re- 
dîndu-le adevăraţilor lor creatori, şi deschide larg drumul 
către creaţia şi receptarea valorilor spirituale. 

Încercînd să nege finalitatea socială pozitivă a sistemului 
de valori propriu noii orînduiri, L. Lavelle susţine că în so- 
cialism idealurile ar dispărea, iar din rîndul valorilor s-ar 
pune preţ exclusiv pe cele materiale. Lavelle exprimă astfel 
părerea că popularitatea marxismului s-ar explica „mai ales 
prin ideea că motorul evoluţiei rezidă în principal în satis- 
lacerea nevoilor corpului, că fericirea va fi obţinută ca efect 
al condiţiilor exterioare în mijlocul cărora omul va fi plasat o 
dată“ 1, Nu este greu de descoperit aici o mistiticare com- 
bătută încă de Lenin, care arată că a recunoaşte condiţiile 
materiale, existenţa socială ca determinante, primordiale în 
evoluţia societăţii nu înseamnă cîtuşi de puţin a nega rolul 
[actorilor spirituali, al conştiinţei în acest proces. 

Sensul afirmativ al sistemului nostru axiologic este ex- 
presia nu numai a concordanţei cu legile obiective ale pro- 
gresului social, dar şi rodul activităţii creatoare a conştiinţei 
socialiste a oamenilor în transformarea idealurilor, princi- 
piilor şi planurilor lor în valori finite. 

În practica socială socialistă de pildă, roadele cercetării 
ştiinţifice se dovedesc a fi valori pozitive pentru om nu numai 
în sensul că exprimă forţa şi măreţia lui în cucerirea naturii 
şi în intervenţia sa activă în dezvoltarea socială, dar şi prin 
faptul că efectele aplicării valorilor teoretice sînt orientate 
într-un sens umanist. Măsurile partidului şi statului nostru 
privind îmbunătăţirea organizării şi îndrumării activităţii 


1 L. Lavelle. „Traité des valeurs“, vol. I, P.U.F., 1951, p. 85. 

de cercetare ştiinţifică pornesc tocmai de la o asemenea 
înțelegere a sensului şi funcţiei valorilor teoretice. 

Sensul afirmativ al valorilor socialismului se exprimă în 
chip diferențiat atunci cînd este vorba de o operă literară 
sau de o simfonie, de atitudinea faţă de muncă sau de o 
normă juridică, şi lucrurile se complică şi mai mult în cazul 
obiectelor sau atitudinilor aparent lipsite de orice sens 
axiologic. Cum ar putea servi sau dăuna dezvoltării gene- 
rale a societăţii un obiect decorativ, un costum după ultima 
modă sau vilva care se face în jurul unui dans modern? 
Şi ce sens valoric pot avea pentru împlinirea personalităţii 
umane contemplarea unui apus de soare, discuţia despre 
şansele unei echipe sportive în campionat sau mulţimea de 
automatisme psihice pe care le purtăm adesea în noi? De- 
sigur, implicaţiile axiologice sînt în asemenea cazuri extrem 
de indirecte, uneori practic inexistente chiar, dar trebuie să 
înţelegem că fiecare dintre ele sînt integrate unui cadru 
general în contextul căruia dobîndesc sensuri şi semnificaţii 
ce nu pot fi neglijate. 

Educaţia comunistă va avea deci în vedere nu numai 
obiectivele majore, valorile al căror sens este evident şi a 
căror funcţie socială socialistă nu poate fi pusă la îndoială, 
ci şi mulţimea unor asemenea aspecte secundare, ignorate 
adesea pe nedrept. „Nimic din ce este omenesc nu mi-e 
străin“, era maxima preferată a lui Marx şi ea sublinia toc- 
mai această plenară şi multidimensională prezenţă umană 
care-i era proprie. Să încercăm să nu rămînem străini faţă 
de nici una dintre multiplele solicitări pe care realitatea 
atît de bogată a zilelor noastre ni le oferă şi ale cărei sensuri 
trebuie  desluşite. Cum însă? Un prim criteriu este 
IDEALUL. Într-adevăr, valorile se judecă, întîi de toate, 
pornind de la idealul, aspiraţiile a căror întruchipare o re- 
prezintă. Numai că prin aceasta lucrurile încă nu s-au lămu- 
rit cu totul: idealul umanismului socialist este hotărîtor 

pentru conturarea liniilor fundamentale ale oricărei valori în 
societatea noastră, dar el trebuie îmbinat cu criterii specifice 
domeniului la care ne referim : politică, drept, morală, ştiinţă 
suu artă. 

Deşi indisolubil legate, criteriile de valorificare proprii 
«dileritelor domenii au o relativă independenţă şi nu vom 
putea da sentinţe juridice pornind doar de la criterii morale. 
l'ormarea atitudinii axiologice presupune deci, alături de o 
clară perspectivă umanist-socialistă, existența unor criterii 
de valorificare specifice şi adecvate fiecăreia dintre numeroa- 
sele sfere ale culturii. Lucrurile nu se pot judeca însă nici- 
odată numai după intenţii, aspirații, năzuinţe, ci determi- 
nant rămîne felul în care acestea se realizează în practică. 

Al doilea criteriu, cu nimic mai puţin important, îl consti- 
tuie deci REALUL, confruntarea valorilor cu viaţa. Nu este 
vorba de o confruntare mecanică, simplistă, în care valorile 
să fie contrapuse realităţii „ca atare“, cu intenţia de a o re- 
găsi aidoma, deoarece imaginea artistică, normele morale sau 
juridice, conceptele în care se sintetizează cunoaşterea reali- 
tății au o existenţă proprie, de sine stătătoare, ci de o ana- 
liză a felului în care acestea izvorăsc din realitatea socială 
şi funcționează apoi conform cerinţelor acesteia. 

Semnificative ni se par în acest sens valorile etice care 
cer cu deosebire ca principiile, idealurile, aspiraţiile expri- 
mate să se verifice în focul practicii relaţiilor sociale. Din 
acest punct de vedere, schimbările petrecute în profilul 
spiritual al oamenilor muncii pot fi constatate în primul 
rînd în felul în care obiectivele politicii partidului sînt pe 
deplin împărtăşite de întregul popor, care munceşte cu elan 
şi convingere pentru înfăptuirea lor. Pe baza unei asemenea 
confruntări cu realitatea, şi nu pornind de la simple dorinţe 
în legătură cu chipul omului ideal, au fost sintetizate cu 
acelaşi prilej trăsăturile caracteristice ale constructorilor so- 
cietăţii noastre socialiste. 


n 


Obişnuinţa comparării valorilor, atît cu idealul cît şi cu 
realitatea însăşi, este una dintre principalele trăsături ale 
unei atitudini axiologice educate. Oamenii învaţă să judece 
ceea ce este preţios prin acest dublu filtru. 

O trăsătură a sistemului de valori al socialismului o re- 
prezintă caracterul său unitar, faptul că între valorile de 
diferite tipuri ca şi în sînul aceleiaşi valori există o unitate 
de substanţă izvorită din existenţa unei societăţi în ansam- 
blul ei unitară, ale cărei idealuri şi valori fundamentale sînt 
comune prin esenţa lor. Din acest punct de vedere, inter- 
pretarea lui Andre Philip privitoare la dispariţia claselor an- 
tagoniste în socialism apare stranie : „Societatea se dezvoltă, 
clasele diferite se dezintegrează într-o mulţime de mici 
grupuri reprezentînd interese divergente, în care însă nici 
unul nu este destul de general şi de structurat pentru a 
aduce un sistem de valori“ 1. În fapt o asemenea „,dezvol- 
tare“ ca cea proclamată de André Philip nu numai că nu 
există, dar în locul ei întîlnim unitatea de monolit a poporu- 
lui şi aceasta constituie o forţă motrice a realizării în fapt a 
celor mai înalte idealuri, dînd astfel naştere pentru prima 
dată unui sistem de valori materiale şi spirituale unitar, 
concordant cu sensul evoluţiei sociale. 

Această unitate nu duce la uniformizare, lucru cu atît 
mai puţin posibil într-o societate bazată pe dezvoltarea liberă 
şi înflorirea personalităţii umane, ceea ce înseamnă o mare 
varietate de expresii, gusturi şi preferinţe. 

O plastică expresie a diversităţii în unitate, caracteris- 
tică valorilor socialismului, o întîlnim în aprecierile parti- 
dului nostru privitoare la creaţia literar-artistică. Arătîndu-se 
că artei şi literaturii le sînt proprii preocuparea pentru con- 
tinua înnoire şi perfecţionare creatoare a mijloacelor de ex- 
presie, diversitatea de stiluri, în raportul C.C. la cel 


1 Andre Philip. „Le socialisme trahi“, 1957, p. 4l. 


de-al IX-lea Congres al P.C.R. se arăta: „Esenţial este ca 
liecare artist, în stilul său propriu, păstrîndu-şi individuali- 
tatea artistică, să manifeste o înaltă responsabilitate pentru 
conținutul operei sale, să urmărească ca ea să-şi găsească 
drum larg spre mintea şi inima poporului“ 1. Oglindirea 
politicii şi activităţii partidului, închinată înfloririi patriei, 
bunăstării poporului, fericirii omului, poate fi realizată deci 
în forme şi modalităţi variate, care însă, toate, au la baza 
lor idealurile umanismului socialist, 

Sistemele de valori s-au caracterizat întotdeauna printr-o 
interacţiune şi concordanţă între diferitele tipuri de valori, 
pornind de la faptul că, în ultima instanţă, ele au o de- 
terminare comună. Vorbind despre interacţiune şi concor- 
danţă, trebuie să precizăm că, în realitate lucrurile nu pot 
îmbrăca forme schematice, ci relaţiile şi medierile sînt mul- 
tiple. Intervenind pe planuri numeroase şi adesea prin in- 
termediul a multe verigi, chiar sinteza valorilor nu exclude, 
ci presupune şi contradicții, neconcordanţe, care provin atît 
din natura deosebită a diferitelor valori cît şi din rolul so- 
cial diferențiat pe care îl au. Ceea ce am vrea să precizăm 
însă este că, aşa cum nu trebuie absolutizată concordanța 
valorilor, nu trebuie absolutizată nici neconcordanţa lor. 

Interacțiunea valorilor de diferite tipuri, consonanţa lor 
cu un ideal social unitar duc în socialism, pe măsura dispa- 
riţiei înstrăinării, la o tendinţă generală de sinteză a valori- 
lor, menţinînd însă în interiorul ei, ca nişte „bunuri câşti- 
gate“, individualităţi cu o specificitate marcată. Născute 
într-o unitate sincretică şi trecînd apoi printr-un îndelungat 
proces de diferenţiere, feluritele tipuri de valori şi-au dobîn- 
dit o relativă autonomie, fără ca să-şi piardă însă nici o clipă 
legăturile dintre ele. Evoluţia de la sincretism la sinteză este 


un drum istoric îndelungat, de loc liniar şi revenirea pe un 


1 „Congresul al IX-lea al Partidului Comunist Român“, Bucu- 
rești, Editura politică, 1965, p. 9%. 

plan superior la unitatea iniţială a valorilor este calitativ 
îmbogăţită prin constituirea unor valori autonome în cadrul 
acestei sinteze. 

Conştiinţa unităţii valorilor, a indisolubilei lor interacțiuni 
a caracterizat concepţiile unor luptători pentru progresul 
social chiar în etape ale dezvoltării istorice cînd natura orîn- 
duirii sociale genera încă numeroase piedici în calea acestei 
unităţi. Sînt protetice în acest sens cuvintele marelui patriot 
Nicolae Bălcescu : „Patria pe care locuitorii ei sînt gata s-o 
apere cu viaţa este identitatea intereselor, ideilor, pasiunilor 
ce-i strînge şi-i uneşte în apărarea unui bun comun... Așadar, 
de nevoie e ca românii să se întocmească în republica demo- 
cratică... stat în care oamenii adunaţi se îngrijesc singuri de 
soarta lor, fără a-şi pune stăpîni pe cap, avînd în lucrarea lor 
drept regulă dreptatea şi drept ţintă frăţia“. Sinteza politicu- 
lui, juridicului şi eticului s-a putut realiza abia în condiţiile 
cînd a fost înlăturată diferenţierea în clase antagoniste — 
generată de o situaţie economică diferită în raport cu mijloa- 
cele de producţie — şi ea reprezintă un proces în desfășu- 
rare, ale cărui rezultate conduc către o unitate de esenţă 
exprimată într-o multilateralitate de fațete axiologice. Menţi- 
nîndu-se diferenţierea istoriceşte constituită, are loc o dialec- 
tică sinteză a tipurilor de valori în sensul unei esențe umane 
integrale. 

Formarea unei asemenea atitudini de valoare constituie 
unul dintre elementele hotărîtoare în conturarea profilului 
spiritual al omului inaintat. A fi sensibil faţă de valori, a şti 
să deosebeşti esenţialul de neesenţial, specificul unei anumite 
sfere a culturii spirituale de cel al alteia presupune totodată 
capacitatea de a le trăi, de a te dărui şi pasiona pentru ace- 
lea pe care le-ai ales. Opţiunea pentru frumos, bine şi adevăr 
devine posibilă şi realizabilă fără bariere tocmai în orîndui- 
rea în care totul permite trăirea plenară şi demnă a luptei 
pentru fericire. Cuvintele lui Lenin constituie, poate, cel 


14 


mai pasionat îndemn către o asemenea atitudine față de 
viață: „Critica a înlăturat florile imaginare care acopereau 
lanțul nu pentru ca omul să poarte lanțul dezolant şi pro- 
zaic, ci pentru ca el să arunce lanțul şi să culeagă floa- 
rea vie“ 1, 


! V. I. Lenin. Opere complete, vol. 1, București, Editura politică, 
1963, ed. a doua, p. 235. 

COORDONATE 
AXIOLOGICE 
ESTETICULUI 


IV. Natura obiectivităţii 
valorii estetice 


A discuta despre natura obiectivităţii valorii estetice în- 
seamnă implicit a lua atitudine într-o problemă fundamen- 
tală a axiologiei în genere : care este natura valorilor. Apar- 
lin ele lucrurilor, fenomenelor, există ele „în sine“ sau, 
dimpotrivă, îşi dobîndesc calitatea datorită conştiinţei care 
le valorifică şi satisfacţiei pe care o produc ? Pentru a nu 
simplifica excesiv, vom adăuga că în istoria filozofiei aceste 
două poziţii polare au căpătat numeroase nuanţări. Postula- 
rea valorilor ca entităţi „în sine“ se face fie de pe poziţiile 
idealismului obiectiv, care preconizează o lume ideală, trans- 
cendentă a valorilor, fie de pe poziţiile materialismului vulgar, 
care identifică valorile cu înseşi obiectele de natură fizică, 
chimică sau biologică. O altă poziţie este aceea a idealismu- 
lui subiectiv, care raportează valorile la conştiinţa umană, dar 
le consideră ca o proiecţie a acestei conştiinţe în realitate, 
negînd determinismul social al valorilor. Delimitîndu-se net 
de teoriile anterioare, materialismul dialectic relevă rolul cre- 
ator al conştiinţei în contextul practicii sociale şi avînd ca 
ultimă determinantă existenţa socială. 

Explicaţia  materialist-dialectică a naturii obiectivităţii 
valorilor ţine seama de toate tipurile de valori şi de toate 
domeniile în care acestea există, 

În legătură cu esenţa esteticului ca valoare au avut loc în 
ultimii ani numeroase discuţii în publicistica marxistă, îndeo- 
sebi în cea sovietică. Nu vom insista asupra acestora, deoa- 
rece aproape toate intervenţiile s-au referit la frumosul natu- 
ral şi nu la cel din viaţa socială sau artă, despre care se 
afirmă doar că exi 


Am vrea numai să amintim că cele 

două principale opinii care s-au înfruntat în discuţii nu au 
reuşit să elucideze pînă la capăt toate laturile problemei 1. 
Adepții teoriei „naturale“ considerau că esteticul există „ca 
atare“ în lumea obiectivă, indiferent dacă este sau nu perce- 
put de om, ceea ce, deşi sublinia în mod just baza obiectivă 
a valorii esteticului natural, conducea însă pînă la urmă la 
materialism vulgar. Unii dintre adepţii teoriei „sociale“, care 
puneau în mod just accentul asupra rolului societăţii în con- 
stituirea valorilor, au supraapreciat rolul subiectului, conside- 
rîndu-l determinant în constituirea esteticului. Considerarea 
exclusivă a rolului subiectului nu poate să explice însă cum 
în practica socială, pornind de la realitatea obiectivă, se naşte 
lumea valorilor, care, odată constituită, devine o nouă „ reali- 
tate“, produs al creaţiei umane. Raliindu-ne — cu acest 
corectiv explicaţiei „sociale“, vom încerca să evidenţiem 
caracterul social-obiectiv al valorii estetice, amintind că din 
acest punct de vedere situaţia tuturor valorilor este identică, 
ceea ce ne permite să analizăm pe acelaşi plan valoarea eco- 
nomică şi cea politică, juridică, etică sau estetică 2. „Însuşiri 
estetice obiective“, analoge cu cele fizice, chimice sau biolo- 
gice nu există ; însuşirile estetice se nasc în raportul dintre 
obiect şi subiect în procesul practicii. Un punct de pornire 


fertil pentru demonstrarea caracterului lor social-obiectiv ni 
se pare analogia făcută de Marcel Breazu între valoarea de 


schimb a mărfii şi valoarea estetică 2. Observaţia că în acest 
1 După cum reiese și din concluziile revistei „„Voprosiî filosofii“ 
nr. 5, 1963. 

> Lucrarea de faţă nu își propune să cerceteze problemele ge- 
nerale ale axiologiei marxiste, ci se limitează la aspectele enun- 
tate. Cercetătorii marxiști din ţara noastră care au abordat di- 
ferite laturi ale acestei probleme, cu toate nuanțele şi deosebirile 
de opinii în rezolvarea ei, se situează cu toţii pe poziţia determi- 
nismului social în explicaţia naturii valorilor. Vezi în acest sens 
lucrările : „Introducere în etica nouă“ de C. I. Gulian, Bucureşti, 
Editura de stat, 1946; ‚Cunoaşterea artistică“ de Marcel Breazu, 
București, Editura Academiei Republicii Socialiste România, 1960 ; 
„Romanul monumental și secolul XX“ de lon Ianoși, Bucureşti, 
E.P.L. 1963 și studiul lui Ludwig Grünberg, ,,Marxismul şi teoria 
valorilor“, „Lupta de clasă“ nr. 8 din 1965 

* Marcel Breazu. ‚Cunoaşterea artistic 
demiei R.P.R., 1960, p. 111—114. 


Bucureşti, Editura Aca- 

fel nu se ține seama de faptul că se alătură două lucruri 
complet diferite ar fi fost valabilă numai dacă prin această 
alăturare s-ar fi făcut abstracție de natura lor specifică. De 
aceea ne permitem să reluăm analogia precizînd însă că, după 
părerea noastră, indicațiile lui Marx duc la concluzii oarecum 
diferite t. 

Făcînd deosebire între valoarea de întrebuințare şi valoa- 
rea de schimb, Marx arăta că ea este aceeaşi cu deosebirea 
dintre „lucrurile imediate“ şi „lucrurile reflectate“ ?, adică, 
am spune noi, între valorile materiale şi valorile spirituale. 
Evident valoarea de schimb este indisolubil legată de valoa- 
rea de întrebuințare, totuşi reprezintă o realitate distinctă 5, 
de natură reflectorie, dar nu mai puțin obiectivă, întrucît 
se constituie în unul din domeniile hotărîtoare ale practicii 
sociale : schimbul de mărfuri. 

Nu este locul să analizăm trăsăturile specifice ale valorii 
economice şi constituirea ei într-un mod cu totul diferit de 
cea estetică, vom reține însă că avem de-a face în ambele 
cazuri cu „lucruri reflectate“, a căror natură obiectivă este 
sensibil diferită de obiectivitatea lucrurilor „ca atare“, Sub- 
liniind tocmai această idee, Marx arăta : „Valoarea (Wertge- 
genstăndlichkeit) mărfurilor se deosebeşte de văduva Quickly 
prin aceea că nu ştii cum să dai de ea. În contrast direct cu 
materialitatea senzorială grosolană a corpurilor mărfurilor, 
nici un atom de materie naturală nu intră în valoarea (Wert- 
gegenstindlichkeit) lor. Putem deci să sucim şi să învîrtim 
o marfă determinată cum vrem; ca obiect-valoare (Wert- 
ding) ea rămîne insesizabilă. Dar dacă ne amintim că măr- 
turile n-au valoare decît în măsura în care sînt expresii ale 
aceleiaşi unităţi sociale, adică ale muncii omeneşti, că va- 
loarea (Wertgegenstindlichkeit) lor este deci pur socială, se 


1 Punctul nostru de vedere a fost expus în studiul intitulat „.Na- 
tura obiectivităţii valorii estetice a relaţiilor sociale“, apărut în 
„Revista de filozofie“, nr. 1, 1965. 

? K. Marx. „Capitalul“, vol. I, Bucureşti, Editura politică, 1960, 
ed. a IV-a, p. 76. 

3 „Valoarea de schimb nu poate fi decît expresia, «forma de ma- 
nhifestare» a unui conținut deosebit de ea“ (K. Marx, op. cit., P: vi) 

înţelege de la sine că ea nu poate să apară decît în cadrul 
raportului social dintre o marfă şi alta“!. 

Din cele de mai sus reiese clar caracterul social al valorii 
economice, concluzie care credem că poate fi extinsă asupra 
tuturor valorilor, deşi evident în cazul valorilor spirituale lu- 
crul acesta nu se prezintă nici măcar aparent ca un raport 
între obiecte (în realitate, după cum demonstrează Marx, 
raportul dintre mărfuri exprimă în ultimă instanţă tot un ra- 
port între oameni, care însă, datorită fetişismului, apare 
răsturnat). 

Că valorile politice sau juridice au şi ele un caracter so- 
cial mi se pare inutil de demonstrat. S-ar putea ivi obiecţii 
în cazul valorilor cognitive sau estetice care privesc natura. 
Nu intră în componenţa lor şi elemente lipsite de caracter 
social ? În cazul frumuseţii unui peisaj, a justeţii unei re- 
laţii matematice exprimând legităţile unui fenomen natural 
în ce constă intervenţia societăţii ? 

Înțelegerea simplistă după care prezenţa omului ar fi obli- 
gatorie în însuşi corpul valorilor estetice ale naturii a pro- 
vocat reacţia întemeiată chiar şi a unui estetician idealist ca 
N. Hartmann : „Oare un stejar, un cerb bătrîn, malul unui 
pîrîu de munte, cerul înstelat trebuie considerate prin prisma 
unei «umanităţi ascunse» în ele pentru a vedea frumuseţea 
tuturor acestor fenomene din natură ? Mergînd pe această 
cale, am ajunge foarte repede la absurd“ 2. Nu negăm că 
aceste situaţii sînt diferite de cele ale valorilor economice, 
politice, juridice sau etice. Cu toate acestea peisajul, vieţui- 
toarele, cerul nu sînt frumoase „în sine“, ele nu au valoare 
estetică în afara societăţii, a omenirii tot aşa cum relaţia ma- 
tematică nu este exactă sau falsă decît în măsura în care 
omul reflectă adecvat sau nu realitatea obiectivă. 

Subliniind primordialitatea obiectului reflectării în con- 
stituirea valorii şi evidențiind faptul că în afara omenirii, a 
societăţii, deci şi a reflectării şi valorificării sociale nu există 

1'0p. Cit; pP: 87. 


2 N. Hartmann. „Estetika“, Izd. innostran. literat., Moskva, 1958, 
p. 498. 

valori, credem necesar să atragem atenţia asupra cîtorva ele- 
mente. Reflectarea, valorificarea nu pot da naştere unor va- 
lori fără ca în realitate, în procesul practicii umane (inclusiv 
al creaţiei artistice) să se constituie premisele, sensul axio- 
logic care să le ceară sau să le facă posibile. 

În cadrul relaţiilor estetice dintre om şi realitate s-au se- 
dimentat apoi un şir de valorificări despre natură şi socie- 
late, ca şi despre operele de artă, practica umană determi- 
nînd în mod obiectiv reacţiile conştiinţei umane. Fără în- 
doială aceste reacţii nu sînt determinate mecanic, conştiinţa 
putînd avea un rol activ, dar ea îşi exercită acest rol într-un 
cadru axiologic constituit, de care în genere nu poate să 
facă abstracţie. Desigur, crearea prin intervenţia activă a 
conştiinţei unor valori noi „depăşeşte“ uneori acest cadru, 
dar ele pot funcţiona socialmente numai în măsura în care se 
integrează comandamentelor axiologice ale practicii. 

Trebuie avut de asemenea în vedere procesul complex prin 
care un cumul de valori generate de practica socială inter- 
vine activ în orientarea şi selectarea sensurilor axiologice ce 
urmează să treacă de la potenţă la act. 

În sfârşit, referindu-ne la intervenţia conştiinţei umane, 
trebuie precizat că nivelele la care aceasta are loc diferă 
extrem de mult, începînd de la reacţia cea mai elementară, 
neconturată şi difuză pînă la nivelul superior, ideologic, la 
care intenţiile şi interesele se concretizează în idealuri sau 
teorii ştiinţifice minuţios elaborate. Existenţa valorilor nu 
este subordonată deci intervenţiei unui subiect lucid, iar 
obiectivitatea valorilor care se nasc în acest proces nu de- 
pinde obligatoriu de aprecierea umană conştientă. Foarte 
adesea această interacţiune dintre obiect şi subiect s-a rea- 
lizat spontan!, ceea ce nu înseamnă că în acele condiţii re- 


1 Realizarea spontană a contactului dintre subiect şi obiect nu 
inseamnă că subiectul este inconștient din punct de vedere psiho- 
logic, ci că avem de-a face cu o reacţie confuză, adesea pasivă, 
precumpănitor constatativă. Absența unor intenţii valorificatoare 
deliberate, lipsa unor criterii conturate în acest proces sau existența 
unor criterii greşite nu sînt piedici în realizarea acestui contact şi 
nu condiționează prin ele însele constituirea obiectivă a valorilor, 

laţiile umane nu dobindeau un anumit sens, devenind apte 
de a fi valorificate atunci sau mai tîrziu. Valoarea estetică 
— ca, de altfel, toate valorile — există, desigur, numai în, 
prin şi pentru omenire (considerată ca specie), dar aceasta nu 
înseamnă că existenţa ei poate fi condiţionată de actul de 
valorificare efectuat de un individ sau altul, chiar dacă el 
porneşte de la criterii obiective, socialmente determinate. 

Reprezentînd obiectivizarea, materializarea forțelor su- 
biective ale omului, valorile au deci, odată constituite, o re- 
lativă independenţă faţă de subiectul creator, o mişcare pro- 
prie — nu lipsită de legi obiective — şi pot juca de acum 
un rol aparte, activ, ce depăşeşte adesea intenţiile, previziu- 
nea şi puterea de cuprindere conştientă a subiectului creator. 

În definirea naturii obiectivităţii valorii estetice trebuie 
precizat că ea nu poate [i identificată cu existenţa obiectivă 
a fenomenelor naturale, a relaţiilor sociale sau obiectului de 
artă ca atare. Valoarea estetică, ca de altfel valorile spiri- 
tuale în general, este obiectivă în măsura în care reflectă 
exact sensurile reale ale dezvoltării şi constituie o obiectivare 
adecvată a esenței umane pe linia înscrisă de legile progre- 
sului. În cazul valorilor avem de-a face cu un „tip de obiec- 
tivitate“ distinct de cel ontic, prin faptul că pentru a se con- 
stitui,  axiologicul presupune participarea creatoare a 
subiectului. 

Subliniind însă rolul activ, creator al conştiinţei, nu tre- 
buie pierdut din vedere nici o clipă faptul că acest rol este 
subordonat factorului determinant pe care îl reprezintă exis- 
tenţa socială. De asemenea, trebuie precizat că aspectele on- 
tice şi cele axiologice ale realităţii sînt indisolubil legate, că 
axiologicul se naşte pe teren ontic, iar odată apărut, prin 
integrarea subiectivităţii umane, el se încadrează în ceea ce 
Gorki numea plastic „cea de-a doua realitate“, realitatea 
tăurită de om. 


deoarece diferitele momente ale interacțiunii subiectului cu obiectul 
nu pot fi privite izolat, rupte de întreaga istorie a omenirii, în 
decursul căreia, în practică, s-au născut nenumărate scări de valori 
şi a avut loc un şir nesfîrșit de acte valorificatoare. 

În acest proces interferența dintre subiect şi obiect este 
continuă, fapt care pare a fi neglijat de N. Kallos şi A. Roth 
atunci cînd, referindu-se la valorile vieţii spirituale, ei afirmă 
că acestea „se mişcă însă mereu în sfera activităţii spirituale 
şi nu a celei practice a societăţii, nu în domeniul existenţei 
sociale, ci în cel al conştiinţei sociale“. În realitate, din clipa 
în care valorile spirituale ca idealuri politice, etice sau este- 
lice determină oamenii să acţioneze într-un sens sau altul 
asupra naturii sau societăţii, activitatea lor nu se limitează 
la sfera vieţii spirituale, ci ea se încadrează în orizontul 
practicii, ideile devenind, cum spunea Marx, veritabile „forţe 
materiale“ ?. 

Relevarea naturii obiectivităţii valorii estetice reclamă în 
mod necesar tratarea diferențiată a valorii estetice a naturii, 
a realităţilor sociale şi a artei. În timp ce relaţiile sociale 
materiale se nasc prin acţiunea unor oameni înzestrați cu 
conştiinţă şi voinţă, obiectele şi procesele naturii au pro- 
prietăţi fizice, chimice, biologice, a căror interacţiune are loc 
în genere în afara conştiinţei umane. Desigur, în ambele ca- 
zuri, formarea valorii estetice presupune intervenţia prac- 
ticii umane, dar în timp ce în natură această intervenţie are 
loc din afara ei, în societate tocmai atitudinile şi faptele oa- 
menilor constituie în totalitatea lor procesul practicii. 

Prevenind în mod îndreptățit împotriva identificării dintre 
calitățile naturale ale unor lucruri şi valori, Al. Tănase arată 
că, „luată ca atare, calitatea este doar o posibilitate de va- 
loare sau valoare virtuală. Pentru ca această posibilitate să 
se realizeze, este necesară intervenția activă, concentrică şi 
transformatoare a unui subiect individual sau colectiv“ °. 

Admiţînd că însuşirile naturale în sine nu reprezintă va- 
lori decît virtual, deoarece nu sînt umanizate prin interven- 


i N. Kallos şi A. Roth. „Însemnări pentru axiologia marxistă T“ 


Tribuna“ din 29 octombrie 1964. 

* Fără îndoială, prin aceasta, lumea valorilor spirituale, a idea- 
lurilor, nu-și pierde relativa ei autonomie faţă de existenţa so- 
cială şi nu „se dizolvă“ în aceasta. 

> Al. Tănase. „Valoare și cultură“, în „Contemporanul“ din 
10 iulie 1964. 

ţia chiar şi numai spirituală a subiectului, considerăm nece- 
sare unele precizări în legătură cu constituirea valorilor es- 
tetice atunci cînd este vorba nu de natură, ci de viaţa so- 
cială sau de artă. Şi în aceste cazuri valoarea se constituie 
ca rezultat al interacțiunii dintre obiect şi subiect, dar într-un 
mod specific. 


În fond relațiile sociale nu reprezintă altceva decît acti- 
vitatea materială şi spirituală a subiecților care în contextul 
practicii sociale, acţionînd pe baza legilor obiective, făuresc 
un obiect specific uman. Intervenţia conştiinţei în crearea 
valorilor este deci obligatorie, dar — după cum am mai ară- 
tat — modalităţile şi nivelele la care se realizează această 
intervenţie pot varia în funcţie de condiţiile istorice concrete. 
Aceasta nu înseamnă că atunci cînd intervenţia conştiinţei ră- 
mîne la nivelul celei comune atitudinile şi faptele oamenilor 
ar fi doar virtual încărcate cu semnificaţii axiologice şi că 
ele ar deveni valori numai la nivelul superior al unei con- 
ştiinţe teoretice (intervenţia spontană a conștiinței nu neagă 
caracterul ei transformator, ci doar îl limitează). 

În artă, dimpotrivă, pentru constituirea valorilor estetice 
este obligatoriu actul conştient al creaţiei (ceea ce nu în- 
seamnă că nu pot interveni şi factori spontani), iar valoriti- 
carea umană posterioară constituirii valorii estetice întîlneşte 
şi în acest caz un obiect estetic definit, nu doar o simplă 
posibilitate. “Totodată, valoarea estetică a artei ca reflectare 
în modalitate specifică a realităţii în conştiinţa omului nu 
depinde de materialul în care se întruchipează (bronz, mar- 
mură, complex de sunete), în timp ce în cadrul relaţiilor spi- 
rituale dintre oameni valoarea lor estetică nu poate fi apre- 
ciată doar la nivelul intenţiilor, năzuinţelor, idealurilor, ci 
depinde în primul rînd de faptele şi atitudinile în care aces- 
tea se materializează. Faptul că arta este produsul relaţiilor 
sociale, că obiectul ei îl reprezintă realitatea în care sînt pre- 
zente aceste relaţii constituie sursa a numeroase trăsături 
analoge ale valorilor lor estetice, întrucît ceea ce în reali- 
tate este caracteristic expresiv se ridică prin reflectare la 
tipicul artistic, 

Trebuie precizat însă că dacă valorile estetice ale reali- 
tăţii şi cele ale artei sînt incomensurabile, ele fiind de un 
alt tip, este greşit a le despărţi în mod absolut, aşa cum face 
Lucian Blaga. Arătînd că există „valori estetice care se con- 
stituie în orizontul lumii date şi valori estetice care se con- 
stituie în orizontul misterului“!, Blaga încearcă să plaseze 
arta în domeniul iraţionalului, iar prin „legea nontransponibi- 
lităţii“ el neagă de fapt natura ei reflectorie, deoarece între 
valorile lumii date şi cele ale artei „s-a intercalat parcă o 
diafragmă ce nu admite nici un fel de osmoză“?, ori, în pro- 
cesul de creaţie, prin ridicarea expresivului la tipicul artistic, 
se realizează tocmai transponibilitatea valorilor dintr-un do- 
meniu în altul, ceea ce, bineînţeles, le modifică natura, dar 
nu le izolează complet. 

Opera de artă are deci o valoare estetică proprie legată de 
respectarea legilor specifice imaginilor artistice, de realiza- 
rea unității dintre conținutul şi forma ei. După cum s-a vä- 
zut, obiectivitatea valorii estetice a naturii, relațiilor sociale 
sau artei nu pot fi identificate, dar în toate cazurile valorile 
reprezintă produse sociale apărute în practica umană. Odată 
constituite, obiectivitatea lor nu poate fi pusă la îndoială, 
deoarece reprezintă o realitate nouă, socială, în care subiec- 
tivitatea umană, valorificarea este integrată în procesul prac- 
ticii. Este vorba de o „realitate“ socială cu o determinare 
concret-istorică şi nu de una abstractă, atemporală, lipsită de 
o bază ontică ca lumea fantomatică a ideilor lui Platon : „Ei 
bine, eu cred că dacă cumva există şi un alt frumos afară 
de frumusețea în sine, pentru nici o altă cauză, dar pentru 
nici una, nu există ca frumos decît pentru că-i părtaş al 
acelei frumuseți“ ?. Esteticul nu poate fi legat nici exclusiv 
de experiența subiectivă, cum susține Jean Lameere, după 
care „nu există obiect în experiență estetică decît prin însăşi 

1 Lucian Blaga. „Artă şi valoare“, București, Editura Funda- 
țiilor, 1939, p. 35. 

? Ibid. 


> Platon. „Phaidon, sau despre suflet în Platon“, vol. II, trad. 
Cesar Papacostea, Editura Casa Școalelor, 1930, 100 €. p. 206, 

această experienţă, care este absolut interioară“ !. Nici sım- 
pla lui recunoaştere nu este determinantă în acest sens: „O 
valoare există ca valoare de îndată ce este considerată ca 
atare fie chiar şi de un subiect care nu i se va conforma“ 2, 
afirmă E. Dupreel. De asemenea, esteticul nu poate fi ex- 
plicat nici prin plasarea lui în domeniul relaţiilor intersubiec- 
tive, cum o face Jean Pucelle, susţinînd ca depăşită vechea 
dezbatere dintre „obiectivism şi subiectivism“ 3, sau prin în- 
cercarea de a pune esteticul în dependenţă de existenţa unei 
forțe supreme : „Frumuseţea — susţine L. Lavelle — nu 
există în natură, ci în omul care o priveşte sau o consideră 
prin spiritul lui dumnezeu“ 4. În acelaşi sens trebuie respinsă 
ca neştiinţifică afirmaţia lui G. Santayana după care „valo- 
rile izvorăsc din reacţia imediată şi inexplicabilă a impulsu- 
lui vital şi din latura iraţională a firii noastre“ 5, deoarece aici 
existenţa valorii este legată de un presupus impuls vital in- 
cognoscibil. În sfîrşit, acelaşi idealism este propriu şi pozi- 
tiei lui John Bruce, după care „cheia problemei valorii re- 
zidă în procesul evaluării însăşi — în acţiunea actuală de 
valorificare“ €, întrucît aici nu este vorba numai de negarea 
obiectivităţii axiologice a lucrurilor înseşi, dar şi de legarea 
ei de momentul şi condiţiile în care se desfăşoară aprecierea. 
Criteriul determinant al obiectivităţii esteticului nu trebuie 
căutat în conştiinţa socială individuală sau chiar a întregii 
societăţi, nici în consensul dintre aceasta şi spiritul divin, 
ci în existenţa socială în care relaţiile umane au un sens, o 
semnificație constituită obiectiv. După cum subliniază şi Ion 
lanoşi, cheia care poate explica obiectivitatea esteticului o 
1 „L'éxperience esthétique“, în „Synthèse“, 1963, 84, nr. 24-— 
3i; p. 128 
? „Consistence et valeur“, în ,Dialectica“, 1957, nr, 43—44, p. 351 
3 „Etudes sur les valeurs“, vol. I, Lyon, Paris, Em. Vitte éditeur, 
1957, p. 3—4. 
1 „Traité des valeurs“, vol. II, Paris, P.U.F., 1955, p. 379. 
5 „Winds of Doctrine and Platonism and the Spiritual life“, New 
York, Harper and Brothers, 1957, p. 146. 


€ John Bruce. „Art and value“, „The British Journal of Aeste- 
tics“, vol. 6, nr. 2, april 1966, p. 129. 


reprezintă existența socială : „Punînd accentul unilateral pe 
existența naturală, am aluneca spre materialismul vulgar. 
Avînd în vedere exclusiv conştiinţa socială (şi cu atît mai 
mult cea individuală), am capitula în fața interpretărilor 
subiectiviste. Criteriul existenței sociale ne apără de amîn- 
două aceste extreme“ t, 


Valorificarea estetică este posibilă deci nu datorită capri- 
ciilor subiective ale unei persoane sau alteia, ci are loc pe 
baza constituirii, în procesul practicii social-istorice, a unor 
calități sociale apte spre a fi valorificate estetic într-un anu- 
mit fel şi nu într-altul, deoarece existența socială le dă un 
anumit sens, o anumită semnificație. Iar această semnificație 
nu aparține raportului dintre obiect şi subiect, care apreci 
ci doar iese la iveală cu acest prilej, în acelaşi fel în care 
„proprietăţile unui lucru nu izvorăsc din raportul său cu alte 
lucruri, ci se evidenţiază doar în acest raport“ 2. 

Situîndu-se pe o poziţie subiectivistă, sociologul burghez 
C. Bougle emite părerea că valorile nu derivă din proprie- 
tăţile lucrurilor, nici din facultăţile indivizilor care le con- 
stată, ci numai din forțele care se degajă prin unirea va- 
lorificărilor făcute de oameni: „Pe scurt, valorile pot fi 


obiective, deoarece sînt imperative şi imperative deoarece 
sînt colective“ 3% O asemenea poziţie este însă cu uşurinţă 
infirmată de numeroase fapte din istoria culturii, cînd co- 
lectivităţi mai mici sau mai mari au promovat pseudovalori 
şi în acelaşi timp au rămas oarbe în faţa valorilor autentice. 
E adevărat că atunci cînd colectivităţile porneau de la cri- 
terii obiective, socialmente determinate, ele descopereau va- 
lori autentice, dar existenţa acestora nu poate fi explicată 
doar prin faptul că au fost recunoscute ca atare (asta nu în- 
seamnă cîtuşi de puţin că subapreciem rolul valorificării es- 


1 Ion Ianoși. „Romanul monumental şi secolul XX“, Bucureşti, 
:.P.L. 1963, p. 10. (Sublinierea noastră. — 1.P.) 

* K. Marx. „Capitalul“, Bucureşti, Editura politică, 1960, vol. 1, 
ed. a IV-a, p. 96. 

*! C. Bouglé. „Leçons de sociologie sur l'évolution des valeurs“, 
Paris, 1929, p. 15—16. 

tetice, doar că îl considerăm subordonat procesului obiectiv 
de constituire a valorilor în practica socială). 

Valorile estetice au deci ca punct de plecare trăsături 
obiective ale naturii, relaţiilor sociale sau operei de artă, in- 
clud un sens constituit în practică, dar nu rezidă nici în 
realitatea existentă ca atare sau în subiect, nici în raporturile 
dintre ele, ci reprezintă o realitate nouă. 

Valorificarea estetică ca moment al raporturilor estetice 
dintre om şi realitate trebuie să pornească de la obiectul es- 
tetic respectiv şi nu poate constitui cauza, fundamentul său. 
Caracterul ei determinat a fost sesizat de mult în istoria es- 
teticii. Precizări judicioase în acest sens aduce Tudor Vianu : 
„Nu putem spune că surprinderea bunurilor ar fi rezultatul 
unui act pur subiectiv de valorificare îndreptat asupra unor 
lucruri indiferente în sine. Actul valorificator porneşte în- 
totdeauna de la datele obiective ale structurii“!. Faptul că 
valoarea estetică nu este subordonată actului de valorifi- 
care este remarcat şi de Mik6l Dufrenne : „„Corelaţia dintre 
obiect şi actul care îl surprinde nu subordonează obiectul 
actului“?, dar el neagă existenţa obiectivă a obiectului estetic 
adoptînd o poziţie idealist-subiectivă clasică : „Nu există nici 
o altă garanţie pentru el decît aceea de a fi atestat de o per- 
cepţie şi de a se situa în întretăierea unei pluralităţi de per- 
cepţii“ 3. 

Criteriile procesului de valorificare se constituie pe baze 
obiective în practica social-istorică, în funcţie de legitatea 
generală a dezvoltării şi de interesele clasei de pe poziţiile 
căreia se face valorificarea. În acest fel, în funcţie de dife- 
rite poziţii de clasă s-au născut în decursul istoriei nume- 
roase scări de valori în ceea ce priveşte aprecierea esteticu- 
lui. O poziţie de clasă avansată, progresistă, a determi- 
nat în general criterii de valorificare juste, corespunzătoare 


1 Tudor Vianu, „Introducere în teoria valorilor“, Bucureşti, Edi- 
tura „Cugetarea“, 1942, p. 528. 

2 Mikel Dufrenne. ,„Phenomenologie de la experience esthétique“, 
vol. I, „L/objet ésthétique“, Paris, P.U.F., 1953, p. 8. 

3 Op. cit, p: 82; 

sensului legic al dezvoltării istorice, în timp ce pozițiile 
reacționare au dus la o valorificare denaturată, subiectivistă. 
Criteriul de depistare a valorilor autentice, proprii fiecărui 
moment istoric, îl reprezintă în genere concordanța lor cu 
legile obiective ale dezvoltării, trecute prin filtrul cerințelor 
proprii domeniului respectiv. 

Sublinierea faptului că obiectivitatea valorii estetice nu 
este subordonată procesului de valorificare nu diminuează 
cîtuşi de puţin însemnătatea lui. 


V. Valorificarea estetică 


Procesul creării valorilor presupune implicit, cel puţin 
din partea subiectului sau subiecţilor creatori, un ansamblu 
de valorificări spontane sau conştiente. 

Gîndirea omenească a încercat încă din cele mai vechi 
timpuri să ierarhizeze lucrurile, atitudinile, produsele activi- 
tății umane după „preţul“ lor. Etaloane de măsură au fost 
în această privinţă, pe rînd, virtuțile strict utilitare, cîtimea 
de mister magic inclusă în ele, gradul în care lucrurile con- 
siderate valoroase ar exprima divinitatea, „ideea absolută“, 
măreţia naturii sau anumite interese sociale. 

Încă în secolul al V-lea î.e.n., sofistul Protagoras enunţase 
faimoasa maximă „omul este măsura tuturor lucrurilor“, care, 
cu tot caracterul ei atemporal şi susceptibil interpretărilor re- 
lativiste, introducea primul criteriu de valoare ştiinţific. De- 
sigur, o atare formulare era încă extrem de largă şi lăsa des- 
chise nenumărate întrebări : despre care om este vorba? 
după ce criterii va face el distincţie între valorile autentice 
şi nonvalori sau între lucrurile preţioase pentru om din di- 
ferite puncte de vedere (economic, politic, etic, estetic etc.) ? 

Ca urmare a unei aprinse ciocniri de poziţii şi pe temelia 
unei practici istorice milenare, gîndirea marxistă a putut 
aduce lumină în aceste probleme : valorile nu există decît 
în, prin şi pentru societate, sensul lor pozitiv sau negativ 
trebuie legat, în ultimă instanţă, de legile progresului so- 
cial, de măsura în care ele exprimă obiectiv esenţa umană 
în ceea ce are ea autentic. 

O dată apărute, pentru a putea funcţiona socialmente, va- 
lorile create trebuie în mod obligatoriu să depăşească su- 
biectivitatea individului care le-a dat naștere, ori, în acest 

scop, ele trebuie răspîndite şi impuse. Rolul de a le face 
cunoscute şi de a le integra cadrului axiologic existent re- 
vine tocmai procesului de valorificare socială, care joacă 
astfel un uriaş rol generalizator, însoţind procesul de reali- 
are al oricărei valori, 

Cercetarea procesului de valorificare estetică pune, fără 
indoială, problema criteriilor obiective, socialmente consti- 
tuite ale acestui proces. Lucrurile nu sînt de loc simple, în- 
trucît istoriceşte s-au constituit prin diferenţiere criterii, scări 
ji table de valori atît în funcție de categoria, grupul sau clasa 
socială căreia îi aparţineau, cât şi în funcţie de natura obiec- 
tului valorificat. Analiza va trebui să ţină seama deci atit 
de evoluţia grupurilor şi claselor sociale, a „unităţilor de 
măsură” ale diferitelor epoci, cît şi de dinamica relativ au 
lonomă a însuşi obiectului ce urmează a fi valorificat în jurul 
unor criterii mai mult sau mai puţin unitare ; trebuie luat 
in consideraţie apoi şi jocul preferințelor individuale în ju- 
rul unor criterii socialmente constituite, variaţia gusturilor în 
urul unui ideal comun. Lucrul nu este de loc uşor în con- 
diţiile de viaţă ale omului contemporan, întrucât acestea sînt 
atît de numeroase şi complexe, iar solicitările ce-i vin din 
jur atît de variate, încît adesea este extrem de dificil de dat 
un răspuns corespunzător, 

În ceea ce priveşte valorificarea estetică intervin apoi di- 
icultăţi apreciabile: obiectul acesteia este imposibil de 
apreciat cantitativ (nici măcar cu valoare de indiciu), iar na- 
ura sa presupune prin definiţie acel „nescio quid“, greu de 
surprins. Problema nu se pune la fel şi datorită faptului că 
jocul subiectivităţii este, de regulă, mai mare decît în alte 
domenii, iar stabilirea unor criterii estetice identice privind 
natura, viaţa socială sau arta într-un moment al evoluţiei 
sale este practic imposibilă, 


Cît priveşte natura, procesul valorificării estetice a mers 
vreme îndelungată mînă în mînă cu activitatea practică de 
stăpînire şi umanizare a ei, deşi cu timpul criteriile de valo- 
rificare au dobîndit o relativă detaşare. Întrucât în acest do- 
meniu intervenţia intereselor de clasă este extrem de indi- 

rectă sau lipseşte cu totul, iar raportarea la dezvoltarea so- 
cietăţii este dificil sau imposibil de făcut, este greu de stabilit 
criterii „ştiinţifice“ de valorificare, jocul subiectivităţii, gus- 
tului şi preferințelor fiind extrem de pronunţat. O ruptură 
totală de contextul vieţii sociale şi de spiritul epocii nu este 
însă posibilă, întrucît, în ultimă instanţă, criteriile noastre 
estetice izvorăsc tot din substanţa practicii umane. 

În procesul de valorificare a fenomenelor sociale, acestea 
intră nu numai sub prisma atitudinii strict utilitare sau po- 
litice şi etice faţă de realitate, ci şi în zona atitudinii este- 
tice, iar aprecierile emise caracterizează mai complex şi mai 
multilateral relațiile dintre oameni. Relaţiile umane deter- 
mină, atunci cînd trăsăturile care fac posibilă aprecierea es- 
tetică sînt sugestive, expresive, valorificarea lor prin prisma 
categoriilor estetice de frumos, urît, grandios, ridicol etc., 
fără ca prin aceasta ele să înceteze să fie de natură econo- 
mică, politică ori etică. Fără îndoială, valorificarea estetică 
este mai dificilă în cazul relaţiilor sociale decît în cazul artei, 
deoarece cele dintîi nu au finalitate estetică prin însăşi natura 
lor. Caracterul semnificativ al faptelor de viaţă nu este în- 
totdeauna suficient pentru a sugera valenţele estetice pe care 


ele le cuprind, pe cînd în opera de artă — prin intermediul 
imaginii tipice — acestea devin valori capabile să se im- 


pună conştiinţei estetice şi, chiar mai mult, să acţioneze apoi 
în sprijinul descoperirii valorilor estetice ale vieţii însăşi. 

Procesul de valorificare estetică are o deosebită impor- 
tanţă, deoarece, dacă în situaţii excepţionale, aspectele este- 
tice pot fi evidenţiate relativ uşor, în viaţa cotidiană, spre 
deosebire de politic şi etic, ele sînt mai greu de depistat. 
Există astfel numeroase fapte şi relaţii obişnuite care s-au 
transformat în multe cazuri în deprinderi şi obişnuinţe, ale 
căror valențe estetice sînt mult mai greu de observat şi evi- 
denţiat de cei în cauză tocmai datorită faptului că semnifi- 
caţia lor este mai difuză şi „tipicul“ vieţii este uneori mai 
greu de recunoscut în masa amorfă de fapte şi atitudini. 
Ar fi greşit însă să tragem concluzia că datorită acestui fapt 
în situaţiile obişnuite esteticul nu există, el născîndu-se doar 

in momentele excepţionale. E drept, în momentele excep- 
ționale sensurile apar cristalizate şi se impun cu evidenţă, 
dar faptele cotidiene, atunci cînd sînt semnificative, nu sînt 
lipsite de valori estetice. 

Însemnătatea valorificării estetice a vieţii cotidiene este 
recunoscută şi de numeroși filozofi idealişti, chiar dacă con- 
cluziile la care ajung sînt neştiinţifice. „Cînd lucrurile cele 
mai familiare devin frumoase pentru noi — arăta L. La- 
velle —, ni se pare că le vedem pentru întîia oară ; de ase- 
menea, frumuseţea nu trebuie căutată în dorheniul extraor- 
dinarului. S-ar spune mai degrabă că este descoperirea 
obişnuitului. Ea ne relevă lumea aşa cum ne este dată, dar o 
iluminează şi o transfigurează“ !. Iar R. B. Perry arăta că „pri- 
mul rezultat al generalizării valorilor este evidenţierea boga- 
tei diversităţi a valorilor cotidiene“ ?. 

Subliniind că această generalizare a valorii are adesea ca- 
racter de clasă şi că descoperirea „obişnuitului“ nu implică în 
toate cazurile un act de valorificare estetică, apare evidentă 
însemnătatea poziţiei de pe care se face aprecierea şi rolul 
conştiinţei umane în selecţia a ceea ce este semnificativ. Nu 
credem însă că V. P. Tugarinov are dreptate afirmînd că „fru- 
museţea acțiunilor nobile ale oamenilor include în sine în 
mod obligatoriu elementul reprezentării înaltei lor finalităţi 

sociale“ 3. Oamenii nu acționează întotdeauna mai ales 


în viața de toate zilele, în cazurile obişnuite conştienţi 
de „înalta finalitate socială“ a ceea ce fac şi totuşi atitudi- 
nile şi faptele lor conţin implicit însuşiri, aspecte care per- 
mit, fac posibilă valorificarea lor ca frumoase sau urîte. Creş- 
terea participării conştiente a oamenilor la viaţa socială în so- 
cialism nu înseamnă dispariţia reacţiilor spontane. Transfor- 
marea concepţiilor şi atitudinilor conştiente în convingeri şi 
deprinderi intime potenţează această spontaneitate în sen- 


1 L. Lavelle. „Traité des valeurs“, vol. II, Paris, P.U.F., 1955, 
p. 334. 

2 R. B. Perry. „General Theory of Value“, Cambridge, Massa- 
chussetts, Harvard University Press, 1954, p. 10. 

s V. P. Tugarinov, op. cit., p. 137. 

sul că oamenii acţionează direct şi dezinteresat în diferite 
împrejurări, fără a supune în fiecare moment atitudinea lor 
unui examen teoretic şi unei aprecieri îndelung cîntărite. În 
acest sens, în educaţia estetică socialistă valorificarea este- 
tică a atitudinilor, relaţiilor umane reprezintă unul din mij- 
loacele cele mai importante ale formării idealului estetic so- 
cialist. Spre deosebire de părerea lui Raymond Pollin, după 
care „gîndirea estetică nu mizează niciodată o intenţie, o 
acţiune efectiv reală de transcendenţă şi transformare a rea- 
lităţii date“, imobilizîndu-se în „valori pur imaginare“ !, viaţa 
arată că valorificarea estetică are un rol activ, creator în viaţa 
omului. Puterea de influență a acestui act de valorificare 
sporeşte extrem de mult tocmai pentru că el se bucură de 
forța autenticităţii. 

În sfîrşit, un rol de o excepţională însemnătate îl are va- 
lorificarea artistică, care contribuie la răspîndirea valorilor 
artei în public, asigură de fapt realizarea funcţiei lor so- 
cial-estetice. Analiza criteriilor de valorificare artistică este 
complexă, diferind nu numai de la o epocă, clasă sau gru- 
pare socială la alta, dar şi de la o ramură sau un gen la altul. 
Cercetarea acestei interesante probleme pune pe primul plan 
problema validității şi naturii actului critic, a rolului său. 

În istoria esteticii nu puţine au lost poziţiile care au ab- 
solutizat un anumit gen de critică sau au negat chiar cu to- 
tul posibilitatea formulării unor judecăţi de valoare, redu- 
cîndu-le la judecăţi de existenţă, la simpla constatare a unei 
stări de fapt. O asemenea poziţie aparţine, între alţii, lui 
John Dewey : „Propoziţiuni despre valorificări au fost, de- 
sigur, considerate ca fiind posibile. Dar ele sînt judecăţi de 
valoare numai în sensul în care judecăţile despre cartofi sînt 
cartofo-judecăţi. Faptul că acestea se întîmplă să fie valorifi- 
cări nu transformă judecăţile în judecăţi de valoare în nici 
un sens distinctiv. Fără îndoială, faptul că asemenea jude- 
căţi de constatare pot fi făcute este important. Numai din 
faptul că ele există este însă de două ori absurd să presu- 


1 Raymond Pollin. „La création des valeurs“, Paris, P.U.F., 1952, 
p. 231. 

punem că judecăţi de valoare în vreun sens distinctiv poi 
exista” 1. În realitate, deosebirea dintre simpla constatare 
şi apreciere nu poate fi ştearsă şi de recunoaşterea ei de- 
pinde însuşi dreptul la viaţă şi utilitatea actului critic. 

La polul opus se află poziţia — susţinută şi în unele dis- 
cuţii recente în publicistica noastră — după care judecata 
de valoare aparţinînd unor personalităţi critice eminente are 
un rol creator în acelaşi grad ca artistul însuşi. Desigur, fie- 
care personalitate critică va imprima în procesul de valori- 
licare amprenta nu numai a idealurilor sociale şi estetice, a 
poziţiei pe care o exprimă, dar şi a gusturilor şi preferințelor 
sale individuale, a căror existenţă nu poate şi nu trebuie ig 
norată. Înseamnă oare că prin aceasta critica îşi creează ea 
singură obiectul, aşa cum pare a reieşi din unele intervenţii 
care militau nu fără îndreptăţire pentru o funcţie mai 
activă a judecății de valoare competente ? Evident nu. 

Fă 
lorificator, trebuie precizat că el porneşte de la datele obiec- 
live ale structurii valorii artistice, că în surprinderea specifi- 
cităţii operei criticul nu are de-a face cu un obiect „neutru“ 
din punct de vedere axiologic. Rolul primordial în determi- 
narea sensurilor valorice ale operei literare rămîne evident 
apanajul actului creator însuşi, chiar dacă prin aceasta viaţa 
social-estetică a operei de-abia începe. 

Se poate obiecta că în decursul timpului, pornind de la 
acelaşi obiect estetic, judecăţile de valoare emise au fost nu 
o dată contradictorii, iar sensurile iniţiale au fost adesea 
răsturnate printr-o nouă interpretare. Procesul este real şi 
nu puţine sînt exemplele unor mari valori de artă care ini- 
tial n-au fost înţelese şi acceptate, dar care apoi au dobîn- 
dit un loc de cinste în muzeul spiritual al omenirii. Înseamnă 
aceasta că structura lor iniţială, sensurile pe care le-au in- 
clus erau indiferente ? 


ă a subaprecia cîtuşi de puţin importanţa actului va 


Procesul trebuie înţeles în dinamica sa istorică. O operă 
de artă o dată creată devine o „realitate“ specifică în cîmpul 

1 John Dewey, „Theory of Value“, în „International Enciclope- 
dia of Unified Science“, II, Number 4, 1962, Chicago, p. 19—20. 

vieţii spirituale a societăţii şi, integrîndu-se cadrului axiolo- 
gic existent, ea păstrează, desigur, o relativă independenţă. 
Prin funcţionare socială, locul ei în ansamblul de valori, ca 
şi accentele puse pe o latură sau alta, pot varia istoriceşte, 
fără a ieşi însă niciodată din limitele valenţelor axiologice pe 
care le permite însăşi structura operei. Din acest punct de 
vedere, capodoperele literaturii şi artei au tocmai privile- 
giul multiplicităţii de viziuni şi al plurivalenţei, fără ca prin 
aceasta Homer, Dante, Shakespeare, Balzac, Eminescu sau 
Arghezi să înceteze să fie ei înşişi. 

Pledînd în mod îndreptăţit pentru o critică activă, suplă, 
incluzînd un patos original, nu trebuie ignorată întreaga 
complexitate a funcţiei sale sociale. Dacă negăm judecății de 
valoare posibilitatea de a-şi crea în mod subiectivist obiectul, 
sîntem departe de a minimaliza covirşitoarea ei influenţă. A 
descoperi structura intimă a operei de artă reliefindu-i po- 
tenţele valorice, a mijloci contactul dintre scriitor şi publicul 
larg, a introduce în circulaţie şi a impune valorile autentice, 
disociindu-le net de pseudovalori, nu este puţin lucru. În 
acest scop, critica are menirea de a fi în acelaşi timp ex- 
plicativă şi creatoare, genetică şi istorică, individuală şi so- 
cială, fără temerea că va rămîne o „,cenuşăreasă“. 

Pentru a înţelege natura judecății de valoare trebuie să 
adăugăm că, spre deosebire de reacţia spontană la nivelul 
conştiinţei comune, actul critic autentic are un caracter pre- 
cumpănitor ideologic, în sensul că aprecierile nu se pot sus- 
ţine niciodată numai la acest nivel, ele trebuind să se legi- 
timeze şi în lumina idealurilor, a conştiinţei teoretice. Din 
acest punct de vedere, chiar dacă reacţia gustului are o ex- 
cepţională însemnătate în intuirea valorilor, ea rămîne încă 
la nivelul „conştiinţei comune“, al reprezentărilor necontu- 
rate sub raport ideologic. Dacă „inetabilul“ nu poate fi cu- 
prins în concepte decît cu oarecare aproximaţie, nu există 
nici un motiv de a renunţa la acestea în numele sponta- 
neităţii necontrolate şi al subiectivismului. 

S-a discutat, de asemenea, mult despre raportul dintre so- 
cial şi estetic, încercîndu-se uneori — din dorinţa justificată 

de a înlătura sociologismul vulgar — 0 reabilitare a „cri- 
licii estetice“, Trebuie spus că în ultimii ani critica noastră 
a obţinut rezultate însemnate pe linia adecvării ei la obiect 
si a înlăturării unor judecăţi de valoare ce porneau de la 
criterii extraestetice, forțînd fenomenul literar în canoanele 
unor tipare neadecvate. S-ar putea spune că uneori s-a mers 
chiar prea departe, ajungîndu-se la epurarea judecății de 
valoare de orice considerații de altă natură, în numele unor 
cerințe „strict estetice“. Ceea ce nu au înțeles unii este toc- 
mai faptul că, pentru prima dată, critica marxistă înlătură 
definitiv antinomia dintre social şi estetic şi că între ele 
există o indisolubilă legătură dialectică. Evident, un produs 
specific estetic cum este opera de artă nu va putea fi ju- 
decat niciodată prin criterii filozofice, politice sau etice 
luate „ca atare“, dar acestea sînt incluse în însuşi sistemul 
nostru de valorificări estetice. Ridicîndu-se împotriva socio- 
logismului vulgar şi împotriva estetismului, critica literară 
marxistă militează pentru o înțelegere complexă şi unitară a 
funcțiilor operei de artă. Privind creația artistică în indiso- 
lubilă legătură cu procesul de receptare a operei de către 
public, critica se interesează deci nu numai de structura 
acesteia, ci şi de rezonanța social-estetică pe care o are in 
mase. Ar fi poate interesant ca judecata critică să se oprească 
nu numai asupra operei însăşi, ci ca ea să urmărească întreg 
drumul pe care aceasta îl parcurge către mintea şi inima pu- 
blicului larg. Nu este vorba de a cere criticii să iasă concesiv 
în întîmpinarea gustului încă neformat al unor categorii de 
cititori, care abia trebuie îndrumați către un contact estetic 
cu opera, dar ni se pare că o asemenea confruntare ar pri- 
lejui nu puţine concluzii interesante. Căci exprimîndu-se pe 
sine, criticul este în acelaşi timp mandatarul societăţii noas- 
tre, de la ale cărei idealuri şi năzuinţe porneşte în dificila 
şi nobila sa misiune. 

Procesul valorificării estetice nu poate fi judecat însă ex- 
clusiv la nivelul criticii, care îşi propune să cerceteze feno- 
menul artistic pornind de la concepte, criterii şi reprezentări 
conturate ideologiceşte şi foloseşte un aparat (incluzînd pro- 

cedee specializate şi o terminologie proprie) care tinde să 
rivalizeze cu mijloacele de investigaţie ale ştiinţei. O pondere 
mult mai mare o au însă aici masele largi ale celor ce re- 
ceptează arta, opinia publică şi influenţa acesteia, de altfel 
nu o dată în contradicţie cu judecăţile de valoare ale criticii. 

Amploarea procesului de valorificare diferă extrem de mult 
de condiţiile în care are loc receptarea artistică şi este evi- 
dent că înseşi criteriile şi normele sale vor fi modelate de 
ansamblul axiologic al epocii. Socialismul creează din acest 
punct de vedere condiţii deosebit de rodnice pentru judecăţi 
de valoare ştiinţifice şi oferă premisele pentru ştergerea 
treptată a discrepanţelor care există încă între critica de spe- 
cialitate şi public. Desigur, dificultăţile încă nu au dispărut 
şi — cum avem convingerea că nu există norme imuabile şi 
cîntare farmaceutice care să deosebească frumuseţea de uri- 
tenie, „arta majoră“ de cea „minoră“ — ne vom feri să 
oferim o reţetă valabilă pentru toate situaţiile. Preferăm să 
luăm în discuţie cîteva atitudini Care, prin caracterul lor 
simplist, vulgarizator, împiedică o judecată de valoare cît de 
cât corectă. Poate că numirea acestor primejdii va sugera 
intr-o anumită măsură şi conturarea unor criterii de valoare 
ştiinţifice, adecvate fiecărui caz în parte. 

Una dintre aceste erori este atitudinea subiectivistă, care 
porneşte de la premisa inexistenţei unor valori obiective So- 
cialmente constituite, postulînd dreptul arbitrar al fiecărui 
individ de a stabili ce este valoros şi ce nu şi de a emite 
decrete definitive privitoare la locul şi rolul unei valori sau 
alteia. Pornind de la o asemenea atitudine, au fost negate 
sau trecute cu vederea uneori poezia lui Blaga sau Arghezi 
pictura lui "Țuculescu sau opera „Oedip“ a lui Enescu îi 
tot arbitrariul călăuzeşte pe aceia care afirmă astăzi supre- 
maţia indiscutabilă a picturii nonfigurative, a muzicii dode- 
cafonice sau a ermetismului în poezie. Practica dovedeşte 
că subiectivismul este cel mai adesea potrivnic valorilor au- 
tentice tocmai pentru că nu porneşte de la locul şi funcţia 
reală a obiectului sau faptului apreciat, ci de la unilaterali- 
zarea şi hiperbolizarea arbitrară a unor păreri strict indivi- 

duale. Înseamnă aceasta că părerile individuale n-au drept 
la existență ? Nu spune proverbul popular că „nu-i frumos 
ce e frumos, ci e frumos ce-mi place mie“ ? Şi nu decretase 
încă vechiul dicton latin „de gustibus non disputandum“ 
lipsa oricăror criterii generale? După părerea noastră, o 
usemenea interpretare a acestor maxime general-recunoscute 
este simplistă. E adevărat că structura intimă a fiecărei per- 
sonalităţi determină în mod firesc anumite înclinații, prefe- 
rințe şi gusturi a căror impunere din afară este practic im- 
posibilă. Este tot atît de adevărat însă că, dincolo de aceste 
preferințe şi gusturi individuale, se găsesc anumite trăsături 
sociale generale şi anumite idealuri. Prin intermediul reac- 
tiei individuale faţă de o valoare etică, estetică sau filozo- 
fică îşi spune cuvîntul — mai direct sau mai indirect — 
categoria sau grupul social, clasa şi societatea din care in- 
dividul face parte. Jocul firesc şi explicabil al subiectivităţii 
în jurul criteriilor de valoare în esenţă unitare nu poate fi 
deci identificat cu  subiectivismul, care înseamnă negarea 
oricăror criterii generale de apreciere. 

Alta din feţele acestei primejdii o constituie ceea ce am 
numi „pierderea şirei spinării“. Epoca actuală, de intensă 
circulaţie internaţională a valorilor (şi pseudovalorilor), cu- 
noaşte nu puţine pericole de acest gen. Oameni bine inten- 
ționaţi, a căror busolă valorică acţionează mai mult sau mai 
puţin corect, venind în contact cu numeroase opere de artă 
intră în derută ; pentru ei tot ce circulă este valoare şi mai 
ales vor căpăta acest gir lucrurile care au fost mai puţin 
cunoscute pînă atunci. Pornind de la necesitatea recunoaşterii 
valorilor artistice autentice de diferite orientări, ei pierd cu 
totul din vedere limitele ideologice-estetice reale ale opere- 
lor respective. Recunoscînd problemele umane reale de la 
care pleacă literatura de orientare existenţialistă de pildă, 
ei se grăbesc să-i adopte şi soluţiile, neobservînd sofismul 
care le-a făcut posibile. 

Fără a accepta canoanele procustiene ale exclusivismului, 
nu putem fi de acord nici cu atitudinea relativistă, care, de 
altfel, duce în ultimă instanţă la aceleaşi consecinţe nega- 

tive izvorite din incapacitatea de a formula criterii de va- 
loare obiective, care să surprindă adecvat obiectul în com- 
plexitatea sa. 

O prejudecată des întilnită — aşa cum am mai spus — 
este aceea după care succesul reprezintă în sine o dovadă 
sigură a valorii. Fără îndoială, faptul că o operă de artă, 
atitudine etică sau o teorie ştiinţifică dobîndesc o răspîndire 
largă, bucurîndu-se de o bună primire din partea opiniei pu- 
blice, este un indiciu valoric ce nu trebuie neglijat. Succesul 
sau insuccesul nu trebuie însă fetişizate şi considerate în 
toate cazurile ca argumente absolute de valoare. Voga de 
care se bucură la un moment dat o teorie sau un film co- 
mercial, vilva pe care o stîrneşte o expoziţie sau larga răs- 
pîndire a unor obiecte decorative la un moment dat nu tre- 
buie confundate cu valoarea lor autentică, tot aşa cum se 
poate întîmpla ca valori autentice să nu fie recunoscute 
imediat. 

Nu mai puţin dăunătoare pentru o judecată de valoare 
obiectivă sînt criteriile de împrumut sau refugiul sub pulpana 
autorităţii. În aceste cazuri gîndirea proprie, cunoaşterea în 
profunzime şi strădania de a surprinde lucrurile în complexi- 
tatea lor sînt trădate în favoarea adoptării comode şi su- 
perficiale a aprecierii altora, fără cel mai elementar efort 
de a o trece prin filtrul propriu. Desigur, există criterii ge- 
neral-valabile, tot aşa cum există personalităţi a căror opinie 
poate fi un ghid util în aprecierea unei teorii, a unei atitu- 
dini sau a unei opere, dar fără adecvarea la obiect şi însu- 
şirea intimă părerile altora nu vor ţine loc niciodată de cap 
propriu. Pentru a emite judecăţi de valoare autentice este 
nevoie de o orientare marxist-leninistă şi de specialitate te- 
meinică, de o atitudine obiectivă şi — ceea ce nu trebuie 
neglijat — de personalitate. 


VI. Gramatica 
valorii artistice 


Surprinderea naturii specifice a artei în ansamblul Toga 
al valorilor estetice presupune înainte de toate prec izarea 
obiectului ei specific. Din acest punct de vedere, dacă a 
loarea estetică a naturii sau a vieții sociale are în aceeaşi 
măsură ca şi arta drept obiect central omul ca aiba jale À 
relațiilor sociale“ (Marx), o diferențiere evidentă se paipepe 
atunci cînd ne referim la natura şi la modul în care se con 
stituie acest obiect. F , 

În cazul valorilor estetice ale realităţii însăşi, desigur, aces- 
tea se nasc tot în cadrul interacțiunii dintre obiect şi di 
biect, dar ele privesc obiectele, fenomenele, e ca 
atare, în timp ce arta are în vedere imaginea lor yiga a 
truchipată într-un produs spiritual cu o finalitate estetică 
expresă şi cu o structură paie si data atit ANN 

Discuţiile despre specificul artei ar fi însă sterile și x 
duce la o înțelegere estetistă dacă analiza acestei il a 
proprii ca şi a trăsăturilor ei specifice s-ar SN, e aa 
esența valorii artistice : imaginea expresă a iu a pr 
prisma atitudinii estetice a omului, incluzînd un sili s 
logic determinat. Fără a intra în analiza programelor m 
şi principiilor ce caracterizează diferite orientări şi pr 
artistice, apare evident că în toate cazurile obiectu operer 
îl constituie — indiferent de intenții sau declarații — o rea- 
litate umană nu în sensul că omul este neapărat ana ne- 
mijlocit într-un peisaj sau într-o pictură abstractă, ci în son 
sul că în ultimă instanță aceasta exprimă atitudinea omului 
faţă de lume. Fără îndoială arta este şi autoexprimare, adică 

expresie a ideilor şi sentimentelor artistului, dar aceasta nu 

se face în gol, ci faţă de ceva (acest „ceva“ putînd fi atît 
obiectele şi fenomenele lumii înconjurătoare, cît şi cani 
interioară, conştiinţa care le reflectă). Încercările de a fugi 
de realitate şi de a face abstracție de ea în creația ARI A 
sînt în acest sens inutile, deoarece sînt practic imposibile 
dar în măsura în care îşi fac loc asemenea tendinţe ele duc 
la ignorarea semnificațiilor umane majore, la ocolirea as kit 
telor esenţiale ale realităţii. Arta valoroasă s-a ete ma 
dintotdeauna printr-o strînsă legătură cu viaţa, prin încer- 
carea de a descifra sensurile umane esenţiale. l 

Modalitățile concrete de exprimare a realității sînt extrem 
de variate, dar aici nu ne vom opri decît asupra, unora lin- 
tre trăsăturile generale privitoare la e m 
dusului finit al procesului de creație. Trebuie să nu uităm 
Însă că punctul de plecare, izvorul acestei expresii specifice 
îl reprezintă realitatea. viața. Desigur, procesul Ag ex- 
tracție“ a semnificativului nu este simplu şi eala A 
ajung adesea să se deosebească extrem de sanii de roca ini- 
țială, dar valoarea imaginii artistice se află nu în ca să 
ei de reproducere exactă, ci în forța ei expresivă. Aici 

Trăsăturile specifice ale acestui mod de 
esenței umane într-un 


sența şi structura pro- 


obiectivare a 
it ad ntr produs de natură spirituală presupun 
inţelegerea artei în contextul formelor ideologiei, de care 
însă se diferențiază tocmai prin forța cu care i ie 
prin imagine ceea ce este sugestiv în 
puterii creatoare. În prezenţ 


are ea transmite 
i această descătuşare a 
Pt a operei de artă on resi 
încîntare faţă de propria sa capacitate lia Aaa A 
corespondenţa între ceea ce propria-i conștiință purta px un 
secret ȘI ceea ce apare acum vizibil pentru toți. Sensul axio- 
„ogic al acestei obiectivări poate fi stabilit numai prin ra- 
portarea operei la idealul social-estetic pe care-l exprimă 
Pentru a surprinde însă specificitatea acestui limbaj pe 
care-l reprezintă opera de artă va trebui să-l cercetăm nu ca 
un obiect sau ca un fapt natural, ci ca unul elaborat, con- 
struit „artificial“. Arta, alături de toate celelalte i ale 
activităţii spirituale umane, face parte dintr-o realitate spe- 
cifică, produs „artificial“ a] acțiunii constructive a catea 

şi în sensul acesta are un caracter oarecum convenţional. 
Oricât de perfect ar reproduce obiectul din realitate, opera 
de artă nu se poate identifica cu el, întrucît poartă în sine 
marca procesului de elaborare prin care a trecut. De altfel, 
valorilor artistice le este caracteristică numai o aparentă pu- 
nere în acelaşi plan cu realitatea „ca atare“, pentru că de 
fapt ele se mişcă într-un plan distinct, propriu. Fără îndo- 
iulă, în procesul funcţionării sociale opera de artă poate juca 
uneori acelaşi rol şi poate interveni cu aceeaşi eficienţă ca 
şi obiectele şi fenomenele realităţii însăşi, dar prin aceasta 
natura lor diferită nu dispare. După cum spune Hegel, „ope- 
rele reprezentate de artă nu ne încîntă fiindcă ar fi atît de 
naturale, ci fiindcă sînt făcute să pară atît de naturale“ t. 

Pentru a putea înţelege natura specifică a acestei construcţii 
umane avem însă nevoie de ajutorul unui vocabular și al 
unei sintaxe speciale. În cele ce urmează vom încerca să 
conturăm cîteva elemente ale „gramaticii estetice“ a valorii 
operei de artă. 

Ne vom feri, desigur, să dăm o definiţie „completă“ şi 
„definitivă“ care să stabilească ce este şi ce nu este artă, 
dar în acelaşi timp, cu ajutorul elementelor pe care le vom 
contura, vom încerca să delimităm oarecum sfera acestui 
fenomen. Din acest punct de vedere, încercarea de a include 
în artă un număr exagerat de activităţi şi produse pe motivul 
că fiecare conţine elemente ale esteticului ni se pare nejustiti- 
cată. O formulare ca cea a lui Tomas Munro „utilitatea şi 
funcțiunea, la fel ca succesul sau valoarea, constituie prin- 
cipalele criterii pentru a clasifica un lucru drept operă de 
artă“ 2 ni se pare în acest sens excesiv de largă şi nedefi- 
nită. De altfel, explicaţia ce urmează nu face decît să con- 
firme această părere : „Diferenţele dintre stiluri şi operele 
particulare de artă, varietățile de formă şi tehnică pot fi 
studiate şi în parte explicate prin referință la funcțiunile 


1 G. W. F. Hegel. ,„Prelegeri de estetică“, vol. I, Ed. Acad., 1966, 


p. 110. 
2? Tomas Munro. „Form and value in art. Toward Science in 
Aesthetics“, The Liberal Arts Press, New York, 1956, p. 230. 

estetice şi altele pentru care sînt folosite sau destinate“ i. 
Pornind de la o asemenea premisă, Munro a descoperit peste 
100 de ramuri de artă, încadrînd astfel jongleria alături de 
literatură şi săriturile artistice de pe trambulină alături de 
pictură sau muzică. Sfera artisticului este confundată în ase- 
menea cazuri cu esteticul în general, iar întrepătrunderile 
reale existente sînt considerate ca o ştergere a oricăror gra- 
niţe între ele. 

Am vrea să precizăm că elementele gramaticii artistice ce 
urmează a fi prezentate, vocabularul sau sintaxa ei nu tre- 
buie considerate în nici un caz izolate, pentru că numai în 
unitatea lor caracterizează fenomenul numit artă. O dată cu 
cercetarea lor vor rezulta şi criteriile relativ stabile caracte- 
ristice operei de artă 2, 


* + 


Produs al creaţiei umane, opera de artă se concretizează, 
cum am mai spus, într-un fenomen cu o incontestabilă pre- 
zenţă materială (sunet, pînză, culori) în afara căreia nu există, 
dar care nu reprezintă decît „suportul“ imaginii artistice. 
După cum preciza însă Lenin, „arta nu cere ca operele ei 
să fie recunoscute drept realitate“ 2, în sensul că imaginea 
artistică nu are o existenţă fizică, materială, ci una ideală. 
Fără îndoială, caracterul spiritual al valorii artistice, ideali- 
tatea ei, faptul că nu există „ca atare“, în afara conştiinţei 
umane, nu înseamnă că ea se constituie şi există ca „pur“ 
capriciu al subiectului. 

Opera de artă este chemată la viaţă de cerinţe sociale 
obiective şi odată apărută ca valoare, ea se raportează la un 
cadru axiologic constituit, jucînd o funcţie socială anumită, 
ceea ce-i dă o „realitate“ specifică în cîmpul vieţii sociale. 

„Realitatea“ sui-generis a valorilor artei nu există la ni- 
velul existenţei sociale, ci al conştiinţei, deci este de natură 


t Op. cit., p. 230. 


3 Vezi în acest sens si Marcel Breazu. „Cunoaşterea artistică“, 
Bucureşti, Editura Academiei, 1960. 


3 zu I. Lenin. Opere complete, vol. 29, Bucureşti, Editura poli- 
tică, ed. a doua, 1966, p. 48. 


104 


| Ì să i neastă 4 
spinituală nu materială. Încercînd să exprime această natură 
specifică a valorii artistice, Tudor Vianu scria : „Arta nu 


este un lucru, ci aparenţa unui lucru. Valoarea care o orga- 
nizează ca un bun nu este o valoare reală... Arta aparține 
regiunii ideale a aparențelor“ t. Este poate discutabilă for- 
mularea de mai sus sub aspectul rigurozității pentru că ar 
putea fi interpretată în sens estetizant, dar sensul ei prin- 
cipal este limpede : valoarea artei nu se confundă cu realul 
însuşi, dar nici nu este ireală. | 
Este semnificativ în acest sens exemplul spectacolului tea- 
tral. Desigur, transpunerea scenică a textului presupune ac- 
iunea materială a actorilor, existenţa unui cadru plastig 
material, a unor complexe de sunete care contribuie la crea- 
rea a ceea ce se numeşte în mod obişnuit iluzie teatrală : 
După cum remarcă însă P. Guastalla, „toată ara a a 
piesa este jucată, că ea nu este un tablou real, o felie de 
viață care se desfăşoară în fața noastră. În nici un naman 
nu se pierde simțul realului, în nici un moment nu se viti 
- credem noi — că este vorba de o reprezentaţie +. Ar tre- 
bui adăugat că dacă în momentul de față caracterul a 
al spectacolului apare evident, lucrul acesta este satulat 
unui îndelungat proces istoric, desfăşurat paralel cu însăşi 
desprinderea teatrului ca artă din cadrul ceremoniilor vieții 
sociale însăşi. A 
Acelaşi lucru îl dovedeşte şi cazul cinematografului, La 
apariția sa, datorită lipsei unei atitudini estetice ai 
oamenii simpli confundau nu o dată cele întîmplate pe paan 
cu viaţa însăşi şi numai ca urmare a unel experiențe prac- 
tice ei au reuşit să detaşeze imaginea ideală de faptul real. 
Înțelegerea ştiinţifică a idealităţii valorilor artei în RA 
textul practicii social-istorice ne fereşte atît de alunecările 
idealiste, care o transformă într-o esență ideală transcen- 
dentă sau într-un joc arbitrar al spiritului, ca şi de materia- 
lismul vulgar, care confundă valoarea cu suportul ei. Făcînd 


į i rești d. a III-a, p. 99. 
1 Tudor Vianu. Estetica, Bucureşti, 1945, e iD: Be a % 
2 P, Guastalla. „Théâtre vu et théâtre lu“, „Revue d'esthétique“, 
Tome quinze, Fasc. 1, ianv.-mars 1962, p. 4. 

aceste precizări, nu mi se pare lipsită de interes discuţia în 
legătură cu acest „suport“, care este de fapt acela care ve- 
hiculează esenţa spirituală a valorii. 

După părerea noastră, relaţia dintre idealul estetic şi va- 
loarea în care acesta se realizează nu dictează natura supor- 
tului material care urmează a fi folosit, dar ar fi greu să ana- 
lizăm structura operei făcînd abstracţie de el. În ultimă in- 
stanţă însă unica exigenţă căreia materialul artistic trebuie 
să-i răspundă este adecvarea sa funcţională la cerinţele 
obiectului estetic ce urmează a fi produs. Chiar dacă în 
această privinţă în arta modernă s-au făcut unele exagerări, 
ajungîndu-se la vulgarizarea artei, cum este cazul pop-ar- 
tului, nu putem fi de acord cu părerea exprimată de G. San- 
tayana după care „arta de calitate, în această privinţă, ca de 
altfel în toate, imită metoda Naturii şi îşi făureşte cele mai 
frumoase opere din materiale care sînt ele însele frumoase“ 1. 

În primul rînd, o asemenea afirmaţie nu este exactă, în- 
trucît frumuseţea naturii este tot de natură spirituală, iar 
sensul ei axiologic nu se bazează pe virtuțile estetice ale 
elementelor ce o compun, ci pe semnificaţiile ce pot fi des- 
prinse din cadrul întregului. Criteriul estetic este aici expre- 
sivitatea ansamblului şi măsura în care el aminteşte de om 
şı viaţa lui, indiferent dacă acest ansamblu este compus din 
materiale „nobile“ sau nu. 

Apoi, cînd e vorba de creaţia artistică, intervine prin în- 
săşi natura ei un element convenţional : artistul selectează 
materialele (cuvinte, sunete, culori etc.) nu pentru sine, ci 
cu scopul de a sluji întruchipării idealului său, iar rolul lor 
este acela de suport al valorii estetice realizate, nu de cri- 
teriu. În acest sens, cu rezerva ca folosirea convenției ar- 
tistice să nu ducă la artificialitate (şi asta se întîmplă cînd 
noile materiale sînt apreciate, la rîndul lor, ca avînd valoare 

estetică în sine), nu există suporturi frumoase sau urîte în 
sine şi nu se poate vorbi de o determinare a valorii ideale 
a operei prin virtuțile intrinsece ale materialului. 


1 George Santayana. „,Interpretations of Poetry and Religion“ 
Harper and Brothers Publishers, New York, 1957, p. 252. 

Spiritualitatea valorii estetice se exprimă astfel în Sare 
blul operei, care poate fi apreciată numai ca o structură g gr 
hală şi în acelaşi timp unică, iar determinările axiologice po 
li desprinse numai pornind de la esența operei, nu de la ceea 
ce are fenomenal, superficial. 

Din acest punct de vedere, încercarea de statuare a valo- 
rilor pornind de la însuşirile observabile ni se pare în fond y 
poziție cantitativistă : „În accepţia pe care o dau eu terme: 
nului de «valoare estetică» — arăta esteticianul american 
Monroe C. Beardsley —, şi eu pretind că acest criteriu este 
actualmente în folosință critică privitoare la «bun», două 
obiecte care nu diferă în nici un fel prin calitățile lor este- 
tice observabile nu pot diferi ca valoare estetică“ !. O ase- 
menea părere ni se pare a nu ţine seama de specificul valo 
rilor artei, de latura lor inefabilă, care nu poate fi mäsurată, 
controlată, observată în aspectul lor exterior. De altfel, latura 
materială a procesului de creație nu se limitează la „mate- 
rialele“ folosite, ci, în primul rînd, este vorba de actul crea- 
tor uman, care este o activitate ce nu se poate desfăşura 
exclusiv pe planul ideilor, ci presupune obligatoriu obiec- 
tivarea specifică a acestora. 


x * 


Înțelegerea structurii valorii artistice ca o unitate indiso- 
lubilă a elementelor concret-senzoriale, afective şi raţionale 
este o condiţie indispensabilă a surprinderii specificităţii ci, 

însemnătatea elementului senzorial este mai mult decit 
evidentă în unele arte, ca, de pildă, muzica, pictura, sculp- 
tura, dar ea nu poate lipsi în nici o ramură a artei, fiind, 
de altfel, unicul mijloc prin intermediul căruia ea îşi poate 
exercita nemijlocit rolul de limbaj specific adresîndu-se orga- 
nelor noastre de simț. Subliniind însemnătatea elementului 
senzorial, George Santayana arăta că „fără un fundament 
senzorial şi o predispoziţie spontană spre frumos, nici o artă 


1 Monroe C. Beardsley. „Aesthetics in the Philosophy of Criti- 
cism“, Harcourt Brace and Company, New York, 1958. 

nu poate atinge sentimentele cele mai profunde ; chiar fără 
o suprastructură inteligibilă, aceste calități senzoriale sînt 
suficiente spre a provoca acea exaltare, acea sugestie a ral 
lumi ideale pe care o simţim în prezenţa ooe frumuseți 
adevărate“ t Fără îndoială, desprinderea componentei sen- 
zoriale este imposibilă fără riscul de a ucide arta, dar lucră- 
rile care se mulţumesc să se adreseze simţurilor Eh din ca- 
drul ei. Existenţa sensibilă a operei nu poate fi identificată 
cu cea a realităţii, mai mult chiar, ea nu are voie să se 
oprească la acest nivel, întrucît ca trebuie să se ades É 
spiritului în ansamblul său, deci și rațiunii şi afectivității 
După cum arăta încă Hegel, ,... opera de artă este atara 
nu numai pentru percepția sensibilä, ca obiect sensibil ci 
starea ei este în aşa fel încît, fiind ceva sensibil sanel, 
pa în mod esențial şi pentru spirit, spiritul trebuie să 
le a ue ea ŞI să gaseasca în această acţiune o anumită 
„În caracterizarea fenomenului artistic o deosebită însem- 
nătate o are raportul dintre elementele sale componente. în 
substanţa imaginii artistice. Din exagerările într-un sens sau 
într-altul s-au născut atât concepţia despre artă m sisu 
expresie a sentimentelor (vezi în acest sens răspîndita părere 
după care muzica nu exprimă idei, ci numai sentimente) 
ca şi atitudinea excesivă, „raţionalistă“, care se traduee: ovi 
răpirea oricărui fior emoţional imaginii plastice în cuci ca- 
zuri. În decursul dezvoltării istorice, desigur, ponderea ial 
laturi sau a alteia în unitatea rațional-emoțional poate să 
se schimbe tot aşa cum ea diferă de la o orientare artistică 
la alta. Ceea ce trebuie reținut este faptul că încercarea de 
a depăşi această unitate ieşind în afara ei echivalează cu 
renunțarea la artă. Emoţia artistică poate fi generată şi T 
arta în care ponderea elementului intelectual este maximă 
cu condiția ca sinteza ce se realizează să nu fie E 


1 George Santayana Int i 
- „Interpretations of Poetry and igion“ 
Harper and Brothers Publishers, New York, 1957, 2 E alai 


? G. W. F. Hegel. ..Pr -i stetică“ 
EET. g Prelegeri dẹ estetică“, vol. I, Ed. Acad. 1966, 

reducere la abstract, ignorîndu-se prezența primordială a 


simbolului în marile culturi plastice — egipteană, aztecă, 
asiriană şi chiar europeană (primitivă şi bizantină) — a că- 


ror forţă emoţională este evidentă. Desigur, procesul de de- 
cantare a emoţiei prin filtrul cugetării poate fi mai limitat 
sau mai amplu, dar în nici un caz nu depăşeşte „măsura“ la 
care orice vibraţie afectivă încetează. 

În acelaşi sens se pune problema „măsurii“ în raportul 
dintre conştient şi spontan. Opera de artă este expresia unui 
act cu precumpănire conştient, deşi din el nu pot lipsi — 
fără pericolul de a trăda însăşi esenţa ei — elementele spon- 
tane. Simbioza dintre intelectiv şi afectiv tradusă în unitatea 
elementului conştient cu cel spontan a fost plastic exprimată 
de G. Călinescu: „Creaţia este o clarificare a unei ordini 
întrevăzute în natură, este natura raţionalizată, devenită in- 
teligibilă şi exemplară. Ceea ce te izbeşte într-o adevărată 
operă de artă este claritatea ei globală, unită însă cu im- 
presia spontaneităţii” *. Caracterul „raționalizat“, „inteligi- 
bil“, „claritatea globală“ nu se prezintă în acelaşi fel-în orice 
ramură de artă sau în diferitele tendinţe artistice, -tot aşa 
cum ele nu presupun dispariţia afectului şi a ceea ce am 
numi „misterul“ fiecărei opere de artă. Caracterul înteligi- 
bil al artei nu este acelaşi cu al ştiinţei : în cazul ei, datorită 
intervenţiei  spontaneităţii, a hazardului, se includ şi ele- 
mente care pot să nu fie integral inteligibile sub formă de 
concepte raţionale, ci care sînt sugerate, produc o anumită 
stare de spirit datorită reacției afective căreia îi dau naştere. 
Elementul emoțional trebuie astfel inclus în structura ima- 
ginii artistice ca rezultat al creației şi el este nelipsit în reac- 
tia celui ce receptează. Ar fi greşit dacă s-ar înţelege de aici 


că elementul emoţional decurge doar din intervenţia spon- 
taneităţii. 
Imaginea artistică se naşte ca un produs ideologic-emoţio- 


nal complex al întregii conştiinţe la diversele ei nivele şi ar- 


1 G. Călinescu. „Cronicile optimistului“, Bucureşti, E.P.L., 1964, 
p. 32 

tistul creator o încarcă cu întreaga bogăţie a raţiunii, a 
atectului şi sensibilităţii sale. 

Esteticienii idealişti susţin adesea caracterul „irațional“, 
„inconştient“ al procesului creator, negînd faptul că el are, 
în genere, drept punct de plecare o imagine mintală şi că, 
în orice caz, în procesul creaţiei el se încarcă cu experienţa 
umană precumpănitor conştientă a artistului. În trecerea de 
la idealuri la valori artistice finite intervin numeroase elemente 
spontane care iniţial nu fuseseră prevăzute şi au loc o serie 
de asociaţii neaşteptate, numite în mod curent „inspiraţie“. 
Inspirația este, într-adevăr, cum spune Mikel Dufrenne, „un 
apel nedeterminat, care nu se precizează decît prin încercări 
şi prin conştiinţa insuficienţei acestor încercări“ 1, dar acest 
caracter „nedeterminat“ nu este mistic şi pici incognoscibil, 
iar inspiraţia nu este străină de experienţa de viaţă a crea- 
torului. Modul în care această experienţă revine în centrul 
atenţiei artistului nu reaminteşte întotdeauna elementul con- 
cret de la care ea a plecat, deoarece aici ea este filtrată şi 
prelucrată, iar asociaţiile de idei care se fac nu Sînt întot- 
deauna riguros determinate. G. Călinescu, accentuînd asupra 
rolului hazardului în artă, sublinia : „Abuzul noţiunii de 
«artă» împiedică spontaneitatea procesului creator ; hazar- 
dul pur tără intervenţia spiritului nostru nu dă nimic: to- 
tuşi din slăbirea atenţiei artistice şi consultarea hazardului 
pot să iasă uneori apropieri surprinzătoare, începuturi de 
structuri” ?, Din aceste cuvinte nu se poate trage concluzia 
că intervenţia hazardului ar pune arta sub semnul incon- 
ştientului, al iraționalului, aşa cum se grăbesc să facă este- 
ticienii idealişti atunci cînd glorifică „dicteul automat“ al 
subconştientului sau acordă un rol precumpănitor instinctelor. 

Criticînd teoriile psihanalitice, care transformă arta într-un 
mijloc de „eliberare a instinctelor refulate“ sau de „subli- 


mare” a pornirilor „inconștiente“, trebuie totuşi să recunoaş- 


1 Mikél Dufrenne. »„Phénoménologie de lexpérience esthétique“, 
Tome premier, P.U.F., 1953, p. 68. 


> G. Călinescu. „Principii de estetică“, Bucureşti, Editura Fun- 
daţiilor, 1939, p. 25—26. 

i de creație, ca ces emi- 
tem că în ansamblul procesului de creație, ca proc 


infi ză şi — fără a avea însă rol 
namente social, se infiltrează totuşi — fără a avea AA 
b . . . P { 3 XA 3 
hotărîtor — şi factori extraraționali biologici. În sensu 
ş 


ar fi neştiinţific să se facă a Ra e A pei 
larităţile neurofiziologice ale Aaa Ai cje a ahi Sa wd 
instincte, deoarece acestea expli ă în ns dn sa că 
trăsături temperamentale, ca şi unele portien mimi ee u ei 
sibilității omului de artă. În creația artistică z ji ina 
i sensibilitatea creatorului au un rol extrem de i 

eg ne fără îndoială, putem fi parţial de acord cu 
Joseph-Emile Müller o dă unor fenomene 
„Nu este vorba de a contesta semi 
spontaneitatea este capabilă să = bee E 
cea CeT prezintă salutar în recursul la instinct, J i 
is mini cei că instinctul produce en area 
pe cînd, în loc de a i ne abandona ii rr a 
consultăm, îl supraveghem” !. Dacă cete în n i iar 
maţia că cele mai serioase opere de ieri aii i i T 
tului (afirmație cu coloratură psihanalitică), A i ` 

să facem abstracție de existența şi intervenția sa. 


şi în acest sens, 
explicaţia pe care 
ale artei moderne : 


+ 
x + 


a contura cîteva dintre trăsăturile valorii 
f v m i a . ai 
otul lipsită de temei dacă nu am sublinia 
alizează o indiso- 


Încercarea de 
artistice ar fi cu t n 
pi deosebire de ştiinţă, în anta de a 
lubilă unitate între constatare şi Apa cMe nea ine a A 
este momente nu lipsesc nici în s quc ur 
nderea lor specifică diferă. În 
accentul principal cade pe 
aştere pe care 
vine îndeosebi 


Fără îndoială, ac 
altor valori spirituale însă po í 
cazul valorilor ştiinţei, de pildă, 
latura lor explicativă, adică pe sporul de aon 
ele îl aduc despre realitate, şi aprecierea inter 


i spirituale — cele filo- 
cînd este făcută relaţia cu alte valori spirituale aia 
fice de pildă — sau cînd se pune problema introc 
zofic s 


“ 
1J. E. Müller. „L'art moderne“, 


1964, p. 140. 


Librairie Générale Française, 

lor în circulaţia generală a valorilor şi a aplicării lor prac- 
tice. Cît priveşte valorile etice, aici interesul principal îl 
reprezintă nu ceea ce constată ele, ci cum sînt apreciate 
atitudinile şi faptele umane. 

Unitatea constatării cu aprecierea izvorăşte din însăşi 
esenţa valorilor artei, dinăuntrul lor, şi în acest sens funcţia 
cognitivă a artei are implicit şi un caracter axiologic. În 
acest sens se ridică şi problema adevărului sau falsităţii ima- 
ginii pe care o oferă arta şi de aici noţiunea veridicităţii 
artistice. Nu avem intenția să intrăm în amănunte, ni se 
pare însă absolut necesară precizarea că opera reprezintă o 
realitate sui generis, a cărei existenţă relativ independentă 
face ca să intervină o anumită detaşare între ea şi realitatea 
propriu-zis 


Chiar în cazul operei celei mai realiste avem 
de-a face nu cu o redare fotografică a acesteia (de altfel, 
chiar aceasta reprezintă altceva decit realitatea însăşi), ci 
cu o organizare şi transfigurare în lumina unui ideal, ceea 
ce face să distingem categoric lumea ficţiunilor artistice de 
lumea reală. Problema veridicităţii artistice, adică a măsurii 
în care opera oglindește corect sau nu realitatea, nu priveşte 
numai latura ei constatativă, ci şi cea apreciativă, întrucît, 
indiferent de orientarea ei, arta, ca să rămînă ea însăşi, tre- 
buie să se constituie într-un univers care alături de imaginea 
realităţii transmite şi o apreciere a ei. 

Ridicîndu-se împotriva conceptului de veridicitate şi de- 
clarîndu-l o pseudoproblemă, Croce spunea : „Ei, într-ade- 
văr, oricine s-ar întreba în faţa unei opere de artă: dacă 
ceea ce reprezintă este adevărat sau fals din punct de ve- 
dere metafizic şi istoric pune o întrebare lipsită de interes 
şi cade într-o eroare analogă celui care aduce în faţa tribu- 
nalului moralității aerienele imagini ale fanteziei“ 1. Încer- 
carea de a postula o artă deasupra adevărului şi minciunii, 
binelui sau răului este însă bazată pe un sofism. În primul 
rînd, întrebîndu-ne dacă ceea ce reprezintă opera este ade- 
vărat sau fals, nimeni nu-şi propune să răpească artistului 


1 Benedetto Croce. „Elemente de estetică“, Editura „Cultura Na- 
țională“, 1922, p. 22, 

dreptul de a plăsmui personaje, acțiuni care nu există ca 
atare în realitate. Veridicitatea se aplică nu sub unghiul 
fidelității reproducerii, ci avînd în vedere măsura în care 
opera în ansamblul ei, prin ceea ce constată şi prin judecata 
pe care o emite, exprimă trăsăturile, sensurile esențiale ale 
realității sau le denaturează. Nu este vorba deci de a re- 
găsi în viață copia fiecărei imagini pe care o prezintă opera, 
ci de a căuta corespondența în sistemul de imagini în an- 
samblul său şi sensurile generale ce se degajă din operă. Cît 
priveşte caracterul acestei confruntări, desigur ea nu este 
una de ordin teoretic, ci, ținînd seama de natura specifică 
a artei, ea este o confruntare de ordin estetic. Valorile etice 
sau de altă natură existente în operă nu pot fi judecate în 
sine, ci numai în măsura în care topite în valoarea estetică 
se înscriu pe orbita unui anumit ideal social şi estetic. Apoi 
adevărul şi falsitatea nu pot fi discutate atemporal şi aspa- 
tial, îndeosebi atunci cînd aspectele realităţii care sînt re- 
flectate în operă ating mai direct anumite interese sociale. 
Fără a absolutiza, trebuie spus că în asemenea cazuri un- 
Shiul de vedere al veridicităţii trebuie să coincidă cu cel al 
sensului progresului social, întrucât acesta permite şi surprin- 
derea esenței realității cît şi adecvata ei apreciere. 
Încheind consideraţiile asupra veridicităţii artistice, ni se 
pare mecesar să atragem atenţia asupra faptului că, în func- 
ție de natura specifică a unei ramuri a artei sau alteia, pro- 
blema se pune în mod diferențiat şi dacă se poate vorbi 
tără dificultăţi de veridicitate în cazul literaturii, cinemato- 
grafului, teatrului, artelor plastice, nu în acelaşi sens se pune 
problema muzicii sau a artei decorative. După părerea noas- 
tră, aici criteriul veridicităţii se subordonează expresivităţii 
sau adecvării funcţionale şi nu poate fi aplicat izolat, în sine. 
Unitatea constatării cu aprecierea estetică concretizată în 
judecata de valoare a fost contestată şi din alt punct de 
vedere decit cel amintit, şi anume sub pretinsa incompati- 
bilitate a valorii estetice cu validitatea. Deşi recunoştea că 
frumosul poate fi un temei al valorii, Albert Hofstadter era 
de părere că el poate fi cel mult o formă a validității con- 

statabile, dar în nici un caz o formă a valorii. „Când te 
n cei corect, expresia «valoare estetica» i: pi 

E elena ce produce confuzii şi nu are ta a k 
judecată este estetică, ea nu a i E rA a 
pai >. pe ti pAn dea au valoare estetică nu 
e 4 iis) e cît este de absurd“ !. Afirmația de mai 
pai i i T i „ind esteticul din lumea valorilor, se ba- 
A cină i otiță înţelegere a dialecticii raportului în- 
eT ias pea şi cea apreciativă. După parerea far 
tai fi ai esteticul poate fi cel mult constatat ca existîn i 
za wdedile de apreciere asupra lui nu ar 3 mo d 
torită naturii sale „inefabile“. FARE ab h p p 
tificată. Nu contestăm faptul că valoarea este ia gan 
ibil de surprins în totalitatea ei în concepte şi j de i 

a dee părea simplistă încercarea de a o ex 


tot aşa cum ni s-ar însă de loc 


prima sub raport cantitativ. De aici A n re 
imposibilitatea de a o aprecia, de a-i stabili d pa pi 
în sistemul valorilor, de a afirma — pe ace sir 7 ! 
istorice — validitatea judecăților a T ARET, T P 
; Unitatea constatării şi aprecierii nu tre me T pik 
ci ţine de însăşi substanța interna a Op 


un dat exterior, de artist 


de artă. Între imperativele de valoare is se, Miki, 
şi criteriile celor ce-i receptează opera nu Fă ki vate i 
o concordanță, întrucît, prin natura sa, ia pie 
propune — într-o măsură mai mare sau-mai min zeen 
săşi noi criterii care pot în unele cazuri să a 
zistenţă din partea publicului. Rezolvarea ca ata $ 
conflicte“ o aduce în genere practica tii aTe K 
Teana timpului, ea realizează selecția CA ale i 
prin criteriile pe care le propun se înscriu pe linia gene 


dezvoltării. 


s ilo- 
Validity versus Value : An Essay in Philo 


i ce . 21, 
sape aT em journal of Philosophy“, vol. LIX, nr 


sophical Aesthetics“, „he 
octombrie 1962, p. 608. 

Unghiul de vedere axiologic car 
de creaţie artistică în însăşi esenţ 
asupra scărilor de valori şi criteriilor pe baza cărora are loc 
valorificarea estetică a operei. Dacă criteriile de apreciere 
estetică se constituie istoriceşte pe baze obiective şi valabi- 
litatea lor depinde în măsură hotărîtoare de concordanța lor 
cu legile progresului social, odată integrate în ansamblul 
sistemului de valori reprezentind o anumită poziţie socială 
se bucură însă de o relativă independenţă. În sensul acesta, 
ele se legitimează ca autentice nu numai prin semnificaţia 


lor socială generală cât şi prin adecvarea la structura speci- 
lică a valorii artistice. 


acterizează deci procesul 
a sa şi îşi pune pecetea şi 


Putem vorbi atunci de criterii „pur“ 


estetice ? Evident că 
nu, deoarece atît în creaţie 


cit şi în valorificarea socială in- 
tervin atît poziţia economică sau politică 


a celui care face 
valorificarea 


1 cît şi concepţiile sale filozofice şi etice. După 
cum sublinia cu justeţe dar fără o ierarhizare riguroasă 
E. Lovinescu, interacţiunea valorilor de diferite tipuri 
acționează şi în creaţie şi în valorificare : „Artistul trăieşte 
in sînul clasei sale sociale, al neamului său, al epocii sale, 
ul omenirii în genere ; ...el nu poate fi scos din timp şi spa- 
tiu ; punct de intersecţie al unor agenţi diferiţi, 
lipsit de aderenţe. Valorile este 


fundate cu valorile etice, 


el nu este 
tice nu trebuie, desigur, con- 
sociale, naţionale sau umane, şi 
artistul nu trebuie valorificat printr-însele, dar nu e mai 
puţin adevărat că el lucrează, în linie generală, în baza unei 
psihologii determinate de toate aceste valori“ 1, 

Pentru a emite însă judecăţi de valoare adecvate obiec- 
tului, criteriile politice, etice sau filozofice — 


aşa cum am 
mai arătat — 


nu se pot aplica „operei ca atare“, ci numai 
măsura în care ele sînt înglobate în idealul estetic, adică 
sint topite în substanţa acestuia, 
gism vulgar 


in 


Lunecările spre sociolo- 
sau estetism izvorăsc tocmai din unilateralizarea 


1 E. Lovinescu. 


»Istoria literaturii române contemporane“, vol. IT, 
p. 266. 

uneia sau alteia din laturile fenomenului artistic şi împiedică 
abordarea lui ştiinţifică. 


x * 


Realizînd un proces de selecție şi esențializare, creaţia 
artistică transmite universalul prin intermediul individualuiui 
semnificativ, realizînd astfel valori cu forță de simbol tipic. 
Pornind de la ceea ce este caracteristic în realitate, artistul 
transfigurează în procesul creației materialul de viață, se- 
parînd esențialul de accidental, necesarul de întîmplător, 
pentru a le întruchipa apoi pe cele dintîi tocmai în imagini 
aparent accidentale şi întîmplătoare, dar în fapt profund 
semnificative şi grăitoare. 

În intuiţia artistică se realizează, credem, o dublă gene- | 
ralizare oarecum analogă procesului ridicării de la concretul _) 
vieţii la abstract şi de la acesta la concretul logic, cu deose- | 
birea' că aceste etape nu există distinct şi că maxima genera- | 
lizare se face direct prin individual. 

Specificul artei constă în capacitatea de a generaliza în 
şi prin individual: ideea o emană faptul, sinteza se obţine 
analitic. Generalizarea se desfăşoară în cadrul individualului, 
şi dacă ştiinţa distilează esenţa fenomenelor, arta creează 
seproducînd fenomenul esenţial. Procesul tipizării artistice 
diferă de la o ramură la alta în funcţie de structura ima- 
ginii, dar în trăsăturile sale esenţiale se caracterizează prin 
străduinţa reliefării semniticativului, a aspectelor reprezen- 
tative, cu valoare de simptom pentru un aspect sau altul 


al vieţii. 

Valoarea artistică se întemeiază deci pe prezenţa sensi- 
bilului, căruia îi descoperă profunzimea semnificativă, este 
sensibilul în gloria sa, dar el nu poate deveni cu adevărat 
reprezentativ decît dacă reuşeşte să degajeze expresiile 
profunde ale realității. 

Reprezentativitatea artei nu poate fi desluşită întotdea- 
una de la început. În decúrsul selecției petrecute de-a lun- 
gul anilor se degajă acele lucrări care prin natura lor sînt în 

cel mai înalt grad simptomatice pentru o epocă sau alta și 
care apoi, alături de alte produse ale culturii, devin Ava 
care sînt dătătoare de seamă pentru aceasta. Dupi sri re- 
marcă Jean-Paul Sartre, procesul acesta de selecție şi de 
transformare în semn s-a accelerat simțitor în ultimii ani: 
pa necesari puțini ani pentru ca o carte să devină că 
Boy dincei a m Pa 5 instibgție sau ca ea să 
d i statistici ; trebuie un slab recul 
pane ca ea să se confunde cu mobilierul unei epoci, cu 
a ii y OA, mijloacele de transport şi cu alimenta- 
Sub unghi axiologic, esenţială nu este această contribuție 
a artei la reconstituirea „arheologică“ a unei epoci, ci mi- 
sura în care, tocmai datorită caracterului ei de simbol, opera 
se păstrează vreme mai îndelungată în conştiinţa estetică 
aspirînd către eternitate. i 
i Evidenţierea semnificativului presupune un act de compo- 
ziţie, artistul alegînd şi ordonînd din realitate ceea ce i se 
pare caracteristic şi realizind în lumina idealului său so le 
tiv o construcţie care, smulgîndu-se din curentul de imedia- 
titate al vieţii, constituie o structură şi se organizează în 
forme. Procesul de creație artistică este în acest sens „un 
fenomen care începe abia cu apariția unei organizațiuni, adică 
a unui sens general“ ?. Fără îndoială, procesul de compoziţie 
în vederea realizării unei structuri poate fi întîlnit şi în alte 
situaţii ; în cazul artei avem de-a face însă cu o Stil ANII. 
nare a tuturor elementelor în vederea transmiterii cu ma- 
ximă forţă expsivă a mesajului ideologic-emoţional, 
Punînd un accent deosebit pe actul de compoziţie în fău- 
rirea imaginii artistice, trebuie prevenit împotriva pericolului 
ca acesta să se exercite asupra unor. elemente luate în sine, 
ceea ce duce implicit la formalism. Ritmul, armonia compo- 


ziției într-o operă sînt esențiale, dar ele nu pot fi conside- 


t Jean-Paul rtr i i n i 
n R Sartre. „Situations“, vol. II, n.r.f., Gallimard, 1949, 


? G. Călinescu. „Principii de oxu ' i 
re , estetică > r 
dațiilor, 1939, p. 22. » București, Editura Fun- 

rate un scop în sine, Execuţia are importanţa ei, o poţi ad- 
mira, dar ea rămîne în orice caz un mijloc. Dacă armonia sau 
ritmul compoziţiei nu trebuie urmărite în afara conţinutului 
şi a sentimentelor pe care ele le vehiculează, necesitatea de 
a ţine seama de ele, evidenţiază existența unor legi interne 
ale compoziţiei artistice proprii diferitelor ramuri şi genuri 
de artă. În legătură cu aceasta am vrea să atragem atenţia 


asupra faptului că structura realizată prin compoziţie — ca 
orice unitate — are un caracter dialectic contradictoriu, care 


o dată cu armonia dintre întreg şi părţile sale introduce o 
permanentă stare de tensiune, incluzînd o ciocnire latentă 
de forţe opuse. 

Analiza structurii valorilor artistice demonstrează perma- 
nenta prezenţă simultană în cadrul unei structuri globale 
unice a unor principii contradictorii, melodia şi armonia în 
muzică, construcţia şi decorația în arhitectură, desenul şi 
culoarea în pictură, povestirea şi metafora în proză. Aceste 
elemente diferite, dar de valoare principial egală, nu co- 
există în sînul vreunei armonii prestabilite, într-un echilibru 
constant, în proporţii date o dată pentru totdeauna, ci, dim- 
potrivă, în epoci şi momente diferite poate fi observată pre- 
dominanța uneia sau alteia. 

O constatare asemănătoare reiese şi din analiza istorică a 
dezvoltării artei. Starea de tensiune ca întruchipare a unor 
orientări opuse este remarcată, chiar dacă cu o anumită sim- 
plificare, ca în orice schemă, de Germain Basin, în alterna- 
tiva : „Stil rectiliniu expresiune ritmică şi stil curbiliniu 
—  expresiune melodică : 
stilul doric, arta japoneză, «atticismul» evului mediu supe- 
rior, Italia romană, prima etapă a Renaşterii, opera lui 
Poussin, David ; al doilea fecundează arta polineziană, stilul 
ionic, arta chineză, asianismul, stilul «flamboyant», opera 
lui Rafael, Rubens, rococoul, opera lui Ingres şi Delacroix” ! 
Fără a fi de acord cu interpretarea transcendentală a acestei 


primul însufleţeşte arta africană, 


1 Germain Basin. „Le message de l'absolu, de l'aube au crepus- 
cule des images“, Hachette. Paris 1964, p. 8—9. 

tipologii contradictorii, nu putem să nu subliniem acuitatea 
observației. 

Creația artistică, pentru a fi valoroasă, trebuie să realizeze 
simultan armonia şi starea de tensiune, integrate într-o struc- 
tură globală, 


* 
x * 
Spre deosebire de natură sau viață socială — care se ca- 


vacterizează în primul rînd sub raport fizic, chimic, bi ic 
utilitar sau general-social şi abia pa sah. pe 
opera de artă are prin excelenţă o finalitate estetică, este 
cum se exprimă Roger Caillois, „frumuseţea produsă EADE 
creată intenționat, adăugată de om universului, operei exte. 
rioare pe care el o execută cu bună știință şi prin propriile 
sale mijloace“ î. Înțelegerea acestei trăsături specifice a va- 


lorii estetice nu presupune nicidecum — aşa cum consideră 
unii esteticieni idealişti — ruperea artei de viaţa socială în 


ansamblul ei, „purismul“ estetic, dar atrage atenţia asupra 
unei particularităţi dintre cele mai însemnate a acesteia (va- 
lorile de alt tip nu sînt alungate din sfera artei, dar nu există 
„ca atare“, ci numai înglobate în valoarea artistică), Există 
şi domenii — ca de pildă arhitectura — în care are loc o 
impletire strînsă a criteriilor funcţional-constructive cu cel 
estetic şi în care — avînd în vedere finalitatea complexă a 
obiectului arhitectural — frumosul este doar una dintre 
componente, a cărei supraapreciere nu este permisă. 

Ceea ce caracterizează însă creaţia artistică propriu-zisă 
este urmărirea cu precădere a criteriilor estetice, avînd deci 
un scop şi o funcţie proprie, care — constituite în cursul 
unui îndelungat proces de dezvoltare — au dobîndit o anu- 
mită „detaşare“. Ar fi greşit să tragem de aici concluzia 
kantiană a caracterului subiectiv şi pur formal al finalităţii 


pă Caillois. „Esthétique généralisée“, Diogene, 1962, nr. 38 
p T. ; i ; 

estetice i, întrucît, datorită faptului că valorile artei sînt in- 
tegrate într-un context social determinat, ele se înscriu pe 
linia unor sensuri şi țeluri obiectiv-valabile (chiar dacă lu- 
crul acesta se petrece extrem de indirect) şi pot juca această 
funcţie numai în indisolubila legătură a formei cu con- 
ţinutul. 

Din acest punct de vedere, creaţia artistică are un carac- 
ter liber, adică nu este subordonată unei finalităţi exteri- 
oare şi nici nu urmăreşte scopuri imediate, realizabile di- 
rect. A admite existenţa unei finalităţi proprii nu înseamnă 
a pleda pentru purism estetic, întrucît această finalitate 
este complexă şi include — dar într-o modalitate transfor- 
mată şi adecvată structurii valorii artistice — o mare bo- 
găție de determinări politice, filozofice sau etice. Opera de 
artă însă, mai mult decît alte valori, are o utilitate extrem 
de mediată şi urmăreşte scopuri destul de îndepărtate, ceea 
ce creează uneori aparența unei atitudini total dezinteresate. 
Pornind tocmai de la aceste însuşiri reale au putut apărea 
teoriile care susțin că esteticul este prin natura sa lipsit de 
orice scop, iar atitudinea (creatoare sau receptoare) este 
dezinteresată, în sensul că este deasupra oricăror interese 
de clasă sau utilitare, plasîndu-se în domeniul jocului „pur“. 

Fără îndoială, valorile estetice sînt caracteristice pentru 
activitatea liberă a omului. Naşterea lor prezintă unele 
analogii cu jocul, dar libertatea aceasta nu este niciodată 
absolută, iar „jocul“ estetic are profunde rădăcini sociale. 
Caracterul eronat al unor asemenea teorii (a căror analiză 
mai amănunțită va fi făcută mai tîrziu), provine din faptul 
că ele absolutizează o trăsătură relativă a procesului creației 
artistice în scopul de a-l scoate din contextul practicii umane 
şi de a-l lipsi de orice determinări istorice-concrete. 

Înţelegînd libertatea ca o trăsătură definitorie a procesului 
de creaţie, V. I. Lenin arăta că „munca literară se pretează 
mai puţin decît oricare alta unei egalizări mecanice, nive- 
lării, dominaţiei majorităţii asupra minorităţii. Fără discuţie 


AT. Kant. „Critica puterii de judecare“, Secţ. I, cartea întîi, 
București, 1940, p. 101. 

cu în acest domeniu este neapărat necesar să se asigure un 
cîmp mai larg iniţiativei personale, înclinațiilor individuale, 
să asigure un cîmp larg gîndirii şi fanteziei, formei și con- 
ținutului“ t. În acelaşi timp, tot el sublinia că a trăi în socie- 
late și a fi liber de ea este imposibil, 

Una dintre trăsăturile esenţiale ale valorii artistice o re- 
prezintă caracterul ei de unicat. Spre deosebire de alte do- 
menii de creaţie materială sau spirituală (în producţie, ştiinţă 
și tehnică), unde transpunerea idealului în real se soldează 
cu realizarea unor produse în serie, avînd la bază acelasi 
model, creaţia artistică este unică şi inimitabilă. Este vorba, 
bineînțeles, de unicitatea estetică, nu de cea economică. Spe- 
cilicitatea artei constă, între altele, tocmai în această origi- 
nalitate, care poartă marca personalităţii creatoare şi care 
este ostilă şablonului, repetării. În cazul reproducerilor de 
artă plastică, al discului muzical, al edițiilor şi exemplarelor 
diferite ale unei cărţi, avem de-a face cu forme ale aceluiaşi 
produs, iar atunci cînd în arta aplicată, pornindu-se de ia 
modele unice, se trece la producerea lor în serie, situaţia 
este în esenţă neschimbată, deşi pe planul conştiinţei so- 
ciale asemenea reproduceri îşi pierd valoarea artistică ini- 
țială. (Din cele de mai sus reiese că în constituirea valorii 
estetice intervin adesea şi criterii extraestetice.) 

„Evidenţiind caracterul de individualitate al operei, Tudor 
Vianu sublinia că „artistul este autorul unei Iscan ce nu 
poate fi reluată, îmbogățită de altcineva. Măreinită în Soo 
însăşi ca orice sistem închis, opera de artă nu este veriga 
unui lanț. În ea se organizează şi se istovesc puterile Mai 
singur om şi poate ale unei singure clipe“ 2. Sublinierea 
in E n Ari pe A sistem original, avînd 
aceasta nu AL A pi aia în pia ata ta 

s i > pos atea ca ea să fie verig i le 
Aecentuînd asupra unicităţii, deci a ten ba 

sc ăţii ce ca- 


5, V. I. Lenin. Opere complete, vol. 12, 
lică, 1962, ed. a doua, p. 99. j 
* Tudor Vianu. „Filozotie și zie“ itur 
si, af aN şi poezie“, Editura 


Bucureşti, Editura poli- 


Casa  Şeoalelor, 

racterizează opera, nu trebuie pierdută din vedere integra- 
rea ei în contextul mişcărilor şi tendinţelor artistice ale epocii, 
ceea ce nu-i răpeşte însă caracterul ei individual. 

Făcând distincţie între caracterul individual al obiectului 
estetic şi al faptului de viaţă, Guido Morpugo Tagliabue 
arată : „Obiectul estetic are proprietatea evenimentului unic, 
dar nu în maniera unui fapt, unui lucru dat, unui accident. 
Acestea de fapt nu sînt niciodată unice, deoarece reprezintă 
cazuri, episoade, exemplare ale unei clase, ale unui gen, ale 
unei reguli. Obiectul estetic, dimpotrivă, se dă lui însuşi 
drept clasă. Este vorba de un exemplar unic care se insti- 
tuie drept regulă lui însuşi, paradigmă“ +. Deosebirea sesi- 
zată de esteticianul italian este neîndoielnic reală şi stabi- 
lirea unei reguli valabile pentru mai multe obiecte estetice 
este într-adevăr imposibilă, ceea ce ne arată că avem de-a 
face cu o individualitate incluzînd un anumit nivel de gene- 
ralitate şi căreia greu i se poate găsi genul proxim şi dife- 
renţa specifică. Exagerarea caracterului ei paradigmatic este 
însă riscantă şi bazată pe un sofism : dacă criteriile de eva- 
luare ale obiectului estetic trebuie desprinse din însăşi struc- 
tura sa şi nu „impuse“ din afară, dar nu se poate spune că 
acestea au „toate drepturile rezervate“ asupra lor. Unicita- 
tea operei nu înseamnă unicitatea criteriului, ci doar adec- 
varea criteriilor socialmente constituite la particularităţile 
fiecărei structuri. 

O lămurire de natură să contureze mai exact ce înţelegem 
prin unicat o aduce analiza felului în care se realizează ino- 
vaţia, crearea noilor structuri puse în slujba unor noi con- 
ţinuturi. 

Creaţia reprezintă un act uman care prin definiţie pre- 
supune apariţia, generarea a ceva nou, dar acest nou apare 
în mod diferit în artă, spre deosebire de alte domenii. Evi- 
dent, în toate cazurile inovaţia pornește de la materialul 
preexistent şi nu există creaţie nebazată pe nimic, după cum 
_— odată apărute — roadele creaţiei nu pot face abstracţie 


1 Guido Morpugo Tagliabue. „Experience, art. philosophie“, „Re- 
vue internationale de philosophie“, nr. 68—69, fasc. 2—3, 1964, p. 225. 

de cadrul axiologiei existent şi sînt judecate de re 
prisma criteriilor 
unterioare. 


É gulă prin 
apărute pe baza generalizării creațiilor 


Dacs e beiris E : 
acă în ştiinţă, de pildă, adesea noile descoperiri le în- 


u] ază ele exis Í FA 
ki ază pe cele existente, în artă — fără a se neglija rolul 
tra itiei — acesctar erves i ' 

diției acestea servesc mai ales ca un sol de pe care 


devine posibil zborul creator. 

Specificitatea creației artistice este bine exprimată de 
Mikel Dufrenne : „Într-un sens orice invenţie noni To 
preligurată de cea precedentă. Nu se poate spune sui 
lucru despre invenția artistică : simbolismul nu este mE a 
in parnasianism sau fauvismul în impresionism, c A 
CU 


reacţie în avionul cu motor. Dacă există o logică RA ui 
voltării estetice, ea poate fi sesizată abia dlieir. ' 
artistul încearcă atunci cînd se măsoară cu tradiția, 
nu e cel mai frecvent, ci mai mult ulterior : i 
justifica, nu este dorința de a prelungi şi de 
de a face altceva“ !. În cazuri ca cele citate v 


ceea ce 
, şi faptul 
ca pentru a se 
a completa, ci 
nu are loc, deşi nu se poate nega că în alte ee 
este mai pronunţată. Neuitînd deosebirile, nu poate fi n 
gată nici continuitatea care leagă romantismul de simbolis- 
mul literar, curentul realist-critic al secolului al XIX-le: i 
ncorealism, plastica artei negre de unele elemente ale i 
licii moderne. De asemenea, trebuie precizat că e dati 
este dorinţa artistului de a inov mangai 
care produsul său 
lormat tradiția. 
Mat arge AR a discuta pe larg problem 
Eagle e pi să A inovaţie, trebuie să precizăm că noul, 
espre care este orba, nu se referă exclusiv la formă sau la 
euro, A aceste elemente nu trebuie şi nu pot fi negli- 
min ci ist ei ia conţinut. În sensul acesta, datoria ar- 
ului autentic este de a prelua artisticeşte nu numai ex- 
periența artistică, căutînd s-o înnoiască, dar, în primul rî A 
de a avea simţul noului în înţelegerea şi refledtârăa artistică 


senţială nu 
a cu orice preţ, ci măsura în 
a pornit sau uneori încorporează trans- 


a rapor- 


! Mikél Dufrenne. „Phenomenologie de léx 


vol. I, P.U.F., 1953, p. 67—68. ESPN APAN 


a realităţii. Desigur, talentul, sensibilitatea artistică sînt pre- 
mise ale receptivităţii la nou, ale capacităţii de a inova în 
artă, dar ele se ofilesc dacă sînt rupte de contactul viu şi 
observarea directă a proceselor de viaţă. Pornind de la rea- 
litate, de la tradiţia artistică, inovaţia autentică va repre- 
zenta atît tendinţele şi sensurile evoluţiei acesteia, cît şi 
patosul subiectiv al idealului său, al gustului şi preferințelor 
sale. Inovînd, artistul trebuie să ţină, desigur, seama de le- 
gile interne ale ramurii, genului sau speciei respective, legi 
care s-au constituit de-a lungul unei îndelungate practici 
artistice, dar, într-un sens, fiecare contribuţie autentică de- 
păşeşte cadrul stabilit şi deschide orizonturi noi. E ceea ce 
remarcă E. Lovinescu : „Orice operă reprezintă un corp or- 
ganizat ce poate fi şi trebuie studiat în virtutea unor legi 
interioare mai mult sau mai puţin sigure, întrucit e destinul 
lor să fie călcate de orice talent ce depăşeşte măsura co- 
mună t, 

Pornind de la o asemenea înţelegere a inovației, între 
marea diversitate a unicatelor pot fi stabilite unele asemă- 
nări generale, care laolaltă conturează un curent sau un stil 
anumit şi care exprimă prin semnificaţia lor de ansamblu 
anumite tendinţe sociale istoriceşte determinate, dar aceasta 
nu presupune canoane fixe, ci o mare diversitate în unitate. 
Luarea în considerare a acestor trăsături a artei a dat naş- 
tere discuţiei despre noţiunea de „metodă artistică“, deoa- 
rece aceasta ar presupune existenţa unui ansamblu de pro- 
cedee care să conducă la realizarea unor produse în serie; 
lucru străin acesteia prin natura sa. Parţial obiecţia mi se 
pare justificată. Termenul de „metodă“ presupune într-ade- 
văr o uniformizare a procedeelor şi în acest sens poate fi con- 
siderat impropriu pentru un domeniu atît de bogat şi divers 
cum este creaţia artistică, realizată de individualităţi cu 0 
personalitate bine marcată şi care nu se supun unor scheme 
unificatoare. Pornind de aici însă, nu cred că se poate nega | 
existenţa unor trăsături metodologice comune chiar unor 


1 E. Lovinescu. „Istoria literaturii române contemporane“, vol. VI, 


;Mutaţia valorilor estetice, Editura Ancora, 1925, p. 50, 

creatori v pas mă ă i 
atori extrem de diferiţi, aparţinînd unor curente şi scoli 
artistice deosebite. A 


* 
* * 
iri did NE Bant AET, 
s a şi alte tipuri de valori — poate însă într-o măsură mai 
ire, pa cai ee * 
re valoarea artistică se bucură de o relativă autono- 


mie atît față de baza economică a societății, cât şi față de 
diverşi factori ai suprastructurii. Detaşarea parţială a artei 
de alte valori, caracterul adesea extrem de mediat si indi- 
rect al determinării ei sociale reprezintă rădăcina tut ie 
absolutizărilor idealiste, care susțineau un autonomism A i 
plet falsificînd astfel adevărata ei natură. Pe această pen 
se inscriu teoriile idealist-subiective despre creația RE 
care o explică exclusiv prin resorturile intime ale persona- 
lității creatoare în afara determinării însăşi a acestor a 
turi de realitatea exterioară (indiferent dacă aceste Ea i 
sînt numite instinct, talent sau geniu) în timp če în i) 
aceluiaşi autonomism absolut, idealismul obisetiv RA ai à 
creația nu face decît să rememoreze umbra ideilor (Platon), 
să întruchipeze un stadiu sau altul al ideii absolute (He zel) 
sau să-l reprezinte pe dumnezeu. De fapt concepțiile idea 
list-obiective duc în mod obligatoriu la explicarea căi ei 
prin divinitate, dar nu întotdeauna lucrul ačesta ai A eais 
mat explicit, cum este cazul lui L. Lavelle : A este pisi 
cu orice creaţie estetică : ea aparţine unei În Re 
rale, în care rolul artistului este a ne face să e Ele pi El 
n şi ne face sensibilă revelaţia din care s-a imparis. 
şit. E - ică i să i 
n A de e pu numai să avem suficientă dispoziţie 
în combaterea unor asemenea teorii este necesară argu- 
mentarea caracterului social al creației, explicînd determi- 
narea obiectivă a acestui proces şi subliniind faptul că, fiind 
o latură a practicii umane, autonomia artei nu poate fi pla- 
sată nici în subiectivitatea pură, nici în spiritul divin, cadrul 


1 L. Lavelle. „Traité des valeurs“, vol. II, P.U.F. 1955, p. 321 

ei fiind limitat de contextul social în care apare şi se dez- 
voltă. Argumente în favoarea acestui punct de vedere le re- 
prezintă atît originea artei în creaţia materială productivă, 
cît şi faptul că funcţionarea ei socială este condiţionată de 
mediul social. 

Merită remarcat faptul că autonomismul estetist a fost 
criticat cu ascuţime şi de unii gînditori idealişti, cum este 
cazul lui Blaga. După cum arată el, „estetismul se face 
vinovat de două mari greşeli : 1) Prin tendinţa sa de izolare 
şi de purificare estetică a artei, el duce la evaporarea sub- 
stanţei acesteia. 2) Estetismul, năzuind să instaleze hegemo- 
nija esteticului atît în cultură cît şi în viaţă în general, con- 
duce în ansamblul culturii la un fel de elefantiază cvasi 
artistică“ 1, 

Critica estetismului nu neagă însă existenţa unei autonomii 
relative a artei, a cărei luare în considerare este chiar nece- 
sară pentru a surprinde trăsăturile ei distinctive. Astfel, pen- 
tru a putea cerceta speciticitatea ei, valoarea artistică poate 
fi izolată metodologic, urmând ca apoi, în funcţie de dome- 
niu, legătura ei cu viaţa să fie văzută diferențiat. Astfel, de 
pildă, dacă în cazul literaturii legătura valorii artistice cu 
alte tipuri de valori este mai directă, în pictura peisagistică, 
în artele decorative sau în muzică ea este mijlocită şi une- 
ori extrem de greu de stabilit cu precizie. 

Autonomia relativă a valorii artistice presupune apoi, 
în afara legăturii ei cu istoria generală a societăţii, şi o is- 
torie internă, în cadrul căreia diferitele ei momente răspund 
unor cerinţe şi situaţii specifice. Cercetarea acestor legităţi 
interne este fructuoasă pentru explicarea fenomenului ar- 
tistic, dar nu poate fi făcută în totală detaşare de istoria 
externă a operei, de multiplele interinfluenţe şi legături spi- 
rituale, iar ambele trebuie legate — în ultimă instanţă — 
de determinismul obiectiv. 

Tot pornind de la autonomia relativă a valorii artistice 
poate fi înţeleasă şi istoria acelor obiecte aparţinînd unor ci- 


1 Lucian Blaga. „Artă şi valoare“, Editura Fundațiilor, 1939, 
p 155 

vilizaţii de mult dispărute, dar a căror valoare artistică 

păstrează sau abia acum s-a constituit ca atare. Criticînd di 
tonomismul ca o tendinţă de a rupe arta de ici nu e ra 
să negăm viaţa proprie a operei ca o valoare distincta, Me. 
rită reținută părerea lui Tudor Vianu care ni se pare că dul 
fineşte cu precizie sensul acestei autonomii relative : „H i. 
nită din substanţa tuturor valorilor vieţii a pe 
arta se poate înălța la condiția mândră şi 
cru ce îşi ajunge“ 


abia după aceasta 
i pere e solitară a unui lu- 
iulie tei, - Op e artă valoroasă se caracteri- 
zeaz a evăr printr-o asemenea plenitudine şi armonie 
încît ea se prezintă ca o unitate autotelică, a cărei trăsăt i 
0 reprezintă tocmai relativa independenţă. zii 


x 
* * 


Concepția artei ca expresie a artistului şi a lumii pe care 
o reflectă atrage atenţia asupra uneia dintre trăsăturile prin- 
edr ale valorii ei: pregnanţa, capacitatea de oile su- 
gestivä, După cum arăta Caragiale, „sunete, cuvinte, linii şi 
colori, forme — viața nu constă în ele chiar, în imaterial 
tatea lor, ci în intențiunea de a ne deştepta Ai înfăţişarea 
lor, un înţeles. Intenţiunea — aceasta este esenta ie Be 
presia este numai organismul ei material“ 2, ie: 

Este în cazul acesta expresivitatea un criteriu de valoare ? 
După părerea noastră da, întrucît el se referă la calitatea 
principală a imaginii artistice, şi anume modul în care 
aceasta transmite conţinutul ideologic-emoţional al o erei 
Esenţială pentru definirea expresivităţii estetice zi W : 
necesitatea adecvării ei la structura imaginii faptul Pi 
presupune proprietate, adică subordonare la obiect Subli- 
niind lucrul acesta, Benedetto Croce arăta că „o aitoe 
dacă e proprie e şi frumoasă, frumuseţea nefiind altcev 
decît determinarea imaginii“ 3. În formularea de mai sus A 


“E Vianu. „Estetica“, 1945, ed. II-a, p. 103 
I. L. Caragiale. „Cîteva păreri despre literatură“, 


ESPLA 1956. ASS 

* Benedetto Croce. Elem ică“ i 
Naton A Ora s ente de estetică“, Editura „Cultura 

face confuzia între estetic şi frumos, deoarece evident ex- 
presivitatea poate aparţine şi urîțeniei, tragismului sau gro- 
tescului. Esenţială ni se pare însă a fi sublinierea de către 
esteticianul italian a necesităţii ca imaginea să aibă un carac- 
ter determinat, definit, ca ea să nu plutească în vag sau ab- 
stract. Însăşi confuzia trebuie exprimată cu claritate în” ima- 
ginea artistică, pentru a putea vorbi de o valoare autentică. 

Funcţia expresivităţii artistice este, din acest punct de ve- 
dere, aceea de a da viaţă unui nou obiect de natură spiri- 
tuală, care să poată descifra semnificaţii necunoscute ale 
modelului său din viaţă. „Poţi privi o imagine frumoasă şi 
atunci cînd nu înţelegi încă modelul ei — arată J. Onimus. 
— Dar imaginea ne face apoi acest model inteligibil : ast- 
fel, muntele Saint-Victoire a dobîndit un sens de cînd Cé- 
zanne l-a descifrat pentru noi. El l-a interpretat şi, ca să 
spunem aşa, l-a universalizat. Imensa faleză calcaroasă s-a 
transformat în idee, în obiect spiritual. Artistul exprimîn- 
du-se prin ea a făcut-o expresivă pentru toţi oamenii“ 1. 

Artei tuturor timpurilor îi este proprie continua preocu- 
pare pentru înnoirea şi perfecţionarea creatoare a mijloace- 
lor de expresie în slujba conţinutului ei de idei. 

În această privinţă există o mare varietate de stiluri legate 
intim de structura personalităţii creatoare, dar pentru a 
putea pătrunde în conştiinţa estetică a publicului opera — 
chiar atunci cînd tratează o temă cunoscută — trebuie să 
transmită o substanţă artistică profund originală. După cum 
arăta E. Fischer, calitatea operei „nu este determinată de 
caracterul său asemănător, ci de forţa, originalitatea, inten- 
sitatea sa“ ?. 

Capacitatea de a sugera, de a atrage atenția asupra sa, 
de a exprima pregnant şi convingător nu poate fi rezultatul 
unui simplu meşteşug, ci ea ţine de însăşi substanţa valorii 


1 J. Onimus. „Image et profondeur“, „Revue d'esthétique“, nr. 3, 
1963, p. 303. 

2 E. Fischer. „Le réel dans l'art moderne“, „La Nouvelle cri- 
tique“ nr. 132, 1962, p. 63. 

artistice. Un subiect agreabil, ca şi o tehnică abilă, adaugă 
la frumuseţea operei calităţi, dar nu aceasta constituie va- 
loarea expresiunii artistice. Esteticul domneşte în totalitatea 
operei, nu numai în justeţea ideilor sau în virtuozitatea teh- 
nică a creatorului. 

Ridicîndu-ne împotriva conţinutismului, ca şi împotriva 
formalismului, trebuie să atragem atenţia asupra pericolului 
fetişizării criteriului expresivităţii prin considerarea lui „în 
sine“. Esenţială este, în ultimă instanţă, bogăţia şi plenitu- 
dinea conţinutului uman al acestei expresivităţi. De aceea, 
părerea lui J. N. Findlay după care „un obiect ce poate fi 
aprobat din punct de vedere estetic trebuie în alte cuvinte 
să atragă atenţia, să fie o chemare care netezeşte drumul că- 
tre pregnanţă şi interes, dar care nu este identică cu aceasta 
din urmă“ ! trebuie completată atrăgînd atenţia că valoarea 
estetică nu poate fi confundată — cum se întîmplă adesea 
— cu tot ce reuşeşte să ne captiveze atenţia sau să producă 
o oarecare desfătare. 


x * 


Speciticitatea operei de artă constă, de asemenea, în faptul 
că ea se oferă publicului spre a fi văzută sau auzită, există 
într-o formă ce presupune un „ritual“, anumite norme şi o 
înfăţişare relativ stabilă, adică are un caracter spectacular. 

Existența operei pentru public este o mărturie a valabi- 
lității sale estetice, deşi singură, aprobarea sau dezaprobarea 
acestuia nu poate constitui un criteriu de valoare. Valoarea 
estetică se bazează întîi de toate pe valenţele proprii siste- 
mului de imagini însuşi şi doar pe această bază se poate 
discuta dacă aceste valenţe se actualizează sau nu în con- 
ştiinţa estetică a unei anumite clase sau epoci sociale. Sur- 
prinzând judicios această unitate dintre creaţie şi caracterul 
contemplativ al receptării artistice, Charles-Pierre Bru arăta : 
„Un tablou este un obiect a cărui realitate are nevoie pentru 


1J. N. Findlay. „Values and Intentions“, George Allen and Un- 
vin, London, 1961, p. 246. 

a se actualiza de o percepţie de un anumit tip, ca şi cum în 
ea s-ar afla conţinut un privitor virtual. Or, percepţia, şi 
în speţă perceperea unui tablou, este o activitate: tabloul 
reprezintă o anumită activitate perceptivă consolidată în 
obiect şi există o reciprocitate perfectă între activitate şi 
obiectul său, obiectul condiţionînd la rîndul său activitatea 
care îl actualizează... Creaţia este precontemplare, iar con- 
templarea este recreaţie“ 1, 

Subliniind unitatea dintre creaţie şi receptare, nu trebuie 
uitat însă că e vorba de două momente distincte. Desigur, 
creaţia nu se exercită pentru sine, ci are ca finalitate recep- 
tarea estetică a produselor ei, iar receptarea se realizează 
prin „recompunerea“ procesului creator, dar aceste momente 
nu se contopesc încît să se poată susţine; în receptarea 
operei parcurgem acelaşi drum cu creatorul pentru simplul 
motiv că în timp ce scriitorul, compozitorul, pictorul trans- 
formă un ideal într-o valoare finită, publicul nu reface (în 
cel mai bun caz) decît procesul mintal al creaţiei. Nu tre- 
buie uitat că primordialitatea axiologică aparţine creaţiei, 
receptarea nefăcînd decît să ducă mai departe rezultatele ei. 

Din acest punct de vedere are dreptate A. Mercier : „De- 
clarînd despre un tablou că este frumos, nu se emite nici o 
judecată originală, deoarece pictorul l-a făcut deja ca atare, 
iar critica de artă vizînd asemenea concluzii nu relevă nici 
o valoare de frumuseţe care să nu fi fost deja afirmată. Crea- 
ţia artistică este însă aceea care relevă valorile estetice şi 
le propune răspîndirii în public“ 2. 

Numeroşi au fost esteticienii care au încercat să defi- 
nească specificul valorii artistice prin caracterul ei contem- 
plativ, distingînd-o de alte tipuri de valori care solicită in- 
tervenţia practică (materială sau spirituală) a celui ce vine 
în contact cu ea. În măsura în care asemenea opinii nu duc 
la intenpretări estetiste, care absolutizează relativa detaşare 


t Charles-Pierre Bru. „Peinture et philosophie“, „Les Etudes phi- 
losophiques, 1963, nr. 2, p. 175. 

* A. Mercier. „Des valeurs du vrai, du beau et du bien“. „Les 
Etudes philosophiques“, 1961, nr. 4, p. 409. 

În faţa spectacolului, ele merită a fi luate în seamă. Ar€ 
dreptate, de pildă, Utitz atunci cînd arată că în artă pot fi 
gustate din punct de vedere estetic numeroase fenomene 
care în natură nu pot fi privite astfel. Dacă nu poate fi 
judecat sub raportul forţei sale expresive spectacolul real al 
înecării unui om, „nici o poruncă etică nu-mi interzice plă- 
cerea cînd citesc despre cel care se îneacă sau cînd îl văd 
pictat“ 1, arăta el. 

Caracterul de spectacol al artei nu este însă prin sine în- 
suşi suficient pentru a-i defini specificitatea, întrucît atît în 
viaţa însăşi cît şi în cazul altor forme ale conştiinţei sociale 
el este prezent şi uneori joacă un rol dintre cele mai impor- 
tante. Ceremonialul religios, de pildă, se bazează cel puţin 
în aceeaşi măsură ca arta pe spectacol, pe un anumit ritual, 
cu deosebirea că în timp ce în primul caz avem de-a face 
cu o lipsă aproape totală de individualizare şi cu o subor- 
donare a elementelor componente ale spectacolului unei 
presupuse valori supreme infinite, în cel de-al doilea socialul 
apare sub forma celei mai desăvîrşite individualităţi. 

Evidenţiind faptul că prin natura sa valoarea artistică pre- 
supune o atitudine contemplativă de un anumit tip, trebuie 
să atragem atenţia asupra faptului că este vorba de un spec- 
tacol ce presupune totuşi, în mod implicit, o atitudine spiri- 
tuală activă, ceea ce face imposibilă totala indiferenţă şi 
neutralitate. 

Un aspect indisolubil legat de realizarea valorii artistice 
este execuţia, interpretarea. Într-un sens toate artele fac 
necesară execuţia pentru ca să putem vorbi de o valoare 
socialmente existentă. Dacă însă în cazul picturii sau sculp- 
turii execuţia este consubstanţială creaţiei, în sensul că în 
afara lor valoarea nu există nici măcar virtual, potenţial, în 
cazul teatrului, muzicii, al artelor interpretative în general 
se poate vorbi de o existenţă „în act“ a operelor respective 
chiar înainte de interpretarea lor. O sonată muzicală este un 
produs finit al creaţiei atunci cînd compozitorul termină de 


t Utitz. „Grundlegung der allgemeinen Kunstwissenschaft“, Stutt- 
gart, 1914, p. 207. 

scris partitura muzicală, deşi ea nu este încă interpretată 
pentru un grup cît de restrîns de auditori şi, ca atare, are 
o existenţă cu totul abstractă ; un text dramatic însă, în afara 
faptului că are şi o valoare literară în sine, ceea ce îl face 
accesibil şi permite o apreciere, reprezintă o premisă funda- 
mentală pentru un spectacol, avînd un rol de prim ordin în 
realizarea sa. 

În situaţiile cînd creaţia şi interpretarea reprezintă mo- 
mente separate, cea dintii, deşi are uneori încă o -existență 
abstractă, fără un corp sensibil, există deja şi este suficient 
de reală şi de imperioasă pentru a orienta execuţia — mo- 
mentul care o va încorona. 

Procesul împlinirii creaţiei prin interpretare este şi el un 
act creator, de o natură specifică, a cărui importanță nu 
poate fi subapreciată, deoarece prin aceasta ea capătă o exis- 
tenţă în fapt, forţă normativă şi valoare de criteriu axiologic 
socialmente constituit (bineînţeles, asta nu înseamnă că pînă 
la o nouă interpretare opera este inexistentă). În acest sens, 
Mikel Dufrenne arăta : „Opera se împlineşte în execuţie, dar 
ea judecă în acelaşi timp execuţia în care se împlineşte. 
Exigenţa care se realizează, dacă opera are mai întîi exis- 
tenţa unei exigenţe, rămîne o exigenţă pentru execuţie ; alt- 
fel spus existenţa concretă pe care opera o obţine este o 
existență normativă“!, 

Reţinînd asemenea precizări, privind raportul dintre crea- 
ţie şi interpretare în unele arte, ar fi greşit dacă nu am ve- 
dea unitatea lor indisolubilă sau dacă am subaprecia carac- 
terul creator al artelor numite uneori cu o nuanţă peiorativă 
„interpretative“. 


x * 


Încercînd să sintetizăm unele dintre elementele „gramaticii 
estetice“ a valorii operei de artă, cum sînt idealitatea, unita- 


1 Mik6l Dufrenne. ,„,Phenomenologie de l'Experience esthetique“, 
P.U.F., 1953, p. 57—58. 

tea dintre concret-senzorial, afectiv şi rațional, ca şi cea din- 
tre spontan şi conştient, constatare şi apreciere, simbolul ti- 
pic, caracterul de structură realizat printr-un act de compo- 
ziție, armonie şi starea de tensiune, finalitatea estetică 
expresă şi libertatea, unicitatea estetică şi originalitatea ino- 
vatoare, autonomia relativă, expresivitatea şi capacitatea de 
evocare artistică sugestivă, caracterul spectacular şi necesi- 
tatea interpretării, atragem atenţia asupra faptului că ele nu 
epuizează complexitatea fenomenului artistic și cu atît mai 
puţin pot fi considerate izolat. Încercarea de a le uni ser- 
veşte, după părerea noastră, evidenţierii specificului valorii 
artistice în contextul sistemului general al valorilor. 


VII. Idealul 
şi realul în artă 


Creaţia artistică ca activitate specific umană făuritoare de 
valori spirituale s-a raportat dintotdeauna nu numai la nă- 
zuinţele idealului, dar şi la tendinţele şi cerinţele realului. 
În toate epocile, indiferent de poziţia socială sau atitudinea 
estetică adoptată de artist, de curentele, stilurile sau formu- 
lele artistice alese, conştient sau nu, în operele autentice rea- 
litatea — într-o măsură mai mare sau mai mică, în ceea ce are 
esenţial sau neesenţial, semnificativ sau nu — a fost prezentă. 
A face abstracţie totală de realitate, a te rupe complet de 
ea este, de altfel, practic imposibil, întrucît, chiar împotriva 
voinţei creatorului, prezenţa ei se va face simțită măcar in- | 
direct şi mai greu de observat. Încercarea de evadare din 
realitate poate duce la dispariţia oricăror semne recognosci- l 
bile ale acesteia, la domnia spiritului „pur“ şi la aparența | 
unei presupuse lumi transcendente, dar nici aceasta nu poate 
fi imaginată de artist în afara datelor furnizate în ultima 
instanţă tot de lumea reală sau de reflexul ei spiritual. | 
Militînd pentru un realism „pur“, golit de orice conţinut 
lumesc („„demondanizatto“) şi total dezumanizat, Franco Fa- | 
nizza! îşi propune de fapt un obiectiv de neatins, deoarece 
oricît de departe ar merge încercările de a-l realiza, ele nu 
vor putea atinge absolutul. De altfel, asemenea încercări — 
după cum dovedeşte întreaga istorie a literaturii şi artei 
— au fost întotdeauna sterile, ducînd nu numai la sărăcirea şi 


secătuirea operelor respective, dar şi la scoaterea lor în afara 
artei. 


1 Franco Fanizza. „La fruizione estetica“ Rivi di 
z » „Rivista E „e! s 
Anno IX, Fasc. I, 1964, p. 51—52. i stetica“, 


În ceea ce-i priveşte pe reprezentanții de valoare ai ten- 
dințelor şi orientărilor considerate îndeobşte mai îndepărtate 
de realitate, nu este lipsit de interes faptul că nici ei nu re- 
nunţă la pledoaria în favoarea realului, chiar dacă de pe 
altă poziţie decît a noastră. „Cu timpul — spunea Kandinsky 
— se va demonstra într-un mod izbitor că arta abstractă nu 
exclude unirea cu natura, ci, dimpotrivă, că această uniune 
este mai strînsă decît a fost vreodată într-un trecut apro- 
piat... Pictura abstractă leapădă «pielea» naturii, dar nu le- 
gile sale... cosmice“ 1. La fel de semnificativă ni se pare şi 
afirmația aparent paradoxală a lui Pablo Picasso : „Nu există 
artă abstractă. Trebuie întotdeauna să începi cu ceva. Poţi 
apoi să îndepărtezi orice aparenţă de realitate, nu mai există 
nici un pericol, deoarece ideea obiectului a lăsat o amprentă 
de neşters“ 2. După cum se poate vedea, părerile unor mari 
creatori — chiar dacă discutabile — nu lasă nici un du- 
biu asupra prezenţei realului în artă, infirmînd teoretizările 
privitoare la lipsa oricărui conţinut lumesc şi uman al 
operei. 

Admiţînd că absenţa totală a realului este imposibilă, de- 
sigur discuţia abia începe, întrucît numai stabilirea locului 
său în ansamblul operei, a ierarhiei elementelor înfăţişate şi 
a perspectivei pe care o aruncă vor permite conturarea pro- 
filului estetic al acesteia. 

În primul rînd este evident că opera de artă ca produs 
spiritual nu înglobează realul „ca atare“, că ea îl prelucrează 
şi-l transformă, smulgîndu-l din curentul de imediatitate al 
vieţii. Opera este astfel „în acelaşi timp natură şi antina- 
tură“ 5, are un caracter de „alteritate“ 4 datorită înălţării ei 
pe planul ficţiunii ideale, iar prezenţa realului va trebui cău- 


tł După J. E. Muller. „„L'art moderne“, Librairie Générale Fran- 
caise, Paris, 1962, p. 101. 

2 Conversation avec Christian Zervos, 1935, după Jaime Sabartés, 
Wilhelm Boeck. „Picasso“, Flammarion, Paris, p. 505. 

3 Tudor Vianu. „Estetica“, Bucureşti, 1945, ed. a III-a, p. 94. 

1 „Arta, chiar cea mai realistă, comunică acest caracter de al- 
teritate obiectelor reprezentate, care fac însă parte din lumea noas- 
tră“ (Mikel Dufrenne.  ,,Phenomenologie de l'experience ésthéti- 
que“, tome premier, P.U.F., 1953, p. 129). 

tată nu direct în reflectarea elementelor sale brute, ci prin 
intermediul imaginilor, impresiilor, reacţiilor pe care acestea 
le provoacă în conştiinţă. „Nici o bucată din natură nu re- 
vine aidoma într-o operă de artă. Arta nu este niciodată 
simpla reproducere a unui fragment al naturii. Numai natura 
ca întreg, ca totalitate necondiționată se poate spune că se 
oglindeşte în microcosmosul artei“ ! arată tot Tudor Vianu. 

Intervine aici de fapt o „reflectare dublă“, în sensul că 
realul intră în artă prin structurarea unor elemente ideale 
existente în conştiinţa artistului, ceea ce, desigur, accentuează 
caracterul mediat şi relativa ei detaşare de real. Procesul 
creaţiei artistice, avînd drept punct de pornire realitatea, 
presupune un drum îndelungat, cu prilejul căruia are loc 
o confruntare între ideal şi real, o activitate de selecţie şi 
ierarhizare pentru a da naştere unei noi structuri, care do- 
bîndeşte apoi o „realitate“ proprie în cîmpul practicii sociale. 
Descriind acest proces şi subliniind că în artă realul apare 
transformat în lumina idealului, Taine arată : „Lucrurile trec 
din real în ideal fie cînd artistul le reproduce, modificîndu-le 
după ideea sa, fie cînd — concepînd şi degajînd în ele 
un caracter notabil — el alterează sistematic raporturile na- 
turale ale elementelor lor, pentru a face acest caracter mai 
vizibil şi mai dominator“ 2. Atunci cînd Dürer spune că „în 
realitate, anta este ascunsă în natură ; cine poate s-o extragă 
o posedă“ 3 avem de-a face de fapt cu un proces complex, 
nu o dată contradictoriu şi pe care metafora folosită nu-l 
poate exprima în plenitudinea sa. Idealul nu apare ca o 
simplă generalizare artistică a realităţii ; în conturarea struc- 
turii sale concrete, a modalităţilor şi formulelor, viaţa are 
adesea un rol activ punînd în faţa creatorului anumite exi- 
genţe artistice. 

Referindu-se la faptul că realitatea se cere descifrată prin 
descoperirea unor fațete noi, ceea ce evident influenţează 


1 Op. cit., p. 96. 

2? H. Taine. ‚Philosophie de l’art“, vol. II, Paris, Hachette, 1921, 
p. 224. 

3 După Louis Lavelle. „Traité des valeurs“, Paris, 1955, p. 378. 

idealul artistului, Nathalie Sarraute arată : „Realitatea pen- 
tru romancier este tocmai ceea ce încă nu se cunoaşte, ceea 
ce, în consecință, nu poate fi exprimat în formele care au 
mai fost folosite şi sînt de mult cunoscute şi care cere crea- 
rea unor noi modalități de exprimare, a unor forme noi“t, 
În acest proces intervin nu o dată contradicții, iar în pro- 
dusul finit raportul dintre real şi ideal se exprimă în forme 
de o mare diversitate, accentele putînd cădea cu precum- 
pănire pe unul sau altul din termenii săi. 

Înţelegînd că realul este prezent în artă prin intermediul 
unor semne de natură estetică, fără îndoială că problema nu 
este încă rezolvată, deoarece ele diferă nu numai în funcție 
de orientările, curentele, stilurile sau personalitățile creatoare, 
dar şi în funcție de ramura şi genul de artă abordate. Astfel, 
dacă unele semne verbale sau imagistice sînt purtătoare de 
semnificații relativ uşor de desluşit, cum este cazul literaturii, 
picturii şi sculpturii figurative, teatrului, cinematografului, 
operei sau baletului, în alte cazuri, ca, de pildă, cele ale 
picturii nefigurative, arhitecturii, artei aplicate, muzicii, lu- 
crurile sînt mai complicate şi adesea ele nu mai pot fi de 
loc descifrate sau permit cu uşurinţă interpretări dintre cele 
mai diverse. Evident, şi într-un caz şi în altul, lucrurile sînt 
greu de încadrat în scheme, iar cazurile individuale diver- 
sifică şi mai mult problema, dar ni se pare obligatoriu de 
reținut faptul că realul nu este prezent în acelaşi fel în dife- 
rite arte şi, ca atare, nu i se pot aplica aceleaşi criterii ?. 

Trebuie precizat apoi că faţă de real nu a existat întot- 
deauna o atitudine de natură să-l surprindă în întreaga sa 
complexitate dialectică. Unele curente sau orientări artistice 
s-au oprit exclusiv la aspectele contingente, nesemnificative 
ale acestuia, altele s-au mărginit la copierea mai mult sau 
mai puţin exactă a datelor sale, a treia atitudine s-a carac- 
terizat prin încercarea de a construi imagini artistice cît mai 


1 Nathalie Sarraute. ,,Simposion Comes“, Leningrad, 1963, după 
„Secolul 20“, 1963. 

> Vezi în acest sens şi Stefan Morawski. „Le réalisme comme 
categorie artistique“, în ,,Recherches internationales à la lumière 
du marxisme“, nr. 38, 1963, p. 57. 

îndepărtate de orice asemănare cu realul. Semnificativă în 
acest sens este orientarea literaturii şi teatrului absurdului, 
care, pornind de la unele trăsături reale ale orînduirii capi- 
taliste, trăsături care ţin de esenţa sa, nu reuşeşte să des- 
prindă sensurile esenţiale ale evoluţiei sale, privindu-l uni- 
lateral din acest punct de vedere. Teoretizarea acestei ati- 
tudini artistice, după care, „într-o lume care a devenit ab- 
surdă, a transcrie realitatea cu grijă meticuloasă este sufi- 
cient pentru a crea o expresie de extravagantă iraţionali- 
tate“ 1, exprimă plastic consecinţele acestei viziuni. Subliniind 
unilateralitatea unor asemenea orientări, ar fi greşit însă dacă 
s-ar nega cu totul valorile pozitive produse în cadrul aces- 
tora şi orizonturile artistice noi, câştigurile de măiestrie ar- 
tistică pe care, în condiţiile existente în momentul apariţiei 
lor, unele dintre acestea le-au făcut posibile. 

Expresia plenară a realului în artă o constituie însă acea 
orientare care, reuşind să înlăture metafizica unilateralităţii, 
s-a străduit să-l cuprindă global într-o indisolubilă dialectică 
cu idealul. O asemenea viziune complexă, multilaterală ca- 
racterizează direcţia fundamentală a întregii dezvoltări a 
literaturii şi artei: realismul. 

Întrucît în jurul noţiunii de realism s-au purtat numeroase 
discuţii în ultimii ani, ţinem să precizăm că avem în vedere 
nu o accepţie limitată istoriceşte şi stilistic, ci una largă, 
conform căreia realismul este privit ca atitudine artistică ce 
presupune prezența în opera de artă a semnelor esenţiale, 
caracteristice, ale realităţii, care realizează o structurare şi o 
ierarhie corespunzătoare a elementelor acesteia, în lumina 
determinismului social. 

În acest sens, „arta este în acelaşi timp reflectare şi trans- 
figurare, mimesis şi creaţie, exactitate şi născocire, recipient 
al trăirilor personale şi purtătoare a experienţei sociale“ 2, iar 
oscilaţiile între aceşti poli, explicabile prin condiţii istorice 
şi estetice concrete, n-au ieşit niciodată în afara acestui cadru. 

1 Martin Esslin. „Le Théatre de l'absurde“, Paris, Buchet-Chas- 
tel, 1963, p. 77. 


2 Gh. Stroia. „Adevăr și verosimil“, în „Luceafărul“ din 19 fe- 
bruarie 1966. 

Esenţial însă este faptul că opera de artă, chiar dacă nu 
ne transmite semne artistice cu referință directă la realitate, 
constituie o mărturie, un simptom al epocii sale. Arătînd că 
opera de artă exprimă ceea ce nu este supus morţii, rămî- 
nînd ca o cristalizare a unei experiențe umane, marele 
Brâncuşi sublinia că lucrul acesta este posibil numai dacă ea 
o va face „într-o formă care să fie o mărturie a epocii în 
care trăieşte artistul“ 1. 

Nu vom încerca în acest cadru să delimităm formele ar- 
tistice concrete, curentele şi stilurile în care atitudinea artis- 
tică realistă s-a cristalizat în mod diferențiat şi nici să sta- 
bilim gradul de realism al diverselor orientări și tendinţe 
artistice sau opere concrete. Considerînd că nu avem de-a 
face cu o definiţie fixă — imuabilă istoric, estetic şi chiar 
geografic —, ne propunem doar că conturăm criteriile ge- 
nerale care stabilesc conţinutul acestei noţiuni pentru a putea 
înțelege deosebita ei însemnătate pentru creaţia noastră ar- 
tistică. 

Discuţia asupra acestor criterii va fi călăuzită de acel spi- 
rit larg caracteristic documentelor Congresului al IX-lea al 
P.C.R. : „Artei şi literaturii le sînt proprii preocuparea pen- 
tru continua înnoire şi perfecţionare creatoare a mijloacelor 
de exprimare artistică, diversitatea de stiluri ; trebuie înlătu- 
rată orice tendinţă de exclusivism sau rigiditate manifestată 
în acest domeniu“ 2. O asemenea înţelegere cuprinzătoare şi 
suplă a caracterului şi funcţiei artei socialiste reprezintă nu 
numai un stimulent pentru o activitate creatoare bogată şi 
variată, dar îndeamnă în acelaşi timp către o înţelegere 
nuanţată şi diferențiată a categoriilor estetice cu care ope- 
răm în interpretarea acestor fenomene. 

Optînd pentru o înţelegere largă a noţiunii de- realism, 
pentru acceptarea unui „realism deschis, neacademic; nefixat, 
susceptibil de. înnoiri“, cum. cerea Louis Aragon 3, nu: pu» 


t După Ionel Jianu ,;Brâncuşi“, Arted Pàris, 1963, p. 18. 

* „Congresul al IX-lea al Partidului Comunist Român“, Bucureşti, 
Editura politică, 1965, p. 94—95. 

$ Louis Aragon. „Le discours de Prague“, în ,„,Recherches inter- 
nationales à la lumière du marxisme“, nr. 38, 1963, p. 44. 

tem fi de acord însă cu părerea lui Roger Garaudy că am 
avea de-a face cu un realism „fără ţărmuri“ 1. Străduindu-se 
să explice o serie de fenomene artistice complexe, cum ar 
fi opera lui Picasso, Saint John-Perse, Kafka, esteticianul 
marxist francez ajunge la concluzia că realismul se identi- 
fică cu întreaga artă autentică valoroasă. E adevărat, lărgind 
într-atît sfera noţiunii de realism, după cum s-a remarcat pe 
drept cuvînt, noţiunea încetează să-şi mai aibă rostul: dacă 
întreaga artă autentică este realistă, în afara acesteia nu 
mai rămîne decit non-arta. 

Şi totuşi există opere valoroase cărora cu greu li s-ar putea 
aplica calificativul de realiste fără ca aceasta să însemne că 
ele trebuie alungate din sfera artei autentice, iar diverse cu- 
rente şi orientări contemporane nu ar putea fi decît parţial 
integrate în acest concept. Care sînt atunci criteriile care ne 
permit să delimităm sfera realismului de aceea a celorlalte 
formule artistice ? 

Ţinem să precizăm întîi de toate că dacă asemenea criterii 
pot fi găsite, formularea lor teoretică nu stabileşte decît în 
mod cu totul general distincţiile existente, iar în practica ar- 
tistică lucrurile sînt mult mai complexe, barierele dintre rea- 
lism şi nerealism nefiind rigide şi absolutizante. Militînd 
pentru supleţe şi elasticitate, nu vom putea ajunge însă la con- 
cluzia identificării lor, aşa cum face pictorul „abstract-rea- 
list“ imaginat de Mondrian : „Dumneavoastră pretindeţi să 
stabiliți o separare netă între pictura naturalistă [realistă. 
— I.P.] şi pictura abstractă reală în aşa fel, încît aceasta din 
urmă să depăşească într-un fel domeniul picturii propriu- 
zise. Dar această separare nu există. Oricît de diferite ar fi 
ele ca aspect, nu există nici o diferenţă de esenţă între cele 
două tendinţe. Noi o constatăm de îndată ce ne întoarcem 
la originile operei de artă: emoția frumosului“ 2. A accepta 
unitatea de esenţă înseamnă în fond acelaşi lucru ca şi postu- 


1 Roger Garaudy. ,„,D'un réalisme sans rivages“, Plon, Paris, 1963. 
* Piet Mondrian. „,„Realite naturelle et réalité abstracte“ în „Piet 
Mondrian. Sa vie. Son oeuvre“, Flammarion, Paris, 1956, p. 303, 


140 


larea unui realism „fără ţărmuri“, deoarece deosebirile s-ar 
reduce la elemente strict formale, stilistice. 

Considerăm că un criteriu capabil să opereze estetic îl 
reprezintă capacitatea unei asemenea structurări artistice în 
lumina determinismului istoric, încît opera să transmită o 
justă ierarhie a realului. Capacitatea de a selecta esenţialul 
de neesenţial din realitate, de a lumina artistic ceea ce este 
semnificativ din punctul de vedere al practicii istorice, con- 
stituie una dintre trăsăturile principale ale realismului ca ati- 
tudine artistică. 

Desigur, recunoaşterea în general a necesităţii de a ierar- 
hiza într-un anumit sens realul nu este suficientă, şi din acest 
punct de vedere afirmaţia lui Rouault, deşi justă, ni se pare 
incompletă : „Există în natură o asemenea varietate de at- 
mosferă, un registru de valori atît de bogat şi subtil nuanţat, 
încît observaţia directă are nevoie de o alegere şi de afir- 
marea unei ierarhii“!. A ierarhiza realul presupune, conştient 
sau nu, a lua poziție, a adopta o anumită atitudine în faţa 
vieţii, un anumit punct de vedere social în aprecierea a ceea 
ce trebuie considerat esenţial sau trecut pe al doilea plan, ca 
accesoriu. Cum bine preciza E. Fischer, „în ierarhia noastră 
a realului figura centrală este omul, omul care trăieşte şi 
luptă în societate, şi funcţia cea mai importantă a artei con- 
stă, după noi, în a-l ajuta şi a-l sluji, a-l reprezenta în mul- 
tiplele sale relaţii cu natura, cu societatea şi cu sine însuşi ?, 
Afirmația aceasta nu trebuie înţeleasă simplificator, nu este 
vorba de o prezenţă a figurii umane „ca atare“, ci a gînduri- 
lor şi sentimentelor sale. Fără îndoială că nu orice ginduri 
şi sentimente exprimă omul în esenţialitatea lui, dar ar fi 
simplist să luăm drept criteriu absolut tematica şi subiectul 
sau să acordăm unor ramuri, genuri şi specii artistice privi- 
legiul de a exprima cu prioritate ceea ce este profund uman. 


1 Georges Rouault. „Stella Vespertina“, după Pierre Courthion. 
„Georges Rouault“, Flammarion, Paris, 1962, p. 396. 
2 Ernest Fischer. „Le réel dans l'art moderne“, în „La nouvelle 


critique“, nr. 132, 1962, p. 53. 

Din acest punct de vedere, are dreptate R. Francès afir- 
mînd că „un menuet a cărui graţie este bine cîntărită va emo- 
ționa mai mult decît un oratoriu al cărui eroism şi patetism 
sună fals. Este însă evident că valorile estetice cele mai ri- 
dicate nu aparţin decît operelor care dezvăluie un dat uman 
fundamental“!. Stabilirea coordonatelor acestui „dat uman“ 
nu se poate face însă abstract, în afara istoriei, a poziţiilor 
sociale şi a concepţiilor respective despre lume şi, din acest 
motiv, felul în care este înfăţişat omul în artă presupune — 
explicit sau implicit — o atitudine ideologică, un ideal so- 
cial şi estetic. 

Omul reprezintă figura centrală şi în opere de artă orien- 
tate de alte concepţii despre lume, cum ar fi cea existenţia- 
listă de pildă, dar de pe această poziţie viziunea asupra vieţii 
va fi inevitabil deformată, iar elementele realului greşit ie- 
rarhizate. Din aceasta nu decurge însă în mod automat iz- 
gonirea respectivelor opere de artă din sfera realismului, 
deoarece legătura dintre filozofie şi artă nu este atît de di- 
rectă, în procesul creator intervenind adesea numeroşi factori 
intermediari. Lucrul acesta se întîmplă nu numai datorită 
relativei independenţe a acestor forme ale conştiinţei sociale, 
independenţă care creează posibilitatea discrepanţelor, dar şi 
ca urmare a faptului că transcrierea conceptelor în imagini 
nu este lesnicioasă şi nu se realizează întocmai nici măcar 
atunci cînd artistul porneşte deliberat de la o anumită ati- 
tudine filozofică. Cu atît mai simpliste ni se par concepțiile 
care, pornind de la anumite asemănări exterioare, formale 
ajung să susţină identitatea artei cu filozofia : „Filozofia este 
artă pură — arată Hermann Keyserling. — Cercetătorul lu- 
crează cu legi ale gîndirii şi cu fapte ştiinţifice în acelaşi 
fel în care compozitorul operează cu sunete. El trebuie să 
găsească acorduri, să închipuie suite şi să ordoneze părţile în 
ia e ee a e 


1 R. Frances. „La perception de la musique“, Paris, Libr. Philo- 
sophique, J. Vrin, 1958, p. 384—385. 

întreguri după relaţii necesare... De aceea problema filozo- 
fiei este o problemă formală, ca aceea a oricărei arte. Va- 
loarea unei concepţii despre lume este o problemă de stil“. 
Tocmai pentru că porneşte de la oriterii formale, tendinţa 
de a identifica filozofia şi arta evidentă în citatul de mai 
sus —, departe de a reliefa rolul şi influenţa activă în creaţie 
a concepţiei despre lume, contribuie de fapt la minimaliza- 


rea el. 

Adoptarea unei concepţii ştiinţifice despre lume, a unui 
ideal social înaintat, reprezintă o premisă dintre cele mai im- 
portante pentru făurirea unor opere realiste nu pornind de 
la asemănarea lor stilistică, ci oferind un instrument superior 
în investigarea artistică a realităţii. Filozofia marxistă despre 
om contribuie la cercetarea vieţii în dezvoltarea ei plenară 
urmărind sensurile progresului social ; iar socialismul, permi- 
țînd descătuşarea completă a esenței umane, deschide larg 
căile unei înţelegeri şi intervenţii conştiente în dezvoltarea 
socială conform idealurilor umanismului socialist. La acest 
proces de înţelegere şi intervenţie activă asupra realităţii 
contribuie şi arta. 

Subliniind însemnătatea idealului social, a concepţiei 
înaintate despre lume pentru adoptarea unei atitudini realiste 
în creaţia artistică ar fi greşit să simplificăm această rela- 
ție pe linia unei determinări automate. După cum am mai 
subliniat, un ideal social înaintat se poate exprima uneori şi 
în cadrul unor formule nerealiste, după cum adoptarea rea- 
lismului nu se conjugă automat cu o concepţie despre lume 
progresistă. Dar după cum arată istoria literaturii şi artei, 
tendinţa fundamentală se caracterizează printr-o unitate dia- 
lectică a poziţiei ideologice cu cea estetică. 

Trebuie să mai prevenim însă şi asupra părerii după care 
un ideal social înaintat, o atitudine realistă implică obliga- 
toriu şi o realizare artistică superioară. După părerea noas- 


1H, Keyserling. „Philosophie als Kunst“, Berlin, 1922, p. 3. 

tră, cele mai multe confuzii pornesc de la transformarea ne- 
îngăduită a concepţiei despre lume şi a formulei artistice 
alese în singurele criterii de valoare, neglijîndu-se talentul, 
măsura în care artistul este capabil să transfigureze în ima- 
gini artistice expresive un ideal înaintat despre o rea- 
litate înţeleasă ştiinţific. 

Admiţînd că unul dintre criteriile fundamentale ale valorii 
estetice este expresivitatea umană, apare evident că nu se 
pot decreta aprioric care curente, tendinţe sau formule artis- 
tice dau opere bune şi care nu, ci poate fi evidenţiată doar 
măsura în care, prin structura lor artistică, ele permit sau 
chiar favorizează exprimarea convingătoare a idealurilor uma- 
niste. În acest sens arta epocii socialiste e bogată în exemple 
de natură să evidenţieze posibilităţile variate ale realismului 
în afirmarea idealurilor sociale celor mai înaintate în opere 
de certă valoare. Judecăţile de valoare nu pot fi însă emise 
în general, ci numai pornind de la opere concrete şi aici nu 
putem să nu fim de acord cu Roger Garaudy : „Realismul 
se defineşte pornind de la opere, şi nu aprioric. Tot aşa cum 
nu se poate aprecia valoarea unei cercetări ştiinţifice por- 
nind numai de la legile deja cunoscute ale dialecticii, nu se 
poate aprecia valoarea unei opere artistice pornind de la cri- 
terii degajate din operele anterioare“, 

Capacitatea de a ierarhiza just realul nu ni se pare însă 
întotdeauna suficientă, deoarece uneori este cu putință ca 
aspecte esenţiale ale vieţii omului să fie surprinse şi în ca- 
drul unor opere al căror realism este discutabil. Credem 
în acest sens că un criteriu estetic îl reprezintă şi modalitatea 
în care se face generalizarea artistică. 

Nu se poate statua o modalitate unică şi exclude valabi- 
litatea altora, dar ni se pare că în cazul aşa-numitei „gene- 
ralizări sumare“, datorită caracterului extrem de vag al sim- 
bolului adoptat, datorită sensurilor ilimitate ale metaforei, 


! Roger Garaudy, op. cit., p. 243. 

apare posibilitatea unor interpretări complet opuse, care se 
anulează reciproc. Nu este vorba de a sărăci valenţele inte- 
lective şi afective ale imaginii artistice sau de a-i reduce 
forța sugestivă, dar considerăm că o condiţie a realismului 
este adresa social-estetică relativ precisă, de care este indi- 
solubil legată şi posibilitatea de a recunoaşte realitatea re- 
flectată. Desigur, criteriul recognoscibilităţii nu trebuie ab- 
solutizat, după cum s-a mai arătat. Negarea oricăror posibili- 
tăți de regăsire a realităţii în artă, aşa cum postulează 
M. Seuphor în definirea artei abstracte, este însă greşită : „O 
pictură trebuie denumită abstractă numai cînd noi nu putem 
recunoaşte nimic din ea în realitatea obiectivă care con- 
stituie mediul normal al vieţii noastre ; cu alte cuvinte, o pic- 
tură este abstractă din clipa în care sîntem obligaţi, datorită 
absenței oricărei alte realităţi sensibile, s-o luăm în consi- 
derare ca pictură în sine şi să o judecăm în virtutea unor 
valori extrinseci oricărei reprezentări sau urme de repre- 
zentări 1, 

Dacă nu putem să acceptăm un asemenea punct de vedere, 
întrucît îndepărtează arta de orice elemente ale realităţii, 
nu trebuie să permitem nici transformarea criteriului re- 
cognoscibilităţii lor într-un fetiş artistic. În cazul artei pri- 
mitive, de pildă, uneori este cu totul imposibil să recunoaştem 
elementele realului de la care s-a pornit, dar esenţială va fi 
aici nu o arheologie estetică, ci aprecierea capacităţii de su- 
gestie şi stimulare asociativă pentru sensibilitatea omului con- 
temporan. Că asocierile şi imaginile privitoare la realitate pe 
care le va trezi arta primitivă sînt altele decît acum cîteva 
milenii este evident, dar aceasta nu va diminua valoarea es- 
tetică a formulei utilizate. 

De fapt, fără a relativiza lucrurile, credem că se poate 
spune că însuşi realismul trebuie corelat nu numai cu accep- 


1 Michel Seuphor. „Dictionnaire de la peinture abstraite“, Fer- 
nand Hazan, 1957, p. 3. 

ţia iniţială pe care i-o dă valorificarea estetică în epocă, ci 
şi cu evoluţia practicii sociale, care determină noi cerinţe şi 
posibilităţi spirituale. În cursul unei evoluţii istorice îndelun- 
gate, statutul estetic primar acordat unei opere în procesul 
creaţiei se poate modifica el însuşi prin funcţionarea socială, 
adică prin modificarea locului şi rolului său în cadrul axio- 
logic istoriceşte variabil (în anumite limite), fără ca aceasta 
să însemne că în arta contemporană sînt recomandabile er- 
metismul şi absconsitatea în speranţa că ele vor deveni in- 
teligibile pentru oamenii care vor trăi în anul 5000. 
Accentuînd asupra faptului că arta trebuie să răspundă 
cerinţelor şi posibilităţilor omului de astăzi, încadrîndu-se în 
contextul practicii sociale, apare evidentă necesitatea ca oa- 
menii să se regăsească în arta epocii socialismului, ca mă- 
rețul elan constructiv şi înaltele aspirații ale poporului să 
aibă ecou în substanța operei de artă. Necesitatea unei ati- 
tudini active presupune din partea artistului spirit de oh- 
servaţie, capacitatea de a sesiza „măsura“ realității însăşi, 
pentru realizarea unei „contraimagini“ care să nu se carac- 
terizeze neapărat prin exactitate, dar care să-i surprindă sen- 
surile iniţiale. „Natura nu trebuie s-o imiţi, nici s-o copiezi, 
trebuie să lucrezi în felul ei... Cum se poate lucra în felul 
ei ? Să ştii să observi, asta-i cheia... Natura îţi dă poveţe 
cînd te pricepi să observi“i, spunea Luchian. Ni se par 
semnificative în acelaşi sens şi cuvintele lui Braque : „„Picto- 
rul nu încearcă să reconstituie o anecdotă, ci să constituie 
un fapt pictural... Nu trebuie imitat ceea ce vrei să creezi... 
Eu am grijă să mă pun la unison cu natura şi nu numai s-o 
copiez ?. Ferindu-ne de o înţelegere formalistă care să mi- 
liteze pentru faptul pictural în sine, apare evident că — în 


t După V. Cioflec. „,Vorbele unui pictor“, în ‚Calendarul Miner- 
vei“, 1920. 


> După Maurice Gieure. „G. Braque“, Editions Pierre Tisné, Pa- 
ris, 1956, p. 7. 

condiţiile în care trăim — este absolut necesară o concepție 
fermă, dar în acelaşi timp suplă despre realism. 

Relevînd faptul că realul intervine oricum. în substanţa 
operei de artă şi discutînd despre atitudinea artistică rea- 
listă, în care acest proces se realizează în toată plenitudi- 
nea sa, nu trebuie să neglijăm celălalt termen al relaţiei — 
idealul — prezent prin intermediul transfigurării artistice a 
intenţiilor, năzuinţelor, visurilor personalităţii creatoare. „„Pic- 
tura pentru mine nu este o îndemînare, mai puţin o volup- 
tate — arăta Th. Pallady. — E o necesitate de clipă cu clipă. 
O necesitate dureroasă de a mă confesa sincer şi neiertător, 
Pictura mea e jurnalul existenţei mele cotidiene“, 

Amprenta personalităţii creatoare, întruchiparea concretă 
a idealurilor şi concepţiilor sale despre viață este una dintre 
trăsăturile dintotdeauna ale artei deosebind-o — între altele 
şi prin aceasta — de creaţia ştiinţifică, în care individualita- 
tea autorului ei transpare mult mai puţin, oricît ar fi de ge- 
nială. Această trăsătură specifică artei nu poate fi însă exa- 
cerbată în sens subiectivist, golind opera de orice conţinut 
real şi transformînd-o într-o „pură“ expresie a subiectivităţii, 
fără riscul îndepărtării evidente de realism. Atrăgînd atenţia 
asupra acestui fapt, tovarășul Nicolae Ceauşescu preciza cu 
prilejul întâlnirii conducătorilor de partid şi de stat cu oa- 
menii de cultură şi artă: „Fără îndoială, este bine şi nece- 
sar ca artistul să pună în opera de artă toată personalitatea 
şi individualitatea, dar opera sa va fi valoroasă în măsura 
în care va exprima realităţile în care trăieşte“?. 

Atitudinea noastră faţă de realism nu este una neutră, ex- 
perienţa creaţiei artistice a dovedit că orientarea realistă a 
artei socialiste este capabilă în cea mai mare măsură să în- 
truchipeze idealul nostru estetic, deoarece trăsătura ei carac- 


1 După N. Tonitza. „Scrieri despre artă“, Editura „Meridiane“, 
1962, p. 141. 
? „Scînteia“ din 20 mai 1965. 

teristică o reprezintă capacitatea de a extrage ceea ce este 
esenţial, tipic în dezvoltarea realităţii sociale, ceea ce îi 
asigură o expresivitate estetică şi valenţe umaniste superioare. 

Arta realistă a fiecărui popor este în cel mai înalt grad 
expresia etapei sale de dezvoltare, a specificului său naţio- 
nal, distingînd-o de arta altor popoare, în al căror concert se 
integrează fără a-şi pierde personalitatea. Tonitza, vorbind 
despre artiştii Eladei antice, arăta : „Cînd zic că ei au pre- 
ferat observaţia imitaţiei, nu înţeleg că n-au împrumutat di- 
ferite trucuri de meserie şi chiar canoane stabilite de expe- 
rienţa altor noroade mai bătrîne în civilizaţie. Dar nu şi-au 
însuşit sufletul altora, ci s-au străduit să observe şi să exprime 
tot ce era, ambianța lor, obiceiurile lor, preocupările lor, 
entuziasmul lor, bucuriile, durerile, speranţele şi înfăţişarea 
fizică a contemporanilor lor, a celor mai reprezentativi din- 
tre ei. Au fost deci, cu alte cuvinte, contemplativi — mar- 
tori şi interpreţi ai epocii lor“. 

Preferinţa noastră pentru realism se justifică deci nu por- 
nind de la dogme sau precepte abstracte, ci pe baza faptu- 
lui că, prin natura sa estetică, el are capacitatea de a sur- 
prinde sensurile esenţiale ale luptei pentru triumful idealului 
socialist, ceea ce-i asigură virtuţi cognitive şi social-educative 
superioare. 

Adoptarea unei atitudini artistice realiste asigură doar po- 
tenţial posibilitatea realizării acestor virtuţi. Nu este suficient 
a o operă să fie realistă pentru ca — prin acest simplu fapt 
— ea să aibă o valoare estetică superioară unei opere ne- 
realiste. Nu este în intenţia noastră să reducem valoarea es- 
tetică la considerente formale sau să facem abstracţie de 
complexitatea funcţiilor artei. Transformarea funcţiei cog- 
nitive sau social-educative ca atare în criterii absolute ale 
valorii estetice nu este însă îngăduită, deoarece simplul fapt 


1 N, Tonitza. „Scrieri despre artă“, Editura Meridiane, 1962, 

că imaginea artistică reflectă exact realitatea sau transmite 
intenţii moralizatoare nu este suficient pentru a întemeia 
judecata de valoare estetică. În cadrul realismului este po- 
sibil, într-o măsură mai mare decît în afara lui, ca o operă 
de artă să-şi realizeze funcțiile cognitivă şi social-educativă, 
dar pentru ca acest lucru să nu se transforme în didacticism 
sau critică moralizatoare, trebuie avută în vedere, în primul 
rînd, expresivitatea estetică a ideilor şi sentimentelor umane 
care ne sînt comunicate. 

Argumentînd preferința noastră pentru realism ca atitu- 
dine artistică, şi nu ca stil sau manieră, trebuie să atragem 
atenţia asupra uneia dintre paiticularităţile valorii estetice 
a operei de artă : aceea a relativei independenţe a mijloacelor 
de expresie faţă de un mesaj de idei determinat. Această in- 
dependenţă nu poate fi absolutizată, deoarece creatorul le 
trece prin filtrul idealului său estetic adecvîndu-le şi prelu- 
crîndu-le pentru a sluji unui anumit conţinut. Ca urmare, 
nu putem vorbi de mijloace de expresie absolut „neutre“, 
lipsite de amprenta socială şi naţională pe care o dobîndesc 
în lumina idealului estetic şi de efigia ce i-o imprimă indi- 
vidualitatea creatoare. 

Valoarea estetică a realismului artei noastre constă tocmai 
în capacitatea sa de a integra într-o sinteză superioară o mare 
varietate de mijloace şi procedee artistice (inclusiv cele apă- 
rute în afara sa) în scopul transmiterii adecvate a mesajului 
comunist de idei. Această capacitate de sinteză izvorăşte toc- 
mai din faptul că idealul comunist promovează descătuşarea 
completă şi multilaterală a esenței umane şi, ca atare, solicită 
investigarea ei plenară în extensiune şi profunzime. Reflec- 
tînd o realitate complexă şi în continuă devenire, realismul 
artei socialiste posedă posibilitatea maximă de a asimila dia- 
lectic acele mijloace şi procedee care, izvorînd din experien- 
tele artistice cele mai variate, şi-au dobîndit meritul de a fi 
instrumente adecvate în surprinderea mobilităţii şi multipli- 

cităţii aspectelor vieţii. O asemenea constatare nu are nimic 
de-a face cu părerea esteticianului ceh Mirko Novak, care 
ajunge să susţină că între modernism şi realism nu numai 
că nu ar exista nici un fel de contradicţie, ci, mai mult 
chiar, modernismul ar trebui integrat în arta noastră : „Nu 
există nici un motiv de a voi să-l gonim din artă şi mai ales 
dintr-o artă care se vrea în acelaşi timp realistă şi socia- 
listă“1. Confundînd modernismul cu necesitatea de a fi mo- 
dern în artă (adică în consens cu cerinţele epocii), Mirko 
Novak comite un sofism elementar, ajungînd să afirme că 
realismul ar putea să găsească forme de expresie adecvate 
noilor conţinuturi ale vieţii contemporane numai apelînd la 
cel dintii. 

Din cele de mai sus reiese că între idealul social şi valoa- 
rea realismului există o legătură strînsă, istoria şi experienţa 
creaţiei artistice subliniind pregnant falsitatea „autonomis- 
mului estetic“. Valoarea estetică a operei literare nu este 
însă determinată automat de idealul social al creatorului, în- 
trucît structura ei internă, formula artistică sau stilul nu 
apare ca un simplu rezultat al acestuia. Asta nu înseamnă 
însă că structura artistică, o formulă sau un stil oarecare au 
valoare în sine. E adevărat că în istoria artei noţiunea de 
realism este învestită cu o „aură normativă“, în sensul că 
analiza estetică clasifică valori, şi nu fenomene de pură exis- 
tenţă. Atîta doar că avem de-a face cu valori nu pentru 
simplul fapt că scriitorul a ales o modalitate realistă, ci nu- 
mai atunci cînd pe această cale el reuşeşte să transmită cu 
forță şi expresivitate idealurile umaniste. i 

Arta socialistă continuă în acest sens tradiţiile naţionale 
şi universale cele mai înaintate, creîndâpere de înaltă va- 
loare, “expresie a -năzuinţelor” şi: ţelurilor nobile -ale maselor 
-calor mai: largi. Subliniindu:se - acest “fapt; în -documentele 
Congresului al. IX-lea se: spune : Istoria arată că: marii :0a- 


t Mirko Novak. „Moderne ou raliste?“, în „Revue d'estheti- 
que“, aoât-decembre, 1964, p. 296, 

meni de cultură, adevărații artişti au exprimat În operele lor 
realitatea vremii, au fost alături de popor, pe care l-au ajutat 
şi însuflețit în lupta pentru o viață mai bună, pentru progres 
social. Cu atît mai mult creatorii de artă ai societăţii socia- 
liste trebuie să se identifice cu aspiraţiile celor ce muncesc, 
să slujească țelul măreț al făuririi unei vieţi tot mai fericite 
pentru întregul popor“. 


i Congresul al IX-lea al P.C.R., Bucureşti, Editura politică, 1965 
p. 94—95. 


ISTORIA DEZVOLTĂRII 
VALORII ESTETICE 


VIII. Geneza 
valorii estetice 


Înțelegerea apariţiei şi dezvoltării valorii estetice ca mo- 
dalitate specifică a valorii sociale necesită analizarea acestui 
proces complex sub raport istoric şi logic în acelaşi timp. De- 
finirea valorii estetice şi a naturii sale se va încadra astfel în 
contextul relațiilor dintre om şi realitate în procesul prac- 
ticii, care, după cum s-a arătat, reprezintă în ultimă instanţă 
sursa întregii „lumi a valorilor“, pe care o condiţionează şi 
o explică. 

Practica socială a presupus din totdeauna, chiar sub formele 
cele mai rudimentare, acţiunea conştientă prin care, urmă- 
rind satisfacerea necesităţilor sale, omul îşi obiectivează 
ideile, concepţiile, reprezentările în atitudini, obiecte care 
îl reprezintă (în sensul că sînt produs al creaţiei, şi nu simplă 
satisfacere a instinctelor). După cum spune Marx : „fiecare 
dintre atitudinile tale faţă de om — şi faţă de natură — tre- 
buie să fie o exteriorizare anumită, corespunzătoare obiectu- 
lui voinţei tale, a vieţii tale individuale reale“ 1. Fără îndo- 
ială, această exteriorizare nu numai că diferă extrem de mult 
de la individ la individ sau de la un grup social la altul, dar 
capătă pe parcursul evoluţiei istorice nenumărate întruchipări 
concrete, obiectiv determinate de stadiul atins în dezvoltarea 
societăţii. 

În zorii apariţiei omenirii, cînd devenirea omului din stră- 
moşii săi simieni abia dăduse naştere „forțelor esenţiale 
umane“, această exteriorizare este încă cu totul nediferen- 
țiată, deoarece relaţiile dintre om şi realitate sînt sincretice 


1 K. Marx şi F. Engels. Despre artă, vol. I, București, Editura 
politică, 1966, ed. a II-a, p. 164—165. 

şi constituie un conglomerat amorf de atitudini şi acţiuni ce 
traduc intenţii şi scopuri diverse, cel mai adesea neconturate 
şi încă întru totul subordonate unor nevoi strict utilitare 
(aceste nevoi se află încă pe pragul care realizează trecerea 
de la biologic la social). În această etapă, distincţia dintre 
relaţiile materiale şi cele spirituale dintre oameni ca şi atitu- 
dinea lor faţă de natură încă nu se produsese, ci, după cum 
arată Marx, „la început, producerea ideilor, a reprezentă- 
rilor, a conştiinţei se împleteşte nemijlocit cu activitatea ma- 
terială şi cu legăturile materiale ale oamenilor, cu acest lim- 
baj al vieţii reale. Formarea reprezentărilor, gîndirea, legă- 
turile spirituale dintre oameni mai apar aici ca izvorînd di- 
rect din comportarea materială a acestora“. Datele etnogra- 
fiei şi antropologiei confirmă întru totul acest punct de ve- 
dere, şi cercetarea vieţii unor populaţii care mai trăiesc în 
diferite colţuri ale lumii arată cum se realizează desprinderea 
treptată a relaţiilor spirituale din limbajul vieţii reale. 

În dezvoltarea istorică, acest proces a fost destul de înde- 
lungat, presupunînd atît crearea unor condiţii materiale — 
un anumit grad de dezvoltare al forţelor de producţie care 
să permită un nivel corespunzător de influențare asupra na- 
turii — cât şi dezvoltarea însăşi a intelectului omenesc, a 
capacităţii sale de abstractizare şi o relativă „detaşare de na- 
tură“. Atâta vreme cît dominaţia forţelor naturii asupra omu- 
lui era totală şi el nu avea capacitatea de a produce şi în 
afara necesităţilor sale biologice stricte, desigur că nu au 
putut apărea între oameni relaţii spirituale relativ indepen- 
dente de relaţiile materiale. 

Procesul apariţiei activităţii intelectuale a omenirii — chiar 
sub formele sale cele mai rudimentare — presupunea înainte 
de toate anumite modificări în însăşi viaţa materială a so- 
cietăţii. După cum arată Engels, „un surplus al produsului 
muncii peste cheltuielile de întreţinere a muncii, precum şi 
crearea şi acumularea din acest surplus a unui fond social 
de producţie şi de rezervă a fost şi este baza oricărei dez- 


1 Op. cit, p. 86. 

voltări sociale, politice şi intelectuale“!. Pe această bază are 
loc şi relativa detaşare a omului de necesitatea fizică ime- 
diată, dezvoltarea capacităţii sale de a face deosebire între 
el şi natură, de a-şi reprezenta — la un anumit nivel de ge- 
neralizare — propria-i viaţă, ca şi cele ce se petreceau în 
jurul său. 

În urma transformărilor petrecute în existenţa socială, ca 
şi în dezvoltarea conştiinţei umane, se constituie ee 
un obiect şi un subiect uman. Exprimînd lucrul acesta din 
punctul de vedere al subiectului, Marx arată caracterul so- 
cial al acestui proces, desfăşurat în contextul îndelungatei 
istorii a omenirii: „Abia prin complexitatea obiectual des- 
făşurată a esenței umane se constituie complexitatea simţirii 
umane subiective, abia astfel sînt în parte educate, iar în 
parte create, o ureche muzicală, un ochi care percepe frumu- 
seţea formei, pe scurt, simţuri capabile de desfătări omeneşti 
simțuri care se afirmă ca forţe esenţiale umane. Căci nu fie 
mai cele cinci simţuri, ci şi aşa-zisele simţuri mentale, sim- 
țurile practice (voinţa, dragostea etc.), într-un cuvînt eta 
rea umană, umanitatea simţurilor ia naştere abia prin exis- 
tenţa obiectului său, prin natura umanizată. Formarea celor 
pis aia este o operă a întregii istorii universale de pînă 

Constituirea subiectului şi a unui obiect umanizat în for- 
mele primare ale practicii nu conduc încă la o existență in- 
dependentă a unuia de altul, proces care se va desăvîrşi 
atunci cînd pe baza practicii se naşte capacitatea umană de 
abstractizare. Totuşi, chiar în această etapă cînd ideile şi re- 
prezentările abia se desprindeau de relaţiile materiale, deci 
în stadiul prelogic al umanităţii, apar primii germeni de 
valoare incluşi în acele obiecte, fenomene, aspecte ale rea- 
lităţii, care aveau un anumit preţ pentru om. În procesul 
practicii sociale lucrurile şi faptele nu pot fi indiferente pen- 


rE Engels Anti-Dühring Bucureş i, Editura politică, “ed. a 

tru om, ele sînt utile sau dăunătoare, plăcute sau neplăcute, 
trezind deci o reacţie pozitivă sau negativă. Faptul că ele 
puteau determina o reacţie incluzînd aprecierea (bineînţeles 
la nivelul necesităţilor elementare), acorda acestor obiecte 
sau atitudini umane un sens axiologic şi le atribuia rudi- 
mente de valoare. 

În această etapă a dezvoltării societăţii omeneşti nu există 
încă criterii conturate de valorificare a sensurilor axiologice, 
ele existînd într-o unitate sincretică. La baza acestui sincre- 
tism stau desigur, în primul rînd, considerente de natură 
utilitară, ceea ce face ca să putem vorbi întîi de toate de 
valori materiale. 

Complicarea vieţii sociale duce şi la apariţia unor alte 
considerente decît cele utilitare (morale, religioase, artistice), 
dar îmbinarea lor este strînsă, reflectînd împletirea reală a 
diferitelor sensuri axiologice. 

Drumul constituirii valorilor (deşi nu poate fi stabilită o 
„ordine cronologică“ exactă) este, fără îndoială, complex şi 
pare firesc ca omul —- dincolo de necesităţile utilitare — să 
fi prețuit lucrurile şi atitudinile prin prisma intereselor co- 
munităţii, care vizau în primul rînd valorile morale, cogni- 
tive sau estetice (în forma lor rudimentară) şi doar în măsura 
în care i se păreau utile (deşi era vorba de o utilitate fan- 
tezistă, ireală) cele religioase. 

Un asemenea punct de vedere susţin şi M. Ralea şi T. Ha- 
riton : „Primele valori sociale nu au fost cele religioase, ci 
valorile materiale, sub aspectul lor triplu : de valoare a celui 
care le produce (valoarea muncii şi a muncitorului) şi de 
valoare a produselor (valori de întrebuințare, valori de con- 
sum). În strînsă legătură cu producția, ca o perfecționare 
sau o cornpletare a ei, au apărut valorile ştiinţifice şi valo- 
rile artistice, şi înaintea acestora valoarea comunității însăşi, 
cu puterea ei ocrotitoare şi cu solidaritatea ei de nezdrun- 
cinat, bazată pe unitatea de interese, pe proprietate comună, 
pe egalitate. de drepturi şi datorii, pe dragoste şi prietenie, 

cu un cuvînt, valorile morale. Valorile materiale au dezvol- 
tat din cele mai vechi timpuri, ca o înflorire a lor, valorile 

tehnice-ştiinţifice, tehnice-artistice şi mai ales valorile social- 
morale, adică utilul s-a îmbinat cu adevărul, cu frumosul 
şi cu binele, exprimînd însăşi natura umană sub forma ei 
nouă, complexă, supraanimală, legată de muncă şi comuni- 
tăţile de muncă“ 1. 

Vorbind despre valori în primele etape ale dezvoltării so- 
cietăţii, trebuie să le vedem în condiţionarea lor con- 
cret-istorică ; or, aceasta determină o împletire strînsă a 
laturii lor materiale cu cea spirituală, iar multe dintre ele 
(ca, de pildă, valorile magice) au funcţionat ca false valori, 
ceea ce nu le-a împiedicat să ocupe un loc de seamă în 
viaţa omului primitiv, în timp ce altele, cu funcţii utilitare 
atunci, au pentru noi astăzi o valoare artistică. În această 
din urmă situaţie sînt, de pildă, obiectele de artă plastică 
ce s-au păstrat din vechea artă a popoarelor africane. Este 
posibil ca unele dintre ele să fi jucat — atunci cînd au fost 
create — un rol utilitar sau să fi avut o anumită funcţie 
magică, fără însă ca ele să reprezinte atunci şi „obiecte este- 
tice“. Timpul a şters urmele funcţiei lor sociale iniţiale sau, 
în orice caz, a făcut ca ele să dobîndească acum altă func- 
ție. Înseamnă aceasta relativism total, transformarea arbitrară 
a unor sensuri axiologice după cum obiectele sînt privite 
prin prisma unor atitudini diferite ? Evident că nu. Obiecti- 
vitatea istorică nu înseamnă relativism, iar schimbarea sen- 
sului axiologic nu se produce arbitrar, ci ca urmare a mo- 
diticărilor petrecute în procesul practicii sociale, care eli- 
mină unele funcţii şi creează altele. Prin rolul jucat efectiv 
in contextul practicii, deci prin funcţia lor socială reală, care 
însă nu este imuabilă, valorile dobîndesc o obiectivitate so- 
cialmente constituită şi prin prisma acesteia trebuie înţelese 
şi transformările care au loc în decursul evoluţiei. 

Conturarea sensului axiologic al obiectelor şi fenomenelor 
naturale şi sociale ca şi al produselor activităţii umane este 
determinată deci de existenţa socială, dar el nu poate fi în- 
teles decît în procesul interacțiunii dintre obiect şi subiect, 


1 M. Ralea, T. Hariton. „Sociologia succesului“, București, Edi- 
tura ştiinţifică, 1962, p. 400. 

Care istoriceşte se caracterizează printr-o participare cred 
cîndă a conştiinţei umane. Desigur, participarea conştiinţei 
presupune participarea raţiunii, semnul afirmării omului în 
lume, dar în primele etape ale dezvoltării sociale ponderea 
elementelor iraționale, fantastice, vizînd relaţiile om-natură 
sau om-om este ridicată. Fără îndoială, pentru a fi elementar 
adecvate, reacţiile umane nu puteau sta în întregime sub 
domnia iraţionalului, totuşi în constituirea primelor valori, 
concretizate în miturile şi legendele primitive, elementele 
fanteziste, neştiinţifice predomină. În această perioadă, oa- 
menii preţuiesc anumite obiecte sau atitudini pornind, în 
primul rînd, de la necesităţile vieţii practice imediate, iar 
valorile vieţii nu se concretizează încă în produse umane 
de natură spirituală cu finalitate intrinsecă, relativ auto- 
nomă. În procesul dezvoltării se cristalizează apoi în forme 
mai conturate şi relativ stabile valori care, deşi nu se des- 
part întru totul de viaţa însăşi, nu se mai confundă cu ea, 
ci o „reprezintă“ sau o reflectă. O valoare a culturii spiri- 
tuale (la nivelul de care se poate vorbi în acele condiţii) se 
deosebea de o valoare a vieţii însăşi prin faptul că, deşi pro- 
dus al cerinţelor vieţii, nu se confunda cu ea, ci dobîndea o 
„realitate“ proprie, reprezentînd o reflectare a acestora. 
Pentru înţelegerea genezei valorilor trebuie pornit de la 
sursa lor de bază: activitatea oamenilor simpli, strădania 
lor de a-şi crea condiţiile necesare existenţei, adaptarea lor 
din ce în ce mai adecvată la condiţiile mediului natural şi 
social, stadiul dezvoltării relaţiilor sociale, în primul rînd al 
celor de producţie. De aceea — cu ponderi diferite — la 
originea produselor spirituale stă munca în calitate de prin- 
cipală manifestare umană, ca obiectivare fundamentală a 
forţelor esenţiale ale omului (forţe care se constituie şi se 
dezvoltă ele însele în muncă). Acesta este sensul afirmației 
lui M. Gorki despre rolul hotărîtor al maselor muncitoare 
în realizarea produselor culturii materiale şi spirituale : „Po- 
porul nu este numai forța care creează toate valorile mate- 
riale, el este totodată izvorul unic şi nesecat al valorilor spi- 
rituale, el este primul filozof şi poet, primul atît în timp 

cît şi în ce priveşte frumuseţea şi genialitatea creaţiei. el 
este cel ce a făurit toate capodoperele şi toate tragediile 
lumii, ca şi acea monumentală operă care se numeşte istoria 
culturii universale“ 1. 

Faptul că poporul creează de-a lungul întregii istorii uni- 
versale bogata lume a valorilor trebuie înţeles ca un proces 
îndelungat, în care începutul l-a reprezentat însăşi făurirea 
de unelte ca prim mijloc de adecvare umană la mediul în- 
conjurător şi încercarea de a-l domina. Această necesitate 
de adecvare a obligat la crearea unor relaţii bazate pe ru- 
dimente de gîndire şi a impus făurirea de valori, cu atît mai 
mult cu cît, pentru a putea supraviețui în condiţiile grele 
ale dominaţiei forţelor oarbe ale naturii, oamenii nu se pu- 
teau baza pe altceva decît pe o înverşunată muncă, ale 
cărei produse -— în măsura în care se dovedeau reuşite — 
trebuiau păstrate şi promovate. Viaţa omului primitiv n-a 
fost de loc uşoară şi, după cum arată Lenin, teoriile după 
care omul primitiv obținea toate cele necesare ca un dar 
liber al naturii nu sînt decît basme prosteşti. „Înaintea noas- 
tră nu a existat nici un fel de secol de aur, şi omul primi- 
tiv a fost cu totul copleşit de greutăţile existenţei, de greu- 
tăţile luptei cu natura“ 2. În asemenea condiţii, tocmai valo- 
rile au fost acelea care fixau în memoria grupului social 
semnificaţiile axiologice ale obiectelor sau atitudinilor, ac- 
ționînd ca instrumente ale acestui proces de adecvare. 

Vianu a sesizat în mod judicios acest proces, arătînd că 
nu este vorba de o conştiinţă individuală, ci de una socială 
şi că orice valori ar dispărea în clipa în care ar fi lipsite de 
semnificaţii mai largi’. Schiţînd procesul apariţiei valorilor 
în contextul practicii sociale ca mijloace puse în slujba ne- 
cesităţii, C. I. Gulian arăta : „Pentru a face faţă luptei cu 


1 Maxim Gorki. „Destrămarea personalității“, în „Gorki despre 
literatură“, 1956, p. 45. 

2 V. I. Lenin. Opere complete, vol. I, Bucureşti, Editura po- 
litică, ed. a doua, p. 97. 

3 T. Vianu. „Origine et validité des valeurs“, în ‚Travaux du 
IX-eme Congres international de Philosophie (Congres Descartes)“, 
Paris, 1—6 août 1957, Herman Cie Editeur. 

natura, pentru a realiza un mecanism care să permită viaţa 
socială, pentru a face faţă fricii de propriile sale năluciri, 
omul primitiv a creat valori etice, estetice şi teoretice, valori 
materiale şi spirituale. Aceste creaţii reflectă tensiunea şi 
eterogenitatea tendinţelor originare : nevoia de a prinde vi- 
natul cu o armă perfecționată, dar şi iluzia că spiritul «stă- 
pînului animalelor» poate fi chemat în ajutor ; nevoia de a 
reglementa relaţiile matrimoniale, dar şi credinţa că un ri- 
tual magic sau exercitarea unui mit poate împiedica inces- 
tul ; nevoia reală de a exalta sentimentul comuniunii colec- 
tive prin dans sau cîntec, dar şi credinţa că vorbirea sau 
cîntecul au prin ele însele o forţă magică“ t. 

Desigur, procesul nu se reduce la faptul că apariţia valo- 
rilor devine necesară şi, prin urmare, ele se nasc automat, 
Creaţia valorilor este posibilă numai o dată cu apariţia şi 
dezvoltarea conştiinţei umane, a capacităţii ei de asociere şi 
generalizare în care apar primele reprezentări şi noţiuni. 
Sensurile pe care acestea le dobîndesc depind însă de prac- 
tica social-istorică. Exprimînd dialectica reciprocă a relaţiei 
dintre subiect şi obiect, Plehanov preciza : „Natura umană 
face ca omul să poată avea anumite noţiuni (sau gusturi sau 
înclinații), dar transformarea acestei POSIBILITĂŢI IN 
REALITATE depinde de condiţiile care-l înconjură pe om ; 
aceste condiţii fac ca la om să apară cutare noţiuni (sau 
gesturi, sau înclinări) şi nu altele“ 2. 

O asemenea concepţie despre originea valorilor sociale — 
în contextul căreia vom urmări apariţia valorii estetice — 
este singura ştiinţifică, opunîndu-se atît idealismului obiec- 
tiv (valorile apar ca produse ale creaţiei divine sau ale 
spiritului absolut), cît şi idealismului subiectiv (valorile apar 
în dialogul între conştiinţe, aparţin subiectului). Totodată, 
prin accentuarea rolului creator al conştiinţei în procesul 
creării valorilor (produse specific umane), este luată poziţie 

1 C. I. Gulian. „Valoare și raționalitate în cultura primitivă“, 
în „Revista de filozofie“, nr. 1, 1965, p. 4. 


2 G. V. Plehanov. „Scrisori fără adresă“, Bucureşti, Editura ,,Car- 
tea Rusă“, 1957, p. 20. 

şi împotriva materialismului vulgar, care confundă lumea 
valorilor cu existenţa socială însăşi. 
* 
* * 


Constituirea atitudinii estetice umane capabile de a crea 
valori estetice, ca şi de a le recepta în mod corespunzător 
este un proces istoriceşte determinat. Omul devine capabil 
de a crea după legile frumosului şi de a recepta produsele 
acestei activităţi încă de la începutul manifestării sale ca 
om, dar, după cum s-a arătat, la început atitudinea umană 
este sincretică, nediferenţiată, şi rolul precumpănitor îl are 
atitudinea utilitară, ca producţie şi consum de bunuri. Încă 
în acest stadiu însă, tocmai străduinţa de a produce lucruri 
adecvate scopului, deci relativ „perfecte“, caracterizate prin- 
tr-o anume armonie şi individualitate marcată, face să apară 
şi primele licăriri ale atitudinii estetice, care depăşesc sa- 
tisfacerea nevoilor elementare. Uneori, tocmai în scopul unei 
mai adecvate adaptări utilitare, omul realizează o selecţie 
între diferitele sale produse şi în felul acesta apar — con- 
cretizate în obiecte şi atitudini — modele mintale ale aces- 
tora, care, datorită expresivităţii lor superioare, se impun cu 
precădere conştiinţei, reliefîndu-şi mai evident utilitatea ne- 
mijlocită. 

Un asemenea proces descrie André Leroi-Gourhan : „Se 
întîlnesc întotdeauna, printre instrumentele de silex, piese de 
calitate excepţională... încît este imposibil să nu admitem 
predilecţia făuritorului de unelte pentru formele care tind 
spre perfecțiunea estetică şi funcţională... Regularitatea for- 
melor corespunde eficacităţii din ce în ce mai mari şi eco- 
nomiei crescute de materie primă. Creatorul de forme este 
aici un creator de unelte şi după cum am descoperit pri- 
mele licăriri de satisfacţie estetică în sînul unui complex în 
acelaşi timp psihofiziologic şi magic-religios, trebuie să ară- 

tăm că în desfăşurarea tehnică-economică a evoluţiei unel- 
telor apa 1 : 


are satisfacția artistică“ 1, 

Crearea unor modele ideale ale obiectelor sau atitudinilor 
are în primul ri »seologic, adică ele reprezintă o 
unealtă mintală proprie procesului cunoaşterii lumii de că- 
¿re om. Atitudinea umană nu se limitează însă numai la con- 
'statarea corespondenţei dintre imaginea ideală şi obiectul sau 


atitudinea reală, ci adesea include o anumită preţuire, pe 
care omul o dă ac a în conformitate cu necesităţile sale 
practice — deci un sens axiologic —, ca şi caracterul de 


dorinţă, năzuinţă. menea modele devin în mod spontan 
prototipuri şi țintă a activităţii materiale sau spirituale fără 
a se contura ideologiceşte, dar în perspectiva istorică aici 
poate fi găsită sursa viitoarelor idealuri. 

Ceea ce deosebeşte atitudinea estetică de celelalte atitu- 
dini umane este caracterul ei reprezentativ, forţa ei semni- 
ficativă şi pentru alte domenii. În procesul practicii — sche- 
matizind lucrurile — atitudinea estetică apare atunci cînd 
omul, pentru a reliefa anumite obiecte sau atitudini, pentru 
a le impune atenţiei, alege aspectele expresive ale acestora, 


AS 


Relevantă este în acest sens relaţia dintre etic şi estetic. 
Astfel, în cazul naturii neputîndu-se vorbi de atitudini etice, 


întrucît ele privesc norme ce călăuzesc raporturile dintre oa- 
meni, această relaţie nu există 


tă în fapt. În comuna primitivă 
nsä, datorită nivelului scăzut de conştiinţă, oamenii proiec- 
tează în mod iluzoriu raporturile dintre ei şi asupra naturii, 
antropomortizînd-o în intenţia de a reliefa şi impune aten- 


Ta 


ției fonpmene le care le pot fi utile sau dăunătoare. În acest 
sens, forțele naturii sînt pentru ei „bune“ sau „rele“, „fru- 
moase“ sau „urâte“, în funcţie de efectele directe pe care le 
au asupra Dra ticii vieții reale. Treptat, pe măsura ridicării 

radului de cultură şi civilizaţie şi o dată cu creşterea capa- 
cităţii omului de a domina natura, tendinţa iniţială de antro- 
pomorfizare a acesteia dispare, şi raportul estetic-etic se vă- 


în est dom 
mM acest dom 


1 André Leroi-Gourhan. „L'art et I'homme“, vol. I, Paris, La- 
rousse. 1959, p. 34—35. 

În viaţa socială sincretismul bine-frumos este însă real şi 
se păstrează în decursul dezvoltării, întrucît desprinderea lor 
este practic imposibilă. Relaţiile dintre oameni sînt în primul 
rînd etice şi abia în mod derivat se poate vorbi de valenţele 
lor estetice în unele situaţii, şi anume în cazurile cînd atitu- 
dinile şi acţiunile umane sînt editia e impunîndu-se ast- 
fel prin „stipicitatea“ lor conştiinţe 

Datele arheologiei, Bo e istoriei culturii sînt bogate 
în exemple în legătură cu ceremoniile vieţii sociale răspîn- 
dite în comuna primitivă, arătînd că acestea se nasc din 
Viaţa însăşi şi se transformă printr-un act de compoziţie efec- 
tuat la scara practicii în ritualuri relativ stabile, ceea ce le 
situează la granița dintre realitate şi artă. Deşi nu trebuie 
confundate cu arta, miturile în care gîndirea primitivă cris- 
talizează într-o formă particulară rezultatele primelor gene- 
ralizări sînt bogate în valențe estetice. Aşa este cazul unora 
dintre miturile de largă circula ație în cultura antichităţii : 
semnificație expresivă a valorilor pe care le exprimă : mitul 
lui Dionysos (fecunditatea), Castor şi Pollux (prietenia), Amor 
şi Psiche (iubirea şi fidelitatea), argonauţii (viața economică), 
Oedip (cunoaşterea), Prometeu (civilizaţia). Desigur, aceste 
mituri nu au numai valenţe estetice, ci şi etice, cognitive sau 
economice, dar prin forța lor ex 
un caracter simbolic. 


ga 


resivă ele au prin excelenţă 


x * 


Ín ce priveşte forma superioară a atitudinii estetice, ace 
e dă naştere valorilor artisti 


ea 


ce, procesul apariției şi consti- 
tuirii ei trebuie înțeles pornind atît de la rădăcinile ei so- 
ciale cît şi de la cele gnoseologi 


În primele stadii ale dezvoltării soci 
mitive se nasc nemijlocit în procesul 


au o final independentă, ci 


wa 


e su acestuia în 


sensul că urmăresc obie te. O asemenea 


dependenţă a artei de producţie, de procesul de muncă, face 


ctive practice imed 

ca „în arta primitivă starea forțelor de producţie să se reflecte 
atît de limpede, încît, atunci cînd nu există suficiente date 
privitoare la starea acestor forţe, ne orientăm după artă“ 1, 
Legătura dintre nivelul tehnicii şi artă continuă să existe şi 
ulterior, dar treptat are loc un proces de emancipare a aces- 
teia din urmă de sub tutela dominatoare a cerinţelor imediate 
ale practicii. 

Legătura artei cu munca omului a fost evidenţiată în nu- 
meroase rînduri în istoria esteticii şi este probată de însăşi 
etimologia cuvîntului. Istoriceşte, raportul dintre munca pro- 
priu-zisă şi artă s-a modificat sensibil, lucru de care nu pu- 
tem să nu ţinem seama. Dacă la început arta era o parte 
integrantă a procesului muncii, fiind pusă nemijlocit în slujba 
cerinţelor utilitare, în procesul dezvoltării ea s-a detaşat tot 
mai mult de activitatea productivă, opunîndu-i-se chiar ca 
un aspect distinct al diviziunii sociale a muncii. Este posibil 
astfel ca obiecte şi atitudini cu finalitate economică să-şi 
piardă în funcţionarea socială acest rol şi să continue să 
existe exclusiv pentru semnificaţiile lor estetice, adică în 
măsura în care produc o desfătare ce se adresează sintetic 
senzorialităţii, afectivității şi raţiunii, lipsite de vreun alt in- 
teres. Este ceea ce remarca Plehanov : „Valoarea de consum 
o precede pe cea estetică. Dar o dată ce anumite obiecte 
au căpătat în ochii omului primitiv o valoare estetică, el 
caută să le procure numai în virtutea acestei valori, uitînd 
geneza ei și chiar fără să se gîndească la această geneză“ 2. 
O asemenea separare a esteticului de util poate fi uneori un 
proces îndelungat, iar autonomia pe care o dobîndeşte pri- 
mul este cel mai adesea relativă. 

Apariţia finalităţii estetice exprese este însă un produs so- 
cial, şi arta apare în acel moment cînd nivelul de dezvoltare 
al întregii societăţi generează asemenea tendințe. După cum 
arăta Tudor Vianu, „în timp ce arta modernă continuă a 
reprezenta munca şi a fi influenţată de tehnica şi regimul ei 


1 G. V. Plehanov. Scrisori fără adresă“, C.R., 1957, p: 32. 
2? G. V. Plehanov, op. cit., p. 119. 

economic, ea nu se mai resimte pe sine ca o muncă, drept o 
activitate profesională deopotrivă cu meseriile, ci mai de- 
grabă ca o formă liberă a activității omeneşti, disociată de 
interesele practicii şi, prin urmare, mai apropiată de joc. 
Această deosebită conştiinţă de sine a artei, în contrast cu 
munca, este un produs istoric destul de tardiv“ 1. 

Consecințele acestui proces real n-au întîrziat să se facă 
simţite şi pe planul teoriei şi, de aici, începînd cu concepția 
kantiană a frumosului străin de orice interes utilitar, au apă- 
rut numeroase concepţii idealiste care absolutizau autonomia 
esteticului, preconizînd o ruptură totală între acesta şi util. 
Pentru a nu simplifica lucrurile, conceptului de utilitate tre- 
buie să i se dea — în condiţiile unei societăţi evoluate — un 
conţinut social larg. 

Stabilirea momentului cînd arta a dobîndit o relativă au- 
tonomie, cu o utilitate proprie, de sine stătătoare este im- 
posibilă. Ni se pare însă că acest moment trebuie legat cu 
precădere de funcţia socială a artei în contextul practicii 
umane. Încă Plehanov arăta că „arta dobîndeşte o însemnă- 
tate socială numai în măsura în care înfăţişează, provoacă 
sau redă acţiuni, SENTIMENTE SAU EVENIMENTE 
DE O MARE ÎNSEMNĂTATE PENTRU SOCIETATE“ 2, 
Nu se poate stabili întotdeauna cu ușurință şi în toate amă- 
nuntele ce are şi ce nu are însemnătate pentru societate, dar 
practica social-istorică scoate întotdeauna în relief momen- 
tele sale de vîrf, iar în condiţiile unei dezvoltări sociale con- 
ştiente, orientate, evident că acestea se impun cu pregnanţă. 

Dacă lucrurile sînt evidente şi uşor de dovedit atunci cînd 
este vorba de perioade mai apropiate de noi, originile artei 
în comuna primitivă, întunecate de povara necunoaşterii, au 
fost subiectul a nenumărate teorii care încercau sub o formă 
sau alta să nege legătura artei cu munca (arta ca joc, arta 
ca necesitate biologică, expresie a instinctelor refulate, ma- 
nifestare a divinității etc.). 


1 Tudor Vianu. „Estetica“, ed. a III-a, 1945, p. 225, 
2 G, V. Plehanov, op. cit., p. 101. 

În istoria esteticii româneşti unul dintre aceia care au sus- 
ținut rolul precumpănitor al muncii şi explicarea apariţiei 
artei a fost Tudor Vianu : „Jocul a putut ajuta pe om să des- 
copere arta, dar munca n-a fost ineficace“, arăta el 1, pentru 
ca apoi, criticînd teoriile despre originea artei în joc sau în 
ritualurile magice, să afirme că ea este „forma cea mai per- 
fectă a muncii omeneşti“ 2. Ultima afirmaţie poate fi consi- 
derată ca avînd o oarecare amprentă estetistă, mai ales că 
Vianu va insista asupra „rolului coordonator al artei“ în so- 
cietatea omenească. Nu trebuie să uităm însă că la el arta 
nu era legată nici de forţele divine, nici de substraturile 
obscure ale inconştientului şi instinctelor, cum făceau majo- 
ritatea teoriilor esteticii idealiste la modă, ci ea era consi- 
derată ca o formă a muncii care a atins un grad de maximă 
perfecţiune. 


Deşi de pe o poziţie idealist-subiectivă, care considera 
valorile artei ca imanente şi subordonate numai categoriilor 
abisale. dirijate de Marele Anonim, chiar Lucian Blaga a 
criticat asemenea interpretări: „Acele multiple efecte ale 
artei care par a justifica o apropiere de joc, de setea de vita- 
litate sau de tehnica terapeutică, sînt cu totul lăturalnice 
şi nu pot să fie amestecate în definiţia artei decît cu riscul 
de a zădărnici orice înţelegere. Arta e apreciată în lumina 
unor valori imanente ei“ 3. 


Analiza istorie? artei primitive demonstrează, de altfel, 
mai bine decît orice consideraţie teoretică, că în contextul 
factorilor care trebuie luaţi în consideraţie pentru înțelegerea 
apariţiei şi evoluţiei artei, rolul hotăritor îl are viaţa mate- 
rială a societăţii, condiţiile de muncă şi trai ale omului pri- 
mitiv. 

Este, de pildă, bogată în semnificaţii transformarea moti- 
velor ornamentale animale într-o omamentică vegetală, ca 
expresie a acelui uriaş progres înfăptuit în istoria omenirii 
1 Tudor Vianu. ,,A rumosul“, 1931, p. 75. 
2 Tudor Vianu. , ici „ 1938, p. 4. 

şti, Editura Fundațiilor, 


3 Lucian Blaga. 
1939, p. 49—50. 

prin trecerea de la vînătoare la agricultură !. De asemenea, 
pornind de la iții l 


i j I isolubil 
e cerințele economice ime 3 utîndu des- 


e acestea. Explicînd acest pro 
„Știm că aceasta era arta vînătorilor primitivi trăind pe o 
treaptă istorică neproductivă, preistorică, trebuind să-şi cu- 


leagă sau s ptureze hrana, mai degrabă decît să o pro 
ducă ei înşişi: oameni care după toate aparențele trăiau în 


stadiul  individualismului primitiv, în cămine nestabile, 
aproape neorganizate social, în hoarde mici izolate şi care 
mu credeau în dumnezei şi nici într-o lume şi viaţă după 
moarte. În această epocă a unei vieţi pur practice, totul se 
învîrtea încă în mod evident în jurul găsirii cu ce să-ţi aco- 
peri goliciunea şi a unui loc de adăpost, şi nu este nimic 
care să ne justifice în afirmaţia că arta servea altui scop 
decît acela de a mijloci procurarea hranei“ 2. 

Schimbările petrecute în modul de viaţă, paralel cu dez- 
voltarea intelectuală a omului primitv se reflectă şi în tre- 
cerea de la o artă precumpănitor naturalistă la o artă. în 
care stilizarea ocupă un rol principal. Merită luată în consi- 
derare observajia după care acest proces se explică în bună 
măsură prin trecerea la agricultură şi prin zeificarea unor 
fenomene ca vântul, ploaia, tunetul etc., care nu puteau fi 
înfăţişate direct ; pe această treaptă de dezvoltare se accen- 
tuează elementul de mijlocire. în gîndirea primitivă 3. Ar fi 
însă simplist dacă, vorbind despre condiţiile de trai, de viaţa 
materială a omului primitiv, şi răsfrîngerea ei în artă, le-am 
reduce la activitatea productivă. Condiţiile matriarhatului, ca 
mod de organizare socială propriu unei anumite etape a 
comunei primitive, au influenţat de asemenea arta, transfor- 
mând femeia în criteriu şi expresie a frumuseţii, fie că este 
vorba de aprecierea naturii, fie a relaţiilor dintre oameni. 


t Vezi Ernst Grosse. „Izvoarele artei“, după G. V. Plehanov, în 
Iskusstvo i literatura“, M., Gihl, 1948, p. 63. 

2 Arnold Hauser. „The Social History of Art., vol. I, Routledge & 
Kegan Paul, London, 1951, p. 25. 

1 R. I. Gruber. „Istoriia Muzikalnoi Kulturi“, vol. 1, p. 1, Mos- 
cova, 1941. 

Eliminînd interpretările psihanalitice, nu trebuie să ignoră 
fapte privitoare la arta africană ca cele relevate de Engel- 
bert Mvang, care arăta că o serie de motive, cum ar fi „din- 
ţii de fierăstrău“ sau „dansul broaştei țestoase“, pot fi întil- 
nite atît în denumirea armelor cît şi în dansuri şi ritmuri 
melodice ca expresie artistică a poziţiei şi rolului femeii în 
viaţa socială şi în cea biologică +. 

În practica vieţii omului primitiv, un loc însemnat l-au 
ocupat ritualurile magice, ceea ce a dat temei multor cer- 
cetători să afirme prioritatea magiei asupra artei. De alt- 
fel, se cunosc numeroase situaţii cînd din ritualurile magice 
(cu caracter religios sau nereligios) s-au desprins elemente 
de artă atunci cînd ele au căpătat o relativă independenţă 
şi au fost apreciate pentru capacitatea lor de a exprima 
plastic semnificativul, făcîndu-se abstracţie de funcţiile lor 
magice. Istoriceşte însă, magia nu a putut precede arta, 
deoarece, după cum sublinia judicios Tudor Vianu, „pri- 
mitivul a trebuit să facă în primul rînd descoperirea că, 
manevrînd unele unelte şi un anumit material, el poate să 
obţină figuri asemănătoare ființelor din natură. Este prin 
urmare logic a spune că reprezentarea plastică dezintere- 
sată a precedat reprezentarea ei în scopuri magice“ ?. Tre- 
buie precizat că această „dezinteresare“ nu însemna rup- 
tura de practică, ci, dimpotrivă, tocmai subordonarea re- 
zultatelor cunoaşterii umane activității practice nemijlo- 
cite. În general vorbind, chiar atunci cînd manifestările 
artistice jucau o funcţie magică sau religioasă, aceasta se 
datora intervenţiei unor interese de clasă sau nivelului scă- 
zut de dezvoltare al conştiinţei, dar o dată cu dispariţia con- 
dițiilor sociale care o generează, funcţia lor s-a modificat, 
iar valenţele estetice au căpătat semnificaţie şi existență de 
sine stătătoare. Acesta este cazul tuturor mitologiilor care 
— indiferent de motivele imediate ce au prezidat apariţia 
lor — au intrat în patrimoniul valorilor culturale ale ome- 
niii pierzîndu-şi funcţia socială iniţială. 

1 Engelbert Mvang. „Structures fondamentales de lart negro- 


africain“, ‚Présence africaine“, nr. 49, 1964, p. 126. 
2? Tudor Vianu. „Arta și frumosul“, Bucureşti, 1931, p. 82. 

În legătură cu ipoteza originii magice a artei mai trebuie 
spus că arta, fiind o reflectare a vieții reale a omului primi- 
tiv, a obiceiurilor şi deprinderilor sale, era firesc să o oglin- 
dească în toate manifestările sale, inclusiv în cele magice 
sau religioase. Se poate dovedi oare astfel că, implicit ea a 
devenit o artă exclusiv religioasă prin funcţia ei sau că s-a 
născut din impulsuri religioase ? Evident că nu. Faptul că 
ulterior arta a fost folosită în scopuri religioase nu probează 
nimic în legătură cu originea sau cu vreun presupus caracter 
mistic al ei, ci se datorează anumitor condiţii sociale precis 
determinate. 

După cum se poate vedea, rădăcinile artei s-au aflat în 
valenţele estetice ale mediului ambiant (înţeles în sens larg), 
iar constituirea ei ca formă specifică trebuie pusă în legă- 
tură cu condiţiile generale ale vieţii sociale. De ce s-a trecut 
însă la această formă superioară a atitudinii estetice ? Ne- 
cesităţile omului nu erau satisfăcute de obiectele utilitare, fie 
ele şi împodobite ? După părerea noastră, în procesul com- 
plicării relaţiilor sociale, necesitatea umană de a comunica 
şi mai ales de a reţine în memorie acele obiecte şi atitudini 
care erau utile şi necesare unei desfăşurări normale a vieţii 
s-a amplificat şi alături de limbajul vieţii reale a apărut 
necesitatea unui limbaj spiritual, care, la rîndul lui, a îm- 
brăcat numeroase forme. Prin natura lor, valenţele estetice 
ale obiectelor şi atitudinilor umane se impuneau conştiinţei 
şi uşurau comunicarea, iar apoi, prin înfăţişarea lor, ele se 
întipăreau mai bine în memoria grupului social. 

Evidenţierea rădăcinilor sociale ale artei este, după cum 
vedem, de cea mai mare importanţă în explicarea originilor 
artei, dar ea nu este totuşi suficientă, pentru că rămîne des- 
chisă problema cauzelor interne care explică dezvoltarea gîn- 
dirii omului primitiv şi formarea conștiinței lui estetice, 
adică problema rădăcinilor gnoseologice ale acestui proces. 

Arta, ca de altfel conştiinţa în general, presupune capa- 
citatea de detaşare a reprezentării ideale de viaţă practică, 
În istoria conştiinţei au existat însă momente cînd această 
diferenţiere nu se produsese şi omul nu era în stare să facă 

deosebirea dintre propria lui existență şi imaginea acesteia, 
acordîndu-le aceeaşi „realitate“. După cum arăta Arnold 
Hauser, „atunci cînd artistul paleoliticului desena un ani- 
mal pe stîncă, el făcea un animal real. Pentru el lumea 
ficţiunilor şi imaginilor, sfera artei şi a multor imitații nu 
era încă o provincie separată a propriei sale existenţe, di- 
ferită şi separată de realitatea empirică ; el nu confrunta, 
ca acum, cele două sfere, ci vedea în una continuarea di- 
vectă, nediferenţiată a celeilalte. Concepţia despre această 
sferă a artei ca o continuare directă a realităţii obişnuite nu 
dispare cu totul niciodată, în ciuda predominării, mai tîrziu, 
a concepţiei despre artă ca ceva opus realității“ 1. 

În procesul trecerii de la esteticul propriu realităţii la 
esteticul artei a trebuit să se dezvolte capacitatea umană de 
a observa asemănările şi deosebirile, ca şi ideea posibilităţii 
de a produce pornind nu de la obiecte materiale, ci de la 
o reprezentare ideală, în care rezidă germenii creaţiei ar- 
tistice. 

Pentru aceasta era necesară însă apariţia forţei de abstrac- 
tizare a omului şi pe acest drum un prim pas l-a reprezen- 
tat dezvoltarea capacităţii asociative a omului, care duce la 
primele imagini semnificative, în sensul că vorbesc despre 
altele, le readuc în memorie prin asociaţie. Esteticul natu- 
ral, de pildă, se constituie în practica activităţii concrete de 
transformare a naturii, dar numai atunci cînd gnoseologic 
se iveşte posibilitatea ca omul să facă asociaţia între pro- 
dusele naturii şi propria sa creaţie, adică să se proiecteze în 
natură. Urmărirea conştientă a naturii şi constituirea valo- 
rilor ei estetice este, desigur, produsul unei îndelungate dez- 
voltări. Interesant este în acest sens punctul de vedere al 
lui G. G. Agammalian: „Câteodată pe suprafaţa netedă a 
marmurei apare un peisaj de munte sau unul marin, prove- 
nit exclusiv din modul întîmplător în care sînt distribuite vi- 
nele de culoare. Toate acestea nu au fost create de om, ci s-au 
născut dintr-un capriciu al naturii. Dar aceste fenomene sînt 


1 Arnold Hauser. „The Social History of Art“, vol. I, Routledge 
& Kegan Paul, London, 1951, p. 23. 

percepute pe plan estetic. Aceste creaţii ale naturii sînt 
cîteodată tot atît de emoţionante ca şi adevăratele opere de 
artă plastică. Cum se explică atunci faptul că o împletire 
întîmplătoare de linii şi culori, de forme şi conţinuturi, că- 
pătînd un conţinut cu totul neaşteptat, are capacitatea de a 
provoca o emoție estetică ? Aceasta se explică şi prin aceea 
că perceperea lor a fost pregătită de o capacitate de aso- 
ciere dezvoltată“ 1. Fără îndoială că întîmplarea nu trebuie 
neglijată, dar ea singură nu este suficientă ca explicaţie, 
deoarece, în ultimă instanţă, cerinţele practicii sociale sînt 
acelea care direcţionează alegerea de către om a uneia sau 
alteia dintre compoziţiile realizate spontan în natură pentru 
a trece la realizarea unor produse artistice. 

O însemnătate deosebită în apariţia artei o au în acest 
sens roadele principale ale capacităţii asociative a conştiin- 
tei, concretizate în metaforă. Interpretarea primitivă a lumii 
era în general o interpretare antropomorlică, în care con- 
ceptele abstracte erau plasticizate, metafora primitivă stabi- 
lind raporturi sensibile între aparenţe, care însă reprezentau 
rudimente ale inteligenţei abstractoare. Raportul acesta a 
evoluat, bineînţeles, şi el este privit sub o altă perspectivă 
în lumina nivelului de conştiinţă şi cultură al omului de 
astăzi. După cum remarca cu justeţe Tudor Vianu, „inter- 
pretarea antropomorfică a lumii nu este, aşadar, o operaţie 
metamortizantă decît pentru punctul de vedere al omului de 
cultură, nu şi pentru cel al primitivului. Este totuşi sigur că 
în cursul evoluţiei, prin dispariţia factorilor care împiedicau 
conştiinţa diferențelor, pseudometatorele antropomorfice se 
vor putea dezvolta în metafore adevărate“ 2. Analiza de mai 
sus dovedeşte că metafora nu este un procedeu originar al 
spiritului, ci un produs mai tardiv, contemporan cu apariția 
puterilor mai înalte ale inteligenţei abstractoare, în forma 
stabilirii unor raporturi sensibile între aparenţe. Simpla 


t G. G. Agammalian. ,,Problemele gnoseologice ale originii evo- 
luției artei“, în „Probleme de filozofie“, nr. 8—9; 1963, p. IT 

> Tudor Vianu. „Problemele metaforei şi alte studii de stilis- 
tică“, E.S.P.L.A. 1957, p. 23. 

apariţie a metaforei nu înseamnă încă artă, pentru aceasta 
este nevoie ca imaginea metaforică sau imaginea în genere 
să se adreseze sintetic senzorialităţii, afectivității şi raţiunii, 
transmiţîndu-i prin intermediul particularului o semnificaţie 
generală. 

Imaginea artistică creează o nouă lume, care, deşi o re- 
flectă pe cea reală, a introdus o distanţare, o sublimare şi 
astfel avem de-a face cu o generalizare sub o formă concret- 
sensibilă. Ne îndepărtăm astfel de realitate pentru a ne apro- 
pia mai mult de esenţa ei. Sînt interesante în acest sens con- 
sideraţiile lui J. Onimus ; „Rejucînd, retrăind artificial, dăm 
experienţei imediate o dimensiune universală. Uriţenia în- 
săşi este purificată, spălată de zgură. Mizeria cea mai rea 
devine obiect de contemplare ; nu mai participi direct la 
ea, ci prin imitație ; imaginea a luat suficientă distanţă pen- 
tru a face orice lucru asimilabil ; ea transformă viaţa într-un 
spectacol ; oricare imagine într-un anumit fel teatralizează 
şi solemnizează evenimentul rejucîndu-l «în gol», adică nu 
în ce are contingent, ci în ceea ce este într-adevăr semnifi- 
cativ, esenţial“ 1. Desigur, aceste consideraţii se referă nu la 
originile imaginii artistice, cînd această detaşare nu era încă 
atît de evidentă, ci reliefează saltul calitativ esenţial pe 
care-l realizează — în proces — trecerea de la non-artă la 
creaţia artistică. 

Astfel, una din rădăcinile gnoseologice ale originii artei 
o constituie sesizarea faptului că realitatea se dedublează şi 
că alături de existenţa ei ca atare există şi imaginea ei, ade- 
vărată sau deformată. Visul, moartea — confruntate cu actele 
experienţei umane — fac cu deosebire observabilă această 
dedublare (despre care Engels spunea că este una din rădă- 
cinile gnoseologice ale idealismului), iar dezvoltarea capaci- 
tăţii reflectorii a conştiinţei umane o accentuează. Între al- 
tele, moartea atrage atenţia asupra necesităţii de a păstra 
imaginea celui dispărut şi — eliminînd interpretările idea- 


1 J. Onimus. „Image et profondeur“, în „Revue d'esthetique“, 
nr. 4, 1963, p. 303—304. : 

liste — putem accepta că una dintre pricinile gnoseologice 
ale artei o reprezintă şi aceasta. După cum arăta Marcel 
Griaule, dacă „în lumea mitică nemuritoare necesitatea re- 
producerii formelor nu se putea face simțită deoarece ele 
erau eterne, dimpotrivă, de îndată ce moartea apare, devine 
necesară sculptarea unor forme nepieritoare... Arta este o 
luptă împotriva putrezirii formelor“ 1, 

Tot în rîndul rădăcinilor gnoseologice ale artei trebuie în- 
cadrată şi necesitatea umană de a transmite experienţa do- 
Dbîndită în lupta cu natura, în relaţiile sociale, într-o formă 
care să fixeze esenţialul din această experienţă, cunoştinţele 
dobîndite şi care, bucurîndu-se de forţa intuitivităţii, să se 
impună generaţiilor următoare. Din acest punct de vedere, 
în gîndirea primitivă valoarea cognitivă era nediferenţiată 
de celelalte valori, inclusiv de cea estetică, aceasta din urmă 
sancţionînd pozitiv rezultatele cunoaşterii omeneşti şi dîn- 
du-le o formă care să le facă mai uşor recunoscute şi ad- 
mise. Raportul dintre frumos şi adevăr era astfel extrem de 
strîns, ele fiind consubstanţiale, întrucât efortul cognitiv sol- 
dat cu o reflectare adecvată se cerea reliefat şi prin atri- 
bute estetice, iar o dată cu satisfacția adecvării ideilor la 
realitate, cu caracterul stimulator al evidenţei, clarităţii, 
justeţei logice, oamenii au resimţit întotdeauna şi sentimente 
estetice. 

Nevoia de a povesti — adesea interpretată absolutizant, ca 
elementul unic ce stă la baza originii artei — are de fapt un 
loc bine definit în practica umană, reprezentind unul din 
germenii ştiinţei, şi ea se va desprinde treptat de activitatea 
utilitară nemijlocită dobîndind o relativă independenţă. Fap- 
tul că mai tîrziu nevoia de a povesti dobîndeşte importanţă 
autonomă şi devine o necesitate socială specializată nu duce 
însă niciodată la completa ei ruptură de practică şi numai 
cu aceste precizări pot fi luate în considerare observaţiile 


1 Marcel Griaule. „Arts de Afrique noire“, Editions du chêne 
1947, p. 108. s 

lui D. Parodi asupra procesului separării activităţii artistice 
de necesităţile imediate : „Dar, încetul cu încetul, jocul ima- 
ginativ şi sentimental se separă de activităţile utile pe care le 
însoțea la început şi dobîndeşte o autonomie din ce în ce 
mai deplină. Evoluţia a fost retrasată de multe ori şi poate 
fi verificată din nou, atît în istorie cît şi în viaţa individuală 
sau familială a fiecăruia : plăcerea de a asculta sau de a 
povesti întîmplări şi de a-şi povesti sie însuşi este rădăcina 
întregii arte populare, a legendei, apoi a epopeii, apoi a ro- 
manului ; cît priveşte cîntecul, lirismul sau drama şi, în sfîr- 
şit, muzica, aici e vorba de nevoia, de plăcerea de a fi emo- 
ţionat, care sînt satisfăcute din ce în ce mai liber“ t, 

Originea artei a fost explicată adesea prin considerente 
psihologice ; subliniind că orînduirea primitivă reprezintă 
„copilăria omenirii“, unii teoreticieni au făcut apropieri între 
arta primitivă şi arta infantilă. Fără îndoială, comparaţia nu 
este lipsită de orice temei şi într-un anumit fel se poate spune 
că exemplul acesta pledează convingător pentru cunoscuta 
lege biologică (aplicată aici în mod specific) după care on- 
togenia repetă filogenia. Într-adevăr, sub un anumit raport, 
în dezvoltarea psihicului copilului — ca şi în „creaţia“ sa 
artistică — se repetă (desigur însă cu mari modificări da- 
torate mediului ambiant) dezvoltarea speciei. Trebuie să pre- 
cizăm însă că apropierea este relativă şi nu poate fi dusă 
prea departe. În timp ce arta primitivă reprezintă o dife- 
renţiere socială, arta infantilă înfăţişează produsul unei di- 
ferenţieri psihologice. 

Rădăcinile sociale şi gnoseologice ale artei se intercondi- 
ționează şi numai privite în unitatea lor se poate ajunge la 
o explicaţie ştiinţifică. Discuţia originilor artei trebuie dusă 
diferențiat de la o ramură sau alta a artei, deoarece ele nu au 
apărut concomitent şi unele dintre ele — cum este, de pildă, 
televiziunea, al cărei profil distinct nu s-a conturat încă — 
se află în proces de constituire. Evident, condiţiile sociale, 


1 D. Parodi. „La conduite humaine et les valeurs idéales“, Li- 
brairie Felix Alcan, Paris, 1934, p. 58. 

ca şi nivelul atins în dezvoltarea conştiinţei, diferă extrem 
de mult, într-atît încît relaţia cu aceşti factori se mediază 
extrem de mult şi interacţiunile sînt mult mai complexe. 
Este semnificativ, de pildă, caracterul istoric al constituirii 
muzicii ca artă. În primul rînd, reținem că „redarea inten- 
ționată de sunete este un produs strict al istoriei omeneşti 
şi ea constituie o folosire perfect conştientă a acestor sunete 
în anumite scopuri estetice“ 1. Se pare însă că folosirea este- 
tică a sunetelor a suferit şi ea o perfecţionare îndelungată. 
„Grecii recunoşteau numai octava ca o consonantă ; în se- 
colul al patrulea au fost acceptate a cincea şi a patra; în 
al unsprezecelea a treia majoră ; în al doisprezecelea a şasea 
majoră şi minoră ; abia mai tîrziu a şaptea“ 2. În ce priveşte 
speciile muzicale, Kurt Sachs este de părere că „muzica a 
început cu cîntul. Atît de rudimentar cît era, el acompania 
întreaga viaţă a omului primitiv. El poartă poezia sa, îl dis- 
trează, îl exaltă şi îl leagănă, în odihnă şi în muncă paş- 
nică ; îi aduce în transă hipnotică pe cei care îi vindecă pe 
bolnavi, luptă pentru noroc şi viaţă prin incantaţia magică ; 
el ţine treji muşchii încordaţi ai dansatorilor, îmbată pe 
luptători şi conduce femeia spre extaz“ 2. Cît priveşte apa- 
riţia şi dezvoltarea instrumentelor muzicale, după cum re- 
marcă Andre Schaeffner, ea trebuie pusă în legătură şi cu 
condiţiile mediului ambiant : „Oricine traversează ţările tro- 
picale remarcă o înrudire calitativă între zgomotele naturale 
sau strigătele animalelor şi timbrele instrumentelor care au 
fost create în aceste regiuni“ 4, Desigur, părerile citate mai 
sus nu îmbrăţişează fenomenul în toată complexitatea sa şi 
mai ales în desfăşurarea sa istorică pe toate planurile, dar 
ele evidenţiază necesitatea de a analiza problema originilor 
artei în mod diferențiat. 

1 G. G. Agammalian. „Problemele gnoseologice ale originii şi evo- 
luţiei artei“, în „Probleme de filozofie“, nr. 8—9, 1963, p. 177. 

2s S. C. Pepper. „The Law of Habitation“, în ,Psichological Re- 
view“, VoL- XXVIII, 1921, p. 61. 

> Kurt Sachs. „The Rise of Music in Ancient World“, Dent 1944, 
p. 21—22. 


4 Andr6 Schaeffner. „L’art et rhomme“, vol. I, Paris, Larousse, 
1958, p. 43. 


175 


Analiza făcută mai sus constituirii relaţiilor estetice dintre 
om şi realitate, ca şi formei lor superioare — arta — eyi- 
denţiază faptul că ele constituie o latură a practicii umane. 
La originea lor, aceste relaţii nu apar sub o formă distinctă, 
ci abia o îndelungată dezvoltare va duce la relativa autono- 
mie ce caracterizează astăzi acest domeniu. Cercetarea logică 


a acestui fenomen — făcută în secţiunile anterioare ale lu- 
crării — îşi găseşte o primă confirmare în această analiză 
istorică, 


IX. Progresul estetic 


Acceptînd ideea evoluţiei lumii valorilor, deci şi a valori- 
lor estetice, se pune, credem, în primul rînd problema sen- 
sului acestei evoluţii, a măsurii în care, datorită modificări- 
lor care au loc în conţinutul şi înfăţişarea acestora, se poate 
vorbi de un progres, de o înaintare în linie ascendentă. 

Nu este locul să discutăm aici pe larg noţiunea de pro- 
gres social, întemeindu-ne pe argumentarea marxist-leni- 
nistă privitoare la legile obiective ale dezvoltării, la succe- 
siunea în linie ascendentă a orînduirilor sociale, la înaintarea 
pe frontul ştiinţei şi tehnicii, la paşii făcuţi de civilizaţia 
omenească de la începuturi pînă în prezent. Noţiunea de 
progres social s-a conturat destul de limpede în cadrul cer- 
cetărilor sociologiei marxiste, ca expresie complexă şi nu o 
dată contradictorie a cîştigurilor dobîndite de omenire pe 
scara evoluţiei sociale. Negată de unii gînditori situaţi pe 
poziţii reacționare, ideea de progres şi-a făcut loc din ce în 
ce mai mult în lumea contemporană şi puţini sînt aceia care 
în zilele noastre o resping în mod absolut. Încercările de a 
ocoli esenţa progresului social merg acum îndeosebi pe linia 
limitării acestuia doar la planul spiritual. 

Multilateralitatea domeniilor în care progresul social apare 
evident — îmbrăcînd o mare varietate de forme — nu ar 
putea fi epuizată în acest cadru, după cum nu pot fi enu- 
meraţi toţi factorii ce intervin în acest proces contradictoriu. 
Este însă important să subliniem că purtătorii progresului 
social sînt îndeobşte acele forțe sociale ale căror interese 
merg pe linia legilor obiective, iar în rîndul acestora, în 
epoca contemporană, rolul hotărîtor îi revine clasei munci- 
toare, reprezentantului ei cel mai avansat — partidul mar- 
xist-leninist. Desigur, noţiunea de progres social nu se re- 

duce numai la progresul economic sau politic — deşi acestea 
sînt esenţiale şi, în ultimă instanță, determinante —, ci este 
vorba şi de alte numeroase planuri, cum ar fi cel ştiinţific, 
moral, juridic, estetic. 

Linia ascendentă a dezvoltării lumii valorilor este istori- 
ceşte determinată, în sensul că noile cerinţe apărute nece- 
sită răspunsuri axiologice corespunzătoare, iar acestea, aflîn- 
du-se în fiecare moment la locul lor, concretizează treapta 
uriaşei scări evolutive. Precizînd conţinutul istoric concret 
al acestora, C. I. Gulian arată că „valorile noi sînt istoric 
determinate, sînt normele pe care ni le cere necesitatea is- 
torică“ 1. Determinarea de către necesitatea istorică con- 
cretă nu este automată şi nici nu se realizează direct, ne- 
mijlocit, mai ales în domeniile mai îndepărtate de baza 
economică, a căror relativă autonomie este uneori destul de 
pronunțată, ceea ce dă naştere uneori la contradicții şi ne- 
concordanţe. Dacă procesul determinării sociale are loc me- 
diat, în ultimă instanţă, sensul axiologic al tuturor tipurilor 
de valori este orientat de raportarea lor la legile progresului 
social. Clasificarea valorilor în pozitive şi negative oglin- 
deşte în acest sens tocmai un asemenea unghi de vedere. 
După cum arată H. Wald, „fiecare cuplu axiologic formează 
o unitate contradictorie care oglindește, în ultimă instanţă, 
cele două sensuri ale istoriei : înainte şi înapoi. Valorile po- 
zitive înlesnesc dezvoltarea socială, iar valorile negative o 
frînează“ ?. Fiind justă în liniile ei generale, o atare formu- 
lare nu trebuie înţeleasă absolutizant, deoarece nu întot- 
deauna valori negative ca rău sau urât, de pildă, pot fi rapor- 
tate la sensul progresist al istoriei, iar înţelegerea funcţiei 
lor sociale reale se impune. 

Problema se complică şi mai mult prin faptul că, în ca- 
drul unei orînduiri sociale, alături de valori ce exprimă in- 
teresele claselor progresiste şi care au astfel îndeobşte un 


1 C. I. Gulian. „Introducere în etica nouă“, Bucureşti, Editura de 
stat, 1946, p. 14. 

> H. Wald. „Introducere în logica dialectică“, Bucureşti, Editura 
Academiei, 1959, p. 167. 

sens pozitiv (deşi lucrul acesta diferă în legătură cu momentul 
concret al evoluţiei sociale), există şi valorile promovate de 
clasele reacționare al căror sens negativ în genere nu anu- 
lează cu totul acele trăsături care — corespunzînd la vremea 
apariţiei lor sensului ascendent al dezvoltării, tendinței de 
descătuşare a esenței umane — rămîn valabile. Astfel, nu 
întotdeauna valorile pot fi împărţite atît de tranșant în pro- 
gresiste şi reacționare, apar elemenite general-umane care, 
deşi incluse în unele valori devenite istoriceşte reacționare, 
nu-şi pierd perenitatea. 

Complexitatea situaţiei este oglindită şi de alt fapt : valo- 
rile, ca produse sociale care odată apărute dobîndesc o 
„realitate“ proprie, nu dispar o dată cu acele condiţii sociale 
care le-au chemat la viaţă, ci îşi continuă drumul alături de 
noile valori — pozitive sau negative — apărute şi dubîndesc 
adesea un conţinut social cu totul diferit de cel iniţial. După 
cum. subliniau, pe drept cuvînt, Mihai Ralea şi T. Hariton, 
„valorile sociale se schimbă mereu, în funcţie de formaţia eco- 
nomică-socială, dar ele nu se schimbă dintr-o dată, aşa că 
în sînul aceleiaşi societăţi găsim la un moment dat valori 
vechi şi valori noi, valori proprii şi valori de împrumut, va- 
lori efemere şi valori durabile, unele cu caracter strict local, 
altele cu o circulaţie cvasiunanimă. Interferenţa valorilor şi 
succeselor este un fenomen inevitabil pînă nu se va instaura 
comunismul pe întreaga planetă“ 1. Relevînd interferența 
valorilor de diferite provenienţe în sînul aceleiaşi orînduiri 
sociale, nu credem însă că în comunism fenomenul acesta al 
interacțiunii lor ar dispărea, după cum se pare că sugerează 
formularea de mai sus. Dimpotrivă, cu un alt conţinut, în 
comunism mai mult ca oricînd va fi prezentă această inter- 
acţiune a valorilor de diferite tipuri și cu provenienţe is- 
torice diferite, atîta doar că sinteza acestora se va realiza 
pe calea unei selecţii sociale conştiente, în lumina idealului 
comunist, care înglobează tot ce este valoros şi permanent 
valabil în istoria spirituală a omenirii, iar dinamica dezvol- 


1 Mihai Ralea, T. Hariton. „Sociologia succesului“, București, 
Editura științifică, 1962, p. 380. 

tării va face ca şi atunci să coexiste „valori noi“ cu „va- 
lori vechi“. 


+ * 


Dacă ideea progresului social este în general mai uşor 
acceptată, poate că în nici un domeniu progresul n-a fost 
negat mai vehement decît în cel estetic. Părerea după care 
în lumea valorilor estetice nu există progres, nu se poate 
vorbi de nou şi vechi, de pozitiv şi negativ sau de superior 
şi inferior, nu reprezintă, după noi, un simplu reflex în acest 
domeniu al teoriilor reacționare despre inexistența sau im- 
posibilitatea progresului. Negarea progresului estetic are ca 
sursă în mare măsură însăşi natura valorii estetice. Dobîn- 
dind o independenţă relativă accentuată față de alte valori 
— îndeosebi pe o treaptă mai evoluată a dezvoltării — şi 
oglindind adesea extrem de mediat mutaţiile ce se petrec 
pe planul vieţii materiale şi spirituale, valoarea estetică a 
putut — mai uşor decît alta apărea complet detaşată de 
legile progresului social. Caracterul de unicat al valorii ar- 
tistice creează şi o situaţie specială, întrucît nu permite sub- 
sumarea diferitelor opere unor scheme unificatoare, ci doar 
stabilirea unor trăsături şi criterii comune extrem de gene- 
rale în aprecierea lor în raport cu progresul social. Specificul 
valorilor artei le face astfel greu de ierarhizat sub raportul 
valorii lor artistice. Comparînd arta cu celelalte domenii ale 
lumii valorilor, Tudor Vianu atrăgea atenţia asupra specifi- 
cităţii ei: „S-a crezut că vremea noastră trebuie să nu- 
trească şi în domeniul artistic aspiraţia către integrare şi uni- 
ficare, atît de legitimă în ştiinţă, în morală, în viaţa socială. 
Dar o dată cu aceasta s-a trecut peste faptul că arta, în- 
trupînd, în fiecare dintre realizările ei, valori nefungibile, 
unităţi neînsumabile, că ea fiind la ţintă în fiecare moment 
al său, după cum sună formula elocventă a lui Goethe, ten- 
dinţa de a obţine, în legătură cu ea, forme mai largi de in- 
tegrare nu este nici legitimă, nici posibilă“ 1. Fără îndoială, 


1 Tudor Vianu. „Filozofie şi poezie“, Casa şcoalelor, 1943, p. 252. 

preluarea şi prelucrarea experienţei artistice nu este exclusă 
şi într-un sens ea se integrează în substanţa noii valori rea- 
lizate, dar aceasta nu se aşază în locul celei vechi, ci ală- 
turi de ea. 

Domeniul valorilor estetice ale naturii pare poate şi mai 
puţin subordonat unor criterii care să desprindă elementele 
noi, înaintate, de cele vechi, retrograde, deoarece în natură 
nu sînt aplicabile legile progresului social. Se poate stabili 
o ierarhie estetică pornind de la legile fizice, chimice sau 
biologice, aşa cum au încercat unii? Putem spune că ele- 
fantul este mai frumos decît un fluture deoarece se află pe 
o treaptă superioară a evoluţiei biologice ? Există criterii 
estetice după care un peisaj de munte este superior unuia 
marin, sau o pădure unui luminiş ? Evident că nu. 

O anume concordanţă cu legile progresului social poate fi 
întâlnită însă în domeniul valorii estetice a relaţiilor sociale, 
deşi — după cum am arătat în altă parte! — intervin şi aici 
numeroase contradicții şi neconcordanţe. 

Putem oare vorbi atunci de existenţa unui progres estetic P 
După părerea noastră da, cu condiţia de a lua în consideraţie 
specificitatea acestui domeniu şi, ca atare, de a nu aplica în 
mod artificial criterii extraestetice acestui proces. Una din ex- 
presiile cele mai convingătoare ale existenţei progresului es- 
tetic o oferă cercetarea drumului istoric de la sincretismul 
primitiv al valorilor, reprezentat printr-un conglomerat ne- 
diferențiat de valori, la autonomizarea acestora, menţinîn- 
du-se o strînsă interacţiune. Privit din unghiul de vedere al 
valorii estetice, acest proces nu se realizează însă în acelaşi 
fel în toate domeniile. Astfel, în cazul valorii estetice a na- 
turii, în “primele etape ale dezvoltării societăţii, legătura cu 
valorile economice, cognitive, etice şi religioase. referitoare 
la ea era extrem de strînsă. Dacă conștiința socială a ajuns 
să disocieze aceste valori între ele, rolul hotărîtor l-au avut 
modificările petrecute în existenţa socială, faptul că treptat 
omul a putut să se desprindă de necesitatea naturală ime- 


1 Vezi în acest sens studiul ,,Valoarea estetică a relaţiilor sociale“, 
din volumul „Estetica vieţii cotidiene“, București, Editura ştiinţi- 
fică, 1966. 

diată. Întrucît însă în cazul naturii valoarea estetică nu se 
concretizează într-un produs finit cu o existenţă de sine stă- 
tătoare — deşi conştiinţa diferenţelor s-a constituit istori- 
ceşte —, un anumit sincretism se păstrează în unele cazuri. 

În domeniul relaţiilor sociale primitive valoarea estetică se 
îmbină sincretic cu valorile economice, etice, religioase şi 
mai tîrziu politice şi juridice. În acest domeniu procesul de 
autonomizare a fost mai evident îndeosebi în cazurile în care 
aspectele reprezentative ale relaţiilor sociale marcate de cs- 
remoniile vieţii sociale s-au detaşat devenind valori estetice 
relativ independente. În celelalte cazuri, valoarea estetică a 
relaţiilor sociale, chiar pe o treaptă superioară a dezvoltării, 
este greu de desprins, chiar şi metodologic, şi ea nu apar- 
ține decît unor relaţii sociale care, prin natura lor, sînt în 
primul rînd economice sau politice şi etice, dar care prin 
forţa lor expresivă reuşesc să intre în zona atitudinii estetice. 

Domeniul unde procesul trecerii de la sincretism la dife- 
renţiere poate fi urmărit cu cea mai mare uşurinţă şi unde, 
ca atare, progresul devine mai evident este cel al artei. Ca 
produs cu finalitate estetică expresă, arta s-a detaşat de 
sincretismul' primitiv al valorilor, înglobîndu-le în substanţa 
ei, dar neacordîndu-le valoare în sine, ci subordonîndu-le 
acestei finalităţi. Desigur, acest proces de autonomizare a 
fost determinat de factori complecşi şi a avut consecinţe pe 
numeroase planuri. Astfel, unul din factorii care au contri- 
buit la acest proces de autonomizare îl reprezintă diversifi- 
carea practicii sociale, faptul că nevoilor acesteia nu-i putea 
răspunde decit o conştiinţă socială bazată pe un bogat sistem 
de referință privitor la lumea înconjurătoare. Pentru a putea 
face faţă nevoilor sociale variate, societatea a creat tipuri dis- 
tincte de valori materiale şi spirituale a căror finalitate răs- 
pundea unei mari diversităţi de utilităţi sociale. Un element 
care a permis acest proces a fost şi faptul că, o dată cu scin- 
darea societăţii în clase antagoniste şi cu apariţia unei cate- 
gorii sociale care se putea dedica activităţii intelectuale, 
creaţia valorilor se individualizează. Pe planul artei are loc 

trecerea de la activitatea artistică a întregului grup social 
la creaţiile artistice individuale. 

În sfîrşit, între factorii care determină şi accelerează 
această dezvoltare trebuie inclusă însăşi dinamica internă a 
vieţii spirituale, care, o dată cu îmbogățirea şi înmulţirea 
produselor ei, duce în mod obligatoriu la specializare, întru- 
cît mintea unui singur om nu poate cuprinde un spaţiu atît 
de vast ca cel în care se realizează în epoca contemporană 
progresele cunoaşterii şi valorificării umane. 

Avînd în principal efecte pozitive, întrucît a condus la 
constituirea unor tipuri distincte de valori răspunzînd unor 
nevoi sociale şi contribuind la descătuşarea forţelor umane 
creatoare, procesul de autonomizare a artei are însă şi unele 
efecte negative. Dacă arta primitivă era strîns asociată cu 
tendinţele eteronome şi înnobila toate manifestările grupu- 
lui social dînd o formă artistică tuturor activităţilor omului 
primitiv (economică, războinică sau religioasă), în societatea 
capitalistă contemporană, îndeosebi, se manifestă unele ten- 
dinţe de exacerbare a acestei autonomii, ca reflex spiritual 
al diferenţierilor de clasă extrem de accentuate ce favori- 
zează dezvoltarea artei pentru un restrîns grup de privile- 
giaţi, care-şi pot permite luxul de „a gusta“ forme artistice 
din ce în ce mai absconse şi îndepărtate de realitate. Paralel 
cu aceste tendințe se dezvoltă însă în societatea capitalistă 
contemporană o artă înaintată, ale cărei legături strînse cu 
celelalte tipuri de valori exprimă tendinţa de formare a unui 
sistem de valori comun forţelor progresiste. 

În înţelegerea dialectică a progresului estetic un loc de- 
osebit îl are explicaţia dată de Marx efectelor înstrăinării 
omului de propria sa esenţă : „Renunţarea la sine însuşi, re- 
nunţarea la viaţă şi la toate nevoile umane este teza prin- 
cipală. Cu cît mănînci, bei, cumperi mai puţine cărţi, cu cît 
mergi mai puţin la teatru, la bal, la cabaret, cu cît gîndeşti, 
iubeşti mai puţin, cu cît cînţi, vorbeşti, faci scrimă mai pu- 
ţin etc., cu atît mai mult economiseşti, cu atît mai mult îţi 
măreşti bogăţia, pe care n-o vor mînca nici moliile, nici pra- 
ful, cu atît mai mult îţi măreşti capitalul. Cu cât eşti mai 

puţin, cu cît manifeşti mai puţin propria-ţi viaţă, cu atît mai 
mult posezi, cu atît mai mult se măreşte viaţa ta alienată, 
cu atît mai mult acumulezi din fiinţa ta înstrăinată. Tot 
ceea ce economistul îţi ia din viaţă şi umanitate, el îţi înlo- 
cuiește în argint şi în bogăţie, şi tot ceea ce tu nu poţi, banii 
tăi pot, ei pot mînca, bea, merge la bal, la teatru. Ei cunosc 
arta, erudiţia, curiozităţile istorice, puterea politică ; ei pot 
călători, ei pot să-ţi artribuie toate acestea ; ei pot cumpăra 
toate acestea ; ei sînt adevărata capacitate“ 1. 

Din punctul de vedere al progresului artei, este evident 
că înstrăinarea acţionează cu precădere ca frînă, deoarece 
procesul de obiectivare al esenței umane este mistificat, răs- 
turnat, iar numărul acelora care se pot bucura de produsele 
în care sînt cristalizate propriile lor aptitudini şi calităţi se 
restrînge extrem de mult. 

Pornind de aici ar fi însă simplist să negăm orice progres 
al artei în condiţiile înstrăinării sau să-l înţelegem exclusiv 
ca o reacţie faţă de aceasta. Într-un anumit sens, concen- 
trarea condiţiilor favorabile creaţiei în mîinile unei minori- 
tăți restrînse a jucat o perioadă un rol pozitiv, întrucît a 
permis acesteia să se dedice exclusiv artei şi astfel să reali- 
zeze valori remarcabile. Pe de altă parte, această detaşare, 
aparent totală, a omului de produsul său — în cazul de faţă 
opera de artă —, faptul că acesta începe o existenţă inde- 
pendentă de subiectul creator a permis conturarea mai lim- 
pede a specificului ei şi a dus la îmbogățirea mijloacelor de 
investigare a realității umane. 

Acelaşi rol contradictoriu pentru progresul valorilor este- 
tice îl reprezintă transformarea operei de artă în marfă. Din- 
tr-un punct de vedere, acest proces a frînat dezvoltarea li- 
beră şi nestînjenită a aptitudinilor creatoare, a încorsetat ta- 
lentul şi aptitudinile în chingile „randamentului economic“ 
şi a răpit operei din autonomie, prin punerea ei în slujba 
anumitor interese de clasă. Din alt punct de vedere, el a 
uşurat circulaţia valorilor artistice, a introdus un criteriu de 


1 Karl Marx. ,,„Manuscrits de 1844“ (Economie politique et Philo- 
sophie), Editions Sociales, Paris, 1962, p. 103. 

selecţie (e drept extraestetic, dar cu un rol nu numai de 
frînă, ci şi de stimulent) şi a contribuit la mărirea număru- 
lui „consumatorilor“ de artă. 

Faptul că opera de artă a intrat în circuitul mărfurilor nu 
a dus întotdeauna la degradarea şi supunerea ei unor inte- 
rese meschine, întrucît, în sînul societăţii capitaliste, expo- 
nenţii claselor şi păturilor înaintate ale societăţii, exprimînd 
cu ascuţime interesele maselor largi, au creat o artă valo- 
roasă, adresată poporului. Fără îndoială că în măsura în care 
prin aceasta erau lezate interesele directe ale claselor domi- 
nante, ele au pus nenumărate piedici în calea apariţiei şi 
difuzării lor, uzînd de faptul că mijloacele tehnice şi condi- 
tiile materiale necesare în acest scop se aflau în pose- 
siunea lor. 

Aceeaşi luptă pentru realizarea unui profit economic maxim 
a făcut însă ca unii reprezentanţi ai claselor exploatatoare —- 
în scopul realizării intereselor lor personale — să contribuie 
la punerea în circulaţie şi la difuzarea acelor opere care „se 
vînd“, deci implicit să pună la dispoziţia publicului şi opere 
de valoare. Interesele generale de clasă au intervenit şi în 
acest proces orientînd — pe cît era posibil — operele de 
valoare către un grup restrîns de privilegiați şi producînd pe 
scară de masă pseudovalori destinate maselor. Nivelul redus 
de trai, abrutizarea ca efect al exploatării, lipsa unei edu- 
caţii estetice largi au zăgăzuit şi ele accesul maselor la cul: 
tură, la comorile artei, contribuind la pervertirea gustului 
estetic. 

Referindu-ne la procesul îndelungat şi contradictoriu al 
dezvoltării istorice, nu putem să nu remarcăm însă că, în 
ciuda acestor oprelişti, numărul participanţilor la creaţia şi 
receptarea artistică a sporit imens, că, prin urmare, posibi- 
lităţile de selecţie a valorilor autentice s-au diversificat o 
dată cu creşterea profunzimii şi multilateralităţii procesului 
de valorificare, exprimînd astfel un evident progres. 

În privinţa creaţiei, trecerea de la arta practicată de în- 
tregul grup social la arta individualităţilor reprezintă o re- 
strîngere numerică, dar un pas înainte din punct de vedere 

calitativ. Un proces interferent, în continuă desfăşurare, se 
petrece prin dezvoltarea din sînul artei populare a unei arie 
culte. O reîntoarcere pe un plan superior va cunoaşte acest 
proces în condiţiile socialismului o dată cu dezvoltarea largă 
a amatorismului artistic, care reprezintă în socialism expre- 
sia unei descătuşări depline a forţelor creatoare ale indi- 
vizilor şi colectivităţilor, oarecum asemănătoare cu manifes- 
tarea neîngrădită a acestora în arta primitivă, dar cu imensa 
deosebire pe care o aduce uriaşul salt înfăptuit în civilizaţie 
şi cultură, capacitatea omului de a se manifesta liber şi inde- 
pendent ca stăpîn al esenței sale umane. 

Condiţiile contemporane ale circulaţiei şi răspîndirii valori- 
lor artei, creşterea capacităţii de a le recepta activ şi în pro- 
funzime ca rezultat al ridicării generale a nivelului de 
conştiinţă, de ascuţire a sensibilităţii estetice, devenită mult 
mai subtilă şi mai nuanţată, se înscriu pe linia unui progres 
estetic evident. Sînt semnificative în acest sens roadele pe 
care educaţia estetică desfăşurată în condiţiile socialismului 
le are în conturarea unui ideal estetic fundamentat pe o cu- 
noaştere multilaterală a valorilor artei şi a unei mari diversi- 
tăți de gusturi artistice, exprimînd înclinațiile şi preferinţele 
unor personalități cu bogate şi variate disponibilităţi. 

O contribuţie specifică la progresul estetic o aduce în con- 
diţiile socialismului conturarea unui sistem unitar de valori, a 
cărui existență determină multiple solicitări din partea con- 
ştiinţei. Această unitate devine posibilă numai o dată cu dis- 
pariţia antagonismelor de clasă în socialism, cînd se dez- 
voltă tendinţele de sinteză a valorilor, corespunzătoare fe- 
nomenului obiectiv al descătuşării esenței umane de exploa- 
tare şi al dezvoltării integrale a forţelor sale esenţiale. 
Desigur, multitudinea de tipuri şi forme de activitate spi- 
rituală nu poate fi cuprinsă de fiecare individ în întregimea 
ei, dar tendinţa de sinteză este în condiţiile socialismului nu 
numai un comandament spiritual, ci devine şi o posibilitate 
reală. În stadiul actual de dezvoltare a societăţii socialiste, 
sinteza valorilor exprimînd omul integral trebuie înţeleasă 


în proces şi în perspectivă. 

À O altă trăsătură specifică progresului estetic o constituie 
între altele şi caracterul său sinuos, faptul că el se caracteri- 
zează — mai mult decît în alte domenii — prin reîntoarceri 
şi reluări ale unor tendinţe din trecut în funcţie de anumite 
nevoi sociale contemporane şi prelucrarea lor creatoare. În 
acest sens faptul că, de pildă, prerafaeliţii s-au întors într-un 
sens la quatrocento, că impresioniştii au redescoperit stam- 
pele japoneze, iar cubiştii sculptura neagră nu poate fi expli- 
cat numai prin nevoile psihice ale creatorilor, ci exprimă 
modul particular în care se fac paşii înainte pe acesi tărîm. În 
fond, Renaşterea a reluat, în alt spirit, valorile Greciei antice 
pentru că ele slujeau de minune asaltului pe care burghezia 
ere Lai îl dădea valorilor religioase promovate de cler şi că 
e a sil omii, al capacităților sale crea- 
semenea „intoarceri nu reprezintă un regres, 
deoarece revenirea la trecut e doar aparentă, are loc pa un 
plan superior, în funcție de cerințele contemporane ale dez- 
voltării. in 
Analizînd acelaşi fenomen, F. Nietzsche arăta că Renaşie- 
rea reprezintă „transpunerea valorilor creştine, încercarea da 
a obţine victoria împotriva valorilor nobile cu toate instinc- 
tele, cu tot geniul“, dar socotea că acest exemplu, ca şi altele 
nu face decît să confirme teza sa despre inek Stena fate 
e : „Omenirea nu reprezintă nici o dezvoltare spre un mai 
ri TE lie pm ee ip cn i 
domnia instinctelor primare, libere, n i gA : 
elor primare, libere, nestînjenite de societate. 
Încercarea sa de răsturnare a tuturor valorilor reprezintă 
evident şi un protest împotriva valorilor burgheze, dar el era 
exprimat din unghiul de vedere reacționar al teoa i 
anihila toate progresele realizate. în îndelungata evoluție i 
torică a valorilor. i 
(7 Si rea RU MR 
A egida Pai 10 ACR RR gi d 
ga | 0 ; i nsul că ele ajung să 
exprime din ce în ce mai complet esența umană obiectivă 


c ; y. 1> mr $ 5 
ceea ce potențial creează premisele şi pentru un progres în 


1 Friedrich Nietzsche. „Anti i 
i + „„Antichr : 
uivor valorilor. Bucures tich u oare de refacere a tu- 

domeniul valorilor estetice finite, adică al operelor de artă. 
Faptul că idealul artistic — parte a idealului social — ex- 
primă mai complet esenţa umană, reprezentînd astfel un pas 
înainte, nu duce însă în.mod automat la realizarea unor va- 
lori artistice, un rol excepţional de important revenind aici 
talentului personalităţii creatoare. 

O expresie a progresului o reprezintă şi faptul că nici 
esenţa umană nu rămîne neschimbată, că pe măsura compli- 
cării vieţii sociale se diversifică şi se îmbogăţesc şi sistemele 
ei de referinţă, ceea ce se va răstrînge şi asupra valorii ope- 
relor care o oglindesc. 

Lucrurile diferă în funcţie de domeniul despre care este 
vorba. Referitor la natură, de pildă, idealul şi valoarea ne- 
putînd fi distinse (întrucît concepţiile, ideile despre valoarea 
estetică a naturii nu se concretizează într-un produs estetic 
finit, distinct), se poate vorbi de progres numai în sensul 
că idealul omului de a stăpîni natura devine tot mai bogat 
în determinări şi mai multidimensional în posibilităţi. Nu 
este vorba deci de faptul că natura ar deveni, o dată cu 
scurgerea timpului, mai frumoasă, ci că, în procesul umani- 
zării şi transformării ei, omul se recunoaște mai deplin în 
ea, îşi vede sporită capacitatea creatoare şi raportează la 
aceasta aprecierile sale chiar şi atunci cînd este vorba de 
natura neumanizată. 

În viaţa socială progresul estetic se concretizează în faptul 
că relaţiile sociale superioare conduc la atitudini, fapte, ma- 
nifestări ale vieţii sociale care exprimă tot mai bogat lupta 
pentru descătuşarea esenței umane, pentru eliberarea ei de 
exploatare şi de înstrăinare în' general. Pe măsură ce plenitu- 
dinea vieţii, creativitatea, armonia şi tensiunea se realizează 
tot mai liber, relaţiile sociale dobîndesc valenţe estetice noi 
şi creşte şi capacitatea maselor largi de a le recepta ca atare. 
În felul acesta, noi şi noi domenii ale vieţii sociale intră în 
zona atitudinii estetice şi sînt valorificate ca atare prin prisma 
unor idealuri estetice superioare. 

În ce priveşte cadrul obiectual şi ambianța cotidiană, ar fi, 


desigur, simplist dacă am vorbi aici de idealuri, Progresul 

poate fi evidenţiat în aceste domenii după măsura în cate 
esteticul se adecvează criteriilor funcţional-constructive ale 
obiectelor respective, reprezentînd o valență nu supraadău- 
gată, ci inclusă obiectului respectiv. 

Progresul estetic poate fi înregistrat şi prin urmărirea evo- 
luţiei sistemelor de valori estetice, prin locul pe care aceste 
valori îl ocupă în realitate, prin modificarea ponderii lor în 
raport cu alte valori şi prin schimbarea conţinutului lor. 

Reflectînd aceste modificări pe plan teoretic, sistemul ca- 
tegoriilor de azi nu poate fi identic cu cel hegelian sau aris- 
totelic. Orînduirea socialistă transformă radical toate do- 
meniile vieţii, determinînd mutații sensibile şi în lumea 
valorilor spirituale, astfel că se impune şi o nouă generalizare 
a acestui proces complex şi contradictoriu. Un aspect al pro- 
blemei este variaţia sferei de manifestare a diverselor calităţi 
estetice, evoluţia ponderii lor în viaţă şi artă. Esteticul se 
concretizează în diferite forme, iar preferinţele orînduirilor 
sociale nu sînt aceleaşi. Sînt semnificative, de pildă, în acest 
sens, unele tendinţe caracteristice valorilor estetice ale vieţii 
sociale în condiţiile socialismului, ale căror reflexe, desigur, 
nu automate şi identice, se regăsesc şi în artă. O pondere 
crescută capătă astfel frumosul, ca şi formele elevate ale 
acestuia, sublimul, monumentalul, pe măsura măreției efor- 
turilor constructive proprii orînduirii socialiste, în timp ce 
tragicul, de pildă, restrîngîndu-șşi sfera, întrucît principalul 
său izvor — exploatarea şi nedreptatea socială — a dispărut, 
îşi modifică simţitor şi natura. O evoluţie istorică suferă şi 
semnificaţiile reale ale celorlalte specii ale esteticului — co- 
micul, grotescul — ca şi reflectarea lor categorială!, 

Încercînd să conturăm maniera specifică de realizare a 
progresului artistic, trebuie să adăugăm că ar fi greşită sta- 
bilirea unui paralelism cu legile progresului social general 
şi totodată să atragem atenţia asupra a ceea ce Marx numea 
„dezvoltarea inegală a artei“. 


1 Vezi în acest sens Andrei Strihan. „Ipostazele comicului“, în 
„Contemporanul“ din 13 noiembrie 1964. 

Subliniind determinarea în ultima instanţă a valorilor de 
către condiţiile social-istorice concrete, marxismul a eviden- 
jiat relativa autonomie a acestora, în sensul unei autodez- 
voltări a lumii ideilor oarecum independentă de condiţiile 
vieţii materiale şi intervenţia unor factori — chiar esenţiali, 
cum e talentul — care nu sînt determinaţi neapărat de con- 
textul social, dar care nu acţionează în afara acestuia. Apoi, 
dacă este adevărat că într-un anumit sens valoarea estetică 
nu depinde de starea istorică a societăţii (înapoiată sau 
înaintată), ea nu constituie mai puţin o expresie a acesteia, 
un simptom semnificativ al epocii. 

În cazul rezultatelor de vîrf ale creaţiei artistice născute 
în etape foarte diferite, fiecare operă concretă realizează 
într-un mod specific valori de mare perenitate, a căror com- 
parare şi ierarhizare ar fi simplistă. Din acest punct de ve- 
dere, are dreptate Tudor Vianu susţinînd că „marii artişti 
sînt cei incomparabili între ei şi nu este cu putinţă a stabili 
un progres, o gradaţie a drumului ce-i desparte. Nu se poate 
spune că Dante este superior lui Virgiliu şi Ariosto lui 
Dante“!. Dacă în asemenea cazuri individuale nu poate fi 
sesizat progresul şi nu se poate stabili care dintre autorii 
citați este mai valoros decît celălalt, aceasta nu înseamnă 
că sînt excluse orice ierarhizări. De fapt, singurul mod ştiin- 
tific de a studia istoria literaturii şi artei este analiza operelor 
sub o prismă axiologică, or, în acest sens este obligatorie 
adoptarea principiului ierarhic, a scărilor de valori, recu- 
noaşterea existenţei unor valori diferite. 

Comparaţiile individuale între capodopere ale unor epoci 
diferite nu spun însă mare lucru din punctul de vedere al 
depistării progresului artistic tocmai pentru că unicitatea 
„perfectă“ stînjeneşte găsirea unor criterii de ierarhizare. 
Pentru sesizarea progresului artistic, trebuie să ne situăm pe 
planul de ansamblu al dezvoltării artei ca formă a conştiinţei 
sociale, ceea ce va permite observarea acestuia, nu numai în 
sînul aceleiaşi serii istorice, dar şi în succesiunea permanentă 
a noi şi noi asemenea serii. 


"1 Tudor Vianu. „Probleme de stil şi artă literară“, Bucureşti, 
E.S.P.L.A. 1955, p. 222. 

Semnificativă din acest punct de vedere este poziţia con- 
tradictorie a lui Eugen Lovinescu. Afirmînd la un moment 
dat că nu se poate vorbi de un progres al valorilor, ci doar 
de o mutație, întrucît fiecare mare artist „se integrează într-o 
civilizaţie, într-o formulă estetică şi trebuie considerat în sine 
şi prin raportare numai la acea civilizaţie şi formulă este- 
tică“1, el va reveni mai tîrziu, afirmînd că adevăratul pro- 
gres nu se poate realiza decît în sensul originalității, al spe- 
cificităţii, în consonanţă cu cerinţele contemporaneităţii : 
„De nu avem Homeri în sensul antic, e pentru că spiritul 
timpului a evoluat şi că pentru noi, modernii, Dante, Shake- 
speare, Goethe sau Tolstoi reprezintă expresia acestei evo- 
luţii... ; prin inevitabilul progres al omenirii, din această com- 
paraţie (cu arta antică. — I.P.) arta modernă nu poate decît 
să cîştige“?. Astfel Lovinescu, fără a vedea cu claritate fac- 
torii determinanţi, introduce şi el drept criteriu al progre- 
sului nu comparaţia operelor individuale, ci perspectiva mai 
largă a spiritului epocii, a nivelului general de conştiinţă. 

Evident, totalitatea condiţiilor sociale nu este niciodată 
suficientă pentru a explica progresul în artă, rolul principal 
revenind geniului şi talentului inovator. Aportul personali- 
tăţilor creatoare se integrează în contextul tuturor factorilor 
amintiţi, întrucît el nu porneşte nici o dată de la zero, ci 
are la bază ceea ce a acumulat istoria spirituală a omenirii. 
La rîndul ei, odată apărută, opera are în contextul istoriei 
artei o viaţă estetică proprie, care ţine de istoricitatea cul- 
turii estetice, iar în decursul vieţii, ca valoare, ea poate 
juca un important rol în progresul estetic în general. 

Un loc important în rîndul criteriile progresului estetic î] 
are expresivitatea estetică a zonelor de omenesc făcute artis- 
ticeşte sensibile, deoarece, pentru a se impune conştiinţei 
umane, valoarea trebuie obligatoriu să fie expresivă. 

În artă, căutările, noutatea nu sînt preţioase în sine, ci 
numai în măsura în care slujesc expresivitatea estetică, adică 


1 E. Lovinescu. „Istoria literaturii române contemporane“, VI, 
„Mutaţia valorilor estetice“, Editura „Ancora“, 1925, p. 64. 
Op: cit, p 113; 

transmit sugestiv, cu forţă semnificaţiile incluse în substanţa 
ei. Atrăgînd atenţia asupra importanţei criteriului expresivi- 
tăţii umane, a măsurii în care opera ne ajută să cunoaştem 
mai îndeaproape omul, gîndurile şi sentimentele sale, trebuie 
să precizăm că interesul psihologic pe care îl prezintă o 
operă nu se confundă cu valoarea ei artistică. „Psihologicul 
nu poate să existe în afara unei anumite structuri artistice 
şi despre expresivitatea acesteia este vorba atunci cînd cău- 
tăm criteriul progresului estetic“!. 

Un alt criteriu îl reprezintă, după părerea noastră, găsi- 
rea unei noi dimensiuni estetice, adică evidenţierea unui 
aspect încă necunoscut în cadrul multitudinii de direcţii şi 
sensuri ale progresului estetic. Originalitatea artistică, carac- 
terul inovator al unei opere în contextul de ansamblu al evo- 
luţiei istoriei artei şi literaturii este o măsură destul de 
exactă a progresului estetic realizat, cu condiţia ca ea să nu 
fie cercetată în sine, să nu devină modă sau manieră. Din 
păcate, îndeosebi în arta modernă, goana după noutate a 
fost împinsă uneori atît de departe, încît pentru unii ea a 
sfîrşit prin a deveni unicul criteriu, valoarea supremă. De- 
sigur, asemenea exagerări duc la formalism, la căutarea unor 
forme aşa-zis „noi“, în afara unui conținut de idei nou, ceea 
ce se soldează evident cu eşecuri. 

Problema progresului în artă nu poate fi înţeleasă în afara 
raportului dialectic dintre tradiţie şi inovaţie, dintre conti- 
nuitate şi discontinuitate. Fără a reveni asupra unor probleme 
discutate, ni se pare că respectivul raport marchează pro- 
gresul estetic, în sensul că subliniază baza de la care se 
porneşte şi sensul în care el se îndreaptă. Cîteva consideraţii 
referitoare la literatura şi arta noastră din acest unghi de 
vedere ni se par edificatoare. 

Arta, ca de altfel toate fenomenele sociale, nu se naşte 
prin „generaţie spontanee“ şi nu poate fi explicată în afara 
solului din care se trage, fără raportare la tradiţia pe care 
o continuă sau o neagă. După cum se arată în documentele 


1 Joseph-Emile Müller. „L'art moderne“, Librairie Generale Fran- 
caise, 1963, p. 170. 

Congresului al IX-lea al partidului, creaţia literară şi artis- 
tică, „care continuă tradiţiile progresiste ale culturii româ- 
neşti, a îmbogăţit patrimoniul spiritual al poporului, bucu- 
rîndu-se de prețuirea partidului, a tuturor oamenilor 
muncii“. Sublinierea continuității existente între arta so- 
cialistă şi tradiţia progresistă a culturii noastre este esenţială 
pentru conturarea profilului specific al literaturii şi artei 
româneşti în concertul artei mondiale şi scoate în evidenţă 
lilonul naţional în care este ancorată. Geniul creator al po- 
porului nostru s-a exprimat în mod strălucit în operele 
valoroase ale lui Alecsandri, Eminescu, Caragiale, Coşbuc, 
Sadoveanu, Goga, Grigorescu, Brâncuşi, Enescu şi alţii, care 
au intrat de mult nu numai în patrimoniul naţional, ci şi în 
cel universal, dar încercarea de a-i imita ar da naştere unor 
pastişe inexpresive şi incapabile să răspundă aspirațiilor de 
astăzi ale maselor. Inovația autentică trebuie măsurată prin 
raportarea noilor valori la cele precedente, dar şi prin ana- 
liza felului în care apar noile structuri artistice puse în slujba 
unor noi conţinuturi. 

Trebuie să atragem atenţia, de asemenea, asupra caracte- 
rului multidimensional al progresului estetic, împotriva pre- 
judecății caracterului unidimensional, linear al oricărei evo- 
luţii. Din acest punct de vedere, „o operă de artă este cu 
atît mai valoroasă cu cît izbuteşte să prindă în structura ei 
expresia unui număr mai mare de relaţii umane. Opera vor- 
beşte graiuri cu atît mai variate, cu cît forţele ei, oglindind 
fiecare o altă trăsătură umană, sînt mai numeroase?, 
observă Marcel Breazu. În cele de mai sus apare limpede ne- 
cesitatea unei concepţii complexe asupra operei privită din 
unghiul de vedere al multilateralităţii viziunilor artistice des- 
pre om pe care le face posibile, ceea ce determină şi sporul 
intelectiv şi afectiv realizat în înțelegerea vieţii. Acesta este 
sensul formulării lui Plehanov, după care „valoarea operei 


1 „Congresul al IX-lea al Partidului Comunist Român“, București, 
Editura politică, 1965, p. 94. 

> Marcel Breazu. „Cunoaşterea artistică“, București, Editura Aca- 
demiei, 1960, p. 247. 

de artă este determinată în ultimă analiză de greutatea spe- 
cifică a conţinutului său“ 1. 

Sporul de cunoaşiere, ca şi influenţa educativă, sînt, de- 
sigur, indicii ale progresului în artă, dar ele nu există nici- 
odată în sine şi pentru sine (decît în lucrările didactice şi 
moralizatoare), ci trebuie să fie integrate structurii estetice a 
operei, substanţei imaginii artistice. După cum preciza 
G. Călinescu, „există o ierarhie de valori după complexitate 
sau după profunditate. Dar nu trebuie să se creadă că această 
profunditate este a conţinutului. Atunci un poem slab ar fi 
mai bun decît o poezie erotică bună“ ?. 

În aprecierea progresului realizat în evoluţia valorilor es- 
tetice credem că poate fi luată drept criteriu şi rezonanţa pe 
care acestea o au în dezvoltarea istoriei literaturii, şi artei. 
După cum am mai arătat, valorile se constituie prin funcţio- 
narea socială, şi în acest sens au o deosebită însemnătate 
acelea care se impun conştiinţei estetice nu numai în epocă, 
dar şi în perspectiva dezvoltării istorice, care datorită nou- 
tăţii lor reuşesc să deschidă alte orizonturi, inaugurînd serii 
noi în istoria valorilor artei şi literaturii. 

După cum arată Tudor Vianu pe baza unei amănunțite 
analize istorice, „nu orice noutate este prețioasă, ci numai 
aceea care stă la originea unei serii istorice“ 3, evidențiind 
astfel locul pe care-l dobîndesc — prin consacrarea lor în 
procesul social de valorificare asemenea deschizători de 
drum. E drept, adesea capetele seriilor se pierd şi numai o 
analiză minuțioasă poate reconstitui punctul de pornire, iar 
pe de altă parte, în numeroase cazuri abia opere de mai 
tîrziu exprimă plenar şi cu maximă concentrare o direcţie 
sau alta, şi prin aceasta valoarea lor estetică este indiscutabil 
superioară. Importantă este însă pînă la urmă nu o arheologie 
estetică, menită a dezgropa izvoarele operelor, ci o axiologie 
estetică, întemeiată pe funcţia reală pe care o operă o exer- 


1 G. V. Plehanov. „Arta şi viaţa socială“, C.R., 1958, p. 178. 

2 G. Călinescu. „Principii de estetică“, Bucureşti, Editura Funda- 
ţiilor, 1939, p. 104. 

3 Tudor Vianu. „Probleme de stil şi artă literară“, Bucureşti, 
E.S.P.L.A. 1955, p. 443. 

vită în societate. În sensul acesta nu întotdeauna prioritatea 
artistică a unor formule sau stiluri de creaţie conduce la o 
valoare superioară. În jurul anilor 1890 un neoimpresionist 
de mîna a doua ca Dubois-Pillet putea să apară, de pildă, 
mai avansat decît Monet sau Cezanne, dar evident nu poate 
fi pus alături de ei. În 1908 Matisse a fost „depăşit“ de 
Picasso, şi într-un anumit sens se poate spune că nu l-a 
„ajuns“ niciodată, dar tocmai acesta este meritul său, că, 
nelisîndu-se tîrît de o modă, a transcris artisticeşte propria-i 


personalitate. 

Istoria literaturii şi artei dovedeşte că printr-o selecţie a 
valorilor realizată în timp au ieşit la iveală tocmai „piscu- 
rile“, adică operele reprezentative în care într-o maximă 


concentrare au fost relevate şi păstrate în conştiinţa genera- 
țiilor unele idei şi sentimente care în epocă puteau fi întil- 
nite şi în numeroase alte lucrări ţinînd de aceleaşi orientări 
artistice. 

Un alt criteriu al progresului estetic îl reprezintă măsura 
în care o operă sau alta reuşeşte să pătrundă mai mult în 
adîncimea fiinţei umane, surprinzînd semnificaţii esenţiale şi 
de o valoare cît mai generală şi depăşind impresiile pur su- 
biective ale creatorului ei. Cum se exprimă plastic Goethe, 
„atita timp cât artistul nu ne comunică decît măruntele sale 
impresii subiective, valoarea sa e nulă ; îndată însă ce ştie 
să-şi apropie lumea şi să-i dea cuvînt, devine poet. Din clipa 
aceea puterea sa e nesecată şi se poate oricând reîmprospăta ; 
dimpotrivă, o natură subiectivă îşi sleieşte grabnic puţinul ei 
sufletesc şi decade în manieră “1. 

Subliniind — îndeosebi în condiţiile actuale, ale unei in- 
tense circulații a valorilor spirituale — faptul că au şanse 
de a rezista timpului acelea care includ elemente general- 
umane, universale, nu trebuie să transformăm, aşa cum se 
face uneori, universalitatea mesajului în unic criteriu al va- 
lorii estetice. 


1 Goethe. „Despre literatură și artă“, București, E.S.P.L.A. 1957, 
p. 43. 

Faptul că arta contemporană reuşeşte să foreze mai adine 
în complexitatea realităţii, aducînd un surplus de subtilitate 
si nuanță care se transcrie în structura valorii estetice, con- 
stituie fără îndoială de asemenea o expresie a progresului 
artei. 

Îmbogăţirea şi diversificarea mijloacelor de investigație 
artistică, apariția unor noi ramuri contribuie la o exprimare 
artistică mai bogată a esenței umane. Însăşi dispariţia ideii 
imuabilităţii genurilor şi speciilor, chiar a ramurilor artei se 
înscrie pe aceeaşi linie. Găsirea unor mijloace de expresie şi 
procedee artistice noi, descoperirea unei game mereu mai va- 
riate de instrumente, aparate, tehnici reprezintă de asemenea 
o premisă pentru realizarea unui progres artistic. Luate în 
sine, genurile artistice, mijloacele de expresie sau tehnicile 
nu determină apariţia unor valori superioare, dar existenţa 
lor marchează un pas înainte în relaţiile estetice dintre om 
şi realitate, în posibilitatea realizării unor asemenea valori 
În aceste condiţii este cu putință în mai mare măsură ca 
umanul să fie făcut „artisticeşte sensibil“, ceea ce arată că 
realizarea estetică nu este un factor nedeterminat. Recunos- 
cînd importanţa excepţională a geniului creator, nu credem 
deci că el poate da singur şi independent „preţul estetic“ 
al operei, întrucît el beneficiază de câştigurile artistice ale 
predecesorilor. 

Din argumentele expuse mai sus credem că se poate des- 
prinde ideea că progresul estetic, deşi legat de progresul 
social general, în care se încadrează, trebuie înţeles mult 
mai complex şi că desprinderea criteriilor care-l statuează nu 
poate fi absolutizată, întrucît în cazurile concrete sînt ne- 
cesare adesea o seamă de nuanţări. De aici nu poate fi trasă 
însă concluzia — aşa cum face Louis Lavelle — că dacă 
există o oarecare evoluţie în lumea valorilor, aceasta nu pre- 
supune neapărat un progres, ci doar faptul că „valoarea ni 
se prezintă sub aspecte diferite, după condiţiile înseși ale 
vieţii noastre istorice“ 1. Valoarea în genera] — şi cea estetică 


4 Louis Lavelle. „„Traite des valeurs“, vol. I, P.U.F., 1951, p. 409. 


în special — nu este un dat absolut şi existent dintotdeauna, 
pe care omenirea nu face decit să-l descopere sub diferitele 
sale aspecte, ci ea este un produs social, rod al activităţii 
creatoare umane şi, ca atare, măsura progresului ei se gă- 
seşte în caracterul din ce în ce mai deplin al obiectivării 


esenței umane, 


X. Concret-istoric 
şi general-uman 


Cercetarea îndelungatei evoluţii a lumii valorilor va re- 
marca permanenţa raportului dintre concretitudinea lor isto- 
ric determinată şi semnificaţiile ei general-umane, de o mai 
largă perenitate, confirmînd astfel istoriceşte structura lor 
logică. Ponderea uneia sau alteia din laturile acestui raport 
diferă în diferite momente ale evoluţiei sociale generale, după 
cum ea se deosebeşte sensibil în funcţie de domeniul la 
care ne referim : natură, societate sau artă. O analiză atentă 
va evidenția faptul că deosebiri sensibile pot fi constatate 
şi între diferitele ramuri sau genuri ale artei, ba mai mult în 
însăşi evoluţia istorică a acestora. 

Fără a absolutiza, ni se pare că o tendinţă generală a evo- 
luţiei acestui raport o reprezintă trecerea de la o localizare 
strictă şi extrema concreteţe a idealurilor şi valorilor de toate 
tipurile (întrucît ele erau determinate de condiţii extrem de 
particulare şi aveau o rază de funcţionare redusă) către o 
creştere a ponderii generalului-uman (corespunzătoare con- 
stituirii unor colectivităţi şi ansambluri sociale din ce în ce 
mai largi şi intensificării circulaţiei valorilor, a căror capa- 
citate de penetrare şi intercondiţionare sporeşte, şi pe mä- 
sura amplificării mijloacelor de a le vehicula şi răspîndi). 
Trebuie să precizăm însă că istoria literaturii şi artei oferă 
exemple şi pentru tendinţa inversă. Extrema generalitate a 
miturilor antice, de pildă, dobîndeşte adesea în prelucrările 
contemporane o substanță de viaţă mult mai concretă şi mai 
strict legată de o anumită determinare socială (Electra, Anti- 
gona, Oedip etc.). 

Conform acestei tendinţe, valorile în general şi cele este- 
tice în special, răspunzînd cerinţelor obiective ale dezvol- 
tării sociale, se adecvează unor nevoi din ce în ce mai gene- 
rale, răspunzînd într-un mod specific procesului obiectiv de 
socializare a vieţii umane, de depăşire a condiţiei indivi- 
duale sau de grup restrîns. Evoluţia societăţii avînd însă loc 
în condiţiile existenţei unor clase sociale antagoniste, apare 
evident că acest proces de creştere a ponderii generalului- 
uman a fost simţitor îngrădit, nevoile sociale cărora valorile 
le răspundeau neputînd avea o generalitate absolută, inde- 
pendentă de scindarea reală a societăţii. Cu toate acestea, 
o creştere a ponderii elementelor general-umane în cadrul 
valorilor era inevitabilă, ca reflex al unui complex de factori, 
între care socializarea producţiei, constituirea naţiunilor, apa- 
riţia şi lărgirea contactelor internaţionale merită a fi relevate 
cu deosebire. Un salt calitativ va aduce în acest proces so- 
cialismul, care, eliberînd esenţa umană de înstrăinarea pro- 
vocată de exploatarea omului de către om, permite manifes- 
tarea largă a forțelor esențiale umane, ieşite din cătuşele 
rigide ale contradicțiilor antagoniste de clasă. 

Pentru a sintetiza procesul de ansamblu prin care trece 
relația dintre concret-istoric şi general-uman în structura va- 
lorilor, am spune că cel de-al doilea se clădeşte de fapt isto- 
riceşte, că fiecare valoare concret-istorică este perenă în 
măsura în care include semnificații general-umane, iar acu- 
mularea acestora reprezintă construirea în proces a viito- 
rului. În diferitele etape ale dezvoltării istorice, purtătorii 
valorilor cu semnificații umane mai largi vor fi în general 
clasele înaintate, deoarece în mod obiectiv, în momentul res- 
pectiv, interesele lor corespund cu interesele generale ale 
dezvoltării. Socialismul, născut ca urmare a luptei maselor în 
frunte cu clasa muncitoare, realizează în modul cel mai de- 
plin acest lucru, întrucît condițiile obiective fac ca în con- 
stituirea sistemului său de valori să se includă tot ce a acu- 
mulat pozitiv omenirea ca expresie a propriei sale esențe. 


* 

În contextul acestei dezvoltări a sistemului valorilor, o 
situaţie specifică aparţine valorii estetice. Datorită unei inde- 
pendenţe relative mai pronunţate faţă de condiţiile care o 
generează şi datorită gradului de detaşare pe care-l presu- 
pune, valoarea estetică este mai indirect legată de elemen- 
tele concret-istorice decît cea politică sau etică, de pildă, 
aspirînd spre general-uman şi universalitate. Această trăsă- 
tură a valorii estetice a fost remarcată încă de timpuriu în 
istoria esteticii, iar de pe poziţii idealiste a fost interpretată 
de cele mai multe ori în mod absolutizant. Atunci cînd Kant, 
de pildă, susţinea că „frumosul este ceea ce e reprezentat fără 
concept, ca obiect al unei plăceri universale“!, această afir- 
maţie servea atît conturării specificului esteticului, care 
aspiră spre aprobarea generală, cît şi justificării teoriei idea- 
liste a „finalităţii fără scop“, a „dezinteresului“ absolut, care 
ar fi propriu valorii estetice. Punctul acesta de vedere şi-a 
găsit mulţi susţinători, care, pornind de la străduinţa esteticu- 
lui „de a vorbi tuturora“, au susţinut independenţa lui abso- 
lută de condiţiile de loc şi timp, detașarea sa totală de orice 
contingenţe. 

Merită a fi semnalat faptul că Hegel, deşi considera arta 
ca o întrupare a ideii absolute, a privit în mod dialectic 
existența şi devenirea ei, atrăgînd atenţia în mod judicios 
asupra unităţii dintre concret-istoric şi general-uman, dintre 
naţional şi universal. „Poetul — spunea el — creează pentru 
public și în primul rînd pentru poporul şi timpul său, cărora 
le este îngăduit să pretindă să înţeleagă opera de artă şi să 
se familiarizeze cu ea. Autenticele şi nemuritoarele opere de 
artă rămîn, desigur, obiecte de încîntare pentru toate timpu- 
rile şi pe seama tuturor naţiunilor, dar şi în acest caz, pentru 
a fi general înţelese de către popoarele străine şi de alte 
secole, e nevoie de un vast aparat de explicaţii, de cunoştinţe 
şi noțiuni geografice, istorice, ba chiar filozofice“2. După 
cum se poate vedea, pentru Hegel istoricitatea artei nu vine 


* 1. Kant. „Critica puterii de judecare“, Bucureşti, 1940, p. 89. 
* G. W. F. Hegel. „„Prelegeri de estetică“, vol. I, Ed. Acad., 1366, 
p. 269. 

de loc în contradicţie cu aspiraţia ei spre universalitate, care 
este însă pusă în relaţie cu procesul de receptare, cu modifi- 
carea idealurilor şi gusturilor în timp, cu capacitatea de în- 
țelegere a unor produse rezultate în alte condiţii. 

Aspiraţia spre universalitate nu trebuie deci interpretată 
ca o scoatere a acesteia din cadrul concret-istoric, sub falsul 
pretext al aspaţialităţii şi atemporalităţii. Îndeosebi în cazul 
creaţiei artistice, rolul personalităţii, al talentului, este extrem 
de însemnat şi acesta reuşeşte uneori „să depăşească“ chiar 
condiţia socială sau politică a creatorului, lăsînd astfel im- 
prosia unei indeterminări istorice a operei. De fapt „depăşi- 
rea” este întotdeauna relativă, iar coordonatele epocii vor fi 
regăsite în încercarea de explicare a genezei operei, întrucît 
artistul nu este şi nu poate fi rupt de societatea în care 
trăieşte. După cum recunoștea şi gînditorul idealist François 
Heidsieck, „durata istorică nu este singura durată trăită de 
artist, şi istoria nu ar putea furniza toate coordonatele crea- 
iei artistice. Dar este evident că nu putem situa artistul în 
afara istoriei. Geneza atemporală are rădăcini istorice“! 
Explicîndu-și ideea, Heidsieck devine și mai categoric în 
evidenţierea legăturii dintre istoria artei şi istoria societăţii, 
deşi nu reuşeşte să sublinieze factorul în ultimă instanţă de- 
terminant : relaţiile de producţie. El arăta : „Noi nu putem, 
cu atît mai mult, izola istoria artei de cea a civilizaţiei, din 
care ea este o componentă. Exercitarea artei depinde de re- 
gimul politic, de economie, dar ea este deja un fapt social, 
capabil de consecinţe politice sau economice... Economia, 
moda sau politețea n-au determinat mai mult opera decît 
a determinat ea însăşi moda, economia, politeţea“?. Accep- 
tînd sublinierea rolului activ al artei, desigur, nu putem sub- 
scrie la punerea ei pe acelaşi plan cu factorii obiectivi deter- 
minanţi, dar faptul că rădăcinile concret-istorice ale artei 


3 Francois Heidsieck. „,Li'Inspiration. Art et vie spirituelle“, 
PUF, Paris, 1961, Ð. 135: 
t Ib. 

sînt recunoscute şi de unii gânditori idealişti este sem- 
nificativ. 

Valoarea, estetică poartă în genere amprenta, tinctura, Cu- 
loarea condiţiilor concrete în care ia naştere, adică a mediu- 
lui social, a specificului naţional respectiv şi, într-o oarecare 
măsură, a factorilor naturali înconjurători. Este revelator, 
de pildă, din acest punct de vedere, cazul arhitecturii, care, 
prin natura ei, se integrează în ansamblul culturii materiale 
a societăţii şi este uneori în cel mai înalt grad semnificativă 
pentru aceasta, oferind. preţioase indicii pentru reconstituirea 
spiritului epocii, naţiunii respective.. După cum remarca, de 
plidă, Henri Steele Commager „zgîrie-norii au simbolizat ar- 
hitectura americană modernă mai mult chiar decît au carac- 
terizat-o... Dar nimeni n-ar putea nega că acesta a fost un 
produs natural al pasiunii pentru afaceri, al cultului maşinii, 
al consideraţiei acordate problemelor băneşti, al efortului de 
a îmbina utilul şi frumosul, care caracterizau americanul se- 
colului al XX-lea“!. 

În acelaşi timp, datorită ponderii însemnate a elementelor 
general-umane pe care le cuprinde, valoarea estetică are o 
pronunţată aspirație către universalitate, care se luminează 
însă în chip diferit în diferite epoci şi are rezonanţe sociale 
diferite. Astfel, practic vorbind, nu este cu putinţă determi- 
narea unei valori estetice absolute decît prin însumarea şiru- 
lui infinit al determinărilor ei relative, condiţionate istori- 
ceşte. Fără îndoială, coordonatele concrete ale acestui proces 
sînt extrem de variate de la o ramură sau un gen artistic 
la altul. În acest sens, literatura, de pildă, are un caracter 
concret-istoric relativ mai pronunţat decît alte ramuri ale 
artei, cu toate că şi aici lucrurile diferă mult dacă ne referim 
la proză sau poezie, iar în cadrul acestora la o tendinţă 
sau alta. 

Atrăgînd atenţia asupra calităţilor prozei de observaţie 
socială şi referindu-se la contextul concret al literaturii din- 
tre cele două războaie mondiale, Eugen Lovinescu arăta : 


1 Henri Steele Commager. „L'Esprit americain“, P.U.F., Paris, 
1965, p. 49%. 

„Preţuim operele ce au la bază observaţia... Nu seamănă cu 
altele ; fac parte din avutul conştiinţei naţionale. Fiind scoase 
din împrejurările vieţii limitate, închid o pănticică de adevăr 
pe care nu-l mai găsim aiurea... Cu cît arta este deci mai 
naţională, cu atît cîştigă în însemnătate universală. Civili- 
zaţia nu e decât totalitatea contribuţiilor individuale“!. 

În cazul operei muzicale, de pildă, dialectica raportului 
absolut—relativ, general-—particular capătă un caracter spe- 
cific, şi dacă elementele sale nu sînt coincidente, în orice 
caz ele sînt relativ mai apropiate decît în alte ramuri de 
artă. Arătînd că analiza atentă a valorilor muzicale de vîrf, 
a capodoperelor, dovedeşte că de fapt ele nu sînt enigme 
estetice de nedezlegat, Armand Machabey insista şi el asu- 
pra dialecticii acestui raport, chiar dacă determinantele sale 
sociale nu-i erau prea limpezi : „Capodopera se însoţeşte de 
un cortegiu de circumstanţe inapte de a determina o valoare 
absolută, intrinsecă a acesteia, dar care fac să iasă la iveală 
constanta sau variațiile valorii sale relative în funcţie de epo- 
cile şi mediile care au acceptat-o'?. 

Explicaţia de mai sus evidenţiază şi un alt aspect al pro- 
blemei, şi anume acela că valorile, deşi odată constituite prin 
procesul de creaţie, pot suferi în urma contactului cu pu- 
blicul, cu epoca o serie de modificări. Avem de-a face aici 
cu o dialectică dublă a raportului subiect-obiect. În primul 
caz — în procesul de creaţie propriu-zis — opera dobîn- 
deşte o valoare definită, dar numai potenţială ; în cel de-al 
doilea caz, un contact istoriceşte determinat cu subiectul în 
decursul funcţionării sale realizează trecerea de la potenţial 
la actual. Procesul de valorificare socială în timp are deci o 
extrem de mare importanţă, şi dacă insistăm asupra caracte- 
rului axiologic al creaţiei, nu trebuie s-o rupem de procesul 
de receptare, care este cel ce desăvîrşeşte şi duce la ultimele 
sale consecinţe actul creator. 


1 E. Lovinescu. „Opere locale, opere universale“, „Critice“, 
vol. III, Bucureşti, Editura Alcalay, 1920, ed. a II-a, p. 166. 

3 Armand Machabey. „Traité de la critique musicale“, Paris, 
1946, p. 5L 

În lumina acestor precizări ni se pare greşită tendinţa unor 
oameni de litere şi artă care pun accentul exclusiv pe pro- 
cesul de creaţie ca atare, limitind la extrem rolul recepto- 
rului. Susţinînd o asemenea opinie, Pierre Schaeffer ajungea 
la concluzia că „opera de artă (e vorba de cea muzicală. — 
I.P.) există în sine, ca neascultată, şi ascultătorul trebuie con- 
siderat ca neparticipant la geneza operei (sau cel mult al 
raţiunii sale de existenţă). El nu este decît martorul, limitat 
prin capacitatea sa de adeziune sau refuz“1. Dacă e adevărat 
că prin actul creaţiei opera dobîndeşte o existenţă, trebuie 
subliniat — în opoziţie cu părerea exprimată mai sus — că 
ea se actualizează şi îşi dobîndeşte raţiunea socială de a fi 
numai în măsura în care joacă o funcţie anumită în societate 
şi are un anumit ecou în public. 

Subliniind că determinante sînt în ultimă instanţă condi- 
țiile legate de existenţa socială a oamenilor care creează valori, 
trebuie să vedem modul diferențiat în care acest factor in- 
tervine în artă, în natură şi societate, ca şi faptul că inter- 
venţia lui este atît de mediată şi de indirectă, încît nu poate 
fi descoperită decît cu greu. Acest tip de condiţionare nu 
justifică însă scepticismul relativist al cercetătorilor care, stu- 
diind istoria artei, nu sînt în stare să reconstituie cu exacti- 
tate mediul concret în care o operă sau alta a luat naştere sau 
rămîn indiferenți în faţa concepţiei despre lume pe care o 
exprimă ea. După cum spunea Bernard Pingaud, el nu vede 
cum „marile opere vechi, fie că este vorba de «Iliada», de 
«Don Quijotte» sau de tragedia clasică franceză, ar fi putut 
să supravieţuiască, să ne înveţe ceva despre om, dacă țelul 
autorilor lor ar fi fost acela de a servi o ideologie sau anumite 
valori precise, oricît de nobile ar fi fost“?. Problema este 
greşit pusă. Aceste opere nu au rămas în istoria literaturii 
pentru că autorii lor au pornit de la anumite teze, dar fiind 
un fruct al epocii, operele lor le conţin, chiar şi atunci cînd 


1 Pierre Schaeffer. „Vers une musique experimentale“, în „La 
Revue Musicale“, nr. 236, 1957, p. 12. 

2 Bernard Pingaud. „La parabole du réçit français“, în „L/Es- 
prit", nr, 7, 1964, p. 53. 


204 


autorii nu sìnt pe deplin conştienţi de acest lucru. Paşaportul 
pentru eternitate nu poate fi obţinut fără a trece prin inter- 
mediul concret-istoricului, care dă carne şi sînge operei; 
chiar dacă mai târziu, în procesul funcţionării sociale, se 
pierde ceva din această concretețe. 

Un exemplu semnificativ este cel al messei religioase din 
perioada Renaşterii. Cu toate că a păstrat legătura cu bise- 
rica, nu mai departe decît în secolul al XV-lea messa nu nu- 
mai că a depășit cadrul iniţial, îngust al cultului, ci şi 
pierdut în întregime caracterul „programatic“ de odinioară. 
În perioada aceea invadarea părţii muzicale a messei de către 
unele melodii populare cu texte întîmplătoare, adesea chiar 
frivole, sacadele care făceau de nerecunoscut şi fără sens 
cuvintele din text deveniseră o practică obişnuită şi o tra- 
diţie. Elementul concret, precis determinat s-a estompat în 
acest caz în favoarea reliefării semniticaţiilor larg umane, 
generalizatoare, dar punctul de pornire l-a reprezentat o 
solidă ancorare în realitatea epocii. 

În cazul basmului folcloric de pildă, ponderea general- 
umanului este maximă şi deci el poate avea semnificaţii 
abuzive privind o realitate concretă sau alta, lucrul acesta 
fiind adesea convenţional. După cum observa judicios G. Că- 
linescu, „conţinutistic, «Povestea lui Harap Alb» se petrece 
într-un spaţiu geografic şi sociologic convenţional, avem de-a 
face cu împărați, curteni, sfinte, monştri, nimic nu e parti- 
cular, nimic nu aduce aminte de orînduirea noastră istorică, 
de peisajul nostru... Evident o colorare locală este, constînd 
mai ales în cercetarea individuală şi manifestări etnografice, 
în care limbajul îşi are partea sa de originalitate, neglijabilă 
în orice basm foleloric“!. 

O situaţie specifică — care merită analizată mai pe larg 
— poate fi întilnită în muzică, unde imaginea artistică are 
posibilităţi mult mai reduse de a reda tot ceea ce se cu- 
prinde cu ochiul (lumea audibilă este cu mult mai restrînsă 
decât cea vizibilă). Complexitatea problemei rezidă, de alt- 


1 G. Călinescu. ‚Creangă, scriitor universal“, în „Secolul XX“, 
mire 42, 1964, p. T. 

tel, nu numai în faptul că universul sonor este iranstigurat 
în muzică într-atit încît elementele sale primare, brute, nu 
mai revin uneori de loc ca motive recognoscibile, imaginea 
muzicală reconstituindu-le radical, dar şi în faptul că, spre 
deosebire de unele arte în care conceptul are rol hotăritor 
(literatura, teatrul) sau în orice caz intervine ca ajutător 
(cinematograful), aici el lipseşte. Datorită acestui fapt, mu- 
zica realizează o comunicare extrem de indirectă cu reali- 
tatea, iar în numeroase cazuri procesul de integrare al con- 
ceptelor în imaginea muzicală îi dă un caracter difuz, fără 
adresă directă. Este adevărat că extrema generalizare pe care 
o realizează muzica o lipseşte adesea de un sens precis şi de 
o determinare concretă ; mai mult chiar, ea are capacitatea 
de a se lăsa adaptată situaţiilor celor mai diferite, uneori 
chiar contrare. 

Faptul că determinarea socială a muzicii este extrem de 
mediată, că predominantă nu este funcţia ei reflectorie, ci 
adesea funcţia ei expresivă, face să putem vorbi de o „sim- 
patie“ mai mare a creaţiei muzicale către oglindirea general- 
umanului, ca şi despre posibilitatea ei de a vorbi tuturor 
oamenilor. În aceste condiţii îşi face loc, într-adevăr, şi echi- 
vocul. În măsura în care avem însă de-a face cu o creaţie 
artistică ce ridică probleme umane autentice, intenţiile artis- 
tului, funcţia socială concret-istorică pe care opera sa o 
joacă iniţial îşi pierde adesea semnificaţia primă pentru ge- 
neraţiile imediat următoare, iar mesajul ei este înregistrat 
şi interpretat de pe poziţiile ideologice-estetice ale ascultă- 
torilor contemporani. 

O înţelegere nuanţată va introduce în caracterul concret al 
valorii estetice nu numai elementele istorice, ci şi cele na- 
turale, deoarece clima, cadrul geografic, materialele creaţiei 
nu sînt întotdeauna indiferente şi pasive în geneza şi evoluţia 
operei de artă. Rolul factorului natural este diferențiat de 
altfel, în legătură cu diferite ramuri sau genuri ale artei, dar 
recunoscîndu-i importanţa, el nu trebuie supraapreciat. 

General-umanul ca element al valorii estetice autentice tre- 
buie înţeles ca ansamblu de trăsături cu o semnificaţie mai 

largă, care exprimă în diferite momente esența umană în 
devenire. Nu avem de-a face deci, cum cred unii, cu o.rea- 
litate imuabilă, dată dintotdeauna şi avînd o existenţă izo- 
lată de condiţiile concret-istorice, ci cu una care se constru- 
ieşte în proces. 

Afirmînd existenţa trăsăturilor general-umane, luminate, 
desigur, în mod diferit în condiţii diferite, remarcăm faptul 
că marile opere de artă sînt imperisabile, deoarece conţin 
întotdeauna, alături de elemente trecătoare, şi adevăruri uni- 
versale, general-umane. 

Înțelegerea esenței umane ca un dat invariabil conduce o 
serie de gînditori la concluzii idealiste. După cum se exprimă 
axiologul francez Louis Lavelle, „valoarea constă în absolu- 
tul sau divinul propriu fiecărui lucru. În aşa fel încît pro- 
gresul nu aparţine esenței valorii, ci ori mişcării care ne 
apropie de ca, ori acestei serii de contacte pe care le avem 
cu ea şi prin care fiinţa noastră personală se constituie ea 
însăşi puţin cîte puţin în decursul timpului“t. O atare con- 
cepţie păcătuieşte nu numai prin transcendentalismul ei, ci 
şi prin faptul că — în ciuda aparenţelor — statuează de 
fapt o valoare general-umană absolută în jurul căreia gravi- 
tează variațiile în timp. Desigur, trăsăturile de maximă gene- 
ralitate şi esenţialitate ale idealurilor şi valorilor nu sînt su- 
puse oscilaţiilor timpului decât în limite reduse, dar stabili- 
tatea mare care le caracterizează este rezultatul unui proces 
îndelungat de stabilizare şi decantare istorică. Totuşi, chiar 
în sînul acestei stabilităţi se petrec deplasări de accent şi 
pondere, datorate faptului că general-umanul este vehiculat 
de valori concret-istorice, că epoca solicită şi preţuieşte în 
mod diferit chiar şi aceleaşi trăsături umane. 

Am putea spune nu numai că general-umanul, universalul 
se clădeşte istoriceşte, dar şi că el se recreează de fiecare 
dată în sînul unor opere individuale inimitabile. Din acest 
punct de vedere credem că are dreptate R. Frances afirmînd 
că „pentru operele vechi este aproape inevitabil ca judecata 
de gust să se stabilească într-un contrasens ; sub forma şi 


1 Louis Lavelle. „Traité des valeurs“, vol. I, P.U.F., 1951, p. 406. 

sensul imaginate de autor se grefează o valoare de adaus care 
nu depinde de el“. Prin funcţionarea istorică se realizează 
o selecţie şi în cadrul acestor valori de adaus, dar suprapu- 
nerea lor lărgeşte evident aria general-umanului. 

Aspiraţia către universalitate este proprie valorii artistice 
în fiece moment, dar ea nu se poate atinge decît într-un şir 
infinit de valori individuale. După cum spunea Benedetto 
Croce, „nici artistul care produce artă, nici spectatorul care 
o contemplă, nu au nevoie de altceva decît de universal şi de 
individual sau, mai bine, de universal individualizat ; de 
universala activitate artistică care s-a contractat sau concen 


co 


trat întreagă în reprezentarea unei singure stări sufleteşti ?. 


Realizarea integrală a general-umanului este imposibilă nu 
numai într-o singură operă, dar chiar într-o întreagă epocă 
istorică. Dar în măsura în care valorile artistice individuale 
vor exprima momente ale luptei pentru descătuşarea esenței 
umane, semnificaţiile lor vor putea „depăşi“ cadrul determi- 
mării de clasă sau chiar naţionale, dobîndind valenţe univer- 
sal-umane. Nu este vorba aici de faptul că pînă la urmă, in- 
diferent de clasă sau naţionalitate, oamenii sînt tot oameni, 
ci de procesul istoriceşte determinat prin care se clădeşte de 
fapt general-umanul. Avem de-a face deci cu sentimente 
general-umane nu datorită asemănării legilor celor mai esen- 
țiale ale fiinţei omeneşti, deşi fără îndoială această unitate 
biologică a speciei umane nu trebuie neglijată, ci pentru că 
ele se constituie în practică, ca expresie a ceea ce este comun 
în viaţa socială. 

Intervin însă şi elemente general-umane datorate unor 
asemenea instrumente comune cum este, de pildă, limba şi 
al căror rol, deşi nu trebuie supraestimat, nici nu poate fi 
neglijat. Dacă se poate vorbi însă de ramuri şi genuri artis- 
tice grefate pe existenţa unei limbi şi a unei arte literare 
comune tuturor oamenilor, conţinutul ideologic-estetic al 


4 R. Frances. „La perception de la musique“, Paris, Libr. Phi- 
losophique J. Vrin, 1958, p. 388, 

? Benedetto Croce. „Elemente de estetică“, Editura „Cultura Na- 
ţională“, 1922, p. 56. 

operelor nu încetează să rămînă determinat istoriceşte şi nu 
este influenţat decit în foarte mică măsură sau chiar de loc 
de acestea. Aceeaşi remarcă trebuie făcută şi pentru muzică, 
deoarece în unele cazuri, pornind de la caracterul ei de limbaj 
general-uman, ca şi de la relativa nedeterminare a sensuri- 
lor pe care le transmite, se face abstracţie de conţinutul ei 
ideologic-emoţional, accentul căzînd exclusiv pe caracterul 
ei „permanent“. 

Simţitoarea creştere a ponderii general-umanului în sub- 
stanţa valorilor în genere este determinată de însuşi nivelul 
atins în dezvoltarea societăţii omeneşti pe întregul glob, de 
dispariţia în mare măsură a închistărilor şi izolării colectivi- 
tăţilor umane, de accentuarea caracterului social al forţelor 
de producţie şi dezvoltarea nemaiîntilnită a mijloacelor de 
comunicare între oameni. Noile condiţii stimulează extrem 
de mult circulaţia universală a valorilor, duc la o inter- 
influenţă selectivă, al cărei rezultat îl reprezintă generaliza- 
rea, acceptarea acelor bunuri şi sensuri axiologice ce răspund 
necesităţilor unui grup mai mare de oameni, înscriindu-se în 
perspectiva ascendentă a evoluţiei istorice. 

Procesul a fost observat mai de mult şi el reprezintă expli- 
caţia principală a apariţiei şi dezvoltării studiilor de istorie 
comparată a valorilor. Uneori similitudinile întâlnite în diverse 
puncte ale globului erau atît de izbitoare, încît au dus la 
explicaţii idealiste de genul teoriei „sincronismului“, susţinută 
de Eugen Lovinescu, după care o valoare culturală odată 
apărută îşi exercită influenţa concentric şi simultan asupra 
celor mai diverse sisteme de valori, universalizîndu-se prin 
forţa ei de pătrundere spirituală. După cum arăta el, „de la 
sfîrşitul veacului al XVIII-lea evoluţia literaturii europene este 
sincronică ; orice formă de artă apărută într-un centru ar- 
tistic se propagă aproape instantaneu peste toată Europa ; 
în timpurile noastre, impresionismul şi cubismul francez, 
expresionismul german, dadaismul, constructivismul s-au răs- 
pîndit concentric în toate ţările“ 1. Fără îndoială o asemenea 


1 E. Lovinescu. „Istoria civilizaţiei române moderne“, vol. III, 
Editura „Aurora“, 1925, p. 45. 

forță de răspîndire există, dar pentru a explica bogăţia fe- 
nomenului concret, specificitatea unei valori estetice anumite, 
factorii spirituali şi influenţele externe nu sînt suficiente, 
punctul de pornire trebuind să-l reprezinte condiţiile în care 
opera a luat naştere, receptivitatea solului asupra căruia ac- 
ţionează influenţele externe. 

Creşterea ponderii general-umanului se mai explică, după 
părerea noastră, şi printr-un proces intern de sedimentare şi 
decantare a lumii valorilor, rezultat al unui îndelungat proces 
de evoluţie intelectuală. „Muzeul imaginar“ despre care 
vorbea André Malraux este produsul milenar al omenirii şi 
accesul la el, ca şi durabilitatea în timp a valorilor ce le cu- 
prinde, este garantată de cîtimea de omenesc făcut artisti- 
ceşte sensibil. Constituirea acestui muzeu a devenit posibilă 
însă numai pe o anumită treaptă a dezvoltării sociale, atunci 
cînd oamenii, devenind conştienţi de semnificaţiile mai largi 
ale produselor activităţii lor intelectuale (care pentru ei nu 
aveau la început decît o finalitate imediată), au simţit nevoia 
să le păstreze. 

Concentrarea aceasta a experienței umane de mai largă şi 
îndelungată durabilitate reprezintă un element socialmente 
util şi, alături de însemnătatea lui în contextul practicii so- 
ciale, marchează un moment calitativ nou în evoluţia spiri- 
tuală a umanităţii. Referitor la aceasta, Giovanni Urbani 
arată că „muzeul apare de fapt atunci cînd oamenii îşi dau 
seama că operele de artă ale trecutului îşi păstrează valoarea 
lor ideală şi dincolo de epoca care le-a văzut născîndu-se. 
Această valoare este într-o asemenea măsură legată de semni- 
ficaţia lor veritabilă, încît ea face neglijabile şi accesorii an- 
samblul explicaţiilor date de autori operei lor“ t. Problema 
supravieţuirii operei este deci în mod greşit definită dacă se 
postulează o înţelegere uniformă de-a lungul secolelor, fă- 
cîndu-se abstracţie de evoluţia sensibilităţii, a gusturilor şi 


necesităţilor lor spirituale concrete. Acest proces, marcînd 


1 Giovanni Urbani. „Le rôle du hazard dans lart d'aujourd'hui“, 
Diogene, 1962, nr. 38, p. 120. 

momente de radicală discontinuitate, nu este lipsit de o anu 
mita continuitate, cu toate modificările. pi Dak 
cum arată R. Frances, „în muzică vechimea E asa 
mare, comparată cu cea a operelor plastice care ne-au fost 
conservate. Dar schimbarea de limbaj şi forme a fost nui 
derabilă. Sensibilitatea actuală este produsul acestei e asi. 
Aprecierea reţine întotdeauna ceva din etapele ai 
acestei mişcări” 1. Tocmai din aceste reţineri selective în FA 
cursul istoriei se constituie fondul valorilor care MoS în 
marele muzeu spiritual al umanităţii. i ay 
E; aptul că unele dintre operele de artă se includ în muzeu 
ena tocmai o dovadă a multiplelor lor disponibilități, a bo: 
gatelor lor valențe general-umane, care pot fi rece tale i 
pot adecva la necesități diverse. O asemenea ee. i 
vedeşte şi C. E. Rosen atunci cînd evidențiază modal kiat 
perenitaton în timp se conjugă cu cerințele fiecărei ot 
„Clasicii arăta el — îşi schimbă aspectul lor la fiecare i 
nerapie; fiecare epocă le descoperă noi calități şi panie în 
lumină semnificația care le corespunde cel mai bine Imorta- 
litatea nu exclude o acomodare cu timpul“ ?. Variabilitatea 
î valorificarea diferită a aceloraşi potenţe axiologice nu fa 
niie să ducă la un relativism total, întrucît sensurile diverse 
se constituie pe unul și acelaşi fundal, ceea ce nu permite 
depăşirea subiectivistă a „măsurii“. peria 
Încercările de a face abstracţie de semnificaţia universală 
a imaginii artistice sînt de altfel stăvilite de cerința ca Pat 
să se realizeze socialmente, ca ea să poată funcționa pentru 
un public cît de cît larg. Individualitatea şi originalitatea 
artistului nu este anulată prin aceasta, dar aeia de â se 
tace înțeles, de a comunica obligă la depăşirea arbitrariului 
subiectivist, Arătînd că din acest punct de vedete prezenta 
socială a artei impune deci o limitare, Herbert Read aria 


AR. Frances. „La A ; 
è S. „La perception de la și “ is i ; 
losophique J. Vrin, 1958, p. 390 a musique“, Paris, Libr. Phi- 
: C. E. Rosen. „Eclairage et réali 
ù . „Eclairage et rág i: k g f 7 A 
Fasc. I., 1960, p. 120. réalisme“, în „Revue d'Esthétique“, 

referitor la pictura modernă : „Totodată artistul nu ignoră 
ceea ce se înţelege prin termenul imagine şi el trebuie să ştie 
că arta sa nu are însemnătate decît în măsura în care el pre- 
zintă imagini avînd o semnificație universală. Artistul creează 
mitologia sa intimă, dar măreţia sa depinde de capacitatea 
de a impune această mitologie spiritului sceptic al 
publicului“ +. 

Dacă trebuie să ne ridicăm împotriva închistării subiecti- 
viste şi a localizării extreme a valorii artistice, nu mai puţin 
dăunătoare este absolutizarea general-umanului, ruperea lui 
de orice determinări concret-spaţiale sau temporale. Tendinţa 
de a postula caracterul veşnic şi invariabil temporal al va- 
lorilor este extrem de răspîndită în rîndul acelor filozofi 
idealişti care susţin că lumea în ansamblul ei se va afla întot- 
deauna sub tirania aceleiaşi apăsătoare suferinţe generate de 
aceleaşi cauze general-umane. 

Teoria „condiţiei umane“ invariabile este susținută une- 
ori chiar în cazuri cînd variabilitatea istorică este evidentă, 
cum este cazul vieţii social-politice. Aşa, de pildă, HI. Müller 
arăta că „problema principală pe care o ridică tragedia 
i. Dar într-o 


contemporană este nedreptatea socială şi politic 
operă de artă autentică trebuie să se dezvăluie semnificaţia 
ei atemporală, care va fi tocmai semnificaţia tragică a vieţii. 
Nedreptatea nu reprezintă vina unei anumite societăţi, ci tra- 
gedia dintotdeauna a atitudinii inumane faţă de om, racilă 
împotriva căreia nu putem face nimic, oricât de mult am 
dori... Suferinţa va fi mereu insuportabilă, amintindu-ne 
de misterul chinuitor al existenţei omeneşti într-o lume mis- 
“2 În realitate un asemenea mister nu există, iar cre- 


terioas 
dinţa într-o „inumanitate veşnică“ este garantată de senti- 


mentul subiectiv al unei conştiinţe care nu reuşeşte să vadă 
dincolo de efectele negative ale înstrăinării. Nu există o 


1 Herbert Read. „Les limites de la peinture“, în „Preuves“, fevr. 


1964, p. 17. 


2 H. Müller. „The Spirit of Tragedy“, New York, 1956, cap. I. 

semnificație atemporală reală a tragicului, ci numai unele 
aspecte ale acestuia de o extrem de largă generalitate A 
fiecare dintre manifestările sale poartă, după ie i sv 
tenta momentului concret-istoric al apariţiei sale uit pi 

Semnificaţii atemporale sînt căutate şi în irigarea de 
explicare a gustului pentru primitivism, daractenstie on 
creaţii plastice contemporane. După cum arăta Joseph-E mile 
Müller, „în întreaga artă există o parte de DE a e 
mîndri cu senzațiile tale, cu sentimentul tău mai e p HEA 
cu rațiunea este o atitudine de primitiv, şi tocmai o ase 
menea atitudine este caracteristică artistului. Ea aia aid 
rizează numai artistul, ci este adoptată de orice om într 
moment sau altul al vieţii sale. Civilizaţia este fără îndoială 
o realitate importantă, există însă în noi regiuni care se arată 
rebele la stăpînirea ei“ !. În cele de mai sus există un 
graunte de adevăr, numai că o asemenea situație se justifică 
nu prin considerente obiective (sociale sau tota E A s 
puny ni se sugerează, ci mai ales datorită preferinței TA 
tive a unor creatori care consideră că astfel reuşesc să se 
elibereze de cătuşele academismului, regăsind paka 
„naivitatea“ originală, nealterată de influentele Pn daar 
Ca soluție parțială şi temporară, gustul pentru a itaae 
nu este lipsit complet de roade, dar el nu poate da piată, 
rilor lui acea înnoire reală pe care ei susțin că o a A) 
în primul Pal, Redescoperirea „eternului uman“ în id i 
sale asemănătoare celor primitive nu înseamnă totuşi o re- 


întoarcere |; elaşi pl: — 

; parcere la acelaşi plan, deoarece chiar atunci cînd ar 
iştii încearcă s-o evite — i oi 
ş încearcă s-o evite influența condiţiilor în care ei 


creează se face simțită. 

„Înţelegînd concret-istoricul şi general-umanul în relatie 
dialectică şi avînd în vedere faptul că una din trăsăturile 
fundamentale ale valorii estetice este expresivitatea aS 
(care se vrea cît mai generală), se pune problema dacă EDH 


1 Joseph-Emile Müller. L’ 
b itler, „lar arne“ TAPA PRO 
1963, p. 93. „L'art moderne“, Libr. générale française, 

raţia către universalitate nu este limitată istoriceşte. Fără în- 
doială, o asemenea limitare există, întrucît însăşi expresivi- 
tatea estetică, forţa de sugestie nu pot fi considerate abstract, 
atemporal, ci depind de o serie de factori sociali, printre 
care se numără experienţa estetică, idealurile şi gusturile is- 
toriceşte formate, talentul personalității creatoare şi altele. 
Totuşi, în măsura în care aceşti factori sociali sînt consecvenţi 
cu sensul ascendent al dezvoltării, expresivitatea estetică va 
reliefa mai ales aspectele general-valabile ale luptei pentru 
descătuşarea esenței umane, ducînd la cristalizarea unor va- 
lori perene. Acestui fapt se datoreşte fenomenul sesizat încă 
de Tudor Vianu atunci cînd încerca să explice perenitatea 
unor valori ale trecutului : „„Mută nu rămîne niciodată arta 
trecutului, pentru că spiritul veacului conţine destule ele- 
mente de universalitate pentru a poseda şi coardele conso- 
nante feluritelor momente ale istoriei“ +. 

încercînd să evidenţiem elementele specifice aduse de so- 


cialism în înţelegerea acestui raport, ni se pare — desigur, 
fără a absolutiza lucrurile — că se poate vorbi nu numai 


de o creştere a ponderii elementului general-uman în 
substanţa valorilor în genere, ci şi de o modificare a naturii 
acestuia, întrucât eliberarea de exploatare şi procesul dispa- 
riţiei înstrăinării permite manifestarea liberă a forţelor esan 
tiale umane, a omului ca om. Încă Marx arăta : „Am văzut 
ce semnificație dobîndeşte în socialism bogăția nevoilor umane 
şi, drept consecință, ce semnificație capătă un nou mod de 
producție şi un nou obiect al producției : aceasta este o ma- 
nifestare nouă a forței esențiale a omului şi o îmbogățire 
nouă a esenței umane“ ?. Această îmbogăţire se petrece pa- 
ralel cu o diversificare excepțională şi a individualităților 
umane, iar acest proces în ansamblul lui se exprimă preg- 
nant în decursul obiectivării esenței umane sub formă de 
valori. Esenţial este că diversificarea se produce într-un cadru 


i ta şi frumosul“ zureşti, 1931, p. 15. 
1 Tudor Vianu. „Arta şi frumosul“, București, E s 
2 K. Marx. „Manuscrits 1844“ (Economie politique et Philosophie), 
Editions Sociales, Paris, 1962, p. 100. 

unitar, că oamenii au aceleaşi interese fundamentale, ceea 
ce duce la reliefarea cu pregnanță a trăsăturilor proprii tu- 
turor oamenilor. Creşterea ponderii general-umanului către 
universal-uman este un proces îndelungat, ale cărui premise 
hotărîtoare le reprezintă dispariția claselor antagoniste, pro- 
cesul de sudare a societății socialiste. O asemenea situaţie 
obiectivă se răsfrînge direct şi asupra raportului dintre con- 
cret-istoric şi general-uman în cuprinsul valorilor, făcînd să 
crească simţitor ponderea celui de-al doilea, însoţită de un 
proces paralel de accentuare a amprentei concret-istorice pe 
care condițiile particulare de dezvoltare ale fiecărei țări so- 
cialiste le pun asupra esenței umane libere. 

Dezvoltarea artei şi literaturii noastre contemporane do- 
vedeşte cît de necesară este înţelegerea complexă a raportu- 
lui intern-extern atît împotriva izolationismului axiologic, cât 
şi împotriva  absolutizării importanţei universale a unor 
valori concret-istorice apărute în anumite condiţii precis de- 
terminate. Din acest unghi de vedere trebuie analizate, cre- 
dem, problemele care apar în dezvoltarea artei noastre, în 
contact cu orientările şi tendinţele diverse existente în arta 
universală. După părerea noastră, o serie de manifestări ar- 
tistice ca cele ale literaturii şi teatrului absurdului, ale ab- 
stractismului în pictură sau ale aleatorismului în muzică 
sînt în unele cazuri preţuite în mod exagerat, iar câştigurile 
de tehnică artistică pe care le-au adus sînt transformate în 
mod neîntemeiat în norme de valoare. O analiză ştiinţifică 
obligă la discutarea diferitelor situaţii în mod concret, fără 
prejudecăţi, dar totodată fără a părăsi poziţia concepţiei 
noastre despre rolul social şi funcţia estetică a artei. Cunoaş- 
terea lor este necesară pentru a putea combate atît respin- 
gerea în bloc, cît şi transformarea lor în „modă artistică“ 
diluarea criteriilor de valorificare estetică. 


şi 

Progresul artei socialiste se bazează deci pe cunoaşterea 
şi preluarea a tot ce are mai înaintat arta mondială, ceea ce 
necesită un contact permanent cu viaţa culturală contem- 
porană. După cum se sublinia la Congresul al IX-lea al parti- 

dului, „aceasta nu presupune însă atitudine necritică faţă de 
tot ce vine din străinătate, ci, dimpotrivă, impune spirit de 
discernămînt, o judecată proprie în aprecierea creaţiei artis- 
tice şi a operelor de artă“ t. Această apreciere este de cea 
mai mare însemnătate pentru înțelegerea problemelor actuale 
ale dezvoltării culturii socialiste şi previne împotriva păre- 
rilor după care creşterea ponderii elementului general-uman 
în cuprinsul valorilor sociale ar duce la ştergerea tră 
rilor lor specitice. 

Problemele general-umane nu sînt însă cercetate numai 
de pe poziţia umanismului socialist, bazat pe o interpretare 
ştiinţifică a vieţii, ci ele sînt ridicate cu multă ascuţime în 


perioada actuală de literatura şi arta occidentală cu puter- 
nice influenţe existenţialiste sau psihanaliste. Criticînd po- 
ziţia filozofică eronată care stă la baza unor asemenea 
creaţii, nu trebuie ocolite problemele umane reale pe care 
acestea le ridică, dar ele trebuie înţelese în cadrul social-is- 
toric concret în care apar. În găsirea unui răspuns corespun- 
zător la acestea de pe poziţiile concepţiei noastre despre 
lume, diferitele personalităţi creatoare se vor deosebi, desigur, 
prin numeroase nuanţe, pentru că viaţa este mult prea 
complexă pentru a putea fi redusă la „soluţii unice“. În 
esenţă ele se vor referi nu la un om abstract, trăind în afara 
istoriei, cum pretind unii creatori, ci la oameni vii, care ac- 
ționează în condiţii sociale determinate. 

Se mai petrece încă un fapt demn de semnalat. Dezvol- 
tarea culturii în condiţiile socialismului, răspîndirea largă în 
rîndurile maselor a valorilor autentice determină apariţia 
şi procesul de generalizare a atitudinii estetice la imensa ma- 
joritate a membrilor societăţii, ca o facultate general-umană. 


În condiţiile în care preocupările estetice se generalizează 
cînd, după expresia metaforică a lui Marx, „nu vor mai 
exista pictori, ci numai oameni care se ocupă de pictură“, 


1 „Congresul al IX-lea al Partidului Comunist Român“, Bucureşti, 
Editura politică, 1965, p. 9%. 

este evident că dispariția barierelor rigide ale diviziunii mun- 
cii (ceea ce nu înseamnă dispariția diviziunii muncii în ge- 
neral) va contribui, de asemenea, la creşterea ponderii ele- 
mentelor general-umane în substanța valorilor ce se reali- 
zează în societate. Procesul este extrem de îndelungat şi se 
petrece în mod diferit în diverse domenii, iar rezultatele sale 
trebuie integrate în ansamblul formării culturii socialiste, 


CONCLUZII 


Concluziile, întemeindu-se pe substanţa întregii lucrări, nu 
se vor o lămurire a unor elemente particulare şi nici o 
explicaţie suplimentară a conceptelor, definiţiilor, punctelor 
de vedere expuse, ci — în măsura în care lucrul acesta este 
posibil — o subliniere a trăsăturilor de ansamblu ale însăşi 
temei cercetate : raportul între ideal şi valoarea estetică. 

O primă constatare se referă în acest sens la unitatea dintre 
logic şi istoric. Sub raport logic, idealul a fost definit ca mo- 
del mintal concret-sensibil şi patos uman subiectiv — actual 
şi în devenire, stabil şi dinamic, existent şi dorit, anticipare 
imaginativă şi proiecţie în trecut, absolut şi relativ, concret- 
istoric şi general-uman în acelaşi timp —, avînd o natură 
spirituală, dar o determinare social-obiectivă. Valoarea — de- 
finită ca produs al unui act creator — reprezintă expresia 
unui ideal conturat sau doar a unor intenţii şi aspirații difuze, 
fiind în toate ipostazele ei — inclusiv cea estetică — o obiec- 
tivare a esenței umane într-o realitate de un tip nou, specific. 
În vorbirea curentă adesea ele coincid, în sensul că orice 
ideal este considerat şi o valoare. 

În altă accepţie, care face distincţie între ele, relaţia dintre 
ideal şi valoare se dovedeşte a fi un produs istoric indiso- 
lubil legat de dezvoltarea practicii umane. Dacă în primele 
etape ale evoluţiei sociale idealul şi valoarea se confundă, pe 
măsura conturării conştiinţei sociale şi apoi a cristalizării 
nivelului ei ideologic, distincţia devine tot mai accentuată, 
Diversificarea formelor şi laturilor conştiinţei sociale, înmul- 
țirea medierilor în raportul cu existenţa socială duc la accen- 
tuarea relativei detaşări a produselor spirituale, fără a eli- 
mina însă determinarea lor în ultimă instanţă. Istoriceşte se 
constituie însă o lume a valorilor care dobîndeşte o existenţă 
specifică, diferită de cea ontică, dar apărută pe baza ei. 

ale naturii, societății sau produselor umane, includ un sens 
constituit în practică, dar nu rezidă nici în realitatea exis- 
tentă ca atare sau în subiect, nici în raporturile dintre ele, ci 
reprezintă 0 realitate nouă. Structura logică a valorii este 
rezultatul unui proces istoric îndelungat, ea nu ace altceva 
decît să-l exprime sintetic și dacă în cadrul lucrării ordinea 
lor firească este inversată, lucrul se datoreşte exclusiv necesi- 
tăţii de a defini termenii înainte de a opera cu ei. 

O a doua constatare se referă la falsitatea antinomiei 
axiologice dintre reducționism şi autonomism. Dacă idealul 
social în general şi idealul estetic în special joacă o influenţă 
extrem de mare în crearea valorilor estetice — îndeosebi a 
celor artistice —, acestea au o relativă independenţă, în 
sensul că nu pot fi reduse la un ideal preexistent, ci extrem 
de des acesta poate fi desprins cu claritate abia din pro- 


dusul finit. 

Analiza structurii valorii artistice — de care ne-am ocupat 
îndeosebi, întrucât exprimă la un nivel superior relaţiile este- 
tice dintre om şi realitate — dovedeşte prin cercetarea în- 
seşi a elementelor ei componente prezența şi intervenţia 
idealului. Este evident astfel că trăsături ca idealitatea, uni- 
tatea dintre constatare şi apreciere, concret-senzorial, afec- 
tiv şi raţional, conştient şi spontan, semnificaţia tipică, fina- 
litatea estetică expresă, caracterul de compoziţie spectaculară, 
unicitatea şi originalitatea şi altele nu s-au putut naşte în 
afara unui ideal social estetic — implicit sau explicit — şi nu 
se pot constitui într-o lume absolut autonomă, în afara an- 
samblului vieţii materiale şi spirituale. 

O altă constatare priveşte unitatea şi conflictul existent 
între ideal şi valoarea estetică. Legătura dintre ideal şi va- 
loare este extrem de strînsă şi acţionează în ambele sensuri, 
exprimînd caracterul anticipativ şi retrospectiv în acelaşi 
timp al relaţiei. 

Prin intermediul idealului îndeosebi, cadrul acestei inter- 
actiuni se lărgeşte extrem de mult, valoarea estetică apărînd 
strîns legată de cea politică, etică, ştiinţifică sau filozofică şi 

in anumite etape ale dezvoltării sale de cea utilitară şi re 
ligioasă. Sas e PSR 
„În acelaşi timp, relaţia idealului cu valoarea estetică are 
si un caracter conflictual, expresie a elementelor de contra- 
dicție ce pot interveni între ideal, care sintetizează 4) 
ori cerinţe axiologice de diferite tipuri, și o yaloare spe- 
citică. În procesul de creaţie, care reprezintă ear + l 
ideal la valoarea estetică, acest conflict se rezolvă în a Al. 
da pai ideologică şi valoarea finită apar ca unitate 
| l nghiul de vedere al unităţii şi conflictului este bogat î 
implicaţii sociologice şi axiologice generale avui ini zi 
lămuritor şi pentru probleme estetice viu disputata ceea Fa 
şi explică necesitatea ca pe parcursul lucrării să se Aa ref i 
riri directe la unele probleme ca aceea a realisiialw a a 
teriilor progresului în domeniul estetic, a raportan. di n 
concret-istoric şi general-uman ş.a. ai 
l În sfîrşit, ni se pare că se impune atenției caracterul po- 
tențial şi actual în acelaşi timp al raportului dintre ERA şi 
valoarea estetică. Pe de o parte, orice ideal include fo. aine 
o valoare potențială, pe de altă parte el tinde a dev Sae ii 
adică a se realiza. piii 
Procesul este propriu cu precădere creației artistice, unde 
această trecere apare cu limpezime, şi pornind da la ini 
motiv una din bazele de susţinere ale i tf 
prezentat-o referirile la teoria şi istoria artelor Tn atita i pi 
care se verifică, considerațiile teoretice cuprinsa în en e 
pot prezenta importanță şi pentru studierea îi pata i PR 
tistic contemporan. js 
Sublinierea trăsăturilor de ansamblu ale relaţiei cercetate 
este, desigur, departe de pretenţia de a epuiza întreag b 
găție de determinări, interinfluențe şi maante ge i ferate în 
practică. Ea şi-a propus doar să atragă atenţia să acest 7 ” 
cîmp de probleme supuse discuţiei merită să fie ai 
a continuare în perspective cît mai variate : ie aaa 
axiologic, sociologic, general, estetic. E tac 

